
Introducere 


Modernizarea  şi  modernitatea  au  fost  şi  sunt  teme  comune  ale 
ştiinţelor  sociale.  Literatura  despre  modernizare  şi  modernitate  este 
copleşitoare  ca  număr  de  titluri,  diversitate  de  studii,  explicaţii  şi 
interpretări.  Dacă  dezvoltarea  modernă  a  societăţii  a  fost  studiată, 
pentru  mult  timp,  prin  paradigma  organicismului  sociologic  (eu- 
rocentrismul)  despre  modernitatea  ca  proces  exclusiv  european, 
astăzi  putem  discuta  despre  numeroase  modele  teoretice  explica¬ 
tive  asupra  varietăţii  căilor  de  evoluţie  de  la  societatea  premodernă 
la  cea  modernă. 

Analizele  asupra  modernităţii  cuprind  cel  puţin  trei  direcţii  de 
cercetare.  Potrivit  celei  dintâi,  modernitatea  se  produce  şi  se  ma¬ 
nifestă  în  acelaşi  mod  în  toate  societăţile.  Prin  urmare,  societăţile 
non-occidentale  ar  trebui  să  parcurgă  aceleaşi  faze  de  evoluţie  uni¬ 
că,  devenind  moderne  dacă  sunt  industrializate,  urbanizate  şi  de¬ 
mocratizate.  Potrivit  celei  de  a  doua,  modernitatea  non-occidentală 
este  una  târzie  şi,  inevitabil,  ea  este  rezultatul  reproducerii  moder¬ 
nităţii  occidentale.  Când  vorbim  despre  modernitate  târzie  ne  refe¬ 
rim,  de  fapt,  la  o  modernitate  produsă  mai  târziu  decât  în  Occident, 
dar  o  modernitate  care  ar  urma  acelaşi  trend  ca  în  Occident.  Cea 
de  a  treia  direcţie  susţine  că  modernitatea  specifică  societăţilor 
non-occidentale  se  diferenţiază  datorită  relativei  independenţe  a 
tradiţiilor  culturale  faţă  de  dezvoltarea  economică,  tradiţii  foarte 
adânc  imprimate  în  subconştientul  colectiv  al  populaţiei,  dar  care 

pot  fi  compatibile  cu  valori  ce  promovează  dezvoltarea  economică 
şi,  implicit,  modernitatea  şi  modernizarea  de  tip  european.  Fiecare 
dintre  aceste  trei  asumpţii  a  fost  contestată  şi  rediscutată  din  diferi¬ 
te  perspective  teoretice  la  care  o  să  mă  refer  mai  departe. 

în  cartea  de  faţă  încerc  să  explic  că  modernitatea  există  în  orice 
societate,  însă  valorile  şi  standardele  sale  nu  fiinţează  peste  tot  în 
integralitatea  lor,  ci  doar  ca  procese  tendenţiale  universale.  Astăzi, 
este  dificil  de  a  cunoaşte  societăţi  neatinse  deloc  de  modernitate. 
Fără  îndoială,  trebuie  făcută  distincţia  între  folosirea  unor  produse 
ale  modernităţii  şi  organizarea  societăţii  după  principii  şi  norme 
ale  modernităţii. 

Eu  abordez  modernitatea  ca  tip  de  evoluţie  în  societăţile  şi  în 
zonele  cu  o  economie  insuficient  funcţională.  Din  cauza  decala¬ 
jului  dintre  ritmul  mai  alert  de  înnoire  instituţională  şi  progresul 
economic  mai  lent,  modernizarea  culturală,  politică  şi  intelectu¬ 
ală  devansează  modernizarea  economică  în  aceste  societăţi.  Ideea 
de  bază  a  cărţii  este  că  modernitatea  s-a  impus  ca  o  tendinţă  de 
neevitat  datorită  nivelului  de  dezvoltare  economică  a  Europei 
Occidentale,  ceea  ce  a  dus  la  acţiunea  ei  ca  factor  de  presiune  asu¬ 
pra  celorlalte  societăţi,  indiferent  de  nivelul  dezvoltării  economice 
şi  al  bunăstării.  Modernitatea  occidentală  s-a  produs  de  la  sine,  în 
mod  natural,  fără  intervenţia  sau  constrângerea  prescrisă  într-un 
proiect  sau  într-o  strategie  de  modernizare  special  elaborată,  fiind 
o  consecinţă  a  dezvoltării  economice  şi  a  revoluţiilor  ştiinţifică  şi 
tehnologică.  Societăţile  cu  modernitate  solid  structurată  au  vocaţia 
universalistă  şi  urmăresc  difuzarea  şi  impunerea  propriilor  valori, 
prin  o  diversitate  de  căi,  peste  tot  în  lume.  în  acelaşi  timp,  trebuie 
să  se  ia  în  considerare  şi  vocaţia  expansionistă  şi/sau  de  domina¬ 
re  a  statelor  apusene,  prin  difuzarea  şi  impunerea  propriilor  valori 
datorită  puterii  ce  le-o  conferă  dezvoltarea  tehnologică  şi  econo¬ 
mică.  în  consecinţă,  modernitatea  apare  ca  un  standard  produs  de 

procesul  de  modernizare  în  şi  de  către  Occident,  fiind  considerat 
model  de  dezvoltare  pentru  orice  altă  societate  de  a  ajunge  la  ace¬ 
laşi  nivel  de  dezvoltare  ca  ţările  vestice. 

Termenul  de  modernitate  tendenţială  este  potrivit  pentru 
înţelegerea  procesului  de  modernizare  în  societăţile  cu  o  economie 
precară.  Eu  explic  modernitatea  tendenţială  prin  contexte  istorice, 
politice,  geopolitice,  culturale  care  au  determinat  ca  o  societate  cu 
o  economie  subdezvoltată  să  construiască  structuri  statale,  sociale 
şi  instituţionale  moderne. 

Cartea  nu  este  o  lucrare  de  analiză  a  proceselor  de  modernizare 
a  societăţii  româneşti.  O  voi  face  intr-un  alt  volum  unde  voi  explica 
cum  România,  membră  a  Uniunii  Europene,  se  situează  în  poziţia 
de  societate  cu  o  evoluţie  dominată  de  deficit  de  modernitate  ca¬ 
uzat  de  perpetuarea  unor  procese  istorice  de  dezvoltare  socială  şi 
economică  inegală. 

Precizez  că  acest  concept  l-am  elaborat,  iniţial,  pentru  a  descrie 
modernizarea  românească1,  dar,  după  mai  multe  reflecţii,  am  ajuns 
la  concluzia  că  el  este  potrivit  nu  doar  în  studiul  evoluţiei  moder¬ 
ne  româneşti,  ci  are  vocaţia  de  generalizare  în  analizele  asupra 
dezvoltării  moderne  din  orice  societate  fiindcă  deficitul  de  mo¬ 
dernitate  nu  este  un  fenomen  specific  românesc.2  Conceptul  de 
modernitate  tendenţială  l-am  formulat,  pentru  prima  dată,  în  lu¬ 
crarea  Formele  fără  fond,  un  brand  românesc,  ca  modalitate  de  ana¬ 
liză  a  evoluţiei  dezvoltării  moderne  prin  formele  fără  fond:  „Găsim 
utilă  pentru  descrierea  proceselor  de  modernizare  românească 
noţiunea  «modernitate  tendenţială»,  prin  care  desemnăm  actul  de 

1  Constantin  Schifirneţ  (2009)  Modernitatea  tendenţială,  Sociologie  ro¬ 
mânească  7(4),  pp.  80-97;  Constantin  Schifirneţ  (2012)  Tendential  modernity, 
Social  Science  Information,  voi.  51  no.  1,  pp.  22-51. 

2  Ideea  este  afirmată  şi  de  Liliana  Mihuţ.  Vezi  Liliana  Mihuţ  (2014). 
Conexiuni  şi  interferenţe  în  ştiinţele  politice:  un  periplu  în  ultimul  sfert  de 
secol.  Cluj-Napoca:  Eikon,  p.  302. 

dezvoltare  în  direcţie  inversă:  de  la  afirmarea  spiritului  naţional  şi  de 
la  construcţia  politică  spre  dezvoltarea  economică.  în  arealul  româ¬ 
nesc  se  afirmă  modernitatea  ca  o  tendinţă  care  coexistă  cu  structuri¬ 
le  sociale,  cu  formele  instituţionale  şi  cu  fondul  vechi.  Modernitatea 
tendenţială  răzbate  greu  şi  lent  prin  complicata  reţea  de  structuri 
socio-instituţionale  din  societatea  românească  tradiţională  şi  pa¬ 
triarhală.  Este  o  modernitate  mozaicată,  nestructurată  sub  o  formă 
dominantă  clară.  Modernitatea  este  cadrul  şi  elementul  de  susţinere 
a  naţionalului,  dar  nu  prin  baza  economică,  care  ar  fi  trebuit  să  fie 
temei  al  afirmării  statului  naţional,  ci  ca  tendinţă,  ca  ideal  de  atins 
în  afirmarea  naţiunii.  Toate  anomaliile,  contradicţiile,  discrepanţele 
apărute  în  procesul  de  modernizare  sunt,  de  fapt,  fenomene  carac¬ 
teristice  noului  trend  de  dezvoltare  capitalistă  care  a  fost  însă  doar 
parţială  şi  nu  deplină.  Aşa  se  explică,  de  exemplu,  neoiobăgia,  care 
nu  este  o  formă  nouă  de  iobăgie,  ci  capitalism  tendenţial  sau  ca¬ 
pitalism  parţial,  lipsit  de  mecanismele  economiei  capitaliste,  adică 
de  performanţa  şi  rentabilitatea,  indicatori  ai  acestei  economii.”3 
Modernitatea  tendenţială  caracterizează  toate  etapele  modernizării 
societăţii  româneşti:  perioada  de  după  constituirea  statului  naţional 
în  1859,  perioada  dintre  cele  două  războaie  mondiale,  perioada  co¬ 
munistă  şi  perioada  post-comunistă.  Chiar  dacă  aceste  perioade 
nu  au  avut  un  ritm  omogen  de  dezvoltare,  cred  că  modernitatea 
tendenţială  este  esenţa  procesului  evolutiv  al  României  moderne. 
De  la  sfârşitul  secolului  al  XVIII-lea  până  în  zilele  noastre,  moder¬ 
nizarea  culturală,  politică  şi  intelectuală  a  fost  calea  de  afirmare  a 
modernităţii  româneşti.  De  altfel,  societatea  românească  de  astăzi 
nu  dispune  de  un  program  naţional  de  dezvoltare  în  care  moderni¬ 
tatea,  ca  dominantă  a  întregului  proiect  de  modernizare,  să  fie  asu¬ 
mată  de  către  elita  intelectuală  şi  politică.  Acesta  este  motivul  pentru 

3  Constantin  Schifirneţ  (2007)  Formele  fără  fond,  un  brand  românesc. 
Bucureşti:  Editura  Comunicare.ro,  p.  205. 

care  multe  din  procesele  de  modernizare  din  România  sunt  similare 
cu  cele  din  ţările  cu  economii  insuficient  dezvoltate,  o  situaţie  care 
poate  fi,  de  asemenea,  întâlnită  şi  în  alte  state  ale  Uniunii  Europene. 

în  analiza  mea  evit  termeni  precum  „modernitate  târzie”  fi¬ 
indcă  acest  concept  accentuează  întârzierea  unor  societăţi  faţă  de 
alte  societăţi,  dar  o  modernitate  care  ar  urma  acelaşi  trend  ca  în 
Occident.  Există  o  modernitate  prefigurată  din  contextele  specifice 
derivate  din  istoria  şi  cultura  proprii,  dar  şi  din  poziţia  geopolitică 
a  unei  naţiuni  şi,  din  cauza  acestui  fapt,  modernitatea  nu  a  devenit 
un  modus  vivendi  pentru  fiecare  individ,  fiecare  instituţie  sau  grup 
social.  Ea  este  mai  mult  o  tendinţă  şi  nu  o  evidenţă.  Când  vorbim 
de  modernitate,  alături  de  contextele  interne  trebuie  să  luăm  în  dis¬ 
cuţie  experienţele  geopolitice  şi  istorice  trăite  de  către  fiecare  socie¬ 
tate  în  tranziţia  de  la  naţiune  la  statul  naţional.  în  ţările  care  au  de¬ 
venit  state  independente,  modernizarea  a  fost  şi  este  încă  un  proces 
de  construcţie  politică  instituţională,  prioritate  având  construcţia 
şi  întărirea  rolului  şi  funcţiilor  statului  naţional.  Problemele  pri¬ 
vind  dezvoltarea  economică  şi  socială  au  fost  amânate  sau  subor¬ 
donate  chestiunii  naţionale  deoarece  esenţială  rămânea  conturarea 
unei  identităţi  naţionale.  Modernizarea  şi  modernitatea  au  consti¬ 
tuit  cadre  şi  căi  pentru  câştigarea  independenţei  statului  naţional  şi 
funcţionarea  instituţiilor  statului. 

în  capitolul  I,  Modernitatea,  analizez  conceptul  de  modernita¬ 
te,  principiile  şi  caracteristicile  modernităţii,  programul  cultural 
şi  politic  şi  consecinţele  sociale  ale  modernităţii.  în  acest  capitolul 
încerc  să  clarific  sensul  modernităţii  conturat  în  studii  clasice  din 
ştiinţele  sociale,  care  mi  se  par  relevante  şi  utile  pentru  a  înţelege 
realitatea  socială.  Plec  de  la  premisa  că  modernitatea  a  apărut  în 
Occident  ca  schimbare  produsă  în  şi  din  interiorul  Occidentului  pe 
o  durată  de  sute  de  ani  şi  nu  ca  un  proiect  impus  sau  adoptat. 

în  capitolul  II,  Modernizarea,  calea  către  modernitate,  argumen¬ 
tez  că  modernizarea  este  un  proces  stadial  prin  însăşi  natura  sa, 
a  cărui  dinamică  este  dată  de  permanenta  schimbare  a  realităţilor 
sociale  prin  acţiunea  de  a  le  sincroniza  cu  caracteristicile  cerute  de 
actualitate  ori  de  adaptarea  la  cerinţele  prezentului.  Modernizarea 
tendenţială  este  predominant  politică  acolo  unde  dezvoltarea 
societăţii  nu  include  transformarea  ei  de  ansamblu,  ci  are  loc  nu¬ 
mai  la  nivelele  politic,  instituţional  şi  juridic. 

în  capitolul  III,  Tipuri  de  modernitate,  inventariez  şi  discut  con¬ 
ceptele  şi  perspectivele  despre  modernitatea  reflexivă,  modernita¬ 
tea  lichidă,  modernitatea  organizată,  modernităţi  multiple,  mo¬ 
dernitatea  asiatică  -  japoneză,  comprimată,  greşită,  modernitatea 
chineză  -  şi  modernitatea  latino-americană. 

în  capitolul  IV,  Modernitatea  tendenţială,  abordez  noţiunile 
„tendenţială”  şi  „tendenţialitate”,  modernitatea  tendenţială  -  un 
model  explicativ  al  evoluţiei  moderne,  trăsături  ale  modernităţii 
tendenţiale,  lipsa  dominantei  definite  la  nivel  de  proiect  de  moder¬ 
nitate.  Examinez  modernitatea  ca  stare  tendenţială  în  societăţile 
unde  ea  nu  se  instituie  ca  o  certitudine  pe  toate  palierele  organis¬ 
mului  social  fiindcă  ea  este  inconsistentă  şi  se  manifestă  inegal  pe 
diferite  domenii. 

în  capitolul  V,  Elitele,  între  retorica  şi  realitatea  modernităţii, 
evidenţiez  rolul  elitelor  (economice,  politice,  culturale)  în  promo¬ 
varea  şi  susţinerea  modernizării  şi  a  modernităţii.  Modernitatea 
tendenţială  se  produce  ca  schimbare  de  sus  în  jos,  deci  de  la  mino¬ 
ritatea  educată  în  spiritul  modernităţii  şi  orientată  spre  transfor¬ 
mări  moderne,  către  o  majoritate  indiferentă  sau  ostilă  schimbării. 
Procesul  de  modernizare  şi-a  arătat  limitele,  bazat,  precumpănitor, 
pe  socializarea  elitelor  pentru  modernitate,  pe  o  retorică  a  acesto¬ 
ra  despre  modernitate,  adeseori  inadecvată  realităţilor  sociale  şi 
naţionale. 

în  capitolul  VI,  Spaţiul  de  dezvoltare  modernă,  argumentez 
importanţa  spaţiului  de  dezvoltare  în  afirmarea  şi  susţinerea  prin¬ 
cipiilor  şi  normelor  modernităţii  pornind  de  la  premisa  că  există  un 
spaţiu  emergent  de  modernitate,  peremptoriu  fiind  spaţiul  occiden¬ 
tal  în  care  s-au  manifestat  permanent  un  spirit  şi  o  atitudine  favora¬ 
bile  schimbării  moderne.  O  scurtă  prezentare  a  evoluţiei  istorice  a 
spaţiului  occidental  subliniază  organicitatea  modernităţii  sale. 

în  capitolul  VII,  Modernizarea  ruralului,  expun  analiza  asu¬ 
pra  relaţiei  dintre  dezvoltarea  modernă  şi  ţărănime  în  contextul 
acţiunii  modernizării  şi  a  modernităţii  în  spaţiul  rural  şi  agrar. 
Modernitatea  tendenţială  a  fost  şi  este  generată  de  efectele  moder¬ 
nizării  şi  ale  modernităţii  asupra  ţărănimii  şi  mediului  rural. 

în  capitolul  VIII,  Statul  -  producător  de  modernitate,  discut 
despre  rolul  statului  în  producerea  modernităţii  în  societăţile  cu 
fundamente  economice  şi  materiale  insuficient  dezvoltate.  La  acest 
nivel,  aduc  argumente  că  din  cauza  intervenţiei  statului  moderni¬ 
tatea  apare  ca  o  tendinţă,  un  proces  care  nu  este  organizat  in  jurul 
unei  forme  instituţionale  moderne  dominante  clare. 

Cartea  se  încheie  cu  Concluzii:  Tendenţialitatea  universală  a 
modernităţii,  o  sinteză  despre  modernitatea  tendenţială  ca  dimen¬ 
siune  a  societăţilor  actuale  rezultată  din  interacţiunea  lor  reciprocă. 

După  cum  se  vede  din  descrierea  conţinutului,  acest  volum  în¬ 
cearcă  o  interpretare  a  caracterului  tendenţial  al  modernităţii  ca 
urmare  a  dinamicii  proceselor  sociale  specifice  de  schimbare  isto¬ 
rică  în  diferite  contexte  naţionale  şi  regionale. 


Capitolul  I 
Modernitatea 

1.1.  Conceptul  de  modernitate 

în  acest  capitol  descriu  conceptul  de  modernitate,  operaţie  uti¬ 
lă  în  demersul  analitic  asupra  temei  fundamentale:  modernitatea 
tendenţială.  Analizez,  sociologic,  contextul  teoretic  şi  istoric  al  mo¬ 
dernităţii  pentru  a  discuta  mai  departe  despre  o  variantă  de  mo¬ 
dernitate  afirmată  în  toate  societăţile,  dar  preponderent,  în  spaţiul 
non-occidental.  Evaluarea  conceptului  de  modernitate  tendenţială 
nu  poate  fi  făcută  independent  de  caracterizarea  modernităţii,  dată 
fiind  adecvarea  acestuia  la  realitatea  istorică  şi  socială.  Să  precizăm 
din  capul  locului:  modernitatea  este  una  din  cele  mai  dezbătute 
teme.  Există  o  mitologie,  am  spune  şi  un  fetiş  ale  modernităţii,  su¬ 
biecte  ce  ar  merita  să  fie  analizate  separat. 

Modernitatea,  în  sensul  originar  al  termenului  -  cel  de  progres 
sau  evoluţie  lineară,  de  înaintare  nelimitată  pe  o  direcţie  presta¬ 
bilită  a  dezvoltării  de  către  un  anumit  actor  social  a  apărut  în 
spaţiul  occidental,  şi  o  numim  modernitate  clasică  (occidentală). 
Modernitatea  a  apărut  iniţial  în  Italia  şi  Spania,  apoi  în  Europa  de 
Vest,  Europa  Centrală  şi  de  Nord,  şi  în  America  de  Nord.  Tocmai 
faptul  că  nu  a  existat  un  model  al  schimbării  preluat  din  exterior 
înseamnă  că  presiunea  care  a  dus  la  modernitate  a  fost  una  inter¬ 
nă  societăţii  occidentale,  însă  evoluţia  ei,  în  timp,  dovedeşte,  după 

cum  vom  vedea  mai  jos,  intervenţia  directă  a  statului  în  susţinerea 
schimbărilor  moderne.  în  timp,  modernitatea  s-a  manifestat  ca 
tendenţialitate  a  dezvoltării  şi  în  celelalte  societăţi. 

Precizez  că  discuţia  despre  conceptul  de  modernitate  este  asoci¬ 
ată  cu  „modelul  teoretic  al  modernităţii”  şi  cu  „teoria  modernităţii” 
dar  şi  cu  componenta  culturală  a  modernităţii,  semnificativă  din 
perspectivă  sociologică.  Se  poate  vorbi  şi  de  „modelul  teoretic  al 
modernizării”  şi  despre  „teoria  modernizării”.  Analiza  modernită¬ 
ţii  are  cel  puţin  trei  paliere:  ce  este  modernitatea,  cum  se  produce 
modernitatea  şi  de  ce  are  loc  modernitatea. 

Până  în  anii  60  ai  secolului  al  XX-lea  modernitatea  a  fost  stu¬ 
diată  prin  tezele  lui  K.  Marx,  E.  Durkheim  şi  M.  Weber.  Cei  trei 
întemeietori  ai  sociologiei  au  elaborat  modelul  teoretic  de  explicare, 
înţelegere  şi  analiză  a  societăţii  moderne  înrădăcinate  în  Europa.  Să 
amintim  că  apariţia  sociologiei  a  avut  loc  în  secolul  al  XlX-lea,  ca  o 
consecinţă  a  modernităţii.4  Naşterea  modernităţii  clasice  este  conse¬ 
cinţa  schimbărilor  radicale  derivate  din  procesele  de  industrializare 
şi  raţionalizare,  din  constituirea  statului  naţional  şi  din  diferenţierea 
între  sfera  publică  şi  sfera  privată.  De  pildă,  M.  Weber  afirmă  ex¬ 
plicit  că  modernitatea  a  apărut  în  Europa  şi  apoi  aceasta  s-a  extins 
în  restul  lumii5,  şi,  prin  urmare,  evoluţia  către  modernitate  a  tutu¬ 
ror  societăţilor  ar  fi  trebuit  să  urmeze  prototipul  european  datorită 
potenţialului  său  de  dezvoltare  universală.  Să  spunem  că  Weber  tră¬ 
ia  în  plină  epocă  a  constituirii  imperiilor  coloniale,  epocă  dominată 
de  ideologia  „civilizării”  spaţiului  non-occidental.  în  plus,  capitalis¬ 
mul  -  fundamentul  economic  al  modernităţii  -  a  apărut  în  Europa. 

4  Bryan  S.  Turner  (ed.)  (1990)  Theories  of  Modernity  and  Postmodernity. 
London:  Sage;  Gerard  Delanty  (1999)  Social  Theory  in  a  Changing  World: 
Conceptions  of  Modernity.  Cambridge:  Polity  Press. 

5  Max  Weber  (1992)  The  Protestant  Ethic  and  the  Spirit  of  Capitalism. 
Translated  by  Talcott  Parsons.  With  an  introduction  by  Anthony  Giddens. 
New  York:  Routledge,  p.  xxviii. 

încă  din  secolul  al  XlX-lea,  modernitatea  a  fost  o  dimensiune 
esenţială  a  dezvoltării  sociale,  cu  efecte  asupra  indivizilor,  grupu¬ 
rilor  şi  instituţiilor.  Ea  a  devenit,  în  timp,  o  condiţie  globală  care 
afectează  toate  acţiunile,  interpretările  şi  obiceiurile  locale.6 

însuşi  conceptul  de  modernitate  este  supus  unui  proces  de 
modernizare,  prin  flexibilitatea  normelor  şi  principiilor  definito¬ 
rii  intr-un  context  istoric  şi  geopolitic  determinat.  Modernitatea 
înseamnă  caracterul,  însuşirea  sau  proprietatea  de  a  fi  modern  şi 
cuprinde  în  sine  tendinţa  ei  către  universalitate  şi  raţionalitate. 

Sociologic,  modernitatea  este  descrisă  astfel:  „Termenul  ex¬ 
primă  un  ansamblu  de  caracteristici  care  definesc  societăţile 
moderne  şi  le  diferenţiază  de  formaţiunile  vechi.  Există  unele 
controverse  privind  debutul  modernităţii,  dar  există  un  consens 
larg  despre  caracteristicile  ei:  economii  capitaliste  industriale, 
organizarea  politică  democratică  şi  o  structură  socială  flexibilă 
întemeiată  pe  clase.  Ea  este  în  contrast  implicit  cu  economiile 
agrare  feudale  care  au  avut  forme  autocratice  de  guvernare  şi  o 
structură  socială  rigidă  bazată  pe  latifundii.  Există  un  dezacord 
cu  privire  la  corelaţiile  socio-psihologice  sau  culturale  ale  acestor 
schimbări  structurale,  dar  mulţi  cercetători  sugerează  că  moder¬ 
nitatea  implică  comercializarea  şi  raţionalizarea  multor  sfere  ale 
vieţii,  o  fragmentare  a  experienţei,  precum  şi  o  accelerare  a  vieţii 
de  zi  cu  zi.”7 

In  viziunea  sociologului  englez  Anthony  Giddens:  „«moderni¬ 
tatea»  se  referă,  într-o  primă  aproximare,  la  modurile  vieţii  sociale 
sau  de  organizare  apărute  în  Europa  începând,  aproximativ,  cu  se¬ 
colul  al  XVII-lea  şi  care,  ulterior,  au  devenit  mai  mult  sau  mai  puţin 

6  Bjorn  Wittrock  (2000)  Modernity:  One,  None,  or  Many?  European 
Origins  and  Modernity  as  a  Global  Condition,  Daedalus  129, 1,  p.  59. 

7  Steve  Bruce  and  Steven  Yearley,  The  Sage  Dictionary  of  Sociology. 
London:  Sage  Publications,  2006,  p.  201. 

influente  la  nivel  mondial.”8  Europa  este,  aşadar,  locul  unde  moder¬ 
nitatea  a  apărut  şi  de  unde  s-a  extins  în  toată  lumea.  Modernitatea 
a  căpătat  forma  concretă  în  cadre  instituţionale  specifice  transfor¬ 
mărilor  rezultate  din  procesele  de  modernizare.  Giddens  descrie 
conţinutul  conceptului  de  modernitate  prin  patru  dimensiuni 
instituţionale  -  capitalism,  industrialism,  control  organizat  şi  ex¬ 
tins  (în  special  controlul  politic  exercitat  de  către  statul-naţiune)  şi 
puterea  militară  industrializată.9 

Modernitatea  a  evoluat  ca  proces  de  reînnoire  socială  şi  spiritu¬ 
ală  declanşat  de  mişcări  sociale  şi  culturale  care  au  produs  schim¬ 
bări  radicale  în  societăţile  occidentale:  Renaşterea,  Iluminismul, 
Reforma,  Revoluţia  Industrială.  Modernitatea  în  Europa  s-a  pro¬ 
dus  printr-o  diversitate  de  revoluţii:  industrială,  urbană,  ştiinţifică, 
politică,  educaţională.10 

în  spaţiul  occidental,  modernitatea  s-a  produs  în  toate  structu¬ 
rile  sociale,  culturale  şi  instituţionale  de  la  baza  societăţii,  însă  clasa 
de  mijloc  a  impulsionat  dezvoltarea  modernă,  cu  toate  efectele  ei, 
în  întreaga  societate.  Iniţial  nu  a  existat  un  proiect  al  modernităţii, 
dar,  după  cum  spune  Habermas,  numai  după  ce  modernitatea  a 
devenit  o  realitate  indiscutabilă  în  Occident,  ea  a  devenit  proiect 
global,  astfel  încât  orice  societate  a  fost  determinată  să  se  moderni¬ 
zeze  şi  să  pună  în  acţiune  principiile  moderne.* 11 

Atitudinea  şi  reacţia  faţă  de  modernitate  din  discursul  socio¬ 
logic  s-au  schimbat  la  sfârşitul  secolului  al  XX-lea,  modernitatea 
însăşi  fiind  continuu  reexaminată.  Este  ceea  ce  Giddens  a  numit 

8  Anthony  Giddens  (1990)  The  Consequences  ofModernity.  Cambridge: 
Polity  Press,  p.  1. 

9  Ibidem,  pp.  55-78. 

10  Volker  H.  Schmidt  (2006)  Multiple  Modernities  or  Varieties  of 
Modernity,  Current  Sociology,  January,  Voi  54(1),  p.  79. 

11  Jiirgen  Habermas  (1987)  The  Philosophical  Discourse  of  Modernity, 
transl.  by  Frederick  Lawrence.  Cambridge,  MA:  MIT  Press. 

reflexivitatea  modernităţii,  prin  care  el  înţelege  că  „predispoziţia  ce¬ 
lor  mai  multe  aspecte  ale  activităţii  sociale  şi  a  relaţiilor  materiale  cu 
natura  conduce  la  revizuirea  continuă  în  lumina  noilor  informaţii 
sau  cunoştinţe.  [...]  ...reflexivitatea  modernităţii  erodează  cer¬ 
titudinea  prin  expunerea,  pe  larg,  a  teoriilor  «ştiinţific»  consacra¬ 
te,  inclusiv  cele  despre  modernitate,  principiului  metodologic  al 
îndoielii.”12  Pentru  sociologul  englez,  în  ideea  de  modernitate  con¬ 
trastul  cu  tradiţia  este  inerent.13  în  timp  ce  tradiţia  este  expresia  tre¬ 
cutului,  modernitatea  ţinteşte  spre  viitor.  Un  punct  de  vedere  ase¬ 
mănător  formulează  Peter  Wagner:  „modernitatea  a  fost  asociată  cu 
orizontul  deschis  de  viitor,  cu  progresul  nesfârşit  spre  o  stare  umană 
mai  bună  cauzată  de  un  aranjament  instituţional  nou  şi  unic.”  14 

Pornind  de  la  analiza  spaţiului  latino-american,  Enrique  Dussel 
discută  despre  existenţa  a  două  concepte  ale  modernităţii.15  Primul 
concept  este  descris  ca  eurocentric,  provincial  şi  regional.  Definită 
ca  fenomen  exclusiv  european,  modernitatea  reprezintă  o  emanci¬ 
pare  prin  raţiune.  Astfel,  modernitatea  a  apărut,  iniţial,  în  Europa, 
considerată  centrul  lumii,  ca  un  mod  de  dezvoltare  socială,  care  a 
iradiat  către  periferie.  Al  doilea  concept  se  referă  la  o  modernitate 
analizată  ca  proces  mondial,  iar  modernitatea  Europei  nu  este  un 
sistem  auto-referenţial  independent,  ci  parte  a  sistemului  global, 
mai  exact,  centrul  acestui  sistem.16 

în  mod  similar,  Gurminder  K.  Bhambra  susţine  teza  înţelegerii 
sociologice  a  experienţelor  şi  cerinţelor  privind  modernitatea 

12  Anthony  Giddens  (1991)  Modernity  and  Self-Identity.  Cambridge: 
Polity  Press,  pp.  20-21. 

13  Anthony  Giddens  (1990)  The  Consequences  of  Modernity.  Cambridge: 
Polity  Press,  p.  36. 

14  Peter  Wagner  (2008)  Modernity  as  Experience  and  Interpretation.  A 
New  Sociology  of  Modernity,  Cambridge:  Polity  Press,  p.  1. 

15  Enrique  Dussel  (2000)  Europe,  modernity,  and  eurocentrism, 
Nepantla:  Viewsfrom  South,  1.3,  p.  469. 

16  Ibidem. 

naţiunilor  non-europene:  „experienţa  occidentală  a  fost  luată  ca 
bază  pentru  construirea  conceptului  de  modernitate,  şi,  în  acelaşi 
timp,  se  argumentează  că  această  noţiune  ar  avea  valabilitate  care 
transcende  experienţa  occidentală.”17  De  aici  este  dedusă  necesita¬ 
tea  recunoaşterii  rolului  istoric  al  colonialismului  şi  al  sclaviei  în 
făurirea  lumii  moderne.18 

O  poziţie  neechivocă  în  ceea  ce  priveşte  eurocentrismul  teori¬ 
ilor  despre  modernitate  exprimă  Dipesh  Chakrabarty  în  lucrarea 
Provincialising  Europe.  Istoricul  indian  analizează  figura  mitică  a 
Europei,  adesea  considerată  a  fi  locul  originar  al  modernităţii  în 
conformitate  cu  discursuri  eurocentriste  asupra  modernităţii.  De 
pildă,  fenomenul  modernităţii  politice  nu  poate  fi  înţeles  fără  a 
invoca  anumite  categorii  şi  concepte,  ale  căror  genealogii  se  re¬ 
găsesc  în  tradiţiile  intelectuale  din  Europa:  „Concepte  cum  ar  fi 
cetăţenia,  societatea  civilă,  statul,  sfera  publică,  drepturile  omului, 
egalitatea  în  faţa  legii,  individul,  distincţii  între  public  şi  privat,  ide- 
ea  de  subiect,  democraţia,  suveranitatea  populară,  justiţia  socială, 
raţionalitatea  ştiinţifică,  şi  aşa  mai  departe  suportă  povara  gândirii 
şi  istoriei  europene.”19  Chakrabarty  relevă  că  din  dihotomia  mo- 
dernitate/nonmodernitate  rezultă  ideea  despre  evoluţia  societăţilor 
non-occidentale  ca  fiind  abatere  descurajatoare  de  la  modelul  oc¬ 
cidental  de  modernizare.20  Chakrabarty  consideră  această  abate¬ 
re  ca  un  semn  distinctiv  al  modernităţii  non-occidentale,  însă  el 
evită  recunoaşterea  acelor  elemente  ale  modernităţii  occidentale 

17  Gurminder  K.  Bhambra  (2007)  Rethinking  modernity:  Postcolonialism 
and  the  sociological  imagination.  Basingstoke:  Palgrave  MacMillan,  p.  4. 

18  Gurminder  K.  Bhambra  (2013)  The  Possibilities  of,  and  for,  Global 
Sociology:  a  postcolonial  perspective,  Postcolonial  Sociology  Political  Power 
and  Social  Theory ,  Volume  24,  p.  296. 

19  Dipesh  Chakrabarty  (2008)  Provincializing  Europe:  Postcolonial 
Thought  and  Historical  Difference.  Princeton:  Princeton  University  Press,  p.  4. 

20  Ibidem,  p.  29. 

prezente  ca  tendenţialitate  în  societăţile  non-occidentale,  având 
funcţia  de  stimulator  al  dezvoltării  lor  moderne. 

Aceeaşi  idee  a  fost  afirmată,  tranşant,  şi  de  sociologi  europeni, 
de  pildă  Peter  Wagner:  „Modernitatea,  astfel,  a  fost  localizată  intr- 
un  spaţiu,  care  este  «Occidentul»,  ceea  ce  înseamnă  Europa  de  Vest 
şi  America  de  Nord,  dar  a  avut  tendinţa  să  fie  difuzată  de  acolo  şi 
să  câştige  importanţă  mondială.”21  Modernitatea  europeană  trebuie 
să  fie  reconsiderată  deoarece  Europa  nu  mai  poate  fi  identificată 
cu  originea  modernităţii,  ci  ea  trebuie  privită  ca  o  regiune  a  lumii 
moderne  cu  specificul  ei.22  în  plus,  susţine  Peter  Wagner,  moder¬ 
nitatea  a  fost  identificată  cu  Europa  văzută  ca  putere  colonială,  dar 
se  neglijează  faptul  că  doar  state-naţiuni  europene  au  fost  puteri 
coloniale.23 

Schimbarea  socială  modernă  s-a  produs,  iniţial,  în  Vestul 
Europei.  Faţă  de  alte  tipuri  de  schimbare  socială,  fiecare  fiind  lo¬ 
calizat  intr-un  anumit  spaţiu,  modernizarea  şi  modernitatea  au  de¬ 
păşit  cadrul  local  impunându-se  ca  model  de  dezvoltare  printr-o 
varietate  de  modalităţi.  Modelul  de  modernitate  din  spaţiul  occi¬ 
dental  s-a  răspândit  în  toată  lumea  ca  tendenţialitate.  Procesul  de 
modernizare  s-a  instituit  prin  universalitate  din  momentul  în  care 
cultura  europeană  a  devenit  universală:  „Modernitatea  este  o  epo¬ 
că  civilizaţională  în  acelaşi  sens  ca  antichitatea  greco-romană.”24 
Influenţa  societăţilor  modernizate  asupra  celor  nonmodernizate  ar 
fi  determinat  schimbările  sociale  într-o  direcţie  unică  fixată  toc¬ 
mai  de  modelul  occidental.  Modernitatea  a  apărut  într-o  anumită 
regiune,  dar  s-a  răspândit,  dintr-un  punct  central,  în  toate  zonele 

21  Peter  Wagner  (2008)  Modernity  as  experience  and  interpretation:  a 
new  sociology  of  modernity,  Cambridge:  Polity  Press,  p.  6. 

22  Ibidem,  p.  207. 

23  Ibidem. 

24  Ira  Cohen,  Modernity,  în  Turner,  B.  S.  (2006):  Cambridge  Dictionary 
of  Sociology.  New  York:  Cambridge  University  Press,  p.  389. 

lumii,  iar  consecinţele  ei  le  afectează  prin  presiunea  capitalului  şi  a 
tehnologiilor  industriale  sub  controlul  spaţiului  nord-atlantic  echi¬ 
valat  cu  modernizarea. 

în  modelul  teoretic  funcţionalist  al  modernităţii,  societatea 
este  descrisă  ca  un  sistem  social  coerent  în  care  toate  componen¬ 
tele  sale  interacţionează  unele  cu  altele.  Varietatea  societăţilor  se 
reduce  la  taxonomia  dihotomică:  societăţi  tradiţionale  -  societăţi 
moderne.  Modernul  este  definit  ca  organizare  socială  de  sorginte 
occidentală,  caracterizat  prin  individualism,  democraţie,  capita¬ 
lism,  secularism,  echilibru,  stabilitate  şi  drepturi  civile.  Evoluţia 
istorică  a  modernităţii  este  văzută  ca  trecere  de  la  societatea 
tradiţională  la  cea  modernă,  axată  pe  industrializare,  democraţie 
prin  lege,  urbanizare,  bunăstare  şi  bogăţie,  ştiinţă  prin  educaţie  şi 
instrucţie.25  Se  poate  spune  că  societăţile  cu  o  modernitate  solid 
structurată  au  vocaţie  universalistă  fiindcă  urmăresc  difuzarea  şi 
impunerea  propriilor  valori  oriunde  în  lume.  Modernitatea  capă¬ 
tă  dimensiune  mondială,  fiind  prezentă  în  toate  statele,  ceea  ce 
a  determinat  ca  evoluţia  identităţilor  istorice  şi  particularităţilor 
culturale  ale  oricărei  societăţi  să  fie  marcată,  mai  mult  sau  mai 
puţin,  de  influenţa  sa  directă  şi  indirectă,  concretizată,  îndeosebi, 
în  proiecte  de  transformări  ale  structurilor  sociale  agrare  pre¬ 
moderne.  Extinderea  modernităţii  este  un  efect  al  modernităţii 
înseşi. 

Un  rol  decisiv  în  impulsionarea  modernităţii  l-au  avut  cele 
două  mari  revoluţii:  ştiinţifică  şi  industrială.26  Ascensiunea  istorică 
a  Europei  de  Vest,  a  Americii  de  Nord  şi  a  Australiei  este  funda¬ 
mental  legată  de  superioritatea  tehnologică  realizată  în  cele  două 

25  Jeffrey  C.  Alexander  (1994)  Modern,  anti,  post  and  neo:  How  social 
theories  have  tried  to  understand  the  ‘new  world’  of  ‘our  time’,  Zeitschrift  fur 
Soziologie  23,  p.  168-169. 

26  Alain  Touraine  (1992)  Critique  de  la  Modernite,  Paris:  Fayard. 

revoluţii. 27  Tehnologia  a  introdus  un  nou  drum  istoric  în  a  doua 
jumătate  a  secolului  al  XVIII-lea. 

Modernitatea  „poate  fi  înţeleasă  ca  aproximativ  echivalentă  cu 
«lumea  industrializată»,  atâta  timp  cât  este  recunoscut  faptul  că 
industrialismul  nu  este  numai  dimensiunea  instituţională.”28  Prin 
metodele  de  organizare  şi  control,  producţia  industrială  a  dus  la 
creşterea  decalajului  economic  şi  de  civilizaţie  dintre  ţările  indus¬ 
triale  şi  ţările  nonindustriale.  în  acest  fel,  lumea  s-a  împărţit  în  ţări 
moderne  şi  ţări  nemoderne,  primele  fiind  considerate  superioare 
faţă  de  ultimele  datorită  productivităţii.29  Această  superioritate 
derivată  din  forţa  economică  asociată  cu  viziunea  globală  asupra 
vieţii  şi  societăţii  a  făcut  din  modernitate  un  model  de  dezvoltare 
socială  pe  care  trebuia  să-l  urmeze  orice  ţară,  folosindu-se  toate 
mijloacele  pentru  expansiunea  ei  într-o  direcţie  unică  fixată  tocmai 
de  modelul  societăţii  modernizatoare. 

Orice  societate  cunoaşte  influenţa  modernităţii  prin  disemina¬ 
rea  ideilor  şi  acţiunilor  modernizării  occidentale  în  întreaga  lume. 
Componente  ale  modernităţii  europene,  anume  occidentale  -  pro¬ 
gresul  şi  raţiunea,  modul  de  producţie  capitalist,  industrializarea 
şi  economia  de  piaţă,  constituirea  statelor  naţionale  şi  sistemul 
instituţional  birocratic  -  nu  pot  fi  evitate  de  către  nici  o  societate. 
Modernitatea  pătrunde  în  toate  societăţile  prin  dominarea  lor  di¬ 
rectă  şi  indirectă,  efectul  fiind  transformarea  radicală  a  culturilor 
şi  a  tradiţiilor  locale.  Modernitatea  a  apărut  în  spaţiul  mişcării  şi 

27  Manuel  Castells  (2010)  The  Information  Age  Economy,  Society,  and 
Culture ,  Volume  I  The  Rise  of  the  NetWork  Society,  Second  edition.  With  a 
new  preface.  Oxford:  Wiley-Blackwel,  p.  34. 

28  Anthony  Giddens  (1990)  The  Consequences  ofModernity,  ed.  cit.,  p.  178. 

29  Vezi  Daniel  Bell  (1973)  The  Corning  of  Post-industrial  Society.  New 
York:  Basic  Books;  Anthony  Giddens  (1990)  The  Consequences  ofModernity, 
ed.cit.;  Ulrich  Beck  (1992)  Risk  Society:  Towards  a  New  Modernity.  London: 
Sage;  S.N.  Eisenstadt  (2000)  Multiple  modernities.  Daedalus,  129,  1,  pp.  1-29. 

al  deplasărilor  de  grupuri  interesate  de  cunoaşterea  lumii,  şi  astfel 
descoperirile  geografice  şi  consecinţele  lor  imediate  şi  de  durată  au 
determinat  schimbarea  paradigmei  de  dezvoltare  socială,  econo¬ 
mică  şi  culturală. 

O  idee  semnificativă  pentru  conturarea  modernităţii  o  repre¬ 
zintă  cea  referitoare  la  traiectoriile  sale  istorice  în  diferite  părţi  ale 
lumii.30  Peter  Wagner  arată  că,  în  secolul  al  XX-lea,  Statele  Unite 
ale  Americii,  Europa  de  Vest  şi  Uniunea  Sovietică  constituie  „trei 
modernităţi  existente”.31  Statele  Unite  ale  Americii  şi  Uniunea 
Sovietică  au  furnizat  variante  distincte  ale  modernităţii.32  Aşadar, 
a  existat  o  modernitate  sovietică:  „Departe  de  a  prezenta  o  dera¬ 
iere  a  proiectului  modern  sau  apariţia  unui  fel  de  antimodernita- 
te,  socialismul  sovietic  se  distinge  prin  anumite  caracteristici  ale 
modernităţii,  deşi  în  mod  evident  în  detrimentul  altora.”  33  Şi  alţi 
autori  dezbat  modernitatea  rusă  şi  sovietică.34 

Goran  Therborn  susţine  existenţa  a  patru  traiectorii  de  mo¬ 
dernitate:  1.  europeană,  în  care  modernitatea  a  fost  endogenă;  2. 
„Lumea  nouă”  (America  de  Nord  şi  America  de  Sud),  în  care  tra¬ 
iectoria  de  modernitate  a  avut  ca  model  Marea  Britanie  şi  Peninsula 
Iberică;  3.  colonială  (Africa  de  Nord  şi  Pacificul  de  Sud),  în  care 
rezistenţa  locală  la  modernitate  a  fost  zdrobită  de  forţele  coloniale 
europene;  4.  modernitatea  ţărilor  care  au  cunoscut  o  „modernizare 

30  Gerard  van  der  Ree  (2007)  Contesting  Modernities:  Projects  of 
Modernisation  in  Chile,  1964-2006.  Amsterdam:  Dutch  University  Press,  p. 
34. 

31  Peter  Wagner  (1994)  A  Sociology  of  Modernity:  Liberty  and  Discipline. 
London:  Routledge,  p.  13. 

32  lbidem,  p.  X. 

33  lbidem,  p.  13. 

34  David  Hoffmann  and  Yanni  Kotsonis  (eds.)  (2000)  Russian  Modernity: 
Politics,  Knowledge,  Practices.  Basingstoke:  Macmillan;  David  Hoffman  (2011) 
Cultivating  theMasses:  Modern  State  Practices  and  Soviet  Socialism,  1914-1939. 
Ithaca:  Corneli  University  Press. 

indusă  din  exterior”,  sub  presiunea  de  subjugare  de  către  puteri 
europene.35 

Sociologul  chilian  Jorge  Larrain  consideră  că,  deşi  Europa  a 
devenit  un  punct  de  referinţă  pentru  procesele  de  modernizare  în 
restul  lumii,  modernitatea  a  urmat  rute  diferite  în  Japonia  şi  Asia 
de  Sud  Est,  America  de  Nord  şi  Australia,  in  Africa  şi  în  America 
Latină.36 

Semnalarea  diversităţii  de  traiectorii  ale  modernităţii  nu  în¬ 
seamnă  că,  în  general,  nu  există  traiectorii  comune  între  ţări,  dar 
numai  în  măsura  în  care  diferenţele  semnificative  între  societăţi,  de 
exemplu  între  ţările  învecinate,  sunt  luate  în  considerare.  în  plus, 
aceşti  autori  caută  să  menţină  noţiunea  de  model  fundamental  al 
modernităţii,  atfel  încât,  chiar  dacă  traiectoriile  din  întreaga  lume 
pot  fi  diferite,  ele  se  vor  uni,  în  cele  din  urmă,  într-o  modernitate 
globală. 


1.2.  Principiile  modernităţii 

Modernitatea  fiinţează  în  temeiul  unor  principii.  De  aici  rezultă 
că  este  necesară  identificarea  principiilor  şi  normelor  modernităţii, 
fără  de  care  este  foarte  greu  de  operat  cu  acest  concept.  Prin  urma¬ 
re,  criteriul  care  poate  identifica  modernitatea  unei  societăţi  este 
dat  mai  degrabă  de  principiile  şi  normele  ce  guvernează  moder¬ 
nizarea  acelei  societăţi  ori  intrarea  acesteia  în  faza  modernizării. 
Ele  afectează  structura  interioară  a  societăţii:  credinţe,  obişnuinţe, 
tradiţii,  cadrul  instituţional,  comunitatea  etc.  Trebuie  spus  că  prin¬ 
cipiile  societăţii  moderne  nu  au  fost  aplicate  la  orice  sferă  a  vieţii 

35  Goran  Therborn  (1995)  European  Modernity  and  Beyond.  London: 
Sage,  pp.  5-6. 

36  Jorge  Larrain  (2000)  Identity  and  modernity  in  Latin  America. 
Cambridge:  Polity  Press,  p.  19. 

sociale  în  prima  modernitate  europeană.  Faţă  de  aceste  principii 
a  existat  rezistenţă  din  partea  structurilor  premoderne  chiar  în 
cadrul  modernităţii  europene:  „Paralel  cu  procesele  de  marketiza- 
re,  raţionalizare  şi  creşterea  productivităţii  specifice  modernizării 
s-au  reinventat  structurile  tradiţionale  şi  comunitare.”37  Principiile 
modernităţii  occidentale  au  fost  aplicate  diferit  în  spaţiul  non-occi- 
dental  datorită  structurilor  premoderne  ca  factori  de  conservare  a 
suveranităţii  naţionale  şi  a  identităţii  culturale  tradiţionale. 

Primatul  autonomiei  individuale  asociat  cu  umanitatea  univer¬ 
salistă  comună  sunt  principii  fundamentale  ale  societăţii  moderne 
europene. 38  De  aici  decurg  celelalte  principii:  raţionalitate,  muncă 
remunerată,  egalitarismul,  principiul  de  includere  funcţională,  de¬ 
limitarea  naturii  de  societate,39  individualism  competitiv,  protecţia 
drepturilor  la  libertate,  egalitate  şi  la  diversitatea  socială,  secula- 
rismul,  naţionalitatea  teritorială,  statalitatea  naţională,  auto-iden- 
tificarea  persoanei,  protecţie  socială  cuprinzătoare  pentru  toţi 
cetăţenii,40  progres,  dominaţia  relaţiilor  de  piaţă  intr-un  stat  con¬ 
struit  în  jurul  principiilor  capitalismului. 

Datorită  industrializării  capitalismul  a  conferit  un  scop  şi  un 
sens  modernizării  economice  şi  tehnologice,  dar  cu  efecte  sociale  şi 
umane  care  au  trecut  peste  cerinţele  modernităţii  privind  autono¬ 
mia  şi  individualismul  persoanei.  Societatea  modernă  funcţionează 
în  baza  principiului  diferenţierii  funcţionale,  spre  deosebire  de  so¬ 
cietatea  premodernă  unde  fundamental  era  principiul  stratificării 

37  Ulrich  Beck,  Wolfgang  Bonss,  Christoph  Lau  (2003)  The  Theory  of 
Reflexive  Modernization.  Problematic,  Hypotheses  and  Research  Programme, 
Theory,  Culture  &  Society  20(2),  p.  15. 

38  Alex  Inkeles  (1983)  Exploring  Individual  Modernity.  New  York: 
Columbia  University  Press. 

39  Peter  Wagner  (1994)  A  Sociology  of  Modernity:  Liberty  and  Discipline. 
ed.cit.,  p.  106. 

40  Manuel  Castells  (2010)  The  Power  of  Identity,  Second  edition  with  a 
new  preface.  Oxford:  Wiley-Blackwel,  p.  315. 

în  raport  cu  originea  socială.  Mobilitatea  socială  europeană  a  fost 
ridicată  doar  în  perioadele  de  dezvoltare  extensivă  a  uneia  sau  al¬ 
teia  dintre  formele  de  capitalism  însă  s-a  ajuns,  în  timp,  la  repro¬ 
ducerea  de  către  sistemul  de  învăţământ  a  inegalităţilor  sociale  ale 
societăţii  în  sensul  dat  de  P.  Bourdieu.41 

Actualitatea  poate  fi  considerată  o  condiţie  necesară  a  moder¬ 
nităţii.  Dar  este,  oare,  şi  suficientă?  Altfel  spus:  pot  fi  moderne  (sub 
aspectul  necesităţii  şi  oportunităţii)  chiar  şi  stări  ori  lucruri  ce  nu 
mai  sunt  atât  de  actuale,  sub  aspect  cronologic?  Fapte  şi  eveni¬ 
mente  au  dovedit  că  se  poate  admite  existenţa  unor  elemente  de 
modernitate  ce  aparţin  tradiţiilor  unei  societăţi.  Prin  urmare,  pot 
coexista  moduri  de  viaţă  moderne  şi  premoderne  în  diverse  socie¬ 
tăţi.  Eisenstadt  afirmă  că  evoluţiile  din  societăţile  în  curs  de  moder¬ 
nizare  au  respins  hegemonia  modernităţii  vestice  şi  au  dat  naştere 
la  mai  multe  modele  instituţionale  şi  ideologice  moderne  distincte, 
influenţate,  în  mare  măsură,  de  spaţii  culturale  specifice  tradiţiilor 
şi  experienţelor  istorice.42 

Sunt,  de  fapt,  două  tipuri  de  abordare  a  principiilor  modernităţii, 
după  cum  afirmă  Anthony  Giddens  în  The  Consequences  of 
Modernity.  După  primul  criteriu  de  analiză,  cel  istorist,  modernita¬ 
tea  orientală  tinde  să  împrumute,  în  timp,  valorile  modernităţii  oc¬ 
cidentale,  şi,  în  acest  sens,  am  putea  vorbi  despre  decalaje  în  primul 
rând  în  modernizare,  mai  mult  decât  despre  simpla  modernitate, 
conceptul  din  urmă  fiind  mai  degrabă  ontic,  în  cadrul  „absorbţiei” 
geopolitice  a  unei  părţi  a  spaţiului  oriental  de  către  cel  occidental. 
Potrivit  celei  de  a  doua  perspective  -  evoluţionistă,  este  de  cercetat 
nu  atât  plasarea  în  istoricitate  după  criterii  geografico-spirituale,  ci 

41  Pierre  Bourdieu  et  Jean  Claude  Passeron  (1970)  La  reproduction 
elements  pour  une  theorie  du  systeme  d'enseignement.  Paris:  Les  Editions  de 
Minuit. 

42  S.N.  Eisenstadt  (2000)  Multiple  Modernities,  Daedalus  129,  1,  p.  1. 


32  |  CONSTANTIN  SCHIFIRNEŢ 


mai  degrabă  etapizarea  epocii  moderne  a  Occidentului,  de  la  epoca 
timpurie  la  contemporaneitatea  noastră  numită  târzie. 

Nu  analizez  cele  două  perspective  in  detaliu,  dar  subliniez  pro- 
cesualitatea  modernităţii  în  oricare  dintre  spaţiile  în  care  se  mani¬ 
festă.  Altfel  spus,  nici  o  societate  nu  devine,  instantaneu,  modernă 
prin  simpla  reproducere  instituţională  şi  politică  a  principiilor  de 
bază  ale  modernităţii  europene. 


1.3.  Caracteristicile  modernităţii 

Nu  putem  identifica  societăţile  moderne  dacă  nu  relevăm  setul 
de  caracteristici  definitorii  pentru  modernitatea  unei  societăţi.  Ne 
referim,  în  principal,  la  acele  trăsături  care  au  diferenţiat  moder¬ 
nitatea  occcidentală  de  alte  tipuri  de  evoluţie  socială.  O  sinteză  a 
caracteristicilor  fundamentale  ale  modernităţii  occcidentale,  ra¬ 
portate  la  civilizaţia  occidentală,  realizează  Samuel  P.  Huntington. 
El  indică  un  număr  de  instituţii,  practici  şi  credinţe  recunoscute 
în  mod  legitim  ca  nucleu  al  civilizaţiei  occidentale.  Acestea  includ: 
Moştenirea  clasică  -  Occidentul  a  moştenit  mult  din  civilizaţiile 
anterioare,  inclusiv  filosofia  greacă  şi  raţionalismul,  dreptul  ro¬ 
man,  limba  latină  şi  civilizaţiile  islamice;  Creştinismul  occidental, 
în  primul  rând  catolicismul  şi  protestantismul;  Limbi  europene. 
Occidentul  diferă  de  majoritatea  celorlalte  civilizaţii  prin  multi¬ 
plicitatea  de  limbi  vorbite;  Separarea  autorităţii  spirituale  de  cea 
temporală,  adică  a  bisericii  de  stat.  Această  diviziune  de  autoritate 
a  contribuit  la  dezvoltarea  libertăţii  în  Occident;  Statul  de  drept. 
Conceptul  de  centralitatea  dreptului  a  fost  moştenit  de  la  romani. 
Tradiţia  statului  de  drept  a  pus  bazele  constituţionalismului  şi  ale 
protecţiei  drepturilor  omului,  inclusiv  a  drepturilor  de  proprietate 
şi  a  acţiunilor  împotriva  exercitării  arbitrare  a  puterii;  Pluralismul 
social  şi  societatea  civilă.  Istoriceşte,  societatea  occidentală  a  fost 

pluralistă.  Pentru  mai  mult  de  un  mileniu,  Occidentul  a  avut  o  so¬ 
cietate  civilă.  Pluralismul  asociativ  a  fost  completat  prin  pluralis¬ 
mul  de  clasă.  Cele  mai  multe  societăţi  din  Europa  de  Vest  au  fost 
alcătuite  din  aristocraţie  relativ  puternică  şi  autonomă,  ţărănime 
-  clasă  predominantă  -  şi  o  clasa  mică,  dar  semnificativă  de  ne¬ 
gustori  şi  comercianţi;  Organismele  reprezentative.  Pluralismul 
social  a  dat  naştere  la  clase  sociale,  parlamente,  şi  alte  instituţii  care 
au  reprezentat  interesele  aristocraţiei,  clerului,  negustorilor  şi  ale 
altor  grupuri.  Aceste  organisme  au  inclus  forme  de  reprezentare 
care,  în  cursul  modernizării,  au  evoluat  în  instituţiile  democraţiei 
moderne;  Individualismul  -  trăsătură  distinctivă  a  Occidentului. 

Aceste  caracteristici  au  existat  şi  în  alte  civilizaţii  însă  ele 
au  fost  mult  mai  răspândite  în  Occident.  Ele  formează  nucleul 
civilizaţiei  occidentale  şi  sunt  în  mare  parte  factorii  care  au  permis 
ca  civilizaţia  occidentală  să  fie  unică.  Civilizaţia  occidentală  este 
preţioasă  nu  pentru  că  este  universală,  ci  pentru  că  este  unică.43 
Huntington  a  argumentat  că  Occidentul  trebuie  să  renunţe  la  iluzia 
universalităţii  civilizaţiei  sale  într-o  lume  alcătuită  dintr-o  diversi¬ 
tate  de  civilizaţii.44  Unele  afirmaţii  ale  politologului  american  sunt 
de  discutat,  ca,  de  exemplu,  unicitatea  civilizaţiei  europene,  şi  în 
consecinţă,  a  modernităţii  occidentale.  Trebuie  spus  că  şi  civilizaţia 
chineză  e  unică,  precum  şi  cea  indiană.  Modernitatea  este  un  mo¬ 
ment  al  civilizaţiei  dar  civilizaţia  europeană  cuprinde  toate  mo¬ 
mentele  care  au  făcut  posibilă  modernitatea. 

Modernitatea  se  distinge  printr-o  nouă  structură  socială,  ca¬ 
racterizată  prin  trecerea  de  la  produse  la  servicii,  prin  creşterea 
ocupaţiilor  manageriale  şi  profesionale,  prin  dispariţia  locurilor 
de  muncă  agricole  şi  a  meşteşugarilor  precum  şi  prin  conţinutul 

43  Samuel  P.  Huntington  (1996)  The  West:  Unique,  Not  Universal, 
Foreign  Affairs  75:6  November/December,  p.  35. 

44  Ibidem ,  p.  41. 

informaţional  tot  mai  accentuat  al  muncii  în  majoritatea  economii¬ 
lor  avansate:  „în  orice  proces  de  tranziţie  istorică  una  din  expresiile 
cele  mai  directe  de  schimbare  sistemică  este  transformarea  ocu¬ 
pării  forţei  de  muncă  şi  structura  ocupaţională.”  45  Transformările 
ocupaţionale  s-ar  înscrie  în  unicul  model  de  modernitate  în  care 
societatea  americană  este  lider. 

Modernitatea  este  descrisă  prin  progresul  atins  de  acele  naţiuni 
care  ating  niveluri  mai  ridicate  la  următoarele  variabile:  educaţie, 
venit  pe  cap  de  locuitor,  urbanizare,  participare  politică,  gradul  de 
ocupare  a  forţei  de  muncă  industriale. 


1.4.  Programul  cultural  şi  politic  al  modernităţii 

S.N.  Eisenstadt  lansează  teza  despre  programul  cultural  al 
modernităţii,  deci  o  acţiune  de  expansiune  a  modernităţii  occiden¬ 
tale  în  contextul  pluralităţii  de  evoluţii  moderne,  program  perce¬ 
put  ca  având  valabilitate  şi  relevanţă  universale.46  Marile  progrese 
tehnologice  şi  dinamica  forţelor  economice  şi  politice  moderne 
au  provocat  expansiunea  ţărilor  cu  o  modernitate  structurată,  iar 
schimbările  şi  evoluţiile  declanşate  de  acestea  au  avut  ca  rezultat 
tendinţa  spre  dezvoltarea  de  sisteme  instituţionale,  culturale  şi  ide¬ 
ologice  universale.  Dinamica  lor  a  fost  strâns  legată  de  programele 
culturale  specifice  ale  modernităţii,  cristalizată  pentru  prima  oară 
în  Europa.47  Deşi  s-a  conturat  ca  un  model  universal,  răspândirea 
sau  extinderea  modernităţii  au  dus  la  diversificarea  viziunilor  şi 
sensurilor  modernităţii  cu  mult  dincolo  de  paradigmele  omogene 

45  Manuel  Castells  (2010)  The  Information  Age  Economy,  Society,  and 
Culture,  Volume  I,  ed.  cit.,  p.  217 

46  S.N.  Eisenstadt  (2000)  The  civilizational  dimension  in  sociological 
analysis,  Thesis  Eleven,  Number  62,  August,  p.  15. 

47  Ibidem. 

şi  hegemonice  ale  modernităţii,  care  erau  predominante  în  anii  ’50 
din  secolul  al  XX-lea.48 

O  dimensiune  fundamentală  a  programului  cultural  al 
modernităţii  a  fost  religia,  anume  creştinismul.  Modernitatea  oc¬ 
cidentală  a  fiinţat  în  contextul  persistenţei  pluralismului  creştin, 
expresie  a  unei  radicale  reforme  religioase.  Este  de  reţinut  că 
această  reformă  a  stimulat  şi  susţinut  modernitatea  neintenţionat, 
fără  expunerea  şi  aplicarea  unui  proiect  conştientizat  de  o  agen¬ 
dă  a  modernităţii.49  Creştinismul  este  descoperit  ca  un  factor  de 
raţionalizare  în  diverse  domenii,  teoretice  şi  practice,  anticipând  o 
tendinţă  modernă  pentru  că  în  Apus  biserica  creştină  avea  liberta¬ 
te  deplină  pe  când  în  Estul  Europei  acţiunea  bisericii  creştine  era 
limitată  la  supravieţuire  sau  la  conservarea  poziţiei  sale  în  societa¬ 
tea  dependentă  de  imperii.  Mai  mult  decât  atât,  creştinismul  a  fost 
considerat  ca  un  factor  cheie  în  procesul  de  raţionalizare  precum 
şi  în  dezvoltarea  modernă.  Modernitatea  poate  fi  văzută  ca  o  rezul¬ 
tantă  a  creştinismului,  dar  în  acelaşi  timp  ca  un  proces  rezultat  din 
criza  religioasă.50  Teologii  înşişi  au  definit  modernitatea  ca  expre¬ 
sie  a  dominării  acţiunii  raţionale  în  societate:  „Modernitatea  există 
atunci  când  un  anumit  număr  de  valori  sunt  percepute  ca  ţinând  de 
judecata  teoretică  şi  practică  a  raţiunii  ca  şi  de  decizia  responsabilă 
a  libertăţii,  fără  să  se  facă  referinţă  în  chip  nemijlocit  la  valorile  şi 
instituţiile  unei  istorii  a  mântuirii,  cu  sacramentele,  simbolurile  şi 
medierile  ei  umane,  şi  fără  să  implice  în  chip  nemijlocit  o  căutare 
mistică  sau  o  spiritualitate  a  depăşirii.”51  Ghislain  Lafont  remarcă 

48  Ibidem,  p.  18. 

49  Brad  S.  Gregory  (2012)  The  Unintended  Reformation:  How  a  Religious 
Revolution  Secularized  Society.  Cambridge;  Mass.:  Belknap  Press. 

50  Gerard  Delanty  (2013)  Formations  of  European  Modernity:  A  Historical 
and  Political  Sociology  of  Europe.  Basingstoke:  Palgrave  Macmillan,  p.  73-74. 

51  Ghislain  Lafont  (2003)  O  istorie  teologică  a  Bisericii.  Itinerarul,  formele 
si  modelele  teologiei.  Traducere:  Maria-Cornelia  Ică  Jr.  Prefaţă:  Ioan  I.  Ică  Jr. 
Sibiu:  Editura  Deisis,  p.  139. 

opoziţia  dintre  homo  modernus  şi  homo  hierarchicus.  Primul  expri¬ 
mă  individualismul,  cu  notele  sale  specifice:  raţionalism,  senzua¬ 
lism  (empirism),  secularizare,  artă,  estetică,  sublim,  într-un  cuvânt: 
modernitate.  Cel  de  al  doilea  se  situează  el  însuşi  într-un  anumit 
loc  dintr-o  tradiţie  care-1  precede  şi  nu  caută  sursele  cunoaşterii  şi 
ale  acţiunii  în  raţionalitatea  umană  şi  socială.  Mai  trebuie  adăugat 
că  esenţa  creştinismului  occidental,  în  special  a  catolicismului,  stă 
în  tendinţa  sa  de  a  fi  religie  universală. 


1.5.  Consecinţe  sociale  ale  modernităţii 

Pentru  tema  noastră,  modernitatea  tendenţială,  este  oportună 
analiza  consecinţelor  sociale  ale  modernităţii.  Cu  toate  progresele 
sale,  modernitatea  nu  a  putut  evita  crizele  nesfârşite  de  schimba¬ 
re  perturbatoare:  „De  fapt,  se  poate  spune  fără  exagerare  că  mo¬ 
dernitatea  este  epoca  cea  mai  instabilă  pe  care  umanitatea  a  cu¬ 
noscut-o  vreodată.”52  Ambivalenţa  socială  ar  fi  o  caracteristică  a 
modernităţii  care  a  generat  de  multe  ori  sentimente  contradictorii 
faţă  de  experienţele  şi  sensurile  ei.53  Această  teză  se  referă  la  eveni¬ 
mente  şi  fapte  sociale  moderne  care  au  generat  amortizarea  dina¬ 
micii  modernizării,  fenomen  preponderent  în  secolul  al  XX-lea,  şi 
menţionez  numai  cele  două  războaie  mondiale  declanşate  de  ţări 
europene  moderne. 

Un  subiect  cu  implicaţii  în  analiza  modernităţii  vizează 
consecinţele  sale  neintenţionate.  Peter  Wagner  a  descris  mo¬ 
dernitatea  ca  o  relaţie  între  libertate  şi  disciplină  sau  între  auto¬ 
nomie  şi  stăpânirea  raţională  -  ca  bază  pentru  autoînţelegerea 

52  Ira  Cohen,  Modernity,  în  Bryan  S.  Turner  (2006)  Cambridge 
Dictionary  of  Sociology.  New  York:  Cambridge  University  Press,  p.  389. 

53  Jose  Mauricio  Domingues  (2012)  Global  Modernity,  Development,  and 
Contemporary  Civilization.Towards  a  Renewal  of  Criticai  Theory.  New  York: 
Routledge,  p.  11. 

culturală  a  modernităţii.  Sociologul  german  vorbeşte  de  auto- 
limitarea  neintenţionată  a  modernităţii  ca  rezultat  al  practicilor 
moderne.54  De  pildă,  industrializarea  Europei  a  fost  un  rezultat 
neprevăzut  şi  neintenţionat  al  nevoilor  economice  şi  sociale  din 
această  parte  a  lumii.  Europa  a  urmat  această  cale  pentru  că  s-a 
confruntat  cu  un  set  de  presiuni  care  au  fost  absente  în  India  şi 
doar  parţial  regăsite  în  China.  Prin  urmare,  India  şi  China  nu  au 
avut  nevoie  de  a  crea  răspunsurile  economice  şi  tehnologice  la 
aceleaşi  provocări  care  au  apărut  în  Europa.  De  aceea,  nu  se  poate 
vorbi  de  eşecul  industrializării  Indiei  şi  a  Chinei,  ci  de  căi  specifi¬ 
ce  de  dezvoltare  modelate  de  contextul  lor  diferit.  Până  în  secolul 
al  XlX-lea,  soluţiile  europene  au  devenit  baza  pentru  societatea 
industrială,  dar  industrializarea  în  Europa  de  Vest  nu  a  fost  un 
proces  intenţionat  şi  planificat.55 

Modernitatea  produce  schimbări  radicale  şi  bruşte  în  societăţile 
în  curs  de  modernizare,  dar  nu  pe  calea  economică  adică  prin  in¬ 
dustrializare  ca  în  societăţile  cu  modernitate  structurată  care  au 
trecut  şi  ele  prin  schimbări  similare,  de  pildă,  schimbările  sociale 
survenite  după  primul  şi  al  doilea  război  mondial  în  spaţiul  euro- 
atlantic,  ci  prin  introducerea,  pe  cale  politică  şi  juridică,  de  forme 
de  organizare  economică  şi  politică  moderne  fără  a  fi  luate  în  con¬ 
siderare  efectele  sociale,  cea  mai  importantă  fiind  sărăcirea  unor 
categorii  sociale.  Fenomenul  este  întâlnit  şi  în  societăţile  moderne 
dezvoltate,  însă  aici  el  a  fost  eradicat  în  timp. 

Modernitatea  se  impune  greu.  Şi  nu  o  dată  este  contestată. 
Modernitatea  occidentală  a  cunoscut,  de-a  lungul  timpului  eşecuri 
dar  ea  are  resurse  de  autogenerare  şi  capacitatea  de  a  învăţa  din 

54  Peter  Wagner  (1994)  A  Sodology  of  Modernity:  Liberty  and  Discipline. 
ed.c  it.,  p.  7. 

55  Prasannan  Parthasarathi  (2011)  Why  Europe  Grew  Rich  and  Asia 
Did  Not:  Global  Economic  Divergence ,  1600-1850,  New  York:  Cambridge 
University  Press,  p.  10. 

eşecuri  şi  de  a  le  depăşi  prin  adecvarea  la  cerinţele  realităţilor  soci¬ 
ale  şi  istorice  locale,  naţionale  şi  globale. 


Capitolul  II 

Modernizarea,  calea  către  modernitate 


Teoria  modernizării  descrie  şi  explică  procesele  de  transformare 
a  societăţilor  tradiţionale  în  societăţi  moderne,  al  căror  început  a 
avut  loc  în  perioada  revoluţiei  industriale  de  la  sfârşitul  secolului 
al  XVIII-lea  din  Europa  Occidentală  şi  America  de  Nord.  Accentul 
este  pus  pe  căile  în  care  societăţile  trecute  şi  prezente  devin  mo¬ 
derne,  adică  occidentalizate  prin  procesele  de  creştere  economică 
şi  schimbarea  în  toate  structurile  societăţii.  Dezvoltarea  modernă 
a  societăţilor  non-occidentale  a  fost  şi  este  studiată  prin  concep¬ 
tele  sociologice  legate  de  teoria  modernizării.  Fiecare  dintre  aceşti 
termeni  exprimă  o  anumită  dimensiune  a  modernizării.  Procesul 
de  modernizare  a  înregistrat  permanent  un  deficit  de  dezvoltare 
modernă  şi  un  deficit  de  sincronizare,  generate  de  însăşi  perioada 
modernă,  precum  înapoiere,  dependenţă  economică,  decalaj,  deze¬ 
chilibru  agrar-urban,  sărăcie  etc.,  însă  analiza  acestui  deficit  se  face 
prin  concepte  şi  viziuni  teoretice  occidentale.  în  timp,  s-a  constituit 
un  corpus  de  concepte  al  teoriei  despre  modernizare:  „modernitate”, 
„tradiţie”,  „difuziune”,  „adoptare”,  „adaptare”,  „dezvoltare”,  „subdez¬ 
voltare”,  „independenţă”,  „dependenţă”,  „centru-periferie”,  „schimb 
inegal”,  „industrializare”,  „occidentalizare”,  „reforme”,  „dezvoltare 
durabilă”,  „reformă  structurală”,  „formă  fără  fond”.  Fiecare  dintre 
aceşti  termeni  exprimă  o  anumită  dimensiune  a  modernizării. 

Experienţele  multiple  din  societăţile  moderne  au  dovedit  că 
modernizarea  este  probabilistică,  adică  modernitatea  se  poate  in¬ 
stala,  dar  chipul  ei  primeşte  trăsături  conturate  din  specificul  dat 
de  istoria  determinată  de  raporturile  de  forţe  desfăşurate  în  timp. 
Dezvoltarea  economică  tinde  să  transforme  o  societate  într-o  di¬ 
recţie  predictibilă  dar  procesul  şi  calea  de  parcurs  nu  sunt  inevitabil 
prefigurate.  Mulţi  factori  sunt  implicaţi  în  dezvoltarea  modernă  a 
unei  societăţi.  Pentru  a  menţiona  doar  o  parte  dintre  aceste  deter- 
minisme  multiple,  amintim  că  evoluţia  economică  este  asociată  cu 
schimbări  importante  în  valorile  şi  credinţele  dominante  ale  unei 
societăţi.56  Studiul  realizat  de  World  Values  Surveys,  pe  65  de  soci¬ 
etăţi,  cercetate  în  intervalele  1981-1984,  1990-1993  şi  1995-1997, 
reprezentând  75%  din  populaţia  lumii,  a  pus  în  evidenţă  o  masi¬ 
vă  schimbare  culturală,  persistenţa  tradiţiilor  culturale  specifice 
şi  legătura  pozitivă  între  componentele  economice  şi  sociale  ale 
proceselor  de  modernizare.  Dezvoltarea  economică  este  asociată 
cu  schimbarea  în  sistemul  de  valori:  de  la  norme  şi  valori  absolute 
către  valori  cum  sunt  raţionalul,  toleranţa,  încrederea  şi  participa¬ 
rea.  Bogata  moştenire  culturală  a  societăţii  -  protestantă,  romano- 
catolică,  ortodoxă,  confucianistă  sau  comunistă  -  pune  amprenta 
pe  valori  care  durează  în  ciuda  modernizării.57  în  a  doua  jumătate 
a  secolului  al  XX-lea  unele  societăţi  non-occidentale,  de  pildă  cele 
din  Asia  de  Est  au  avut  remarcabile  rezultate  în  dezvoltarea  econo¬ 
mică  depăşind  modelul  occidental.  Exemplul  acelor  societăţi  asia¬ 
tice  este  o  mărturie  despre  relativa  independenţă  a  tradiţiilor  cul¬ 
turale  faţă  de  dezvoltarea  economică,  şi  se  explică  prin  faptul  că  ele 
au  un  alt  tip  de  cultură  foarte  adânc  imprimat  în  subconştientul  lor 

56  Ronald  Inglehart  and  Wayne  E  Baker  (2000)  Modernization,  cul¬ 
tural  change,  and  the  persistence  of  tradiţional  values.  American  Sociologicul 
Review  65, 1,  p.  49. 

57  Ibidem,  p.  19. 

colectiv,  tolerant  sau  compatibil  însă  cu  valori  ce  promovează  dez¬ 
voltarea  economică  şi  implicit  modernizarea  de  tip  european.  în 
ţările  europene,  modelul  de  modernitate  se  raportează  la  societăţi 
cu  un  substrat  comun  al  tradiţiilor  înrădăcinate  în  cultura  greacă 
antică,  civilizaţia  romană,  creştinism. 

Modernitatea  este  un  efect  al  modernizării.  Nu  există  mo¬ 
dernitate  fără  modernizare.  Modernitatea  este  un  standard  care 
reprezintă  un  scop  al  evoluţiei  societăţilor,  iar  modernizarea  este 
procesul  de  realizare  a  acestui  scop.  în  esenţă,  după  cum  spune 
Habermas,  modernizarea  se  referă  la  procese  precum:  formarea  de 
capital  şi  mobilizarea  de  resurse,  dezvoltarea  forţelor  de  produc¬ 
ţie  şi  creşterea  productivităţii  muncii,  impunerea  puterii  centrale 
şi  cultivarea  identităţilor  naţionale,  extinderea  drepturilor  politice 
şi  de  participare  a  formelor  urbane.58  în  viziunea  lui  Huntington, 
modernizarea  presupune  industrializare;  urbanizare;  creşterea  ni¬ 
velului  de  alfabetizare,  educaţie,  bogăţie  şi  mobilizare  socială.59  Are 
loc  o  transformare  în  mentalităţi  ca  o  consecinţă  inevitabilă  a  adap¬ 
tării  oamenilor  la  tehnologia  modernă.  Industrializarea  reprezintă 
schimbarea  economică  produsă  de  tehnologie,  bazată  pe  dezvolta¬ 
rea  cercetării  ştiinţifice  şi  pe  puterea  resurselor  economice.  Accesul 
la  poziţiile  sociale  a  fost  gradual  separat  de  lege,  de  rudenie,  de  in¬ 
teresele  de  avere  şi  de  privilegiile  moştenite.60 

Modernizarea  este  descrisă  şi  ca  procesul  de  a  atinge  moder¬ 
nitatea  prin  procese  de  creştere  economică  şi  profunde  schimbări 
instituţionale.  Ea  include  acţiuni  şi  strategii  pentru  a  maximiza 

58  Jiirgen  Habermas  (2000)  Discursul  filosofic  al  modernităţii.  12  prele¬ 
geri,  în  româneşte  de  Gilbert  V.  Lepădatu,  Ionel  Zamfir,  Marius  Stan,  studiu 
introductiv  de  Andrei  Marga.  Bucureşti:  ALL,  p.  20. 

59  Samuel  P.  Huntington  (1996)  The  West:  Unique,  Not  Universal,  ed.cit, 
p.  29. 

60  Constantin  Schifirneţ  (2007).  Formele  fără  fond  un  brand  românesc, 
ed.cit.  p.  203. 

variabilele  specifice  modernităţii.61  în  sfârşit,  modernizarea  este 
acţiunea  de  a  da  unui  lucru  sau  unei  stări  de  lucruri  caracteristicile 
cerute  de  actualitate  ori  de  a-i  conferi  adaptarea  la  cerinţele  pre¬ 
zentului.  Modernizarea  este  un  proces  stadial  prin  însăşi  natura  sa, 
a  cărui  dinamică  este  dată  de  permanenta  schimbare  a  realităţilor 
şi  contextelor  sociale  şi  istorice.  Modernizarea  este  concepută  ca 
un  proces  dublu:  1.  aculturaţie  internaţională  declanşată  de  mo¬ 
dernizarea  iniţială  a  Occidentului;  2.  schimbarea  autohtonă  adap- 
tativă  în  fiecare  societate.  Cel  dintâi  proces  se  manifestă  ca  act  de 
convergenţă  între  Occident  şi  societatea  supusă  aculturaţiei,  iar  ce¬ 
lălalt  fiinţează  ca  dezvoltare  divergentă  a  societăţii  interne  cu  mo¬ 
delul  european.62 

în  analiza  modernităţii  nu  se  discută  decât  tangenţial  despre 
eşecul  modelului  unic  de  modernizare  precum  şi  refuzul  de  a  lua  în 
considerare  istoria  locală,  experienţele  colective  şi  resursele  tuturor 
actorilor  sociali.  Actele  de  modernizare  au  pornit  de  la  presupu¬ 
nerea  că  pot  avea  loc  dincolo  de  dimensiunile  istorice  şi  culturale 
pentru  că  numai  astfel  se  pot  realiza  interesele  de  unitate  naţională 
şi  de  dezvoltare  independentă.  Modernizarea  ar  fi  echivalentă  cu 
occidentalizarea.63  Modernitatea  non-occidentală  a  fost  şi  este  eva¬ 
luată  prin  rigurozitatea  modernităţii  din  Vestul  Europei,  adică  apli¬ 
carea  de  proiecte  sociale,  instituţionale,  economice  şi  geopolitice 
identice  cu  acelea  din  Occident,  fără  să  fie  luate  în  seamă  asimetri- 
ile  şi  traiectoria  istorică  a  fiecărei  societăţi.  Modelele  teoretice  de 

61  Gurminder  K.  Bhambra  (2007)  Rethinking  modernity:  Postcolonialism 
and  the  sociological  imagination.  Basingstoke:  Palgrave  MacMillan. 

62  Kim  Kyong-Dong  (2005)  Modernization  as  a  politico-cultural  re- 
sponse  and  modernity  as  a  cultural  mixture:  an  alternative  view  of  Korean 
modernization,  Development  and  Society ,  Volume  34,  Number  1,  June,  pp. 
1-24. 

63  Daniel  Lerner  (1968)  Modernization:  social  aspects,  în  David  L.Sills 
(ed.)  International  Encyclopedia  of  the  Social  Sciences.  London  and  New  York: 
Macmillan  and  Free  Press,  pp.  386-395. 

înţelegere  a  modernităţii  pe  baza  temporalităţii  liniare  şi  non-con- 
flictuale  s-au  dovedit  a  fi  foarte  puţin  potrivite  pentru  societăţi  cu 
alte  evoluţii  istorice  şi  alte  identităţi  culturale.64 

în  ţările  occidentale,  modernizarea  a  fost  declanşată  de  schim¬ 
bările  din  economie  produse  prin  dezvoltarea  organică  a  societă¬ 
ţii.  Referirea  la  evoluţia  organică  vizează  dezvoltarea  din  interior  a 
fundamentelor  modernităţii.  Aceste  ţări  au  beneficiat  de  posibilita¬ 
tea  exportului  forţei  de  muncă  suplimentare  sau  neproductive,  în 
colonii.  Dezvoltarea  organică  a  fost  posibilă  prin  relaţiile  de  forţă 
inegale  între  statele  europene. 

Acest  tip  de  evoluţie  a  devenit,  în  timp,  un  model  de  dezvolta¬ 
re  socială  prin  tendenţialitatea  lui  universală,  difuzat  în  alte  zone 
cu  alte  condiţii  economice,  istorice  şi  sociale.  Modernizarea  ţări¬ 
lor  occidentale  a  fost  un  proces  istoric  îndelungat  de  construcţie 
instituţională  şi  de  activitate  în  spaţiul  public,  proces  asumat  de 
principalii  actori  ai  societăţii.  Ca  act  de  schimbare  profundă  a  tu¬ 
turor  sectoarelor  societăţii,  modernizarea  s-a  produs  întâi  în  Vestul 
Europei,  şi  procesul  de  schimbare  de  către  acele  sisteme  sociale, 
politice  şi  economice  dezvoltate  în  Europa  Occidentală  şi  America 
de  Nord  s-au  răspândit  în  alte  ţări  europene  şi  în  America  Latină, 
Asia  şi  Africa.65  Spaţiul  unde  a  reuşit  aplicarea  întocmai  a  modelu¬ 
lui  occidental  de  modernizare  şi  de  modernitate  este  America  de 
Nord  fiindcă  purtătorii  valorilor  modernităţii  proveneau  din  rân¬ 
dul  grupurilor  occidentale  emigrate. 

Spaţiul  non-occidental  cunoaşte  direcţii  de  dezvoltare,  distincte 
de  modernitatea  istorică  a  ţărilor  occidentale.  Aici,  modernizarea  a 
avut  loc  sub  influenţa  unor  idei  şi  modele  străine,  pentru  realizarea 

64  Franţois  Bafoil  et  Bernd  Weber  (2014)  Les  temporalites  de  leuropea- 
nisation,  Temporalites  [En  ligne],  19,  mis  en  ligne  le  25  juin  2014,  accesat  la  5 
octombrie  2015. 

65  S.N.  Eisenstadt  (2003)  Comparative  Civilizations  and  Multiple 
Modernities.  A  Collection  ofEssays.  Leiden:  Brill. 

proiectului  de  constituire  a  statului  modern  în  contexte  sociale  şi 
economice  interne  incompatibile  cu  norme  şi  principii  ale  moder¬ 
nităţii,  precum  nivelul  economic  scăzut  şi  preponderenţa  sectoru¬ 
lui  agrar  cu  o  populaţie  majoritar  rurală.  Etnicitatea  şi  globalizarea 
nu  sunt  antagonice,  aşa  cum  se  afirmă  adesea,  ci  dimpotrivă,  sunt 
procese  complementare  ale  lumii  contemporane.66  în  aceeaşi  mă¬ 
sură,  etnicitatea  şi  modernizarea  sunt  complementare. 

Ideologiile  modernităţii  reuşesc,  de  regulă,  să-şi  subordoneze 
toate  componentele  vieţii  publice  fără  soluţii  pragmatice  pentru 
situaţii  concrete  privind  mai  ales  economia  din  spaţiul  non-occi- 
dental.  Modernizarea  nu  se  poate  reduce  la  punerea  în  practică  a 
deciziilor  instituţiilor,  ajungându-se  la  o  modernizare  birocratică, 
bazată  pe  scheme  şi  planuri,  fără  legătură  cu  trebuinţele  reale  ale 
societăţii  şi  indivizilor.  Modernizarea  nu  se  construieşte  doar  după 
un  plan,  ci  şi  în  conformitate  cu  cerinţele  locale  ale  fiecărei  ţări. 
Procesul  de  modernizare  decurge  în  ritmuri  diferite  în  funcţie  de 
mediul  social.  O  parte  a  sectorului  privat  se  modernizează  mai  re¬ 
pede  decât  sectorul  de  stat.  Oraşele  mari  au  un  ritm  de  moderniza¬ 
re  mult  mai  accentuat  decât  oraşele  mici. 

Societatea  tradiţională  este  structural  statică,  iar  cea  modernă 
este  dinamică  şi  complexă.  O  societate  tradiţională  este  vertical  or¬ 
ganizată  prin  diviziunea  socială  ierarhică  în  sistem  piramidal  de 
sus  în  jos,  iar  societatea  modernă  este  structurată  cu  precădere  ori¬ 
zontal  prin  o  diversitate  de  reţele  sociale.  în  secolul  al  XlX-lea  şi  în 
prima  jumătate  a  secolului  al  XX-lea,  modernizarea  era  concepută 
ca  proces  occidental  care  trebuia  urmat  necondiţionat,  de  orice  so¬ 
cietate,  prin  abandonarea  propriilor  tradiţii  culturale  şi  asimilarea 
valorilor  occidentale. 

Studiile  despre  modernizare  accentuează  ideea  eficienţei, 

66  Gheorghiţă  Geană  (1997)  Ethnicity  and  Globalization.  Outline  of  a 
Complementarist  Conceptualisation,  Social  Anthropology  5  (2),  pp.  197-209. 

profitabilităţii  şi  a  productivităţii  regăsite  în  toate  structurile  din 
societăţile  moderne  consolidate.  Modernă  este  acea  societate  care 
obţine  profit  cu  mijloace  bine  determinate.  Creşterea  capacită¬ 
ţii  productive  a  societăţii  a  determinat  diversificarea  activităţilor 
în  toate  sectoarele  societăţii  precum  şi  un  ritm  al  evoluţiei  sociale 
neîntâlnit  până  atunci  în  istorie.  Motorul  dezvoltării  sociale  şi  eco¬ 
nomice  a  devenit  producţia  capitalistă,  bazată  pe  inovaţie  ştiinţifică 
şi  tehnologică.  Noul  mod  de  producţie  a  dezvoltat  noi  instituţii, 
concepţii  şi  conduite  întemeiate  în  raţionalitatea  socială. 

Sociologic,  modernizarea,  este  definită  ca  transformare  a 
societăţii  tradiţionale,  rurale  şi  agrare  în  societate  seculară,  urbană 
şi  industrială, 67  astfel  încât  comerţul  şi  industria  devin  dominante 
ale  economiei.  O  componentă  fundamentală  a  modernizării  iniţiale 
a  reprezentat-o  procesul  de  industrializare.  Societatea  modernă  ar 
fi,  de  fapt,  societatea  industrială.  Toate  caracteristicile  asociate  cu 
modernitatea  sunt  legate  de  schimbările  produse  de  industrialism. 
Societatea  industrială  include  componentele  economice  şi  tehno¬ 
logice  ale  dezvoltării  precum  şi  un  mod  de  viaţă  profund  schimbat 
faţă  de  cel  tradiţional.  în  secolul  al  XX-lea  a  devenit  tot  mai  clar  că 
naţiunile  funcţionează  intr-un  sistem  economic  mondial  care  poa¬ 
te  decide  direcţiile  de  industrializare  ale  statelor.  Acest  sistem  oferă 
atât  constrângeri  cât  şi  oportunităţi  pentru  dezvoltarea  economică 
a  statelor  în  cadrul  acestuia.68  Modernitatea  datorată  industriali¬ 
zării  a  creat  decalaje  de  dezvoltare  economică  între  ţările  bogate  şi 
puternice  din  emisfera  nordică  şi  ţările  sărace  din  emisfera  sudi¬ 
că.  Doar  societăţile  industriale  ar  putea  fi  agenţi  activi  în  sistemul 
mondial.69 

67  Krishan  Kumar  (2014)  Modernization,  în  Encyclopaedia  Britannica, 
http://www.britannica.com/EBchecked/topic/387301/modernization/12017/ 
The-West-and-the-world 

68  Ibidem. 

69  Ibidem. 

La  baza  teoriei  despre  modernizare  stă  ideea  că  tehnologia  in¬ 
dustrială  avansată  produce  nu  doar  creşterea  economică  în  socie¬ 
tăţile  în  curs  de  dezvoltare,  dar  şi  alte  schimbări  structurale  şi  cul¬ 
turale.  Structurile  instituţionale  şi  activităţile  individuale  trebuie  să 
se  manifeste  intr-un  mod  caracteristic  celor  ale  societăţilor  occi¬ 
dentale  avansate. 70  De  exemplu,  în  domeniul  social,  societăţile  mo¬ 
derne  sunt  caracterizate  printr-un  nivel  ridicat  de  urbanizare,  alfa¬ 
betizare,  cercetare,  sănătate,  secularizare,  birocraţie,  mass-media  şi 
facilităţi  de  transport.  Legăturile  de  rudenie  sunt  mai  slabe,  domi¬ 
nantă  fiind  familia  nucleară.  Rata  natalităţii  şi  rata  mortalităţii  sunt 
mai  mici,  iar  speranţa  de  viaţă  este  relativ  mai  mare.  în  domeniul 
politic,  societatea  creează  cadrul  pentru  participarea  cetăţenilor  în 
procesele  decizionale  şi  pentru  funcţionarea  partidelor  politice,  a 
organizaţiilor  nonguvernamentale,  precum  şi  a  parlamentelor.  în 
domeniul  economic,  există  industrializare,  modernizare  tehnică  a 
producţiei,  pieţe  monetare  extinse,  diviziune  a  muncii  complexe, 
creştere  a  infrastructurii  şi  facilităţi  comerciale. 71 

Ronald  Inglehart  şi  Christian  Welzel  fac  o  sinteză  a  dimensiuni¬ 
lor  modernizării:  (1)  creştere  a  masei  resurselor  umane;  (2)  diver¬ 
sificare  ocupaţională;  (3)  diferenţiere  organizaţională;  (4)  creştere 
a  capacităţii  statului  şi  extindere  a  activităţii  statului;  (5)  implica¬ 
re  politică  în  masă;  (6)  raţionalizare  şi  secularizare.  72  Numitorul 
comun  al  tuturor  acestor  aspecte  ale  modernizării  este  conferit  de 
complexitatea  în  creştere,  intensitatea  cunoştinţelor  şi  sofisticarea 
activităţilor  umane.  Această  caracteristică  globală  se  manifestă  pe 

70  J.  Michael  Armer,  John  Katsillis  (2000)  Modernization  theory,  în 
Encyclopedia  ofSociology ,  Volume  3,  Second  Edition  Edgar  F.  Borgatta,  Editor- 
in-Chief,  Rhonda  J.  V.  Montgomery,  Managing  Editor,  New  York:  Macmillan 
Reference  USA,  p.  1884. 

71  Ibidem. 

72  Ronald  Inglehart  and  Christian  Welzel  (2007)  Modernization,  în 
Ritzer  George  (ed.)  The  Blackwell  Encyclopedia  of  Sociology.  New  York: 
Blackwell,  pp.  3073-3074. 

trei  niveluri:  sistemul  de  entităţi  organizate,  masa  de  indivizi,  şi  le¬ 
găturile  între  indivizi.73  La  nivel  de  sistem,  complexitatea  în  creştere 
se  reflectă  în  diferenţierea  funcţională  tot  mai  mare  de  procese  or¬ 
ganizate  şi  entităţi.  Diviziunea  muncii  şi  specializarea  au  ajuns  la 
un  asemenea  grad  încât  nici  o  entitate  nu  poate  supravieţui  fără 
contribuţiile  celorlalţi  actori  din  societăţile  moderne.  La  nivel  indi¬ 
vidual,  complexitatea  se  reflectă  într-o  diferenţiere  de  roluri  sociale 
şi  o  diversificare  a  modelelor  de  dezvoltare. 

Teoria  modernizării  are  la  bază  teza  iluministă  că  inovaţiile  teh¬ 
nologice  pot  aduce  transformări  radicale  în  orice  societate.  în  ţările 
modernizate  dezvoltarea  are  loc,  prioritar,  pe  baza  informaţiilor 
ştiinţifice  şi  a  inovaţiilor  tehnologice  în  toate  structurile  sociale, 
în  societăţile  cu  modernitate  tendenţială  doar  o  minoritate  din 
populaţie  cunoaşte  efectele  dezvoltării  datorate  noilor  descoperiri 
din  ştiinţă  şi  noilor  invenţii  tehnologice.  înseşi  instituţiile  interna¬ 
ţionale  şi  autorităţile  occidentale  au  conceput  dezvoltarea  modernă 
a  zonelor  non-occidentale  ca  occidentalizare,  rezultat  inevitabil  al 
transferului,  cu  succes,  al  complexului  economic  şi  tehnologic  din 
Occident  în  aceste  părţi  ale  lumii.74 

Modernizarea  cuprinde  toate  sectoarele  unei  societăţi.  Să  spu¬ 
nem  că  în  ţările  în  curs  de  modernizare  acest  proces  se  produce  în 
primele  faze,  prioritar,  ca  modernizare  politică.  Aceasta  are  ca  ţinte 
procesul  de  raţionalizare  a  societăţii,  participarea  lărgită  la  viaţa 
politică  a  grupurilor  sociale  din  întreaga  societate.  Autoritatea  raţi¬ 
onalizată,  structura  diferenţiată  şi  participarea  de  masă  diferenţia¬ 
ză  regimurile  politice  moderne  de  cele  anterioare. 

Modernizarea  economică  şi  socială  înlătură  grupurile  sociale  şi 
politice  tradiţionale  şi  subminează  loialitatea  lor  faţă  de  autorităţile 

73  Ibidem ,  p.  3074. 

74  J.  Michael  Armer,  John  Katsillis  (2000)  Modernization  theory,  ed.  cit., 

p.  1888. 

tradiţionale.  Modernizarea  produce  alienare  şi  anomie:  „Valorile 
noi  subminează  bazele  vechi  ale  asocierii  şi  ale  autorităţii  înainte  ca 
aptitudinile,  motivaţiile  şi  resursele  noi  să  poată  fi  puse  în  mişca¬ 
re  pentru  crearea  unor  noi  grupări.”  75  Modernizarea  înseamnă  că 
toate  grupurile,  vechi  şi  noi,  tradiţionale  şi  moderne,  devin  tot  mai 
conştiente  de  ele  însele  ca  grupuri,  şi  de  cerinţele  şi  interesele  lor  în 
relaţie  cu  alte  grupuri.  Tot  modernizarea  formează  şi  prejudecata 
de  grup.  Grupuri  etnice  sau  religioase,  care  trăiseră  în  societatea 
tradiţională  în  pace,  unele  lângă  altele,  ajung  la  conflicte  violente  ca 
urmare  a  interacţiunii,  tensiunilor,  inegalităţilor  generate  de  mo¬ 
dernizarea  economică  şi  socială. 

Rata  modernizării  a  fost  mult  mai  rapidă  în  ţările  modernizate 
mai  târziu  decât  în  ţările  modernizate  mai  de  timpuriu.  în  moder¬ 
nizarea  ţărilor  non-occidentale  problemele  centralizării  autorităţii, 
integrării  naţionale,  mobilizării  sociale,  dezvoltării  economice,  par¬ 
ticipării  politice,  bunăstării  sociale  s-au  ivit  simultan  şi  nu  succesiv: 
„«Efectul  de  demonstraţie»  pe  care  ţările  modernizate  timpuriu  îl  au 
asupra  celor  întârziate  mai  întâi  le-a  intensificat  aspiraţiile,  ca  mai 
apoi  să  le  exacerbeze  frustrările.”76  O  ţară  poate  fi  superior  dezvol¬ 
tată  politic,  cu  instituţii  politice  moderne,  dar  rămâne  înapoiată  în 
privinţa  modernizării  economice  şi  sociale.  India  este  un  exemplu 
în  acest  sens.  In  schimb,  Argentina,  de  pildă,  este  o  ţară  foarte  dez¬ 
voltată  economic  şi  social  dar  este  sudezvoltată  politic.77  Sunt  ţări 
care  s-au  constituit  fără  instituţii  administrative  şi  politice,  Congo 
de  exemplu.78  Şi  toate  cele  trei  exemple  de  ţări  sunt  modele  de  mo¬ 
dernizare,  spune  Huntington.  Paradoxul  modernizării  occidentale 
stă  în  faptul  că  state  apusene  au  prăduit  civilizaţii  pentru  că  au  reuşit 

75  Samuel  P.  Huntington  (1999)  Ordinea  politică  a  societăţilor  în  schim¬ 
bare,  traducere  de  Horaţiu  Stamatin.  Iaşi:  Polirom,  p.  41. 

76  Ibidem,  p.  49. 

77  Ibidem,  p.  79. 

78  Ibidem,  p.  81. 

să  producă  tehnică  folosită  în  acest  sens,  şi  apoi  au  impus  modelul 
lor  de  civilizaţie  şi  modernizare.  A  existat  şi  există  o  asimetrie  între 
Occident  şi  lumea  non-occidentală,  cauzată  de  puterea  relativă  a 
societăţilor  occidentale  cu  privire  la  resursele  economice,  capaci¬ 
tate  militară,  know-how  tehnologic  bazat  pe  dezvoltarea  ştiinţifică. 
Datorită  acestor  resurse  modernizarea  Occidentului  a  impus  pro¬ 
priile  culturi  asupra  societăţilor  cu  care  au  intrat  în  contact,  acestea 
fiind  determinate  să  le  primească,  fie  că  le  acceptă  sau  nu.79 

în  concluzie,  modernizarea  generează  modernitate  în  măsura 
care  duce  necondiţionat  la  transformări  profunde  în  toate  compo¬ 
nentele  unei  societăţi  şi  în  gândirea  şi  comportamentele  indivizilor. 
Modernitatea  tendenţială  poate  fi  echivalată  cu  eşecul  moderniză¬ 
rii  dar  şi  cu  aplicarea  incorectă  a  unui  model  de  modernizare,  res¬ 
ponsabil  pentru  perpetuarea  stării  de  subdezvoltare. 


79 


Kim  Kyong-Dong,  Op.cit p.  4-  5. 


Capitolul  III 
Tipuri  de  modernitate 


în  continuare,  analizez  tipurile  de  modernitate  pentru  a  con¬ 
tura  modernitatea  tendenţială,  constatând  că,  acest  caracter  al  ei, 
tendenţial,  se  impune  din  existenţa  mai  multor  tipuri  care,  fiecare, 
nu  acoperă  realitatea  modernităţii  şi,  pe  de  altă  parte,  că  moderni¬ 
tatea  se  localizează  în  spaţii  naţionale  şi  zonale  bine  delimitate.  Trec 
în  revistă  modernităţi  diverse  şi  propun  un  concept,  valabil  pentru 
spaţiul  situat  în  deficit  de  modernizare,  faţă  de  ţările  moderne  dez¬ 
voltate.  Din  studiul  unor  tipuri  de  modernitate  putem  observa  tră¬ 
săturile  relevate  în  conceptul  de  modernitate  tendenţială.  Precizez 
că  prezint  punctele  de  vedere  din  care  este  privit  acest  fenomen 
complex  -  modernitatea,  de  către  diferiţi  autori.  în  plus,  mă  refer 
la  teze  despre  modernităţi  locale  sau  continentale:  asiatică,  latino- 
americană  etc. 

A  existat  tendinţa  ca  termenul  modernitate  să  înlocuias¬ 
că  noţiunea  de  societăţi  moderne,  însă  prin  acest  concept 
s-a  continuat  referirea  la  istoria  societăţilor  occidentale,  la 
revoluţiile  industriale,  la  revoluţiile  democratice  şi  la  construirea 
statelor-naţiune.80 


80  Peter  Wagner  (2008)  Modernity  as  experience  and  interpretation:  a 
new  sociology  of  modernity,  ed.cit.,  p.  6. 

Tabelul  1:  Tipuri  de  modernitate 


Autor  (i) 

Tipuri  de  modernitate 

H.  Spencer,  K.  Marx,  E.  Durkheim,  M  Weber 

Prima  modernitate 

U.  Beck 

A  doua  modernitate 

U.  Beck 

Modernitatea  eurocentrică 

U.  Beck 

Modernitatea  târzie 

A.  Giddens,  U.  Beck 

Modernitate  reflexivă 

P.Wagner 

Modernitate  organizată 

Z.  Bauman 

Modernitate  lichidă 

S.N.  Eisenstadt,  R.L.M.  Lee 

Modernităţi  multiple 

Chang  Kyung-Sup 

Modernitatea  comprimată 

E.  Dussel 

Modernităţi  regionale 

P.  Gaonkar,  G.  Delanty 

Modernităţi  alternative 

V.  H.Schmidt 

Varietăţi  de  modernitate 

A.  Dirlik 

Modernitate  globală 

Este  bine  cunoscut  că  multe  dintre  paradigmele  sociologice 
actuale  de  referinţă  se  concentrează  pe  modele  explicative  privind 
modernitatea  în  spaţiul  occidental.  J.  Habermas,  A.  Giddens,  U. 
Beck,  Z.  Bauman,  creatorii  unora  dintre  aceste  modele  -  moderni¬ 
tatea  reflexivă,  a  doua  modernitate,  modernitatea  lichidă  -,  reflec¬ 
tă  trendul  unei  logici  a  modernităţii  occidentale.  Autorii  amintiţi, 
precum  şi  alţii  dezvoltă  idei  din  modelul  clasic  al  evoluţionismului 
sociologic  reprezentat  de  H.  Spencer,81  K.  Marx,82  E.  Durkheim,83 
Max  Weber.84  Nu  este  întâmplător  că  aceste  paradigme  nu  fac  re- 

81  Herbert  Spencer  (1967)  The  Evolution  of  Society:  Selections  from 
Herbert  Spencer's  Principles  of  Sociology.  Edited  by  Robert  Carneiro.  Chicago: 
University  of  Chicago  Press. 

82  Karl  Marx  (1948-1960)  Capitalul  voi.  I-VI.  Bucureşti:  Editura 
Partidului  Muncitoresc  Român. 

83  Emile  Durkheim  ( 1 893)  De  la  division  du  travail  social.  Paris:  Felix  Alean. 

84  Max  Weber  (1992)  The  Protestant  Ethic  and  the  Spirit  of  Capitalism. 
Translated  by  Talcott  Parsons.  With  an  introduction  by  Anthony  Giddens. 
New  York:  Routledge. 


MODERNITATEA TENDENJIALĂ  |  53 


feriri  la  modernitatea,  de  pildă  din  zonele  centrale  şi  estice,  pen¬ 
tru  a  rămâne  în  spaţiul  european,  fiindcă  ele  pornesc  din  viziunea 
occidentalo-centristă  asupra  evoluţiei  societăţii  moderne,  fapt  care 
reprezintă  un  deficit  de  modernitate,  un  localism,  derivat  din  siste¬ 
mul  de  putere  care  a  diseminat  şi  impus  modernitatea.  Urmarea  fi¬ 
rească  a  diseminării  modernităţii  ar  fi  fost  tocmai  dispariţia  centre¬ 
lor  de  putere,  a  relaţiilor  de  dominaţie.  în  acest  caz,  modernitatea 
este  deficitară  chiar  acolo  de  unde  a  pornit  -  Occidentul.  Această 
problemă  a  centrelor  de  putere,  a  dispariţiei  lor,  s-a  pus  prin  cele 
două  războaie  mondiale. 


III. 1.  Modernitatea  reflexivă 

Noţiunea  de  modernitate  reflexivă  are  menirea  de  a  surprinde 
modul  în  care  o  mare  parte  a  mişcării  modernităţii  acţionează  asu¬ 
pra  ei  înseşi.  Tendinţa  dominantă  a  modernităţii  occidentale  este 
tranziţia  de  la  societatea  modernă  spre  cea  a  modernităţii  reflexi¬ 
ve.85  în  acest  context,  cadrul  de  referinţă  nu  mai  este  tranziţia  de  la 
societatea  premodernă  la  cea  modernă,  aşa  cum  analizează  socio¬ 
logia  clasică,  ci  societatea  modernă,  anume  occidentală,  care  trece 
la  o  altă  modernitate. 

în  continuare,  prezint  tezele  lui  A.  Giddens  şi  U.  Beck,  sociologi 
reprezentativi  în  studiul  acestui  tip  de  modernitate. 

A.  Giddens  examinează  societatea  din  a  doua  jumătate  a  se¬ 
colului  al  XX-lea  şi  observă  modificări  fundamentale  în  moder¬ 
nitatea  occidentală,  de  pildă  discontinuitatea  acesteia.  în  viziunea 
evoluţionismului  social,  orice  societate  trebuie  să  parcurgă  aceleaşi 
etape.  Istoria  începe  cu  comunităţi  mici,  izolate,  de  vânători,  conti¬ 
nuă  cu  dezvoltarea  comunităţilor  agrare  şi  pastorale  şi,  de  aici,  s-au 

85  Lazăr  Vlăsceanu  (2007)  Sociologie  si  modernitate.  Tranziţii  spre  mo¬ 
dernitatea  reflexivă.  Iaşi:  Editura  Polirom,  p.  81. 

constituit  statele  agrare,  ca  apoi  să  se  ajungă  la  apariţia  societăţilor 
moderne  în  Vestul  Europei.86 

Modernitatea  poate  fi  văzută  ca  dublu  fenomen.  Dezvoltarea  in¬ 
stituţiilor  sociale  moderne  şi  răspândirea  lor  mondială  au  creat  mai 
multe  oportunităţi  pentru  fiinţa  umană  spre  a  se  bucura  de  sigu¬ 
ranţă  şi  de  satisfacerea  multor  necesităţi  sociale  şi  individuale  decât 
orice  alt  sistem  social  premodern.  Dar  modernitatea  are  şi  o  parte 
întunecată,  foarte  vizibilă  în  secolul  al  XX-lea.  Durkheim  şi  Weber 
nu  au  discutat  despre  război  sau  degradarea  mediului  ca  efecte  ale 
industrialismului  modern,  afirmă  Giddens.87  Capitalismul  se  extin¬ 
de  peste  tot  datorită  ordinii  sociale  create  de  instituţiile  sale.  Din 
cauza  caracteristicilor  sale  expansioniste  viaţa  economică  capita¬ 
listă  este  numai  în  câteva  cazuri  limitată  la  graniţele  sistemelor  so¬ 
ciale  specifice.  încă  de  la  origini,  capitalismul  a  avut  o  dimensiune 
internaţională.88 

Giddens  afirmă  că  astăzi  consecinţele  modernităţii  au  devenit 
mai  radicalizate  şi  universalizate  decât  înainte,  iar  instituţiile  soci¬ 
ale  moderne  sunt  total  diferite  în  raport  cu  toate  tipurile  de  ordine 
socială.89  Evoluţia  societăţii  contemporane  arată  că  istoria  lumii  nu 
este  liniară  şi  unitară,  ci  discontinuă.  Discontinuităţile  separă  insti¬ 
tuţiile  sociale  moderne  de  ordinea  socială  tradiţională  în  cel  puţin 
trei  direcţii:  1.  era  modernităţii  se  pune  în  mişcare  cu  o  viteză  foar¬ 
te  mare  de  schimbare;  2.  amploarea  schimbării  pe  întreaga  planetă; 
3.  constituirea  instituţiilor  moderne.  Unele  forme  sociale  moder¬ 
ne  nu  au  existat  în  perioada  premodernă,  de  pildă  statul  naţional, 
dependenţa  comerţului  de  producţia  bazată  pe  surse  anorganice, 
producţia  de  mărfuri  şi  munca  salariată.90  Alte  instituţii  continuă 

86  Anthony  Giddens  (1990)  The  Consequences  of  Modernity,  ed.  cit.,  p.  5. 

87  Ibidem,  p.  9. 

88  Ibidem ,  p.  57. 

89  Ibidem ,  1990,  p.  3. 

Ibidem ,  p.  6. 


90 

ordinea  socială  preexistentă,  de  pildă  oraşul.  Aşezările  urbane  mo¬ 
derne  încorporează  părţi  din  vechiul  oraş. 

Giddens  scoate  în  evidenţă  caracteristicile  modernităţii  da¬ 
torate  schimbărilor  din  viaţa  socială  privind  spaţiul  şi  timpul. 
Dacă  în  lumea  premodernă  trăirea  în  timp  era  indisolubil  legată 
de  sentimentul  de  apartenenţă  la  un  spaţiu  concret,  în  perioada 
modernă  are  loc  „distanţarea  spaţio-temporală”,  proces  ce  im¬ 
plică  detradiţionalizarea  intensă  a  lumii  moderne.  în  condiţiile 
modernităţii,  nivelul  de  distanţare  timp-spaţiu  este  mult  mai  mare 
decât  în  cele  mai  dezvoltate  civilizaţii  agrare.  Giddens  subliniază 
dinamismul  modernităţii,  derivat  din  separarea  timpului  de  spaţiu 
şi  recombinarea  lor.  Prin  disembedding  el  înţelege  desprinderea 
relaţiilor  sociale  din  contextele  locale  de  interacţiune  şi  restruc¬ 
turarea  lor  în  intervalul  nedeterminat  de  timp-spaţiu.91  Anthony 
Giddens  consideră  că  distanţarea  spaţio-temporală  este  modul  prin 
care  mecanismele  instituţionale  ale  modernităţii  au  devenit  mon¬ 
diale.  Din  punctul  meu  de  vedere  această  distanţare  a  determinat  o 
universalizare  a  modernităţii  în  cadre  locale  şi  naţionale,  însă  mai 
mult  ca  tendenţialitate  şi  nu  ca  dominantă  a  instituţiilor  şi  a  condu¬ 
itelor  individuale  oriunde  în  lume. 

Reflexivitatea  vieţii  sociale  moderne  constă  în  faptul  că  practi¬ 
cile  sociale  sunt  examinate  şi  reformate  în  mod  constant  în  funcţie 
de  informaţiile  primite  cu  privire  la  modificarea  constitutivă  a 
conţinutului  acestor  practici.  92  Giddens  susţine  că  suntem  fiinţe 
reflexive  care  îşi  examinează  atent  fiecare  mişcare,  rareori  satisfă¬ 
cute  de  rezultatele  acesteia.  Sociologul  englez  revine  la  această  idee 
despre  distanţarea  timpului  de  spaţiu  pentru  a  afirma  că,  în  moder¬ 
nitate,  sentimentul  de  apartenenţă  al  oamenilor  devine  reflexiv.93 

91  Ibidem ,  p.  21. 

92  Ibidem,  p.  38. 

93  Anthony  Giddens  (1991)  Modernity  and  Self-Identity:  Seif  and  Society 
in  the  Late  Modern  Age,  ed.cit. 

în  analiza  modernităţii,  Giddens  introduce  conceptul  de  risc,  şi 
în  acest  sens,  detaşează  un  profil  al  riscului  specific  modernităţii:  1. 
globalizarea  riscului:  de  exemplu,  războiul  nuclear  poate  ameninţa 
supravieţuirea  omenirii;  2.  globalizarea  riscurilor  în  sensul  expan¬ 
siunii  evenimentelor  contingente  care  afectează  întreaga  lume  sau 
un  număr  mare  de  oameni  de  pe  planetă:  de  exemplu,  schimbări  în 
diviziunea  globală  a  muncii;  3.  riscul  generat  de  mediul  creat  sau 
de  natura  socializată:  impactul  cunoaşterii  umane  în  mediul  fizic; 
4.  dezvoltarea  mediilor  sociale  cu  risc  instituţionalizat  care  afec¬ 
tează  şansele  de  viaţă  a  milioane  de  oameni:  de  exemplu,  pieţele  de 
investiţii;  5.  conştientizarea  riscului  ca  risc:  lacunele  de  cunoştinţe 
despre  riscuri  nu  pot  fi  transformate  în  certitudini  de  cunoştinţe 
religioase  sau  magice;  6.  conştientizarea  bine  distribuită  a  riscului: 
multe  dintre  pericolele  cu  care  ne  confruntăm  în  mod  colectiv  sunt 
cunoscute  publicului  larg;  7.  conştientizarea  limitelor  expertizei: 
nici  un  sistem  de  expertiză  nu  poate  fi  în  întregime  valid  în  ceea 
ce  priveşte  consecinţele  adoptării  unor  principii  propuse  de  către 
experţi.94 

în  concluzie,  Giddens  oferă  o  critică  destul  de  puternică  asupra 
modernităţii.95  Pentru  analiza  modernităţii  tendenţiale  reţin  dintre 
ideile  sale  pe  acelea  referitoare  la  tendinţa  modernităţii  europene 
către  globalizare  sau  mondializare,  la  riscurile  provocate  de  moder¬ 
nitate  sau  la  partea  întunecată  a  modernităţii. 

Spre  deosebire  de  studiile  lui  A.  Giddens  despre  reflexivitatea 
modernităţii,  Ulrich  Beck  indică  o  nouă  direcţie  în  evoluţia 
societăţii  moderne,  anume  a  doua  modernitate  sau  modernitatea 
reflexivă,  în  realitate  fiind  vorba  de  acelaşi  concept  dar  cu  un  înţeles 

94  Anthony  Giddens  (1990)  The  Consequences  of  Modernity,  ed.  cit.,  p. 
124-125. 

95  Stjepan  G.  Mestrovic  (1998)  Anthony  Giddens.  The  last  modernist. 
London:  Routledge,  p.  36. 

diferit.  Sociologul  german  afirmă  că  în  secolul  al  XlX-lea  şi  în  pri¬ 
ma  jumătate  a  secolului  al  XX-lea,  modernizarea  era  concepută  ca 
proces  occidental  care  trebuia  urmat  necondiţionat,  de  către  ori¬ 
ce  societate,  prin  abandonarea  propriilor  tradiţii  culturale  şi  prin 
asimilarea  valorilor  occidentale.  De  la  sfârşitul  secolului  al  XX-lea 
societăţile  europene  au  intrat  intr-un  nou  stadiu  al  modernităţii, 
cu  accent  pe  reflexivitate,  în  vederea  modernizării  modernităţii.  în 
realitate,  modernizarea  modernităţii  se  raportează  strict  la  tipul  de 
societate  occidentală. 

Teza  principală  a  lui  Beck  este  că  trăim  într-o  societate  mo¬ 
dernă  mai  puţin  riguroasă,  o  societate  unde  are  loc  schimbarea 
modernităţii  înseşi.  Modernitatea  a  devenit  problematică  în  chiar 
spaţiul  în  care  ea  a  apărut,  în  Occident:  „Aşa  cum  modernizarea  a 
dizolvat  structurile  societăţii  feudale  în  secolul  al  XlX-lea  şi  a  pro¬ 
dus  societatea  industrială,  modernizarea  de  astăzi  dizolvă  societa¬ 
tea  industrială  şi  o  altă  modernitate  este  pe  cale  să  apară.”96 

Riscul  este  o  caracteristică  esenţială  a  modernităţii  din  socie¬ 
tatea  contemporană.  Riscurile  generate  social  sunt  pericole  pen¬ 
tru  comportamentul  social  deoarece  se  produc  în  proporţie  mai 
mare  decât  cea  a  dezastrelor  naturale  inevitabile.  Beck  reliefează 
consecinţele  riscurilor  provocate  de  ştiinţă  şi  tehnologie  pentru  so¬ 
cietatea  contemporană.  în  societatea  modernă  politica,  ştiinţa  şi  re¬ 
ligia  sunt  componente  ale  riscului  şi,  în  consecinţă,  nu  sunt  soluţia 
pentru  înlăturarea  primejdiilor,  aşa  cum  ele  pretind. 

După  apariţia  ediţiei  în  limba  engleză  a  cărţii  sale  Risk  Society: 
Towards  a  new  modernity  în  1992,  sociologul  german  a  revenit  de 
mai  multe  ori  asupra  explicaţiilor  referitoare  la  modernitatea  refle¬ 
xivă,  în  studii  semnate  împreună  cu  colaboratori  de  ai  săi.  Astfel, 
Ulrich  Beck,  Wolfgang  Bonss,  Christoph  Lau  aduc  precizări  despre 

96  Ulrich  Beck  (1992)  Risk  Society:  Towards  a  new  modernity.  London: 
Sage,  p.  10. 


58  |  CONSTANTIN  SCHIFIRNEŢ 


societatea  de  risc  prin  accentuarea  ideii  că  societatea  modernă  post¬ 
belică  este  traversată  de  schimbarea  profundă  a  primei  societăţi  mo¬ 
derne,  iar  consecinţa  este  discontinuitatea  în  evoluţia  modernităţii 
occidentale.97  Reflexivitatea  este  un  concept  asociat  raţionalităţii, 
dar  şi  unei  viziuni  asupra  acţiunii  orientate  către  schimbare.  în 
a  doua  jumătate  a  secolului  al  XX-lea  a  avut  loc  o  tranziţie  de  la 
prima  modernitate  la  a  doua  modernitate.  Prima  modernitate  a 
fost  o  modernitate  naţională  ( nation-state  centered  modernity).  în 
schimb,  cea  de-a  doua  modernitate  este  transnaţională  şi  cosmo¬ 
polită  ( non-nation-state  centered).  Modernizarea  reflexivă  se  referă 
la  modernizarea  societăţii  moderne:  „Când  modernizarea  ajunge  la 
un  anumit  stadiu,  se  radicalizează  ea  însăşi.  încep  să  se  transforme, 
pentru  a  doua  oară,  nu  numai  instituţiile  cheie,  dar  de  asemenea 
principiile  societăţii.  De  data  aceasta  însă  principiile  şi  instituţiile 
care  se  transformă  sunt  cele  ale  societăţii  moderne.”98  Principiile 
centrale  (de  exemplu,  distincţia  dintre  natură  şi  cultură  sau  ştiinţă 
şi  politică),  precum  şi  instituţiile  de  bază  (de  exemplu,  diviziunea 
de  gen  social  a  muncii,  familia  tradiţională,  modul  de  viaţă)  au  fost 
transformate  într-o  nouă  modernitate.  Occidentul  nu  mai  trăieşte 
într-o  societate  industrială  şi  se  îndreaptă  spre  o  societate  de  risc. 
Societatea  de  risc  este  o  formă  de  modernitate  reflexivă  unde  pro¬ 
blema  centrală  este  modul  de  prevenire  şi  reducere  la  minimum 
a  riscurilor.  în  realitate,  modernizarea  modernităţii  se  raportează 
strict  la  tipul  de  societate  occidentală.  Mai  mult,  atunci  când  sunt 
aplicate  în  mod  riguros,  principiile  moderne  ale  justificării  raţionale 
nu  funcţionează  întotdeauna,  99  deoarece,  cum  remarcă  Beck: 
„în  cazul  în  care  pentru  mulţi  filosofi  şi  sociologi  «raţionalitate» 

97  Ulrich  Beck,  Wolfgang  Bonss,  Christoph  Lau  (2003)  The  Theory  of 
Reflexive  Modernization.  Problematic,  Hypotheses  and  Research  Programme, 
ed.cit.,  p.  9. 

98  Ibidem,  p.  1. 

99  Ibidem,  p.  16. 

înseamnă  «discurs»  şi  «relativism  cultural»,  noţiunea  mea  de  «a 
doua  modernitate  reflexivă»  implică  faptul  că  nu  avem  suficientă 
raţiune  (Vernunft)  pentru  a  trăi  şi  a  acţiona  într-o  epocă  globală  de 
incertitudini  fabricate.”  100 

Reflexivitatea  este  un  concept  asociat  raţionalităţii,  dar  şi  unei 
viziuni  asupra  acţiunii  orientate  către  schimbare.  O  idee  de  reţinut 
este  cea  despre  marea  schimbare  rezultată  din  consecinţele  nepre¬ 
văzute  ale  modernizării  simple101  teză  care  poate  fi  un  argument 
al  modernităţii  tendenţiale:  consecinţele  neprevăzute  ale  primei 
modernităţi  occidentale  au  „deformat-o”  chiar  în  propriul  spaţiu 
-  cel  occidental  -  şi  au  determinat  astfel  doar  tendenţialitatea 
universalităţii  ei  în  spaţiile  non-occidentale:  „Argumentul  de  bază 
al  teoriei  despre  a  doua  societate  modernă  este  că  există  ceva  fun¬ 
damental  greşit  cu  proiectul  modern,  principiile  modernităţii  sunt 
deschise  pentru  critică  antiimperialistă,  inovaţie  şi  redefiniri,  mai 
ales  dintr-o  perspectivă  noneuropeană  şi,  prin  urmare,  merită 
păstrarea  lui.  Cel  mai  bun  mod  de  a  se  apăra  atât  împotriva  celor 
care  ar  proclama  «sfârşitul  modernităţii»  cât  şi  celor  care  ar  face 
din  modernitatea  un  nou  tip  de  fundamentalism  occidental,  este 
de  a  supune  teoria  modernităţii  şi  a  societăţii  moderne  la  autocri¬ 
tică  şi  astfel  ar  putea-o  salva  de  la  limitele  sale.  Normele  care  stau 
la  baza  acestei  autocritici  nu  pot  să  fie  derivate  din  resemnificarea 
modernităţilor.  Ele  trebuie  să  fie  derivate  dintr-o  teorie  cosmopo- 
litană  a  celei  de  a  doua  modernităţi.”102  Prin  urmare,  se  impune  o 
sociologie  cosmopolită  care  să  dea  răspuns  la  întrebarea  cum  ero¬ 
darea  principiilor  modernităţii  este  compatibilă  cu  continuitatea 
societăţii  industriale  şi  a  statului  naţiune.  Discontinuitatea  radicală 

100  Ulrich  Beck  (2000)  Risk  Society  Revisited:  Theory,  Politics  and 
Research  Programmes,  în  B.  Adam,  U.  Beck  and  J.  van  Loon  (Eds)  The  Risk 
Society  and  Beyond:  Criticai  Issuesfor  Social  Theory  London:  Sage,  p.  226. 

101  Ulrich  Beck,  Wolfgang  Bonss,  Christoph  Lau  (2003)  Op.  cit.,  p.  14. 

102  Ibidem,  p.  30. 

dintre  principiile  şi  instituţiile  modernităţii  duce  la  un  alt  aspect 
al  modernizării:  dialectica  anti-modernităţii.103  Societatea  nu  mai 
este  în  primul  rând  o  societate  de  clasă,  este  o  societate  de  risc. 

Pentru  analiza  modernităţii  tendenţiale  reţin  dintre  ideile  lui 
Beck  pe  acelea  referitoare  la  schimbarea  modernităţii  înseşi,  re¬ 
naşterea  modernităţii  într-o  societate  de  risc  incapabilă  de  a  con¬ 
trola  incertitudinile.  Ideea  „modernizării  modernităţii”  conţine  o 
tautologie  originară.  Este  vorba,  de  fapt,  tocmai  de  tendenţialita- 
tea  genuină,  proprie  acestui  proces.  Modernizarea  modernităţii 
exprimă  caracterul  dinamic,  permanent  regenerativ,  asimptotic  al 
procesului  de  modernizare.  Modernizarea  şi  modernitatea  pot  b 
înţelese  numai  ca  tendinţă  spre  atingerea  principiilor  şi  normelor 
modernităţii  şi  nu  ca  un  cadru  care  ar  clarifica  definitiv  conţinutul 
modernităţii.  Modernizarea  modernităţii  este  posibilă  pentru  că 
modernitatea  este  un  concept  deschis,  iar,  ca  şi  în  cazul  tradiţiei, 
modernitatea  şi  modernizarea  sunt  oportune  pentru  că,  de  fapt, 
conţin  ca  notă  esenţială  critica  realului.  Aceasta  face  posibilă  se¬ 
lectarea  tradiţiei.  De  aceea,  principiile  şi  normele  modernităţii  sunt 
mereu  puse  în  discuţie,  tocmai  în  procesul  reflexivităţii. 


111.2.  Modernitatea  lichidă 

Zygmunt  Bauman  discută  dezvoltarea  modernă  ca  interacţiunea 
dintre  aspectele  solide  şi  lichide  ale  modernizării  pornind  de  la 
afirmaţia  lui  Marx:  „tot  ce  este  solid  se  topeşte  în  aer.”  Acest  tip 
de  modernitate  se  caracterizează  prin  intensitatea  sentimentului  de 
incertitudine  în  societatea  actuală,  în  care  soliditatea  lucrurilor  şi 
legăturilor  umane  sunt  ameninţate.  Ea  este  o  continuare  haotică  a 
modernităţii.  în  domeniul  dezvoltării,  acest  concept  neagă  sensul 

103  Ulrich  Beck  and  Natan  Sznaider  (201 1)  Self-limitation  of  modernity? 
The  theory  of  reflexive  taboos,  Theory  and  Society,  40  (4),  p.  430. 

modernizării  ca  un  efort  de  a  stabili  structuri  de  lungă  durată.104 
Modernitatea  solidă  este  un  mit.  Două  trăsături  disting  modernita¬ 
tea  lichidă:  1.  declinul  rapid  al  iluziei  moderne  timpurii  că  există  o 
stare  de  perfecţiune  care  poate  fi  atinsă  într-o  societate  mai  bună;  2. 
deregularizarea  şi  privatizarea  sarcinilor  şi  obligaţiilor  moderniza¬ 
te.  Ceea  ce  era  considerat  o  muncă  de  realizat  prin  raţiunea  umană 
a  fost  fragmentat  şi  lăsat  în  grija  indivizilor  şi  a  resurselor  admi¬ 
nistrate  individual.  în  societatea  modernă  accentul  cade  pe  autoa¬ 
firmarea  individului.105  Modernitatea  lichidă  se  referă  la  eliberarea 
iniţiativei  individuale  de  constrângerile  familiei,  de  obligaţiile  cas¬ 
nice  şi  de  reţeaua  densă  de  obligaţii  morale.  Acest  tip  de  moderni¬ 
tate  este  consecinţa  declinului  rapid  al  iluziei  moderne  timpurii  că 
există  o  stare  de  perfecţiune  care  poate  fi  atinsă,  prin  modernizare, 
într-o  societate  mai  bună. 

Zygmunt  Bauman  a  caracterizat  termenul  „lichid”  pentru  a  su¬ 
gera  fluiditatea  şi  lipsa  de  substanţă  pentru  ceea  ce  s-a  crezut  că  ar  fi 
modernitatea  solidă:  eliminarea  necunoscutului  şi  a  incertitudini¬ 
lor,  exercitarea  unui  control  asupra  naturii,  funcţionarea  birocraţiei 
puternic  ierarhizate,  respectarea  regulilor  şi  reglementărilor  în 
toate  organizaţiile  formale.  Dimpotrivă,  evoluţia  modernă  în  se¬ 
colul  al  XX-lea  a  accentuat  caracterul  „precar,  nesigur  şi  incert”  al 
existenţei  personale  şi  sociale.  Modernitatea  a  tins  către  control  şi 
predictibilitate,  dar  astăzi  ea  cunoaşte  experienţa  ambivalenţei  - 
dimensiunea  fundamentală  a  modernităţii  lichide.106 

Viziunea  lui  Bauman  asupra  modernităţii  este  o  continuare  a 
ideilor  lui  Marshall  Berman  despre  condiţia  modernă:  „Pentru  a  fi 

104  Vezi  şi  Raymond  L.  M.  Lee  (2005)  Bauman,  Liquid  Modernity  and 
Dilemmas  of  Development,  Thesis  Eleven,  number  83,  November,  pp.  61-77. 

105  Zygmunt  Bauman  (2000)  Liquid  Modernity.  Cambridge:  Polity  Press, 

P-  31. 

106  Zygmunt  Bauman  (1991)  Modernity  and  Ambivalence.  Cambridge: 
Polity  Press. 

modern  înseamnă  să  ne  găsim  într-un  mediu  care  promite  aven¬ 
tură,  putere,  bucurie,  creşterea  şi  transformarea  în  noi  înşine  şi  a 
lumii  -  şi,  în  acelaşi  timp,  care  ameninţă  să  distrugă  tot  ceea  ce 
avem,  tot  ceea  ce  ştim,  tot  ceea  ce  suntem.  Pentru  a  fi  modern,  este 
a  fi  parte  dintr-un  univers  în  care,  aşa  cum  a  spus  Marx,  «tot  ceea 
ce  este  solid  se  topeşte  în  aer».”107 

Ca  o  concluzie,  susţin  că  faţă  de  modernitatea  lichidă,  moderni¬ 
tatea  tendenţială  exprimă  precaritatea  şi  iluzia  stării  de  perfecţiune, 
legate  de  raţionalismul  epocii  moderne  şi  chiar  de  începuturile  mo¬ 
dernităţii  occidentale.  Prin  modernizare  nu  se  elimină  din  structura 
societăţii  ierarhizările  pe  bază  de  status,  dimpotrivă  aceste  ierarhi¬ 
zări  revin  sub  o  altă  formă  ca  urmare  a  discrepanţei  dintre  progra¬ 
mul  privind  schimbarea  modernă  şi  realitatea  concretă  la  care  s-a 
ajuns  prin  modernizare,  în  urma  aplicării  lui  în  contexte  locale. 


111.3.  Modernitatea  organizată 

Conceptul  de  modernitate  organizată  are  menirea  de  a  descrie 
anumite  tendinţe  istorice  către  organizarea  practicilor  sociale 
provocate  de  modernizare.108  Această  noţiune  se  asociază  ideilor 
despre  sfârşitul  capitalismului  organizat109  şi  despre  organizarea 
modernităţii.110 

Peter  Wagner  vorbeşte  despre  modernitatea  organizată  ( organi - 
zed  modernity )  din  perioada  1890-1960,  care,  din  punct  de  vedere 
macrosociologic,  s-a  distins  printr-un  anumit  grad  de  stabilitate  şi 

107  Marshall  Berman  (1982)  AII  thatis  Solid  Melts  intoAir:  The  Experience 
of  Modernity.  New  York:  Simon  and  Schuster,  p.  15. 

108  Peter  Wagner  (1994)  A  Sociology  of  Modernity:  Liberty  and 
Discipline.  London:  Routledge,  p.  69. 

109  Scott  Lash  and  John  Urry  (1987)  The  End  of  Organized  Capitalism. 
Cambridge:  Polity. 

110  John  Law  (1994)  Organizing  Modernity:  Social  ordering  and  social 
theory.  Oxford:  Blackwell. 

certitudine.  Numitorul  comun  al  modernităţii  organizate  este  „con¬ 
struirea  statului  naţional  şi  convenţionalizarea  naţională  majoră  a 
unor  seturi  de  practici  sociale  într-o  formă  centralizată  coerentă”111 
iar  principalele  direcţii  de  dezvoltare  sunt:  ,,a)  a  doua  revoluţie  in¬ 
dustrială;  b)  apariţia  întreprinderii  manageriale  de  tip  oligopol;  c) 
protecţionism  economic.”112 

Modernitatea  organizată  a  apărut  ca  urmare  a  existenţei  unor 
condiţii  care  au  făcut  acest  proiect  fezabil  şi  o  întreprindere  de 
dorit.  O  primă  condiţie  a  fost  aceea  că  instituţiile  consolidate  de 
alocare  a  resurselor  materiale,  a  puterii  autoritare  şi  a  prestigiului 
au  existat  pentru  că  toate  au  promis  potenţialul  de  a  da  coerenţă 
statului-naţiune.  O  altă  condiţie  se  referă  la  faptul  că  limitele 
societăţii  moderne  au  fost  acceptate  ca  atare.  Societatea  liberală  nu 
a  putut  să  ofere  alternative  grupului  mare  de  oameni  care  nu  erau 
parte  a  proiectului  burghez  de  modernitate,  dar  aceştia  au  formulat 
revendicări  sociale  şi  astfel:  „s-a  convenit  că  problema  fundamen¬ 
tală  a  timpului  a  fost  integrarea  acestor  oameni  şi  că  această  sarcină 
necesită  noi  moduri  de  organizare  socială.”113 

în  momentul  în  care  conceptul  liberal  limitat  de  societate 
nu  mai  putea  fi  admis,  determinarea  unităţii  relevante  de  către 
acţiunea  socială  a  statului-naţiune  şi  concepţia  despre  structurarea 
societăţii  naţionale  în  funcţie  de  clasele  sociale  au  oferit  baza  pen¬ 
tru  organizarea  şi  reconstrucţia  modernităţii.  Ideea  de  identitate 
cultural-lingvistică  a  naţiunii  a  fost  elaborată  de  către  intelectuali 
burghezi  începând  de  la  sfârşitul  secolului  al  XVIII-lea  şi  a  avut 
rădăcini  solide  în  straturile  educate  ale  societăţii.  Ideea  de  clasă 
muncitoare  s-a  dezvoltat  datorită  mişcărilor  muncitorilor  şi  a  oferit 
o  identitate  socială  pentru  segmente  largi  ale  populaţiei  active. 114 

111  Peter  Wagner,  Op.  cit.,  p.  73. 

112  Ibidem,  p.  77. 

113  Ibidem,  p.  75. 

114  Ibidem. 

Societatea  de  masă  şi  societatea  industrială  au  configurat  mo¬ 
dernitatea  organizată.  Dar  modificările  actuale  din  societatea  oc¬ 
cidentală  conduc  către  sfârşitul  modernităţii  organizate  şi  la  reve¬ 
nirea  anumitor  caracteristici  ale  societăţilor  din  secolul  al  XlX-lea 
care  au  precedat  modernitatea  organizată,  întruchipate  de  mo¬ 
dernitatea  liberală  limitată:  „Modernitatea  liberală  limitată  a  fost 
în  esenţă  o  societate  divizată,  în  care  nu  numai  regulile  formale 
de  excludere  au  fost  valabile,  dar,  de  asemenea,  în  care  stiluri  de 
viaţă  au  fost  social  diferite  în  funcţie  de  produsele  materiale  la  care 
au  avut  acces.”  115  în  consecinţă,  modernitatea  s-a  bazat  pe  libera¬ 
lismul  şi  valorile  democratice,  dar  a  accentuat  poziţia  centrală  a 
statului  naţional  ca  recipient  al  modernităţii.  în  modernitatea  or¬ 
ganizată,  autonomia  liberală  a  persoanelor  fizice  a  fost  limitată  de 
către  acţiunea  statului  de  asigurare  a  cadrului  necesar  în  afirmarea 
şi  susţinerea  interesului  pentru  binele  comun  al  tuturor  actorilor 
sociali.  Până  la  sfârşitul  secolului  al  XlX-lea,  organizarea  economi¬ 
că  şi  luptele  socio-politice  în  cadrul  statelor-naţiune  s-au  dezvoltat 
până  la  un  punct  în  care  conceptele  fundamentale  ale  teoriei  libe¬ 
rale  păreau  a  fi  inaplicabile.116 

Teza  despre  modernitatea  organizată  oferă  argumente  pentru 
modernitatea  tendenţială  prin  limitarea  acţiunii  actorilor  sociali 
la  cadrul  reglementat  al  modernităţii  şi,  în  consecinţă,  principii  şi 
norme  ale  modernităţii  nu  au  avut  impact  cu  realităţi  sociale  din 
afara  spaţiului  organizat. 


111.4.  Modernităţi  multiple 

Evoluţia  şi  dispersarea  modernităţii  pe  arealul  mondial  au  do¬ 
vedit,  în  timp,  limitele  modelului  unic  de  dezvoltare  modernă, 

115  Ibidem,  p.  86-87. 

116  Ibidem ,  p.  62. 

după  cum  scrie  Habermas:  „Teoria  modernizării  transformă  con¬ 
ceptul  weberian  de  «modernitate»  într-o  abstracţiune  plină  de 
consecinţe.  Ea  îndepărtează  modernitatea  de  originile  ei  moderne 
europene  şi  o  stilizează  intr-un  model,  neutru  din  punct  de  vede¬ 
re  spaţio-temporal,  al  procesului  de  dezvoltare  în  general.”117  Alţi 
autori  -  Eisenstadt118,  Lee119  -  vorbesc  de  modernităţi  multiple,  iar 
Peter  Wagner  discută  despre  traiectorii  multiple  ale  modernităţii120 
şi  despre  modernităţi  succesive.121 

Una  din  cele  mai  importante  implicaţii  ale  termenului  de  mo¬ 
dernităţi  multiple  este  lipsa  identăţii  între  modernitate  şi  occiden- 
talizare,  deşi  modelele  occidentale  de  modernitate  se  bucură  de 
prioritate  istorică  şi  continuă  să  fie  un  puternic  punct  de  referinţă 
pentru  toate  societăţile.122  Cu  toate  acestea,  s-a  admis  pluralismul 
modernităţilor  şi  astfel,  alături  de  modernitatea  europeană  clasică, 
fiinţează  astăzi  modernitatea  est-europeană,  modernitatea  latino- 
americană,  modernitatea  asiatică,  modernitatea  islamică,  moder¬ 
nitatea  africană  etc. 

După  cum  afirmă  Eisenstadt,  evoluţiile  actuale  ale  modernizării 
au  respins  omogenizarea  şi  tendinţele  hegemonice  ale  programului 
occidental  de  modernitate  şi  accentuează  tendinţa  generală  spre 
diferenţiere  care  a  dat  naştere  la  mai  multe  modele  instituţionale 

117  Jiirgen  Habermas  (2000)  Discursul  filosofic  al  modernităţii.  12  prelege¬ 
ri,  ed.cit.,  p.  20. 

118  S.N.  Eisenstadt  (2000)  Multiple  modernities.  Daedalus,  129,  1,  pp. 
1-29. 

119  Raymond  L.  M.  Lee  (2008)  In  search  of  second  modernity:  reinter- 
preting  reflexive  modernization  in  the  context  of  multiple  modernities,  Social 
Science  Information.  47, 1,  pp.  55-69. 

120  Peter  Wagner  (2010)  Multiple  Trajectories  of  Modernity:  Why  Social 
Theory  Needs  Historical  Sociology,  Thesis  Eleven,  Number  100,  February,  pp. 
53-60. 

121  Peter  Wagner  (2012)  Modernity  UnderstandingthePresent.Cambridge: 
Polity,  pp.  28-63. 

122  S.N.  Eisenstadt  (2000)  Multiple  Modernities,  Daedalus,  Voi.  129, 1,  p.  3. 

şi  ideologice  de  modernitate  locală  şi  regională.123  Se  are  în  vedere, 
în  special,  dominaţia  economică,  elementul  central  în  ce  priveşte 
diseminarea  modernităţii  ca  tendenţială  peste  tot  în  lume.  Despre 
ţările  non-occidentale  se  afirmă  că  acestea  ar  cunoaşte  faza  mo¬ 
dernităţii  târzii.  Când  vorbim  de  modernitate  târzie  ne  referim,  de 
fapt,  la  o  modernitate  produsă  mai  târziu  decât  în  Occident,  dar 
o  modernitate  care  ar  urma  acelaşi  trend  ca  în  Occident.  Ideea  de 
mai  multe  modernităţi  presupune  că  cel  mai  bun  mod  de  a  înţelege 
lumea  contemporană  este  constituirea  continuă  şi  reconstituirea 
unei  multitudini  de  programe  culturale,124  care  merg  mult  dincolo 
de  aspectele  omogenizatoare  ale  versiunii  originale  a  modernităţii. 
Toate  aceste  evoluţii  atestă  dezvoltarea  continuă  a  mai  multor 
modernităţi  sau  a  interpretărilor  multiple  asupra  modernităţii, 
şi  astfel  este  negat  şi  respins  monopolul  Occidentului  asupra 
modernităţii.125 

Ideea  modernităţii  sau  a  modernităţilor  alternative  este  re¬ 
plica  la  tendinţa  de  a  vedea  modernitatea  ca  uniformă.126  Poate 
contribuţia  cea  mai  importantă  a  tezei  despre  modernitatea  alter¬ 
nativă  este  noţiunea  de  „adaptare  creatoare”,  potrivit  căreia  oame¬ 
nii  construiesc,  în  mod  activ,  propria  lor  noţiune  de  modernitate.127 
Modernitatea  nu  este  exclusiv  occidentală  deoarece  procesele  sale 
fundamentale  pot  fi  găsite  în  toate  societăţile. 

în  acelaşi  sens,  se  discută  despre  necesitatea  unei  modernităţi 
reconceptualizate,  numită  modernitate  globală.128  Modernitatea 

123  Ibidem,  pp.  1-2. 

124  Ibidem ,  p.  2. 

125  Ibidem,  p.  24. 

126  Gerard  Delanty  (2003)  The  Making  of  a  Post-western  Europe:  a 
Civilizational  Analysis,  Thesis  Eleven,  72,  February,  pp.  8-25. 

127  Dilip  Parameshwar  Gaonkar  (Ed.)  (2001)  Alternative  Modernities. 
Durham:  Duke  University  Press,  p.  17. 

128  Arif  Dirlik  (2003)  Global  Modernity?  Modernity  in  an  Age  of  Global 
Capitalism,  European  Journal  of  Social  Theory,  6,  3,  p.  276. 

globală  a  apărut  ca  alternativă  la  modernizarea  eurocentrică,  în 
efortul  de  a  depăşi  eurocentrismul  şi  de  a  evidenţia  varietatea  de 
experienţe  şi  moşteniri  culturale.  O  viziune  occidentalo-centristă 
localizează  schimbarea  în  ţările  europene  avansate  iar  Europa  este 
concepută  ca  un  punct  de  referinţă  al  civilizaţiei  moderne. 

Volker  H.  Schmidt  oferă  o  evaluare  critică  a  conceptului  de 
modernităţi  multiple,  apreciat  ca  un  concept  lacunar  şi  empiric 
nefondat,  şi  propune  un  concept  alternativ,  cel  de  varietăţi  de  mo¬ 
dernitate,  fiindcă  el  permite  să  vorbim  de  modernitate  la  singular. 
129  Noţiunea  de  modernităţi  multiple  ar  sugera  omogenitate  în 
civilizaţii.  Schmidt  susţine  că  modernitatea  nu  este  clar  definită  de 
teoreticienii  modernităţilor  multiple.  El  dă  exemple  de  infirmare  a 
ideii  de  modernităţi  multiple:  „Dar  are  sens  să  vorbim  de  moder¬ 
nitate  japoneză  spre  deosebire  de  modernitatea  occidentală?  Mă 
indoiesc.  Există  diferenţe  incontestabile  între  Japonia  contempo¬ 
rană  şi  ţările  occidentale  contemporane,  la  fel  de  mult  cum  există 
multe  astfel  de  diferenţe  între  orice  grup  de  ţări  care  provin  din  sau 
aparţin  altor  civilizaţii.  Problema  cu  o  mare  parte  din  literatura  de 
specialitate  despre  modernităţi  multiple  este  că  nu  prea  ne  spune 
foarte  multe  despre  ceea  ce  sunt  exact  aceste  diferenţe,  cât  de  sem¬ 
nificative  sunt  şi  de  ce  s-ar  putea  justifica  vorbind  de  modernitate 
la  plural,  decât  mai  degrabă  la  singular.”  130  Prin  urmare,  Schmidt 
apreciază  că  toate  modernităţile  sunt  parte  dintr-o  singură  moder¬ 
nitate,  iniţial  europeană,  şi  astăzi  este  o  modernitate  mondială  care 
poate  prezenta  diferenţe  datorită  ritmului  particular  de  moderni¬ 
zare  experimentat  de  către  instituţiile  din  fiecare  societate. 

Ca  o  concluzie,  eu  susţin  că  dacă  modernităţile  sunt  mul¬ 
tiple,  atunci  toate  sunt  tendenţiale.  Cu  toate  alternativele  faţă  de 

129  Volker  H.  Schmidt  (2006)  Multiple  Modernities  or  Varieties  of 
Modernity?,  Current  Sociology.  January.  Voi  54(1),  p.  88. 

130  Ibidem,  p.  80. 

programul  modernităţii  occidentale,  aceasta  continuă  să  se  afirme 
ca  tendenţialitate  în  orice  societate,  dar  mai  accentuat  în  ţările  cu 
modernizare  parţială,  incompletă.  Să  spunem  că  modernitatea  este 
occidentală  doar  în  faza  sa  incipientă,  poate  cel  târziu  până  în  anii 
60.  După  aceea,  este  o  modernitate  globală,  unde  Occidentul  este 
doar  unul  dintre  configuratorii  modernităţii,  dar  Japonia  şi  noii 
tigri  asiatici  sunt  şi  ei  configuratori  ai  modernităţii.  Deci,  ideea 
unei  modernităţi  occidentale  descrie  doar  o  anumită  perioadă  a 
modernităţii.  Când  vorbesc  de  modernitate  tendenţială,  presupun 
un  model  transistoric  al  modernităţii  (un  tip  ideal)  sau  unul  factu- 
al,  istoric,  în  relaţie  cu  care  celelalte  sunt  tendinţe.  în  primul  caz, 
atunci  chiar  şi  modernitatea  occidentală  este  tendenţială,  în  cel  de 
al  doilea  caz,  etalonul  cu  care  măsurăm  tendenţialitatea  rezultă  din 
interacţiunea  cu  varietatea  de  modernităţi  istoriceşte  constituite  în 
afara  spaţiului  occidental. 


111.5.  Modernitatea  asiatică 

Evoluţia  ţărilor  din  Asia  către  modernitate  a  fost  şi  este  deter¬ 
minată  de  particularităţi  istorice,  culturale  şi  geopolitice  conturate 
într-un  model  propriu  de  dezvoltare  modernă.  Modernitatea  asia¬ 
tică  este  un  amestec  de  elemente  tradiţionale,  moşteniri  coloniale 
şi  efortul  indigen  de  adaptare  la  schimbare,  şi,  în  unele  privinţe, 
ea  este  similară  cu  modernitatea  occidentală,  iar  în  alte  privinţe, 
este  diferită  de  aceasta.131  Occidentul  se  confruntă  cu  nevoia  aco¬ 
modării  la  tendinţa  de  scădere  a  capacităţii  de  a  impune  valorile 
sale  societăţilor  non-occidentale.  în  consecinţă,  o  mare  parte  a  lu¬ 
mii  devine  tot  mai  modernă  şi  mai  puţin  occidentală.132  Teza  lui 

131  Kim  Kyong-Dong,  Op.cit.  p.  1. 

132  Samuel  P.  Huntington  (1996)  The  West:  Unique,  Not  Universal,  ed.cit. 
p.  38. 

Huntington  despre  evoluţia  modernităţii  în  spaţiul  Asiei  subliniază 
ideea  că  asiaticii  atribuie  dezvoltarea  lor  economică  nu  atât  impor¬ 
tului  de  cultură  occidentală  cât  propriei  culturi  moderne.  în  acest 
fel,  a  apărut  o  nouă  tendinţă  în  rândul  intelectualilor  şi  liderilor 
de  opinie  din  Asia  -  studiul  identităţilor  culturale  locale  ca  model 
alternativ  de  dezvoltare. 

Nu  puţine  sunt  studiile  care  susţin  teza  că  baza  istorică  şi  cul¬ 
turală  pentru  transformările  moderne  din  Asia  de  Est  stă  în  con¬ 
fucianism.  Am  spune  că,  similar  temeliilor  greco-romane  ale 
modernităţii  europene,  Asia  dispune  de  elemente  de  dezvoltare 
modernă  în  confucianism.  Prin  sublinierea  tradiţiilor  confucia- 
niste  se  indică  necesitatea  reexaminării  integrale  a  ideii  de  moder¬ 
nitate.133  Cultura  confucianistă  ar  sta  ca  temelie  pentru  moderni¬ 
tatea  ţărilor  din  Asia  de  Est  precum  Hong  Kong,  Taiwan,  Macao, 
Vietnam  şi  Singapore,  China,  Coreea  şi  Japonia:  „Confucianismul 
a  fost  introdus  ca  un  mijloc  de  răspândire  a  ideologiei  politice  a 
claselor  dominante  asupra  oamenilor  şi  ca  o  normă  etică  pentru 
viaţa  de  zi  cu  zi  a  oamenilor.  în  acest  fel,  normele  sociale  şi  ideolo¬ 
gia  politică  au  fost  în  mare  parte  instituite  de  valori  confucianiste, 
deşi  viaţa  lor  civică  a  variat  de  la  ţară  la  ţară.  Această  comunitate 
culturală  comună,  istoric  bazată  pe  confucianism,  serveşte  pentru  a 
forma  o  identitate  comună  regională  şi  valori  comune  ca  o  condiţie 
necesară  pentru  a  consolida  ţările  asiatice  nord-estice  într-o  co¬ 
munitate  economică  unică”134,  spre  deosebire  de  individualismul 
occidental  bazat  pe  standardul  legalităţii. 135  Valorile  confucianiste 

133  Tu  Wei-Ming  (ed.)  (1996)  Confucian  Traditions  in  East  Asian 
Modernity:  Moral  Education  and  Economic  Culture  in  Japan  and  Four  mini- 
Dragons.  Cambridge:  Harvard  University  Press,  p.2. 

134  Heeho  Kim  and  Byeong-hae  Sohn  (2014)  Economic  Integration  vs. 
Conflicts  in  Northeast  Asia  -  A  Role  of  Confucianism,  Asian  Social  Science, 
Voi.  10,  No.  13,  p.  156. 

135  Ibidem,  p.  158. 

în  ţările  din  Asia  de  Est  au  servit  ca  etos  cultural  pentru  creşterea 
economică  rapidă  a  acestei  regiuni  începând  cu  anii  1960. 136  Valori 
confucianiste,  cum  ar  fi  autocultivarea,  reglementarea  vieţii  de  fa¬ 
milie,  politeţea  socială,  educaţia  morală,  bunăstarea  poporului,  gu¬ 
vernarea  statului,  şi  pacea  universală  au  contribuit  la  ascensiunea 
industrială  a  Asiei  de  Est.  Mai  mult,  s-a  recunoscut  că  creşterea 
economiilor  din  această  regiune  nu  este  datorată  contextului  cul¬ 
tural  al  protestantismului  pe  care  mulţi  sociologi  l-au  considerat  o 
cerinţă  a  dezvoltării  moderne.137 

Teza  despre  confucianism  este  nuanţată  în  opinia  unor  au¬ 
tori,  în  sensul  că  acesta  ar  fi  fost  doar  un  factor  complementar  al 
modernizării  japoneze  datorată  spiritului  colectivist  al  japonezi¬ 
lor.  Cultura  colectivistă  este  mai  degrabă  o  „tradiţie  inventată”  în 
procesul  de  modernizare138,  şi,  prin  urmare  la  fel  ca  naţionalismul, 
această  cultură  a  fost  doar  o  ideologie  necesară  pentru  a  menţine 
interesele  anumitor  grupuri. 139 


III. 5.1 .  Modernitatea  japoneză 

Japonia  a  fost  prima  ţară  non-occidentală  cu  o  modernitate 
avansată140,  datorită,  în  primul  rând,  industrializării  performante. 
Evoluţia  ei  a  demonstrat  că  o  societate  non-occidentală  ar  putea 
deveni  nu  numai  egală,  ci  chiar  superioară  unora  dintre  cele  mai 
puternice  puteri  occidentale.  Japonia  nu  a  fost  niciodată  colonizată, 

136  Ibidem,  p.  159. 

137  PeterWagner  (2012)  Modernity  Understandingthe  Present.  ed.  cit.,  p.  VIII. 

138  Vezi  şi  Eric  J.  Hobsbawm  and  Terence  Ranger  (Eds)  (1983)  The 
Invention  ofTradition,  Cambridge:  Cambridge  University  Press. 

139  Suzuki  Munenori,  Midori  Ito,  Mitsunori  Ishida,  Norihiro  Nihei  and 
Masao  Maruyama  (2010):  "Individualizing  Japan:  Searching  for  its  Origins  in 
First  Modernity",  British  Journal  ofSociology  61,  p.  514 

140  Ibrahim  Kaya  (2004)  Social  Theory  and  Later  Modernities:  The  Turkish 
Experience.  Liverpool:  Liverpool  University  Press. 

iar  programul  modernităţii  sale  nu  a  fost  influenţat  de  către  forţe 
externe,  anume  de  către  agenţi  ai  modernităţii  impusă  de  Occident, 
ci  impulsul  către  modernizare  a  aparţinut  unor  grupuri  interne.141 
Cu  alte  cuvinte,  societatea  japoneză  nu  a  experimentat  trecerea 
completă  de  la  o  societate  tradiţională  la  societatea  modernă,  aşa 
cum  s-a  întâmplat  în  societatea  occidentală.  Calea  dezvoltării  prin 
modernitate  a  motivat  actorii  interni  să  acţioneze  pentru  constitu¬ 
irea  de  instituţii  şi  cadre  legislative  în  consens  cu  particularităţile 
societăţii  japoneze  şi  a  evitat  construirea  precipitată  a  unui  sistem 
instituţional  identic  cu  cel  din  Occident. 

în  acelaşi  timp,  elitele  japoneze  nu  au  ridicat  nici  o  opoziţie 
faţă  de  influenţele  principiilor  universaliste  ale  modernităţii.142 
De  altfel,  Eisenstadt  a  remarcat  atitudinea  non-conflictuală  a 
modernităţii  japoneze  faţă  de  paradigma  occidentală  sau  de  alte 
modele  de  civilizaţie.  Evoluţia  modernă  a  Japoniei  s-a  făcut  prin 
armonizarea  ei  cu  tradiţia  naţională:  „Tradiţie  şi  tradiţionalism  au 
constituit  un  fel  de  orientare  generală,  de  multe  ori  identificate  cu 
ceea  ce  a  fost  autentic  japonez,  în  numele  cărora  multe  activităţi  şi 
organizaţii,  vechi  şi  noi,  au  fost  aduse  împreună  şi  legitimizate.”143 
Corporaţiile  japoneze  au  oferit  angajaţilor  un  climat  de  muncă  şi 
o  structură  relaţională  identice  cu  acelea  ale  vieţii  de  familie.  De 
aceea,  în  prima  modernitate,  societatea  japoneză  a  fost  „societa¬ 
tea  centrată  pe  companie.”144  în  acest  fel,  au  fost  reduse  riscurile 
generate  de  schimbările  radicale  produse  de  modernitate  şi  s-a  asi¬ 
gurat  un  viitor  stabil  pentru  japonezi.  Astăzi,  Japonia  a  intrat  în  a 
doua  modernitate  sau  în  modernizarea  reflexivă  în  care  funcţiile  de 

141  S.N.  Eisenstadt  (1996)  Japanese  Civilization:  A  Comparative  View. 
Chicago:  University  of  Chicago  Press,  pp.  428-429. 

142  Ibidem ,  pp.  425-426. 

143  Ibidem,  p.  424. 

144  Suzuki  Munenori,  Midori  Ito,  Mitsunori  Ishida,  Norihiro  Nihei  and 
Maso  Maruyama  Op.  cit.,  p.  522. 

protecţie  conferite  de  companiile  private,  de  familie  şi  de  stat  s-au 
diminuat,  şi  astfel,  individualizarea  a  devenit  elementul  central  în 
viaţa  socială.145  Modernizarea  japoneză  s-a  afirmat  într-o  durată 
mai  scurtă  de  timp  -  100  de  ani  -  decât  cea  europeană  -  aproxi¬ 
mativ  200  ani-  şi  a  fost  mai  puţin  comprimată  decât  cele  coreea¬ 
nă  şi  chineză.146  Aşadar,  este  recunoscut  că  deşi  această  ţară  nu  a 
urmat,  în  dezvoltarea  ei  modernă,  modelul  de  modernitate  euro¬ 
peană,  acest  model  a  fost  fermentul  în  transformările  moderne  din 
Japonia.  Modernitatea  europeană  s-a  afirmat  ca  tendenţialitate  în 
Japonia. 

111.5.2.  Modernitatea  comprimată 

Pentru  descrierea  evoluţiilor  moderne  din  Coreea  de  Sud, 
Chang  Kyung-Sup  a  elaborat  conceptul  de  modernitate  comprima¬ 
tă,  un  tip  de  modernitate  diferit  de  calea  clasică  de  modernizare  în 
Europa  de  Vest  şi  descris  ca  alternativă  la  teza  lui  U.  Beck  despre  a 
doua  modernitate.147 

în  intervalul  dintre  anii  1960  şi  1990,  societatea  coreeană  a 
trecut  prin  aceleaşi  etape  de  modernizare  pe  care  societăţile  occi¬ 
dentale  le-au  parcurs  în  mai  multe  secole.  Modernitatea  compri¬ 
mată  se  referă  la  schimbări  economice,  politice,  sociale  şi  cultura¬ 
le  condensate  în  timp  şi  spaţiu  şi  unde  coexistă  elemente  istorice 
şi  sociale  disparate  de  construcţie  şi  reconstrucţie  a  unui  sistem 
social  modern  complex  şi  fluid.  Argumentele  pentru  justificarea 
modernităţii  comprimate  vizează,  în  special,  schimbările  radicale 

145  Ibidem,  p.  516. 

146  Anthony  Elliott,  Masataka  Katagiri  and  Atsushi  Sawai  (2013)  Routledge 
Companion  to  Contemporary  Japanese  Social  Theory:  From  Individualization  to 
Globalization  in  Japan  Today ,  New  York:  Routledge,  p.  6. 

147  Chang  Kyung  Sup  (2010)  The  second  modern  condition? 
Compressed  modernity  as  internalized  reflexive  cosmopolitization,  British 
Journal  ofSociology,  Volume  61,  Issue  3,  September,  pp.  446-464. 

produse  prin  industrializare  rapidă,  urbanizare  şi  formare  a  clasei 
de  mijloc.  Semnificativă  pentru  acest  tip  de  modernitate  rămâne 
ideea  că  dezvoltarea  şi  modernizarea  ţării  au  fost  realizate  în  peri¬ 
oada  regimurilor  coreene  dictatoriale. 148 

Modernitatea  comprimată  reprezintă  un  proces  evidenţiat  de 
prima  modernitate,  caracterizată  prin  apariţia  statului-naţiune 
şi  a  capitalismului  industrial  sud  coreene  concomitent  cu  perpe¬ 
tuarea  multor  valori  tradiţionale  rămase,  în  mare  parte,  intacte. 
Fundamentul  modernităţii  coreene  este  conferit  de  calităţile  regăsi¬ 
te  în  confucianism  precum  înţelepciunea,  moralitatea,  generozita¬ 
tea,  obligaţia  de  a  respecta  interesele  altora,  acestea  având  relevanţă 
în  afirmarea  unei  etici  a  responsabilităţii  sociale  şi  în  înţelegerea 
sensului  umanist  al  vieţii. 149 

Chang  Kyung-Sup  examinează  consecinţele  nefavorabile  ale 
modernităţii  comprimate  din  Coreea  de  Sud:  „O  astfel  de  moder¬ 
nitate  comprimată  pare  acum  a  fi  însoţită  de  costuri  neaşteptate  şi 
de  riscurile  care  ameninţă  sustenabilitatea  reală,  precum  şi  dezvol¬ 
tarea,  în  continuare,  a  condiţiilor  sociale  şi  economice  actuale.  O 
consecinţă  importantă  în  această  privinţă  este  că  ceea  ce  s-a  con¬ 
struit  într-un  astfel  de  ritm  precipitat  se  dovedeşte  a  fi  un  sistem 
economic,  politic  şi  social  predispus  la  colaps.  S-a  ajuns  la  convin¬ 
gerea  că  tocmai  mecanismele  şi  strategiile  aplicate  pentru  atingerea 
dezvoltării  naţionale  rapide  funcţionează  astăzi  ca  obstacole  fun¬ 
damentale  în  dezvoltarea  actuală  şi  viitoare.”150  Printre  riscurile  so¬ 
ciale  ale  modernităţii  comprimate  sunt  remarcate  refuzul  accesului 

148  Chang  Kyung  Sup  (1999)  Compressed  modernity  and  its  discontents: 
South  Korean  society  in  transtion,”  Economy  and  Society  volume  28,  Issue  1, 
pp.  30-55. 

149  Lew  Seok-Choon,  Choi  Woo-Young  and  Wang  Hye  Suk  (2011) 
Confucian  ethics  and  the  spirit  of  capitalism  in  Korea:  The  significant  of  filial 
piety,  Journal  ofEastAsian  Studies,ll,  pp.  171-196. 

150  Chang  Kyung  Sup,  Op. cit.,  p.  31. 

societăţii  civile  la  puterea  politică,  perpetuarea  autoritarismului 
politic  patriarhal,  practicile  despotice  şi  monopoliste  în  afaceri, 
corupţia,  abuzul  şi  discriminarea  în  angajarea  forţei  de  muncă, 
neglijarea  drepturilor  sociale  fundamentale,  pericolele  fizice  omni¬ 
prezente  şi  auto-negarea  ideologică.151 

Alţi  autori  descriu  multe  societăţi  din  Asia  -  Taiwan,  Coreea 
de  Sud  şi  Hong  Kong  -  prin  ideea  de  „autoritarism  soft”  în  care 
există  în  mod  clar  elemente  ale  democraţiei,  cum  ar  fi  alegerile  şi 
funcţionarea  partidelor  politice,  dar,  ca  o  consecinţă  a  modernităţii 
comprimate  a  acestora  şi  a  concentrării  pe  o  creştere  economică 
rapidă,  drepturile  individuale  sunt  deseori  limitate  şi,  ocazional, 
compromise.152 

Modernitatea  comprimată  este  definitorie  dezvoltării  ţărilor 
din  Asia  de  Est.  în  acest  sens  este  de  amintit  rolul  jucat  de  Hong 
Kong  în  formarea  modernităţii  comprimate  în  China  de  Sud,  un 
tip  de  dezvoltare  socială  foarte  diferit  de  versiunile  modernităţii 
din  ţările  dezvoltate.  Modernitatea  comprimată  în  China  de  Sud 
constă  în  coexistenţa  ambiguă  a  modernului  cu  postmodernul: 
„Modernitatea  Chinei  de  Sud  poate  fi  caracterizată  drept  compri¬ 
mată  şi  hibridizată  în  sensul  că  diferitele  moduri  de  configuraţii 
moderne  sunt  presate  unele  peste  altele.”153  Formarea  modernităţii 
în  China  de  Sud  a  avut  loc  într-un  interval  scurt  de  timp  prin  com¬ 
primarea  primei  şi  celei  de  a  doua  modernităţi. 

Am  spune  că  modernitatea  comprimată  se  aseamănă  cu  ceea 
ce  în  cultura  română  s-a  spus  despre  arderea  etapelor  în  evoluţia 
modernă  a  societăţii  româneşti.  Formularea  autorului  sud-coreean 

151  Ibidem ,  pp.  30-55. 

152  Kamaludeen  Mohamed  Nasir  and  Bryan  S.  Turner  (2013)  Governing 
as  gardening:  reflections  on  soft  authoritarianism  in  Singapore,  Citizenship 
Studies,  17,  3-4,  p.  341. 

153  Eric  Kit-wai  Ma  (2012)  Compressed  modernity  in  South  China, 
Global  Media  and  Communication  December,  voi.  8  no.  3,  p.  302. 

Chang  Kyung-Sup  este  aproape  similară  cu  aserţiuni  ale  teoriei 
formelor  fără  fond  şi  se  înscrie  în  modernitatea  tendenţială  prin 
caracterul  parţial  al  dezvoltării  moderne  a  Coreii  de  Sud. 

111.5.3.  Modernitatea  greşită 

Prezint,  în  continuare,  un  tip  de  modernitate  teoretizat  ca  un 
proiect  neterminat,  în  India,  aşa  cum  este  descris  de  Dipankar 
Gupta:  modernitatea  greşită  ( mistaken  modernity).l54ln  societa¬ 
tea  indiană  modernitatea  nu  este  pe  deplin  înrădăcinată  în  etosul 
naţional  deoarece  cultura  locală  este  prea  puternică  pentru  a  fi  in¬ 
tegrată  în  întregime  de  către  orice  model  occidental  de  dezvoltare 
modernă.  Dipankar  Gupta  subliniază  că  în  India  dezvoltarea  eco¬ 
nomică  nu  a  fost  însoţită  de  o  schimbare  semnificativă  de  atitudine 
în  rândul  populaţiei,  şi,  prin  urmare,  această  societate  străveche  nu 
a  cunoscut  modernitatea.  Asocierea  modernităţii  cu  un  stil  de  viaţă 
legat  de  progresele  tehnologice,  cum  ar  fi  deţinerea  de  aparate  de  uz 
casnic  şi  maşini,  gadget-uri  şi  călătorii  în  străinătate,  mass-media 
şi  reţele  de  comunicaţii  nu  exprimă  corect  starea  reală  din  India 
contemporană,  văduvită,  de  fapt,  de  comportamente  sau  conduite 
moderne,  în  special  în  relaţiile  sociale,  în  exprimarea  libertăţii  in¬ 
dividuale  şi  a  demnităţii  umane,  în  respectul  pentru  lege  şi  pentru 
meritocraţie.155  în  India,  modernitatea  este  similară  cu  ceea  ce  am 
spus  despre  România:  avem  modernitate,  dar  nu  avem  omul  mo¬ 
dern,  deci  o  modernitate  fără  omul  modern.156 

Cu  toate  că  a  cunoscut  performanţe  economice  specifice  pieţei 
libere,  India  ar  fi  rămas  ferm  nemodernă,  tradiţională  sau  arhaică  în 

154  Dipankar  Gupta  (2002)  Mistaken  Modernity:  India  between  Worlds. 
New  Delhi:  HarperCollins,  p.  2. 

155  Vezi  şi  Jackie  Assayag  (2002)  Dipankar  Gupta,  Mistaken  Modernity. 
India  Between  Two  Worlds ,  L’Homme ,  163,  pp.  267-269. 

156  Constantin  Schifirneţ  (2009)  Modernitatea  tendentială,  Sociologie 
românească  7(4),  p.  87. 

ceea  ce  priveşte  modurile  de  raportare  la  ceilalţi,  plasându-se  între 
două  lumi  -  modernă  şi  tradiţională.  Modernitatea  se  caracterizea¬ 
ză  prin  egalitate  şi  respect  între  oameni,  însă  stilul  de  viaţă  costisitor 
al  1,6  milioane  de  indieni  cu  venituri  ridicate  impune  exploatarea 
mai  multor  zeci  sau  sute  de  milioane  de  indieni  săraci  sau  foarte 
săraci.  Explicaţia  acestei  situaţii  stă  în  codul  de  conduită  al  clasei  de 
mijloc  din  India,  fascinată  de  lumea  occidentală,  astfel  încât  India 
este  pe  cale  de  a  finaliza  vestintoxicarea  ( westoxication ).  Fără  a  forţa 
comparaţia,  vestintoxicarea  are  similitudini  cu  formele  fără  fond  ce 
fiinţează  de  aproape  200  de  ani  în  societatea  românească.  Clasa  de 
mijloc  din  India  a  profitat  de  progresele  enorme  realizate  de  eco¬ 
nomia  indiană  şi  este  privită  ca  fiind  dominată  de  consumerism  şi 
de  aspiraţia  către  un  stil  de  viaţă  occidental.  în  context,  Gupta  se 
referă  la  această  clasă  de  mijloc  ca  la  o  „elită  vestintoxicată”157  care 
a  confundat  modernitatea  cu  tendinţele  contemporane  şi  cu  moda, 
fără  adoptarea  valorilor  occidentale  ale  egalităţii  sociale:  „Oamenii 
vestintoxicaţi  nu  sunt  occidentalizaţi  în  adevăratul  sens  al  cuvântu¬ 
lui.  Ei  se  folosesc  de  privilegiile  lor  de  naştere,  şi  accesul  lor  superior 
la  bogăţie  şi  putere,  ca  să-şi  etaleze  distanţa  socială  faţă  de  restul 
populaţiei.”158  Acţiunea  şi  atitudinile  acestei  elite  perpetuează  soci¬ 
etatea  cea  mai  stratificată  societate  din  lume  -  India  tradiţională.159 

în  loc  de  o  modernizare  reală,  India  a  parcurs  procesul  de  ves- 
tintoxicare,  aşa  încât  modernitatea  a  rămas  un  proiect  neterminat, 
altfel  spus  o  modernitate  greşită.  Modernitatea  în  India  se  caracte¬ 
rizează  prin  ambiguităţi,  constraste,  contradicţii  şi  paradoxuri,160 

157  Dipankar  Gupta  (2000)  Mistaken  Modernity:  India  Between  Worlds. 
New  Delhi:  Harper  Collins.  Vezi  capitolul  "Westoxicated  Elite",  pp.  1-21. 

158  Ibidem,  p.ll. 

159  Ibidem,  p.  3. 

160  David  Pick  and  Kandy  Dayaram  (2006)  Globalisation,  reflexive  mod- 
ernisation,  and  development:  the  case  of  India,  Society  and  Business  Review  1, 
2,  pp.  171-183. 

trăsături  definitorii  pentru  ceea  ce  eu  numesc  modernitatea 
tendenţială. 

III. 5.4.  Modernitatea  chineză 

Evoluţia  spectaculoasă  a  Chinei,  începând  de  la  sfârşitul  secolu¬ 
lui  al  XX-lea,  a  adus  în  discuţie  chestiunea  modernizării  celei  mai 
populate  ţări  din  lume.  Se  caută  explicaţii  în  istoria  multimilenară 
a  Chinei,  dar,  mai  ales,  în  fundamentele  sale  culturale.  Dezvoltarea 
economică  fără  precedent,  viteza  şi  amploarea  transformărilor  eco- 
nomico-sociale  ale  Chinei  reprezintă  cel  mai  important  eveniment 
geopolitic  de  la  începutul  secolului  al  XXI-lea.161 

Argumentele  despre  funcţionalitatea  modernităţii  chineze  au 
ca  temei  teza  referitoare  la  revigorarea  fundamentelor  culturale  şi 
religioase  indigene,  dintre  care  cel  mai  important  este  confucia¬ 
nismul  ca  resursă  pentru  schimbarea  modernă.  De  pildă,  Francis 
Fukuyama  a  argumentat,  în  lucrarea  The  Origins  ofPolitical  Order, 
că  prima  societate  care  a  dezvoltat  un  stat  modern,  în  sensul  we- 
berian  al  termenului  -  bazat  pe  recrutare  impersonală,  birocraţie 
meritocratică,  administrare  uniformă  -  a  fost  China,  care  a  realizat 
acest  lucru  încă  din  momentul  fondării  dinastiei  Qin  în  221  î.Hr.162 
Deşi  China  dinastică  nu  a  dezvoltat  nici  statul  de  drept  nici  meca¬ 
nisme  de  responsabilizare  sau  pentru  a  limita  puterea  discreţionară 
a  guvernului,  responsabilitatea  morală  a  fost  esenţială  pentru 
funcţionarea  sistemului  de  administraţie.  Esenţa  confucianismului 
este  doctrina  etică  de  moderare  a  comportamentului  conducători¬ 
lor  şi  de  orientare  a  acestora  spre  interesele  celor  guvernaţi.163 

161  Paul  Dobrescu  (2010)  Viclenia  globalizării,  asaltul  asupra  puterii 
americane.  Iaşi:  Institutul  European,  p.  132. 

162  Francis  Fukuyama  (2012)  The  patterns  of  history,  Journal  ofDemocracy 
Volume  23,  Number  1  January,  p.15. 

163  Ibidem,  p.  19. 

Modelul  chinezesc  este  un  tip  de  modernitate  alternativă,  di¬ 
ferită  de  liberalism,  precum  şi  de  socialismul  tradiţional  însă  nu 
este  diferită,  în  esenţă,  de  modernitatea  liberală.  Diferit  este  doar 
faptul  că  modernitatea  chineză  ar  fi  mai  extinsă  şi  mai  aprofundată 
decât  cea  liberală.  Cu  alte  cuvinte,  modelul  chinez  necesită  liber¬ 
tatea  pentru  toţi  ca  să-şi  dezvolte  individualitatea  şi  capacitatea 
prin  structuri  instituţionale  adecvate.  Orice  structură  socială  care 
protejează  numai  dezvoltarea  liberă  a  unor  oameni  sau  prelungeşte 
nedreptatea  istorică  trebuie  să  fie  corectată.  Acest  lucru  înseam¬ 
nă  că  în  centrul  vieţii  economice  trebuie  să-şi  facă  loc  structuri 
instituţionale  diferite  de  acelea  din  capitalism,  în  special  în  do¬ 
meniul  controlului  producţiei  şi  al  distribuţiei  corespunzătoare  a 
bogăţiei  sociale  cu  scopul  de  a  asigura,  în  ceea  ce  priveşte  resursele, 
dezvoltarea  liberă  a  fiecărui  individ.164 

Ideea  de  modernitate  alternativă  a  modernităţii  chineze  este 
contestată.  Experienţa  istorică  a  societăţilor  asiatice  sugerează  că 
alternativele  au  fost  răspunsuri  la  provocările  euromodernităţii 
dar  ignorau  contextul  structural  comun  al  unui  capitalism  glo- 
balizat.  Accentul  pe  diferenţă  culturală,  o  trăsătură  definitorie  a 
modernităţii  globale  contemporane,  distrage  atenţia  de  la  proble¬ 
mele  urgente  de  inegalitate  socială  perpetuate  de  globalizarea  capi¬ 
talismului  neoliberal. 165 

Unii  autori  chinezi,  de  pildă  Wang  Hui,  critică  folosirea  paradig¬ 
mei  modernităţii  în  cercetarea  istorică  fiindcă  aceasta  are  ca  punct 
de  plecare  Occidentul,  -  standardul  modernităţii  -,  iar  China  ar  fi 
fost  nevoită  să  urmeze  acest  model  şi  să-l  ajungă  din  urmă.166  Wang 

164  Tian  Yu  Cao  (ed)  (2005)  The  Chinese  Model  of  Modern  Development. 
London:  Routledge,  p.  298. 

165  Arif  Dirlik  (2013)  Thinking  Modernity  Historically:  Is  “Alternative 
Modernity”  the  Answer?  Asian  Review  of  World  Histories  1, 1,  January,  p.  6. 

166  Wang  Hui  (2009)  The  End  of  the  Revolution:  China  and  the  Limits  of 
Modernity.  New  York:  Verso,  p.  126. 

insistă  asupra  faptului  că  istoria  Chinei  nu  poate  fi  înţeleasă  în  mod 
adecvat  numai  prin  paradigma  modernităţii  europene  (cu  elemen¬ 
tele  ei  specifice:  capitalismul,  democraţia  liberală  şi  statul-naţiune) 
pentru  că  însăşi  modernitatea  europeană  s-ar  fi  produs  intr-un  ca¬ 
dru  local  şi  într-o  formă  caracteristică  acelei  zone,  şi,  în  consecinţă, 
în  analiza  modernităţii  Chinei  trebuie  renunţat  la  categoriile  des¬ 
pre  modernitate  din  literatura  occidentală.167  Wang  susţine  că 
China  a  avut  propria  sa  modernitate  care  a  oferit  resurse  pentru 
construirea  unei  societăţi  diferite  de  cea  a  Occidentului  capitalist 
şi  de  aceea  modernitatea  chineză  din  perioada  colonială  trebuie 
să  fie  caracterizată  ca  o  „modernitate  anti-modernă”.  Experienţa 
Chinei  cu  modernitatea  occidentală  a  implicat  întotdeauna  expri¬ 
marea  unei  reacţii  antitradiţionaliste,  antiimperialiste  şi  anticapi¬ 
taliste.168  Tezele  lui  Wang  Hui  sunt  stimulatoare  în  dezbaterea  con¬ 
ceptului  de  modernitate,  dar  după  cum  s-a  remarcat,  deşi  a  indicat 
posibilităţile  de  modernitate  ale  Chinei  în  multe  momente  istorice, 
semnificaţia  acestei  modernităţi  este  încă  incertă.169  Wang  Hui  su¬ 
gerează  că  multe  momente  din  istoria  Chinei  pot  oferi  resurse  de 
a  transcende  modernitatea  Occidentului,  dar  el  nu  ne  spune  care 
dintre  aceste  momente  pot  fi  mai  importante  decât  altele  în  dez¬ 
voltarea  modernă  a  Chinei,  şi  nu  prezintă  argumente  de  susţinere  a 
tezei  sale  despre  „modernitatea  anti-modernă”.170 

167  Ibidem,  p.  126. 

168  Ibidem ,  p.  79. 

169  Zhang  Yongle  (2010)  The  future  of  the  past.  On  Wang  Huis  Rise  of 
Modern  Chinese  Thought,  New  Left  Review,  Voi.  62,  p.  82-83. 

170  Alexander  Day  face  analiza  cărţii  The  End  of  the  Revolution:  China 
and  the  Limits  of  Modernity.  Vezi  Alexander  Day  (2011)  Depoliticization  and 
the  Chinese  Intellectual  Scene,  Criticism:  Voi.  53:  Iss.  1,  pp.  141-151.  O  analiză 
critică  a  poziţiei  lui  Wang  despre  tensiunea  dintre  modernitatea  occidentală  şi 
evoluţia  istorică  a  Chinei  în  Niv  Horesh,  Jonathan  Sullivan  (2014)  Examining 
The  End  of  Revolution:  A  Foretaste  of  Wang  Huis  Thought,  China  Report  May, 
50,  pp.  151-160. 

Din  alte  perpective,  tot  chinezeşti,  evoluţia  modernă  a  Chinei 
se  distinge  prin  particularism  deoarece,  în  condiţiile  politice  şi  eco¬ 
nomice  internaţionale  actuale,  nu  poate  fi  reprodusă  de  societăţile 
contemporane  calea  de  modernizare  ca  proces  de  formare  a  capita¬ 
lului  şi  extinderea  sa  prin  colonizarea  altor  societăţi,  aşa  cum  a  avut 
loc  în  Occident.  Strategia  de  modernizare  reprezentată  de  un  venit 
naţional  ridicat  şi  o  rată  rapidă  de  urbanizare  nu  poate  rezolva  pro¬ 
blema  celor  „trei  mari  disparităţi”  (între  venituri,  între  zonele  ur¬ 
bane  şi  zonele  rurale,  între  regiuni).171  Conceptul  de  modernizare 
trebuie  conturat  în  legătură  cu  istoria  şi  situaţia  actuală  a  Chinei. 172 

Exegeţi  chinezi  afirmă  că  starea  de  înapoiere  a  ţărilor  în  curs  de 
dezvoltare  nu  se  datorează  culturii  şi  tradiţiilor  lor.  De  ce  Occidentul 
a  reuşit  în  modernizarea  deplină?  Modernizarea  Occidentului  ar 
fi  fost,  de  fapt,  rezultatul  a  peste  trei  sute  de  ani  de  colonizare  a 
spaţiilor  non-occidentale,  acţiune  ce  a  permis  transferul  europe¬ 
nilor  în  colonii  şi  astfel  au  fost  atenuate  tensiunile  generate  de  re¬ 
sursele  limitate  din  Europa.  Exploatarea  resurselor  abundente  din 
colonii  a  permis  ţărilor  occidentale  să  realizeze,  rapid,  acumulări 
primitive  de  capital.  Dezvoltarea  Occidentului  a  fost  un  proces  de 
formare  a  capitalului  şi  de  extindere  a  acestuia  prin  colonizare. 
Dacă  presupunem  că  o  astfel  de  modernizare,  orientată  spre  Vest, 
ar  putea  fi  realizată  în  spaţiul  non-occidental,  acest  lucru  înseamnă 
o  extindere  infinită  a  capacităţilor  umane  şi  alocarea  de  resurse  in¬ 
finite,  dar  această  cale  de  dezvoltare  nu  ar  duce  nicăieri.  China  este 
o  ţară  în  care  populaţia  continuă  să  crească  şi  resursele  lipsesc.173 

Succesul  economic  al  Chinei  în  cadrul  unui  sistem  politic  auto¬ 
ritar  în  ultimii  30  de  ani  a  ridicat  întrebarea  dacă  modelul  chinez  va 

171  Wen  Tiejun  (2007)  Deconstructing  Modernization,  Chinese  Sociology 
and  Anthropology,  39  (4),  p.  10. 

172  Ibidem,  p.  11. 

173  Ibidem ,  p.  20. 

înlocui  modelul  occidental  de  modernizare.174  Modelul  chinez  este 
descris  ca  o  combinaţie  de  libertate  economică  şi  opresiune  politi¬ 
că  în  contrast  cu  modelul  occidental  de  modernizare  bazat  pe  un 
sistem  de  piaţă  liberă  asociat  obligatoriu  cu  democraţia  liberală.175 
Ceea  ce  face  ca  modelul  chinez  să  fie  unic  este  faptul  că  regimul 
comunist  a  protejat  propriul  spaţiu  de  acţiune  cu  privire  la  momen¬ 
tul  când,  unde  şi  cum  să  adopte  ideile  occidentale.  Statul  chinez  a 
admis  cele  mai  multe  dintre  principiile  de  bază  ale  capitalismului, 
în  special  accentul  pus  pe  rolul  pieţei,  antreprenoriat,  globalizarea 
şi  comerţul  internaţional,  dar  a  respins  sau  a  modificat  aspectele  li¬ 
berale,  care  ar  reduce  foarte  mult  implicarea  statului  în  dezvoltarea 
economiei  autohtone.  De  exemplu,  în  timp  ce  statul  a  îndreptat, 
treptat,  economia  naţională  spre  concurenţa  internaţională,  el  şi-a 
menţinut  protecţia  asupra  sectoarelor  cheie  şi  asupra  industriilor 
incipiente.176 

Există  însă  multă  prudenţă  în  adoptarea  acestui  modelul  chinez 
bazat  pe  pragmatism,  creşterea  economică  şi  stabilitatea  politică, 
totuşi  este  prea  devreme  să  se  afirme  că  modelul  chinez  va  înlocui 
modelul  occidental  de  modernizare.177  Deocamdată  el  îşi  exercită 
influenţa  doar  ca  tendenţialitate  în  alte  societăţi. 

Din  expunerea,  succintă,  a  analizelor  privind  modernitatea  chi¬ 
neză  apare,  inevitabil,  întrebarea  de  ce  China,  în  pofida  unui  fun¬ 
dament  cultural  şi  spiritual  puternic  -  confucianismul  -,  a  atins 
abia  la  sfârşitul  secolului  al  XX-lea  un  ritm  accelerat  de  moderni¬ 
zare  şi  un  standard  de  modernitate,  devenind  chiar  un  model  de 
dezvoltare  pentru  alte  ţări  cu  modernitate  emergentă?  Răspunsul 

174  Suisheng  Zhao  (2010)  The  China  Model:  can  it  replace  the  Western 
model  of  modernization?,  Journal  of  Contemporary  China  19(65),  June,  pp. 
419-436. 

175  Ibidem,  p.  422. 

176  Ibidem ,  p.  424. 

177  Ibidem,  p.  436. 

este  că  China  a  creat  o  alternativă  la  modernitatea  clasică,  occi¬ 
dentală,  dar,  în  opinia  mea,  această  alternativă  a  fost  posibilă  ca 
urmare  a  tendenţialităţii  modernităţii  europene.  Funcţionalitatea 
modernităţii  în  Europa  Occidentală  a  provocat  orientarea  Chinei 
către  o  dezvoltare  modernă.  S-a  spus  că  istoriceşte,  China  a  avut, 
in  status  nascendi,  elementele  necesare  pentru  un  traseu  al  eco¬ 
nomiei  capitaliste  însă  nu  a  edificat-o,  deşi  economia  mondială  a 
fost  centrată  în  jurul  Chinei  până  în  1800. 178  Deşi  a  avut  un  sis¬ 
tem  de  administraţie  cu  o  birocraţie  bine  instruită  şi  organizată, 
China  nu  a  atins  modernitatea  decât  în  momentul  în  care  a  intrat 
în  contact  cu  modernitatea  europeană.  Au  fost  necesare  presiunea 
modernităţii  europene  şi  impactul  cu  instituţii  şi  culturi  europene 
în  adoptarea  de  către  elitele  chineze  a  unui  proiect  de  modernizare 
accelerată  a  ţării.  Modernitatea  europeană  s-a  exercitat,  în  China, 
ca  tendenţialitate  a  principiilor  şi  valorilor  sale  în  dezvoltarea  soci¬ 
ală  şi  economică  din  ultimele  decenii. 


111.6.  Modernitatea  latino-americană 

Modernitatea  Americii  Latine  este  pusă  în  relief  de  numeroa¬ 
se  studii  cu  abordări  din  varii  perspective.  Expunem  câteva  dintre 
curentele  şi  ideile  care  argumentează  manifestarea  modernităţii 
tendenţiale  în  societăţile  din  acest  continent.  Deoarece  America 
Latină  este  o  zonă  de  interferenţă  a  multiplelor  modernităţi,  s-a 
afirmat  că  aceasta  a  devenit  un  „mausoleu  de  modernităţi”.179 

Studiile  despre  modernizarea  ţărilor  din  America  Latină  re¬ 
levă  inconsistenţa  teoriilor  eurocentriste  despre  modernitate, 

178  Andre  Gunder  Frank  (1998)  ReOrient:  Global  Economy  in  the  Asian 
Age.  Berkeley:  University  of  California  Press. 

179  Laurence  Whitehead  (2006)  Latin  America:  A  New  Interpretation. 
New  York  and  London:  Palgrave.  Chapter  I.  Latin  America  as  a  "Mausoleum 
of  Modernities". 


MODERNITATEA  TENDENJIALĂ  1  83 


subliniind  absenţa  abordării  căii  latino-americane  de  modernitate, 
de  înţelegere  a  caracteristicilor  sale  în  cadrul  societăţii  moderne.180 
Astfel,  s-au  conturat  noi  paradigme  de  explicare  a  modernităţii  cu 
accent  pe  analize  despre  dezvoltare  şi  subdezvoltare,  dependenţă  şi 
autonomie,  centru,  periferie  şi  semiperiferie,  subiecte  neîntâlnite 
în  sociologia  europeană  clasică.  în  acest  fel,  perspectiva  sociologică 
postcolonială  redefineşte  unităţile  de  analiză  a  modernităţii.181  Este 
semnificativ  faptul  că  Marx  nu  a  elaborat  un  program  economic 
pentru  ţări  subdezvoltate,  care  ar  trece  la  comunism,  pentru  că  eco¬ 
nomia  de  piaţă  şi  sistemul  politic  democratic,  vectori  ai  societăţii 
moderne  ar  fiinţa  numai  în  societăţile  dezvoltate  din  arealul  occi¬ 
dental.  Marx,  după  cum  bine  se  ştie,  afirmase  despre  comunism  că 
va  învinge  numai  în  ţările  cele  mai  dezvoltate  din  lume,  anume  în 
ţările  pe  deplin  modernizate.  Opera  lui  Marx  este  forma  teoretică 
ultimă  a  modernităţii  (de  unde  pleacă  şi  Weber  şi  Sombart,  şi  isto¬ 
ricii  de  la  Analles,  de  pildă  Fernand  Braudel  etc.). 

Teoriei  modernităţii  europene  -  universalistă  -  i  s-a  replicat  cu  o 
teorie  specifică  pentru  America  Latină:  teoria  dependenţei,  dezvol¬ 
tată  de  Fernando  Henrique  Cardoso,  Enzo  Faletto,  Andre  Gunder 
Frank,  Anibal  Quijano  şi  Theotonio  Dos  Santos.182  Elementele  de¬ 
finitorii  ale  acestei  teorii  sunt  multiple:  1.  dezvoltarea  şi  subdez¬ 
voltarea  sunt  produse  de  relaţiile  centru-periferie  ale  sistemului 
capitalist  mondial;  2.  dihotomia  modern-tradiţional  este  abstractă, 
formală  şi  anistorică;  3.  penetrarea  valorilor  moderne  străine,  teh¬ 
nicile  de  difuziune  şi  aculturaţia,  precum  şi  ideile  transmise  de  la 

180  Aldo  Mascareno  and  Daniel  Chernilo  (2009)  Obstacles  and 
Perspectives  of  Latin  American  Sociology:  Normative  Universalism  and 
Funcţional  Differentiation,  Soziale  Systeme.  15(1),  p.75. 

181  Jose  H.  Bortoluci  and  Robert  S.  Jansen  (2013)  Toward  a  Postcolonial 
Sociology:  The  View  from  Latin  America,  Politicul  Power  and  Social  Theory, 
24,  p.  206. 

182  Ramon  Grosfoguel  (2000)  Developmentalism,  Modernity,  and 
Dependency  Theory,  Nepantla:  Viewsfrom  South  1:2,  p.  359. 

centru  la  periferie  nu  produc,  în  mod  necesar,  dezvoltare;  4.  teoria 
dependenţei  consideră  ca  incorectă  ipoteza  despre  echivalarea  dez¬ 
voltării  locale  cu  parcurgerea  aceloraşi  etape  prin  care  au  evoluat 
aşa-numitele  societăţi  avansate.  Istoriceşte,  experienţa  societăţilor 
metropolitane  nu  poate  fi  repetată.  Subdezvoltarea  este  o  experienţă 
specifică  unui  proces  istoric  şi  structural,  neîncadrat  în  modelul  te¬ 
oretic  de  modernizare  cronologică  şi  unilineară;  5.  dependenţa  este 
o  abordare  care  încearcă  să  explice  de  ce  ţări  din  America  Latină  nu 
s-au  dezvoltat  în  mod  similar  ca  ţările  occidentale;  6.  metodologia 
istoric  structurală  şi  nu  metoda  structural-funcţionalistă  conferă 
abordarea  corectă  a  subdezvoltării  Americii  Latine.  183  Unele  idei 
din  teoria  dependenţei  se  întâlnesc  cu  formulări  similare  din  exe¬ 
geza  asupra  modernităţii  în  spaţiul  Asiei  de  Sud-Est,  de  pildă  lipsa 
de  susţinere  a  tezei  privind  dezvoltarea  modernă  în  orice  loc  din 
lume  cu  aceleaşi  etape  prin  care  au  evoluat  societăţile  europene. 

Se  afirmă  că  traiectoria  modernităţii  din  America  Latină  a  cu¬ 
noscut  mai  multe  etape  dar  trebuie  spus  că  ea  a  fost  limitată.  Jose 
Mauricio  Domingues  analizează  trei  faze  ale  modernităţii.  Prima 
fază,  liberală,  dezvoltată  în  Europa  şi  în  America  de  Nord,  a  fost 
mult  mai  restrictivă  în  America  Latină  din  cauza  preeminenţei  pu¬ 
terii  proprietarilor  de  pământ.  A  doua  fază  a  fost  organizată,  prin 
corporatism,  de  către  stat.  A  treia  fază,  cea  actuală,  este  stadiul  unei 
mai  mari  complexităţi  şi  al  pluralismului  vieţii  sociale,  şi  ea  ar  fi 
particulară  pentru  America  Latină  contemporană.184 

Jorge  Larrain  discută  despre  şase  etape  ale  evoluţiei  modernităţii 
în  America  Latină:  perioada  colonială  (1492  -  1810),  modernitatea 
oligarhică  (1810  -  1900),  sfârşitul  modernităţii  oligarhice  (1900 

183  Ibidem,  p.  360. 

184  Jose  Mauricio  Domingues  (2009)  Global  modernization,  ‘coloniality’, 
and  a  criticai  sociology  for  contemporary  Latin  America,  Theory,  Culture  & 
Society ,  26,  1,  p.  126. 

-  1945),  expansiunea  postbelică  a  modernităţii  (1945  -  1970), 
etapa  dictaturilor  (1970  -  1990),  etapa  neoliberală  (începând  din 
1990).  în  secolul  al  XlX-lea,  modernitatea  a  fost  mai  mult  politică 
şi  culturală  decât  economică.  Modernizările  s-au  produs  concomi¬ 
tent  cu  reconstituirea  identităţii  culturale  în  care  valorile  libertăţii, 
democraţiei,  egalităţii  rasiale,  accesul  la  ştiinţă  şi  la  învăţământ  au 
avut  un  avans  considerabil.  în  intervalul  1900-1945  a  avut  loc  criza 
modernităţii  oligarhice,  întruchipată  în  sistemul  oligarhic  şi  aristo¬ 
cratic,  orientată  spre  export  agrar  şi  către  procese  de  industrializare 
incipientă.  Perioada  1945-1970  cunoaşte  expansiunea  industrială, 
caracterizată  prin  democraţiile  consolidate,  acţiunile  importante 
de  modernizare  a  bazei  socio-economice  şi  modelele  extinse  de 
consum,  educaţie  şi  urbanizare.  în  intervalul  1970-1990  s-au  impus 
regimurile  dictatoriale.  Această  fază  se  distinge  printr-o  încetinire 
a  creşterii  economice  şi  scăderea  profitului  economic  şi  financiar. 
După  1990  au  loc  sfârşitul  dictaturilor  şi  accelerarea  modernizării 
economice  şi  politice  sub  influenţa  unei  ideologii  neoliberale  deja 
consolidate.185 

O  altă  direcţie  teoretică  examinează  traseul  modernităţii  în 
raport  cu  parcursul  istoric  al  Americii  Latine  conturat  de  eveni¬ 
mente  şi  fapte  asociate  cu  dominaţia  europeană.  Modernitatea  la- 
tino-americană,  colonialismul,  sistemul  mondial  şi  capitalismul  au 
fost,  simultan,  aspecte  constitutive  ale  aceleiaşi  realităţi  create  prin 
cucerirea  Americii  de  către  Spania  încât  originarea  modernităţii  se 
localizează  în  acest  spaţiu,  în  nordul  Europei  şi  în  Statele  Unite  ale 
Americii.186  Prin  urmare,  Spania  şi  Portugalia  au  pus  fundamentele 
în  formarea  sistemului  modern  mondial  în  perioada  de  la  sfârşitul 

185  Jorge  Larrain,  Op.  cit.,  pp.  7-8,  22-24. 

186  Enrique  Dussel  (2012)  Transmodernity  and  Interculturality: 
An  Interpretation  from  the  Perspective  of  Philosophy  of  Liberation, 
Transmodernity,  1(3),  p.  38. 

secolului  al  XV-lea  până  la  mijlocul  secolului  al  XVII-lea,  şi,  în 
consecinţă.  America  Latină  a  avut  rolul  central  în  dezvoltarea  unui 
nou  sistem  de  relaţii  de  putere  coloniale.187  în  acest  sens,  primul 
moment  al  modernităţii  timpurii  ar  aparţine  modernităţii  iberice 
(de  la  1492  până  în  1630),  inspirată  de  umaniştii  Renaşterii  italie¬ 
ne.  Spania  a  fost  prima  naţiune  modernă  cu  o  modernitate  prebur- 
gheză,  umanistă  şi  mercantilă,  care  a  iniţiat  şi  realizat  extinderea 
Europei.  Al  doilea  moment  de  modernitate  timpurie  s-a  dezvoltat 
în  Provinciile  Unite  ale  Ţărilor  de  Jos,  care  au  fost  o  provincie  spa¬ 
niolă  până  la  începutul  secolului  al  XVII-lea.  Al  treilea  moment  al 
modernităţii  timpurii  a  fost  englez  şi  apoi,  mai  târziu,  francez,  şi 
cele  două  ţări  au  extins  modelul  anterior.  Odată  cu  revoluţia  in¬ 
dustrială  şi  cu  Iluminismul,  modernitatea  a  ajuns  la  cea  mai  mare 
dezvoltare  şi,  în  acelaşi  timp,  colonialismul  a  fost  consolidat  prin 
expansiunea  Europei  de  Nord,  în  primul  rând  în  Asia  şi  mai  târziu 
în  Africa.188  Subliniind  că  eurocentrismul  stă  la  baza  modernităţii, 
prin  care  i  s-a  oferit  Europei  posibilitatea  de  a  pretinde  universali¬ 
tate  pentru  sine,  Walter  D.  Mignolo  afirmă  că  „nu  există  nici  o  mo¬ 
dernitate  fără  colonialitate”,  „deoarece  colonialitatea  este  constitu¬ 
tivă  modernităţii.”189  şi  aşa  cum  s-a  spus,  „colonialitatea  marchează 
ierarhiile  în  inima  modernităţii.”190 

Am  reţinut  caracteristici  specifice  modernităţii  analizate  de  către 
Jorge  Larrain  ca  o  construcţie  combinată  a  modernităţii  şi  a  identităţii 
din  America  Latină191  care,  în  realitate,  sunt  trăsături  ale  modernităţii 

187  Anibal  Quijano  (2000)  Coloniality  of  power,  eurocentrism,  and  Latin 
America,  Nepantla:  Viewsfrom  the  South,  1(3),  pp.  533-579. 

188  Enrique  Dussel,  Op.cit,.  p.  39. 

189  Walter  D.  Mignolo  (2005)  The  idea  of  Latin  America,  Oxford:  Blackwell 
Publishing,  p.  XIII. 

190  Robert  Aman  (2014)  Impossible  Interculturality?  Education  and  the 
Colonial  Difference  in  a  Multicultural  World.  Linkoping:  Linkoping  University, 
p.  42. 

191 


Jorge  Larrain,  Op.  cit.,  p.  191. 

tendenţiale:  1.  clientelism,  tradiţionalism  şi  societatea  civilă  slabă. 
Această  trăsătură  se  referă  la  recrutarea  funcţionarilor  publici,  a 
profesorilor  universitari  şi  jurnaliştilor  prin  intermediul  reţelelor 
clientelare  sau  personaliste  de  prieteni  şi  susţinători  şi  arată  lipsa 
unor  canale  normale  de  mobilitate  socială  şi  a  competitivităţii  ridi¬ 
cate  în  medii  politice  şi  culturale;  2  autoritarism,  legalism  şi  rasism 
mascat;  3.  excluderea  şi  solidaritatea,  provocate  în  mare  măsură  de 
marginalitatea  socială  şi  economia  informală  cu  care  se  confruntă 
majoritatea  populaţiei,  în  ciuda  progreselor  evidente  de  moderni¬ 
zare  şi  a  dinamismului  capitalismului  în  zonă;  4.  politic,  se  consta¬ 
tă  fragilitatea  instituţiilor  politice  din  ţările  din  America  Latină  în 
cazul  în  care  ordinea  instituţională  este  permanent  în  pericol;  5. 
religia  este  o  dimensiune  esenţială  a  identităţii  latino-americane. 192 

Aşadar,  aceste  cinci  trăsături  ale  modernităţii  din  America 
Latină  reflectă  limpede  realitatea  unei  modernităţi  tendenţiale, 
în  fapt,  limitele  unei  modernizări  incomplete.  America  Latină  are 
propria  traiectorie  de  a  fi  în  modernitate.  Dar,  pentru  că  a  încercat 
adesea  să  copieze  modele  instituţionale  nord-americane  sau  euro¬ 
pene,  modernitatea  Americii  Latine  nu  este  nici  pur  endogenă,  nici 
impusă  în  întregime  din  afară,  şi  de  aceea  este  denumită  moderni¬ 
tate  subordonată  sau  periferică,  dar  nu  o  modernitate  dizolvantă 
care  să  fi  determinat  disoluţia  instituţiilor  tradiţionale. 


192 


Ibidem,  pp.  191-207. 


Capitolul  IV 

Modernitatea  tendentială 

9 


IV.1 .  Tendenţială  şi  tendenţialitate 

Pentru  că  termenul  de  modernitate  tendenţială  suferă  de  o 
anumită  ambiguitate  din  cauza  atributului  „tendenţială”,  se  cu¬ 
vine  să  lămurim  acest  termen.  întâi,  este  de  reţinut  că  termenul 
„tendenţială”  nu  este  inclus  în  Dicţionarul  Explicativ  al  Limbii 
Române  (DEX).  El  este  înglobat  în  Dictionnaire  Larousse  Franţais 
193  şi  în  Oxford  English  Dictionary ,194 

Precizez  că  „tendinţă”  şi  „tendenţială”  pot  fi  înţelese  în  sensul  de 
orientare  majoritară  către  o  opţiune  din  mai  multe  posibile.  Trebuie 
separată  „tendinţă”  de  „tendenţială”.  Noţiunea  „tendinţă”  exprimă 
o  direcţie  de  dezvoltare  dacă  nu  chiar  inevitabilă,  oricum  fermă. 
Ideea  de  tendinţă  semnifică  faptul  că  un  fenomen  se  manifestă,  dar 

193  «Le  Petit  Larousse»  (1995,  p.  998)  menţionează,  cu  sensuri  distincte, 
«tendanciel,  -elle»  (adj.)  şi  «tendancieux,  -euse»  (adj.,  pejoratif).  Primul  -  neu¬ 
tru  ca  atitudine  a  vorbitorului  -  înseamnă  «ceea  ce  indica  o  tendinţă».  (De 
exemplu,  «baisse  tendancielle  du  taux  de  profit».)  Cel  de-al  doilea  implică  un 
«parti  pris»  al  vorbitorului:  trimite  la  ceea  ce  «marchează  o  intenţie  ascunsă, 
(...)  de  a  impune  o  anumită  opinie.» 

194  “Tendential:  In  grammar,  tendential  refers  to  action  that  has  been 
attempted  but  remains  incomplete-especially  interrupted  action.  This  situ- 
ation  is  only  of  minor  concern  in  English  grammar,  but  it  is  important  in 
Greek  and  other  languages.”  http://web.cn.edu/kwheeler/lit_terms_T.html 
accesat  la  1  mai  2015. 

evoluţia  lui  nu  este  dusă  până  la  capăt.  în  funcţie  de  context  există 
tendinţă  reală,  falsă  sau  imaginată.  Noţiunea  „tendenţială”  semnifi¬ 
că  neîmplinirea,  amânarea,  zigzagarea  tendinţei.  Se  discută  despre 
determinismul  tendenţial,  şi  din  această  perspectivă  se  afirmă:  „... 
primordialitatea  legităţilor  tendenţiale  în  raport  cu  legile  determi¬ 
niste  în  lumea  materială.”195  O  lucrare  românească  examinează  inte¬ 
grarea  în  Uniunea  Europeană  ca  tendinţă.196  Amintim  de  utilizarea 
conceptului  de  tendinţă  în  lucrări  de  sociologie  în  explicarea  crizei 
sociale  prin  tendinţe  seculare197  sau  prin  evoluţia  tendenţială.198 

Un  studiu  despre  experienţa  semicolonială  analizează  versiunea 
chineză  a  modernităţii  opusă  monolitului  aparent  al  modernităţii 
occidentale:  „Aceasta  este,  din  punctul  meu  de  vedere,  o  focalizare 
asupra  semicolonialismului  ca  o  experienţă  trăită  social,  a  conci¬ 
lierii  temporale  care  arată  modernitatea  întocmai  ca  o  categorie 
tendenţial  universală  a  capitalismului  şi  în  capitalism,  dar  cu  toate 
acestea,  nu  este  reductibilă  niciodată  la  pretenţiile  sau  aspiraţiile 
universaliste  ale  capitalismului.”199 

în  studiile  sale,  Dumitru  Sandu  include  termenul  tendenţial. 
De  pildă,  într-o  lucrare,  mai  multe  formulări  se  referă  la  tendenţial: 
„Atât  satele  cât  şi  gospodăriile  localizate  la  câmpie  sunt,  tendenţial, 
mai  sărace  decât  cele  de  la  munte.  în  plus  este  de  semnalat  că  satele 
de  câmpie  sunt  tendenţial  mai  mari  decât  cele  de  munte/deal  şi, 

195  Mihai  Drăgănescu  (1990)  Informaţia  materiei,  Bucureşti:  Editura 
Academiei  Române,  p.  115. 

196  Cristian  Socol,  Tudor  Grosu  (2003)  Economia  României:  bătălia  pen¬ 
tru  tendinţă  -  integrarea  în  Uniunea  Europeană,  Bucureşti:  Editura  Economică. 

197  Immanuel  Wallerstein  (1974)  The  Modern  World-System  I:  Capitalist 
Agriculture  and  the  Origins  of  the  European  World-Economy  in  the  Sixteenth 
Century.  New  York:  Academic  Press. 

198  Lazăr  Vlăsceanu  (2007)  Sociologie  şi  modernitate.  Tranziţii  spre  mo¬ 
dernitatea  reflexivă,  ed.cit. 

199  Rebecca  E.  Karl  (2009)  Can  a  Post-1919  World  History  be  Written?, 
Sungkyun  Journal  ofEastAsian  Studies.  vol.9,  no.l.,  p.  3. 

mai  reduse  ca  număr  pe  unitate  de  suprafaţă.”200  într-o  altă  lucrare, 
acelaşi  autor  afirmă:  „Este  de  aşteptat,  pe  număr  mare  de  cazuri,  ca 
dezvoltarea  socială  să  fie,  tendenţial  vorbind,  minimă  în  localităţile 
rurale  mici,  de  sub  2500  locuitori  şi  maximă  în  oraşele  foarte  mari, 
de  peste  400  mii  de  locuitori.”  201  Din  analiza  unui  număr  mare 
de  comune,  de  diferite  mărimi,  se  constată  că  în  cele  mici,  cu  sub 
2.500  locuitori,  majoritare  („tendenţial”)  sunt  cele  sărace,  existând 
desigur  şi  comune  mici  bogate,  dar  ca  excepţie.  Tendenţialul  de  aici 
nu  este  unul  de  tip  ţintă  care  se  atinge  greu  sau  niciodată,  ci  regu¬ 
laritatea  majoră  apărută  după  identificarea  măsurii  de  reducere  a 
accidentalului  sau  a  diferenţei,  la  esenţă.  Sensul  dat  de  Dumitru 
Sandu  termenului  tendenţial  -  reducerea  diversităţii  la  caracteris¬ 
tica  esenţială  -,  se  intersectează,  în  anumite  contexte  istorice,  cu 
termenul  modernitatea  tendenţială.  Tendenţial,  din  exemplele  date 
de  Sandu,  se  referă  la  trend,  la  orientare  generală.  Eu  vizez  sensul 
asimptotic  al  termenului  tendenţial:  tinde  către  ceva  sau  se  apropie 
de  un  reper,  dar  niciodată  nu-1  atinge. 


IV.2.  Modernitatea  tendenţială, 

model  explicativ  al  evoluţiei  moderne 

Modernitatea  tendenţială  este  un  rezultat  al  proceselor  sociale 
obiective.  Este  tendenţială  fiindcă  reprezintă  o  evoluţie  a  proce¬ 
sului  de  modernizare,  determinată  de  factori  interni  şi  externi  şi 
contexte  sociale,  care  acţionează,  de  obicei,  intr-un  mod  contra¬ 
dictoriu,  iar  intensitatea  influenţelor  lor  poate  fi  diferită  de  la  o  so¬ 
cietate  la  alta.  Ea  se  înfăţişează  ca  un  efect  al  realizării  proiectului 

200  Dumitru  Sandu  (2001)  Cum  „ajungi”  intr-un  sat  sărac:  drumul  socio¬ 
logic,  Sociologie  Românească ,  1-4,  p.  160,  p.  165,  p.169. 

201  Dumitru  Sandu  (20 1 1 )  Social  Disparities  in  the  Regional  Development 
and  Policies  of  România,  International  Review  of  Social  Research ,  Volume  1, 
Issue  1,  February,  p.  5. 

conştient  (ideologic)  de  dezvoltare  modernă,  şi,  prin  urmare, 
termenul  se  referă  la  acţiunile  şi  ideile  de  modernizare,  acţiuni  şi 
idei  care  rămân  parţiale  şi  nefinalizate.  în  acest  sens,  modernitatea 
rămâne  în  mare  parte  o  aspiraţie,  un  obiectiv  de  atins,  dar  nu  pe 
deplin  realizat. 

Eu  argumentez  că  modernitatea  se  afirmă  ca  tendenţialitate  a 
unui  proces  de  modernizare  care  nu  produce  transformările  pro¬ 
funde  în  societăţile  rezistente  la  schimbare  fiindcă  dezvoltarea 
modernă  nu  include  transformarea  lor  de  ansamblu,  ci  numai  pe 
nivelurile  politic,  instituţional  şi  juridic.202  Viziunea  dominantă 
asupra  modernităţii  este  paradigma  organicismului  sociologic, 
care  o  concepe  ca  proces  de  trecere  de  la  societatea  premodernă 
la  una  modernă.  Dacă  naşterea  modernităţii  clasice,  anume  occi¬ 
dentale,  este  consecinţa  schimbărilor  radicale  derivate  din  proce¬ 
sele  de  industrializare,  raţionalizare,  constituirea  statului  naţional, 
diferenţierea  între  sfera  publică  şi  sfera  privată  etc.  atunci  este 
limpede  că  modernitatea  non-occidentală  a  avut  o  altă  evoluţie 
decât  cea  clasică.  Indiscutabil,  evoluţia  modernă  din  societăţile 
non-occidentale  a  avut  loc  ca  urmare  a  tendenţialităţii  univer¬ 
sale  a  modernităţii  occidentale,  însă  nu  după  un  model  unic  de 
modernitate,  ci  în  raport  cu  particularităţile  lor  istorice,  evoluţia 
modernă. 

202  Conceptul  de  modernitate  tendenţială  l-am  folosit  în  explicarea 
formelor  iară  fond.  Formele  fără  fond  sunt  sistemele  de  legi  si  instituţii 
moderne  preluate  mecanic  de  elitele  româneşti  din  societăţile  occidentale  în 
scopul  accelerării  procesului  de  modernizare  a  societăţii,  fără  a  fi  adaptate 
la  particularităţile  istorice,  sociale  şi  culturale  ale  fondului  intern.  Din  cau¬ 
za  acestui  mimetism  instituţional,  aceste  forme  sau  instituţii  moderne  nu-şi 
dovedesc  funcţionalitatea  în  toate  componentele  societăţii.  Cf.  Constantin 
Schifirneţ  (2007)  Formele  fără  fond,  un  brand  românesc,  ed.  cit.,  p.  205.  Vezi 
şi  Constantin  Schifirneţ  (2002)  Teoria  formelor  fără  fond  despre  mentalităţi 
şi  disfuncţionalităţi  instituţionale,  în  Mentalităţi  şi  instituţii  (coordonator 
Adrian  Paul  Iliescu),  Bucureşti:  Editura  Ars  Docendi. 

Modernitatea  tendenţială  este  înţeleasă  ca  o  distanţă  între  mo¬ 
dernizarea  clasică  (occidentală)  şi  modernizarea  realizată  ca  urmare 
a  diferenţei  de  viteză  dintre  dimensiunea  economică  a  modernităţii 
şi  dimensiunea  ei  culturală,  politică  şi  intelectuală.  Tendenţială  re¬ 
prezintă  o  evoluţie  a  procesului  de  modernizare,  o  evoluţie  determi¬ 
nată  de  factori  interni  şi  externi  care  acţionează,  de  obicei,  într-un 
mod  contradictoriu,  iar  intensitatea  influenţelor  lor  asupra  dezvoltă¬ 
rii  unei  societăţi  poate  fi  diferită.  Temporal,  evoluţia  tendenţială  nu 
este  certă  şi  univocă,  ci  una  probabilistică.  Fiind  o  stare  tendenţială  a 
societăţii,  modernitatea  nu  este  o  certitudine  la  toate  nivelurile  orga¬ 
nismului  social,  pentru  că  este  contradictorie  şi  se  manifestă  inegal 
în  diferite  domenii.  în  timp  ce  teoria  clasică  a  modernizării  consi¬ 
deră  modernitatea  ca  un  proces  inevitabil  derivat  din  evoluţia  or¬ 
ganică,  predeterminată  a  societăţii,  în  opinia  mea,  modernitatea  se 
prezintă  ca  o  transformare  tendenţială,  ca  urmare  a  interacţiunilor 
dintre  contextele  interne  şi  externe  ale  unei  societăţi.203 

Societatea  actuală  cunoaşte  modernitatea  tendenţială,  un  pro¬ 
ces  de  modernitate  neîncheiată  dar  există  ca  realitate  tendenţială 
fiindcă  proiectele  de  dezvoltare  nu  sunt  înfăptuite  în  integralita¬ 
tea  dimensiunilor  şi  principiilor  proceselor  de  modernizare.  în 
consecinţă,  modernitatea  este  mai  mult  o  speranţă  şi  un  ţel  spre 
care  se  tinde  continuu.  Modernitatea  tendenţială  este  un  efect  al 
unei  modernizări  în  ariergardă  şi  nu  al  uneia  în  avangardă.  Teza 
despre  modernitatea  tendenţială  presupune  mai  mult  o  separare 
între  idei  sau  proiecte  şi  acţiuni  sau  politici.  în  acest  caz,  ideile  mo¬ 
derne  au  circulaţie  în  spaţiul  public,  dar  fără  ca  acţiunile,  aferen¬ 
te  lor,  să  fie  finalizate.  Modernitatea  tendenţială  este  efectul  unei 
schimbări  sociale  provocate  de  factori  şi  contexte  interne  şi  exter¬ 
ne,  asumată  ca  urmare  a  inexistenţei  resurselor  de  modernizare  în 

203  Vezi  Constantin  Schifirneţ  (2009)  Modernitatea  tendenţială, 
Sociologie  Românească ,  volumul  VII,  Nr.  4,  p.  85. 

interior.  Modernitatea  produce  schimbări  numai  în  anumite  stra¬ 
turi  ale  societăţii,  prin  instituţii,  de  către  o  minoritatea  educată  în 
spiritul  modernităţii. 204 

Conceptul  de  modernitate  tendenţială  nu  se  referă  la  dimen¬ 
siunea  sa  statistică,  ci  la  faptul  că  modernitatea  este  inconsistentă 
şi  lentă.  Ea  este  o  formă  asimptotică  de  modernizare,  asumată  ca 
urmare  a  insuficienţei  sau  a  inexistenţei  resurselor  de  schimbare 
în  interior  (resurse  ideologice,  resurse  politice,  resurse  culturale, 
economice,  administrative,  financiare  etc.),  dar  care  niciodată  nu 
ajunge  la  specificaţiile  modernităţii,  oricât  de  mult  ar  părea  că  se 
apropie  de  aceasta.  Concret,  modernitatea  şi  modernizarea  nu  pot 
atinge,  într-o  manieră  absolută,  tipul  ideal  de  modernitate. 205 

în  societăţile  în  care  modernitatea  are  continuitate  istoriceşte  în¬ 
delungată  aceasta  se  distinge  printr-un  trend  previzibil  al  evoluţiei 
lor,  pe  când  în  societăţile  în  curs  de  modernizare  persistă  incertitudi¬ 
nea  cursului  spre  dezvoltarea  modernă,  lăsând  loc  rezistenţei  la  mo¬ 
dernizare  şi  revenirii  mereu  la  principii  şi  norme  ale  premodernităţii. 

204  în  acelaşi  mod,  am  putea  vorbi  de  o  europenizare  tendenţială  în  acele 
societăţi  unde  modernizarea  nu  a  cuprins  toate  componentele  ei.  Modernitatea 
tendenţială  explică  direcţia  către  europenizare  în  contextul  în  care  societatea 
românească  a  cunoscut  şi  cunoaşte  încă  o  succesiune  de  tranziţii,  nici  una  fina¬ 
lizată.  Europenizarea  este  ea  însăşi  o  tranziţie  însoţită  de  multe  aspecte  necu¬ 
noscute,  încât  am  putea  vorbi  de  o  europenizare  tendenţială.  Din  punctul  meu 
de  vedere,  în  această  perioadă  de  construcţie  instituţională  şi  constituţională 
europeană  apar  o  serie  de  disfuncţionalităţi  derivate  din  decalajul  dintre  raţi¬ 
onalismul  abstract  al  instituţiilor  europene  şi  realităţile  complexe  din  fiecare 
ţară  membră  a  Uniunii  Europene.  Putem  observa  cum  acest  instituţionalism 
european  încearcă  să  reglementeze  raporturi  juridice  şi  politice  pentru  socie¬ 
tăţi  şi  state  naţionale,  dar  nu  plecând  de  la  experienţa  unui  stat  şi  a  unei  socie¬ 
tăţii  europene  naturale,  iar  consecinţa  ar  fi  deformarea  sensurilor  reale  ale  eu- 
ropenităţii  şi  ale  europenizării.  Cf.  Constantin  Schifirneţ  (2011)  Europenizarea 
societăţii  româneşti  şi  modernitatea  tendenţială,  în  Europenizarea  societăţii 
româneşti  şi  mass-media ,  Bucureşti:  comunicare.ro,  p.  38. 

205  Constantin  Schifirneţ  (2009).  Modernitatea  tendenţială,  ed.cit.,  pp. 

în  acest  ultim  caz,  avem  de  a  face  cu  aspecte  nerepetitive  ale  seriei 
istorice  a  modernităţii,  în  sensul  dat  de  A.D.  Xenopol,  şi  prin  ur¬ 
mare  o  prognoză  propriu-zisă  nu  este  posibilă.  Putem  însă  anticipa 
stările  viitoare  prin  două  modalităţi:  fie  avem  temeiuri  (sau  chiar  o 
teorie)  care  să  ne  permită  să  presupunem  că,  pe  o  dimensiune,  lu¬ 
crurile  se  vor  schimba  într-o  direcţie  şi  încercăm  să  vedem  care  vor 
fi  consecinţele  pe  celelalte  planuri,  fie  nu  avem  astfel  de  temeiuri  şi 
atunci,  de  regulă,  se  procedează  la  prelungirea  tendinţelor  recente. 
Oricum,  este  limpede  că  acest  tip  de  modernitate  duce  la  rezultate 
concrete  doar  pe  termen  scurt  atâta  vreme  cât  nu  se  produc  schim¬ 
bări  radicale  în  sistemul  tradiţional  de  organizare  a  vieţii  sociale. 
Modernitatea  tendenţială  este  tangenţială  fiindcă  atinge  superficial 
sau  din  întâmplare  o  societate,  un  grup  sau  comunitate  fără  a  le  mo¬ 
difica  sau  a  le  influenţa,  în  profunzime,  toate  comportamentele  lor. 

Modernitatea  tendenţială  exprimă  limitele  şi  distorsiunile 
proceselor  de  dezvoltare  dincolo  de  diferenţele  geopolitice,  cul¬ 
turale  şi  religioase  dintre  civilizaţii,  dintre  societăţi.  Modernitatea 
tendenţială  apare  în  spaţiile  unde,  iniţial,  lipseşte  contextul  de  dez¬ 
voltare  modernă.  Modernitatea  clasică,  anume  occidentală  a  fost 
produsă  de  către  un  context  istoric  şi  împrejurări  generatoare  de 
schimbare  modernă.  în  ţările  în  curs  de  modernizare,  există  o  criză 
a  contextului  de  afirmare  a  principiilor  şi  normelor  modernităţii. 
Fiecare  societate  a  adoptat  soluţii  şi  strategii  de  funcţionare  şi 
supravieţuire  în  raport  cu  contextul  său  istoric  şi  geopolitic.  în 
spaţiul  non-occidental  modernitatea  a  fost,  predominant,  un  pro¬ 
ces  produs  intenţionat  din  exterior.  Din  această  perspectivă,  pentru 
a  fi  funcţionale,  principiile  şi  normele  modernităţii  sunt  adaptate 
pentru  a  corespunde  cerinţelor  împrejurărilor  locale  referitoare  la 
credinţele,  ideile  şi  specificul  cultural  al  colectivităţilor. 

Modernitatea  tendenţială  există  în  orice  societate  cu  decalaje 
mari  între  grupuri  sociale,  între  regiuni.  Deci  această  modernitate 

este  posibil  să  existe  şi  în  ţări  dezvoltate  economic.  însă  ea  este 
mult  accentuată  în  spaţiul  non-occidental.  Prin  urmare,  Europa 
de  Est  şi  de  Sud,  Asia,  America  Latină  şi  Africa  nu  sunt  încă  mo¬ 
dernizate  în  aceeaşi  măsură  ca  ţările  vestice  sau  statele  din  nordul 
Europei.  Aceasta  nu  înseamnă  că  ele  ar  fi  lipsite  de  orice  moderni¬ 
tate.  în  spaţiul  non-occidental  modernizarea  decurge  discontinuu 
şi  inconsistent. 

Analiza  modernităţii  tendenţiale  se  intersectează  cu  tezele  des¬ 
pre  modernitatea  incompletă  şi  modernitatea  organizată,  dar  ea  se 
defineşte,  prin  contrast,  cu  alte  tipuri  de  modernitate,  de  pildă  mo¬ 
dernitatea  reflexivă  şi  modernitatea  lichidă.  Studiul  modernităţii 
tendenţiale  are  în  vedere  expresii  concentrate  ale  descrierilor 
modernităţii:  consecinţele  neintenţionate  ale  modernităţii  ( unin - 
tended  consequences  of  modernity),  modernitate  neintenţionată 
( unintended  modernity),  proiect  neterminat,  modernitatea  un  pro¬ 
ces  incomplet  ( modernity  an  incomplete process),  eşecul  proiectului 
modernist,  modernitate  dizolvată  ( dissolved  modernity),  neconta¬ 
minat  de  modernitate  ( uncontaminated  by  modernity),  disoluţia 
instituţiilor  tradiţionale,  solvent  social  etc. 

Modul  cum  s-a  produs  modernitatea  tendenţială  rezultă  din 
perpetuarea  limitelor  unei  modernizări  incomplete.  S-a  accentuat 
pe  componenta  materială,  anume  industrială  a  modernizării,  deşi, 
în  plan  cultural,  modernizarea  era  în  avans  şi  susţinea  moderni¬ 
tatea.  Ea  este  neterminată  fiindcă  nu  a  pornit  de  la  baza  societăţii 
-  satul  şi  ţărănimea.  Modernitatea  a  pornit  din  mediul  urban  de  la 
grupuri  foarte  restrânse  care  au  putut  profita  de  virtuţile  moder¬ 
nizării.  Modernitatea  tendenţială  se  întrevede  ca  o  dimensiune  a 
societăţii  contemporane,  inclusiv  în  ţările  modernizate  de  secole. 
Evoluţia  modernă  şi-a  arătat  limitele  şi  dificultăţile  astfel  încât  un 
gânditor  ca  Habermas  consideră  modernitatea  ca  „un  proiect  in¬ 
complet”  în  cea  mai  mare  parte  a  societăţilor  actuale,  şi  prin  urmare, 

ceea  ce  trebuie  făcut  este  de  a  împlini  tocmai  proiectul  incomplet  şi 
neterminat  de  modernitate.206  Habermas  a  susţinut  că  Occidentul 
modern,  pentru  a-şi  restabili  identitatea,  trebuie  să  critice  tradiţia 
sa  înrădăcinată  în  proiectul  Iluminismului  care  a  creat  această 
civilizaţie  universală.  în  viziunea  gânditorului  german,  proiectul  de 
modernitate  a  reuşit  să  se  exprime  doar  în  artă  unde  modernitatea 
este  completă  în  toate  componentele  sale.207  Din  punctul  meu  de 
vedere,  în  acest  caz,  modernitatea  se  afirmă  ca  tendenţialitate,  in¬ 
clusiv  în  ţările  dezvoltate.  Modernitatea  este  tendenţială  din  cauza 
modernizării  incomplete.  Habermas  subliniază  că  această  criză  a 
modernităţii  nu  se  află  în  modernitate,  ci  în  eşecul  de  a  dezvolta  şi 
instituţionaliza  toate  dimensiunile  modernităţii  intr-un  mod  echi¬ 
librat.  Aşadar,  excesele  unor  efecte  ale  modernităţii  au  făcut  din  ea 
un  proiect  neterminat. 

Teza  lui  Habermas  pare  să  se  confirme  în  analize  despre  criza 
prin  care  trece  Grecia,  determinată  de  modernizarea  ei  incomple¬ 
tă.  S-a  subliniat  caracterul  incomplet  sau  deviant  al  proceselor  de 
modernizare  şi  de  secularizare  din  Grecia,  o  ţară  capitalistă  pe¬ 
riferică  în  Uniunea  Europeană  ce  are  de  recuperat  decalajul  faţă 
de  statele  europene  puternice.208  Şi  despre  Portugalia  se  discută  ca 
având  o  modernitate  incompletă,  remarcându-se  că,  sub  regimul 
Salazar,  a  avut  mai  multe  probleme,  inclusiv,  diferenţele  mari  în¬ 
tre  populaţiile  urbane  şi  rurale,  rata  scăzută  de  educaţie,  şi  lipsa 

206  Jiirgen  Habermas  (1985)  Modernity:  An  Incomplete  Project,  în  H. 
Foster  (Ed.).  Postmodern  Culture.  London:  Pluto  Press.  Vezi  şi  D’Antreves, 
M.P.  &  Benhabib,  S.  (eds.)  (1997)  Habermas  and  the  Unfinished  Project 
of  Modernity:  Criticai  essays  on  the  Philosophical  Discourse  of  Modernity. 
Cambridge:  MIT,  pp.  3-15. 

207  Ibidem. 

208  Anna  Triandafyllidou,  Ruby  Gropas,  and  Hara  Kouki  (2013) 
Introduction:  Is  Greece  a  Modern  European  Country?,  în  The  Greek  Crisis 
and  European  Modernity,  Edited  by  Anna  Triandafyllidou,  Ruby  Gropas,  Hara 
Kouki,  London:  Palgrave  Macmillan,  p.  1-2. 

drepturilor  femeilor.209  în  acelaşi  sens  se  vorbeşte  de  europenizarea 
incompletă  a  Portugaliei.210 

în  altă  perspectivă  teoretică,  evoluţia  modernă  ar  fi  căpătat  for¬ 
ma  concretă  a  modernităţii  liberale  restricţionate  din  cauza  elabo¬ 
rării  incomplete  a  proiectului  modern. 211  Proiectul  unei  societăţi 
liberale,  centrată  pe  ideea  autonomiei  umane,  a  fost  universală  şi 
fără  limite  în  principiu,  adică  a  fost  un  proiect  cu  adevărat  utopic. 
Bazele  unei  astfel  de  societăţi  au  fost  incomplet  elaborate.  în  re¬ 
alitate,  s-a  ajuns  la  societatea  liberală  restricţionată,  un  argument 
în  susţinerea  ideii  că  proiectul  unei  societăţi  moderne  în  forma  în 
care  acesta  a  fost  propus,  nu  a  fost  realizabil.212  Eu  văd  în  moder¬ 
nitatea  liberală  limitată  una  din  cauzele  modernităţii  tendenţiale. 

în  exegeza  consacrată  modernităţii  reflexive  se  subliniază  si¬ 
militudinile  între  abordarea  autorilor  occidentali  şi  cea  a  autorilor 
postcoloniali  „care  au  criticat  modernitatea  ca  un  fel  de  medica¬ 
ment  brevetat  de  Occident  care,  în  mod  fals,  promite  să  vindece 
toate  bolile.  Am  învăţat,  de  asemenea,  de  la  cei  care  au  criticat 
modernitatea  din  perspectiva  drepturilor  omului,  din  punct  de  ve¬ 
dere  ecologic  şi  din  perspectiva  «pluralizării  modernităţilor»,  care 
a  fost  observată  în  Africa,  Asia,  America  Latină  şi  Europa  de  Est. 
[...].  Modernitatea  nu  a  dispărut,  dar  este  din  ce  în  ce  mai  pro¬ 
blematică.  în  timp  ce  crizele,  transformarea  şi  schimbarea  socială 
radicale  au  fost  întotdeauna  parte  a  modernităţii,  trecerea  la  cea 

209  Michael  Baum  and  Miguel  Glatzer  (2012)  Incomplete  Modernity  or 
Typically  Modern?  Portuguese  National  Identity  în  an  Era  of  Rapid  Transition, 
în  Portugal  în  the  Twenty-First  Century.Politics,  Society,  and  Economics,  edited 
by  Sebastian  Royo,  Lanham:  Lexington  Books,  pp.  93-120. 

210  Antonio  Goucha  Soares  (2012)  Portugal:  An  Incomplete  Europeaniza- 
tion,  în  Portugal  în  the  Twenty-First  Century.Politics,  Society,  and  Economics, 
ed.cit.,  pp.  121-144. 

211  Peter  Wagner  (1994)  A  Sociology  of  Modernity:  Liberty  and  Discipline, 
ed.cit.,  p.  37. 

212  Ibidem,  p.  37. 

de  a  doua  modernitate  sau  reflexivă  nu  schimbă  numai  structu¬ 
rile  sociale,  dar  revoluţionează  tocmai  coordonatele,  categoriile 
şi  concepţiile  despre  schimbarea  însăşi.”  213  Din  acest  text  rezultă 
limpede  tendenţialitatea  universală  a  modernităţii  confirmată  de 
diversitatea  modernităţii  în  cadrul  Europei.  Cele  două  fenomene 
sunt  totuşi  distincte:  una  este  că  modernitatea  devine  propriul  ei 
obiect  de  investigaţie  critică,  din  interior,  şi  cu  totul  altceva  este 
că  modelul  modernităţii  este  preluat  dar  niciodată  completat  (con¬ 
ceptul  de  modernitate  tendenţială).  în  primele  faze  ale  evoluţiei 
sale,  modernitatea  occidentală  este  netendenţială,  dar  ea  devine 
tendenţială  ca  model  preluat  în  contexte  diferite  de  cel  originar. 

Un  alt  argument  că  modernitatea  nu  a  fost  aceeaşi  în  întregul 
areal  european  are  în  vedere  diversitatea  derivată  din  mulţimea 
de  state  şi  din  varietatea  de  limbi  vorbite  în  teritoriile  europene. 
De  aceea  se  conturează  multiple  direcţii  ale  modernităţii  în  spa¬ 
ţiul  european  întruchipate  în  şase  tipuri  de  modernitate:  Europa 
de  Nord- Vest,  Europa  Mediteraneană,  Europa  Centrală,  Europa  de 
Est,  Europa  de  Sud-Est,  Europa  de  Nord-Est.214  Există  o  modernita¬ 
te  occidentală,  o  modernitate  sud  europeană,  o  modernitate  scan¬ 
dinavă,  o  modernitate  central  europeană.  Mai  dificil  este  să  vor¬ 
bim  de  o  modernitate  estică  din  cauza  inconsistenţei  modernităţii 
în  acest  spaţiu.  Ea  este  mai  mult  o  tendinţă.  Spaţiul  estic,  inclusiv 
Rusia  a  cunoscut  un  mozaic  de  modernităţi,  nici  una  însă  într-o 
formă  dominantă.  în  alte  studii  se  argumentează  existenţa  unor  di¬ 
ferenţe  de  modernitate  în  interiorul  Uniunii  Europene.  Tipul  de 
dezvoltare  modernă  din  ţările  vestice  şi  nordice  nu  se  aplică  aidoma 

213  Ulrich  Beck,  Wolfgang  Bonss,  Christoph  Lau  (2003)  The  Theory  of 
Reflexive  Modernization.  Problematic,  Hypotheses  and  Research  Programme, 
ed.cit.,  p.  2. 

214  Gerard  Delanty  (2013)  Formations  of  European  Modernity:  A  Historical 
and  Political  Sociology  of  Europe,  ed.cit. 

în  celelalte  societăţi  europene,  care  au  cunoscut  un  alt  trend  istoric, 
şi  amintim  aici  Europa  de  Sud  -  Grecia,  Spania  şi  Portugalia.215 

Aşadar,  există  o  diversitate  a  regiunilor  istorice  ale  Europei, 
rezultată  din  căile  diferite  spre  modernitate.  Aderarea  la  Uniunea 
Europeană  este  însoţită  obligatoriu  de  procesul  de  europenizare 
a  întregului  spaţiu  al  noii  entităţi.  Eu  consider  că  ţările  europene 
cunosc  trei  tipuri  de  modernitate:  organică,  tendenţială  şi  euro¬ 
peană.  Primul  tip  a  avut  loc  în  spaţiul  occidental.  Modernitatea 
tendenţială  este  caracteristică  spaţiului  sudic  şi  estic  al  Europei. 
Modernitatea  europeană  se  derulează  astăzi  în  toate  ţările  membre 
ale  Uniunii  Europene. 

Modernizarea  şi  modernitatea  sunt  tendenţiale  fiindcă  toate  so¬ 
cietăţile  dispun,  în  egală  măsură,  de  un  potenţial  de  schimbare  deter¬ 
minat  de  constantele  universale  ale  culturii,  prezente  în  orice  socie¬ 
tate,  fiecare  reprezentând  o  tendinţă  clară  ca  expresie  a  unui  număr 
de  funcţiuni  esenţiale  în  orice  societate.  Trebuie  spus  că  societăţile 
cu  o  masă  critică  orientată  către  schimbare  vor  avea  mai  multă  mo¬ 
dernitate  decât  societăţile  lipsite  de  această  masă  critică.  Egalizarea 
ritmului  de  dezvoltare  modernă  este  tendenţială,  dar  nivelul  de  dez¬ 
voltare  este  determinat  de  condiţiile  fiecărei  societăţi,  în  realitate  de 
capitalului  uman  necesar  dezvoltării.  Modernitatea  este  tendinţa  sau 
nevoia  de  a  se  desprinde  de  moştenirile  istorice  şi  de  a  se  integra  în 
contemporaneitate  şi  de  a  atinge  nivelul  societăţilor  dezvoltate. 

Modernitatea  tendenţială  există  în  toate  acele  societăţi  unde  mo¬ 
dernizarea  s-a  produs  tendenţial,  şi  nu  a  creat  cadrul  instituţional, 
juridic  şi  economic  pentru  asigurarea  condiţiilor  sociale  ale  moder¬ 
nităţii  în  beneficiul  tuturor  categoriilor  sociale.  Elocvent,  în  acest 

215  Bo  Strâth  and  Anna  Triandafyllidou  (Eds)  (2003)  Representations 
of  Europe  and  the  Nation  in  Current  and  Prospective  Member-States:  Media, 
elites  and  civil  society.  The  Collective  State  of  the  Art  and  Historical 
Reports.  Luxembourg:  Office  for  Official  Publications  of  the  European 
Communities. 

sens,  pentru  teza  mea,  rămâne  exemplul  globalizării,  proces  de  in¬ 
terdependenţă  a  tuturor  naţiunilor.  Această  interdependenţă  scoate 
în  relief  prezenţa  modernităţii  peste  tot,  însă  nu  ca  unicitate  a  unui 
model  aplicat  ca  atare  în  orice  loc,  ci  ca  o  diversitate  de  modernităţi. 

în  concluzie,  tendinţa  reprezintă  o  evoluţie  a  normelor  şi  prin¬ 
cipiilor  care  orientează  procesul  de  modernizare  şi  de  modernitate, 
iar  tendenţialitatea  exprimă  atributul  intrinsec,  însuşirea  naturală 
a  acestui  proces  de  a  urma  (încorpora,  atinge,  respecta)  un  anume 
sistem  de  norme  şi  principii  definitorii  pentru  modernitatea  unei 
societăţi  de  la  un  moment  dat.  Tendenţialitatea  nu  este  o  varia¬ 
bilă  independentă  întrucât  ea  înseamnă  tendinţa  spre  o  ţintă.  în 
consecinţă,  caracterul  tendenţial  este  propriu  oricărui  tip  de  mo¬ 
dernitate.  Altfel  spus,  este  vorba  de  tendenţialitatea  modernităţii. 


IV.3.  Trăsături  ale  modernităţii  tendenţiale 

Modernitatea  tendenţială  este  universală,  fiind  prezentă  inclu¬ 
siv  în  ţări  dezvoltate,  a  căror  modernitate  structurată  şi  funcţională 
se  asociază  cu  decalaje  de  dezvoltare  şi  de  nivel  de  trai  între  re¬ 
giunile  lor.  Modernitatea  tendenţială  a  societăţii  contemporane 
este  o  caracteristică  permanentă,  comună  şi  altor  perioade,  dife¬ 
ră  doar  conţinutul  şi  densitatea  materială,  civilizatorie  a  acestora. 
Indiscutabil,  nu  există  un  model  unic  al  modernităţii,  poate  în 
afara  celui  tendenţial,  exprimat  prin  caracterul  dinamic,  cumula¬ 
tiv  şi  regenerabil  al  unui  proces  de  actualizare  permanentă  a  nor¬ 
melor  şi  principiilor  care  definesc  statutul  de  modernitate  al  unei 
colectivităţi.  O  societate  nu  poate  deveni  pe  deplin  modernă  dacă 
normele  şi  principiile  care  definesc  statutul  de  modernitate  al  unei 
colectivităţi  se  actualizează  permanent,  ceea  ce  înseamnă  că  ea  va 
fi,  inevitabil,  tot  timpul  cu  un  pas  în  urma  idealului  de  modernitate. 
Modernitatea  tendenţială  exprimă  faptul  că  societatea  nu  este  încă 

sau  nu  este  pe  deplin  modernă,  iar  evoluţia  ei  nu  ar  avea  altă  alter¬ 
nativă  decât  să  devină  deplin  modernă.  Conceptul  de  modernitate 
tendenţială  acoperă  o  realitate  dinamică  aflată  într-un  continuum 
care  cu  greu  se  poate  identifica  de  unde  începe  şi  unde  se  sfârşeşte. 
Am  în  vedere  afirmarea  tendenţială  a  modernităţii  şi  nu  sensul  ei 
ascuns. 

Ideea  determinismului  tendenţial  poate  fi  un  bun  argument 
pentru  renunţarea  la  paradigma  organicistă  din  studiul  societăţilor 
în  tranziţie  către  modernitate.  Există  o  logică  istoric  tendenţială  a 
modernităţii.  în  acest  context,  modernitatea  este  înţeleasă  ca  un 
proces  tendenţial  de  transformare  socială,  instituţională  şi  econo¬ 
mică  a  unei  comunităţi.  Tendinţa  evoluţiei  moderne  fiinţează  nu¬ 
mai  dacă  există  contextul  propice  pentru  afirmarea  ei.  Este  ade¬ 
vărat,  această  tendinţă  poate  fiinţa  doar  în  anumite  sectoare  ale 
societăţii,  de  pildă  în  politică  şi  cultură,  deşi  în  alte  domenii,  pre¬ 
cum  cel  economic  şi  social,  ea  este  nefinalizată. 

Modernitatea  este  predominant  tendenţială  atunci  când,  din 
cauza  multor  particularităţi,  are  puţine  convergenţe  cu  modernita¬ 
tea  occidentală  contemporană,  cu  precizarea  necesară  că  nu  toate 
convergenţele  cu  modernitatea  occidentală  sunt  însemne  ale  mo¬ 
dernităţii.  Unele  convergenţe  pot  intra  în  conflict  cu  principii  şi 
norme  ale  societăţilor  non-occidentale,  benefice  şi  oportune  pen¬ 
tru  funcţionalitatea  lor,  de  pildă  confucianismul  în  Asia  de  Est. 

După  cum  am  constatat  deja,  multe  dintre  societăţile  non-oc- 
cidentale  nu  se  confruntă  doar  cu  un  proces  de  trecere  de  la  o  mo¬ 
dernitate  la  alta  (industrială-  postindustrială),  ci  au  încă  de  parcurs 
trecerea  de  la  premodern  la  modern  în  paralel  cu  trecerea  de  la 
industrial  la  postindustrial.  Modernizarea  produce  sau  ar  trebui  să 
producă  dezintegrarea  societăţilor  tradiţionale,  ceea  ce  s-a  întâm¬ 
plat  în  spaţiul  occidental,  dar  nu  cu  aceeaşi  radicalitate  şi  profun¬ 
zime  în  alte  societăţi  unde  ea  a  fost  preponderent  un  dizolvant  al 

vechilor  rânduieli  şi  în  mică  măsură  un  act  de  construcţie  a  moder¬ 
nităţii,  astfel  încât,  aşa  cum  s-a  spus:  „Modernizarea  a  devenit  în 
esenţă  un  solvent  social  universal.”216  în  acelaşi  timp,  ea  poate  sem¬ 
nifica  „distrugerea  creatoare,  foarte  importantă  pentru  înţelegerea 
modernităţii  tocmai  pentru  că  provine  din  dilemele  practice  cu 
care  se  confruntă  punerea  în  aplicare  a  proiectului  modernist.”217 

Procesele  de  modernizare  interne  s-au  orientat,  la  începutul  fie¬ 
cărei  etape  de  tranziţie,  de  la  regimurile  vechi  la  cele  noi,  către  edi¬ 
ficarea  unui  organism  politico-juridic  democratic  şi  modern  prin 
schimbarea  profundă  a  vechilor  instituţii,  numai  că  acţiunile  con¬ 
crete  de  modernizare  s-au  realizat,  din  diferite  cauze,  prin  adopta¬ 
rea  legilor  şi  imitarea  instituţiilor  occidentale,  în  lipsa  unui  proiect 
de  cunoaştere  şi  evaluare  critică  a  situaţiilor  specifice  din  societate. 
Problema  de  fond  este  că  demararea  modernităţii  în  Occident  nu 
a  avut  loc  ca  urmare  a  unui  proiect  politic,  de  tipul  „vrem  să  ne 
modernizăm”,  ci  evoluţiile  economice,  sociale,  istorice  şi  culturale 
au  produs  modernitate.  în  societăţile  non-occidentale  tipul  de  mo¬ 
dernitate  occidentală  nu  poate  fi  reprodus,  şi  astfel  proiectul  poli¬ 
tic  de  modernizare  devine  inevitabil.218  Vom  vedea  în  alte  capitole 
cum  statul  şi  elitele  iniţiază  proiecte  de  modernizare  şi  decid  asupra 
strategiilor  de  dezvoltare  modernă. 

Modernitatea  tendenţială  nu  este  atât  negarea  modernităţii  oc¬ 
cidentale  cât  expresia  unei  lumi  diferite  ale  cărei  principii  şi  con¬ 
text  istoric  oferă  alternative  de  evoluţie  socială,  iar  problema  fun¬ 
damentală  vizează  gradul  şi  nivelul  de  răspândire  a  modernităţii 

216  Marion  J  Levy  Jr.  (1992)  Confucianism  and  Modernization,  Society, 
voi.  29, 4,  May- June,  p.  16. 

217  David  Harvey  (1989)  The  Condition  of  Postmodernity.  Oxford: 
Blackwell,  p.  16. 

218  Constantin  Schifirneţ  (2009)  Europenizarea  responsabilităţii  soci¬ 
ale  corporative  într-o  societate  a  modernităţii  tendenţiale.  Revista  Inovaţia 
Socială  2  (July/Sept.),  pp.  68-79  (http://www.inovatiasociala.ro/index.php/ 
jurnal/article/view/42.). 

într-o  societate.  Modernitatea  a  rămas  neîmplinită,  şi  realităţile 
sociale  şi  economice  întăresc  această  lipsă  de  împlinire  deoarece 
ele  au  construit  civilizaţia  modernă  intr-un  ritm  mult  mai  accelerat 
decât  l-au  avut  ţările  occidentale.  Nu  mai  era  posibilă  o  dezvoltare 
care  să  se  desfăşoare  de  la  sine,  exclusiv  organic,  fără  intervenţia 
statului  sau  a  unor  actori  externi  în  această  evoluţie,  iar  societatea  a 
fost  obligată  să  edifice,  pe  cale  raţională,  o  modernitate  proprie  care 
să-i  permită  integrarea  în  rândul  statelor  moderne. 

Modernitatea  este  doar  o  tendinţă  şi  nu  un  proces  cu  finalita¬ 
te  clară  în  societăţile  în  care  dezvoltarea  socială  are  loc  prin  saltul 
brusc  dintr-o  stare  socială  în  alta  şi  nu  ca  o  continuitate  în  toa¬ 
te  componentele  unei  societăţi.  Ideea  este  că  şi  dacă  o  societate 
se  opune  modernităţii,  aceasta  va  fi  constrânsă  să  o  accepte.  Din 
cauza  tendenţialităţii,  modernitatea  nu  apare  ca  un  efect  al  trans¬ 
formărilor  declanşate  din  interiorul  societăţilor  în  curs  de  moder¬ 
nizare.  Modernitatea  tendenţială  exprimă  starea  unei  societăţi  ale 
cărei  transformări  moderne  se  impun  numai  după  ce  acestea  sunt 
produse  în  Europa  Occidentală.  Aceasta  este  explicaţia  existenţei 
decalajului  dintre  starea  de  drept  şi  starea  de  fapt.  Modernitatea 
tendenţială  transpare  şi  din  tendinţa  societăţilor  non-occidentale 
de  a  adopta,  ca  strategie  de  dezvoltare  economică,  modelul  de  in¬ 
dustrializare  din  Occident.  în  acest  caz  s-a  pornit  de  la  premisa 
că  o  societate  modernă  trebuie,  obligatoriu,  să  se  industrializeze 
deoarece  singura  formă  viabilă  de  societate  în  lumea  modernă  a 
fost  societatea  industrială  şi  numai  societăţile  industriale  ar  putea  fi 
agenţi  activi  în  sistemul  mondial.219  Altfel  spus,  suveranitatea  unei 
ţări  este  consecinţa  directă  a  industrializării.  Japonia  a  demonstrat 
acest  lucru  mai  bine  decât  orice  altă  naţiune. 

Modernitatea  a  avut  ca  scop  organizarea  sistemului  instituţional 


219 


Krishan  Kumar,  Op.  cit. 

politic  şi  juridic,  iar  modernizarea  a  fost  prioritar  politică,  realizată 
de  grupuri  politice  a  căror  mentalitate  şi  conduită  erau  moderne, 
dar  fără  fundamentul  economic  necesar.  Prin  urmare,  moderni¬ 
zarea  nu  a  produs  transformări  profunde  în  toate  componentele 
vieţii  sociale,  şi  de  aceea  modernitatea  se  afirmă  ca  o  tendinţă. 
Modernitatea  tendenţială  derivă  din  faptul  că  modernizarea  socia¬ 
lă  nu  a  fost  provocată  de  societatea  civilă,  aşa  cum  s-a  întâmplat  în 
Occident  unde  revoluţia  economică  în  cursul  Evului  Mediu  euro¬ 
pean  târziu  a  determinat  apariţia  societăţii  civile220,  element  cheie 
în  susţinerea  libertăţilor  sociale  şi  individuale.221 


Tabelul  2:  Diferenţe  între  modernitatea  occidentală  si  modernitatea  tendenţială 


Modernitatea  occidentală 

Modernitatea  tendenţială 

Procesele  de  modernizare  se  extind  pe  perioade 
lungi  de  timp 

Procesele  de  modernizare  se  derulează  pe 
perioade  scurte  de  timp 

Procesele  de  modernizare  nu  apar  întotdeauna 
simultan 

Procesele  de  modernizare  apar  întotdeauna 
simultan 

Modernitatea  este  dominantă  în  toate 
structurile  societăţii 

Modernitate  nu  este  dominantă  în  societate 

Modernitatea  finalizată 

Modernitatea  nefinalizată 

Evoluţie  organică 

Evoluţie  provocată  prin  proiecte  de  modernizare 

Ritm  continuu  şi  durabil  de  dezvoltare 

Ritm  discontinuu  şi  inconsistent  de  dezvoltare 

Economie  capitalistă 

Economie  de  subzistenţă 

Industrialism 

Agrarianism 

Urbanizare 

Ruralizare 

Distrugerea  ţărănimii 

Ponderea  ridicată  a  ţărănimii 

Stratificare  socială  funcţională 

Stratificare  socială  tradiţională 

Clasă  de  mijloc  puternică 

Clasă  de  mijloc  în  minoritate 

220  Jiirgen  Habermas  (2005)  Sfera  publică  şi  transformarea  ei  structu¬ 
rală ,  traducere  şi  notă  biobibliografică  de  Janina  Ianoşi.  Bucureşti:  Editura 
Comunicare.  Ro. 

221  John  Keane  (ed.)  (1988)  Civil  Society  and  the  State.  New  European 
Perspectives.  London:  Verso. 

Modernitatea  occidentală 

Modernitatea  tendenţială 

Poziţia  dominantă  a  ocupaţiilor  manageriale  şi 
profesionale 

Poziţia  dominantă  a  ocupaţiilor  tradiţionale 

Dispariţia  locurilor  de  muncă  agricole 

Predominanţa  locurilor  de  muncă  agricole 

Funcţionalitate  instituţională 

Norme  informale  în  relaţia  dintre  instituţii  şi 
cetăţeni 

Birocraţie  eficientă 

Birocraţie  nefuncţională 

Democratizarea  societăţii 

Tendinţe  către  autoritarism 

Societate  civilă  puternică 

Societate  civilă  incipientă 

Participarea  politică  completă 

Participarea  politică  limitată 

Persoane  autonome  responsabile  pentru 
acţiunile  lor 

Dependenţa  majorităţii  populaţiei  de  acţiunile 
şi  deciziile  statului 

Individualism,  autonomia  individului 

Dependenţa  individului  de  grup,  colectivism 

Tendenţialitatea  modernităţii  apare  din  proiectarea  şi  planifica¬ 
rea  modernizării  spre  deosebire  de  prima  modernitate  occidentală 
ale  cărei  consecinţe  nu  au  fost  planificate.  In  a  doua  modernitate, 
modernitatea  planificată  este  prezentă  chiar  şi  pentru  societăţile 
occidentale,  după  cum  rezultă  din  ideea,  dezvoltată  de  Giddens,  de 
încorporare  reflexivă  a  cunoaşterii  în  modernitate. 

Caracteristice  modernităţii  tendenţiale  sunt  decalajele  de  dez¬ 
voltare  între  zonele  istorice  ale  unei  societăţi,  dar  şi  în  interiorul 
aceleiaşi  zone,  între  urban  şi  rural,  între  oraşele  mari  şi  oraşele 
mici.  Referindu-mă  la  procesul  de  urbanizare,  acesta  este,  în  mare 
măsură,  asemănător  cu  modernitatea  tendenţială,  dar  oarecum 
invers,  fiindcă  prin  efectele  sale  a  produs  acelaşi  gen  de  înstră¬ 
inare  şi  de  destabilizare  a  status  quo- ului  rural  versus  urban.  în 
orice  caz,  urbanizarea  a  fost  un  tip  de  modernizare  tendenţială. 
Modernitatea  tendenţială  exprimă  diferenţa  şi  tensiunea  dintre 
două  modele  de  civilizaţie,  una  europeană,  adică  occidentală, 
predominant  urbană,  cea  către  care  se  aspiră,  şi  cea  rurală,  care 
s-a  sublimat  vreme  de  milenii  în  inconştientul  colectiv.  Dacă 


MODERNITATEA  TENDENJIALĂ  |  107 


solidaritatea  mecanică  este  mecanismul  de  funcţionare  a  societă¬ 
ţii  tradiţionale,  iar  solidaritatea  organică  acţionează  în  societatea 
modernă,  în  modernitatea  tendenţială  cele  două  tipuri  de  soli¬ 
daritate  convieţuiesc  şi  au  o  relevanţă  egală  în  mediul  rural  şi  în 
mediul  urban. 


IV.4.  Rezistenţa  la  modernitate 

Conceptul  de  rezistenţă  permite  devoalarea  sensului  ascuns 
al  modernităţii  tendenţiale  Supravieţuirea  şi  rezistenţa  la  efecte¬ 
le  instituţionalizării  normelor  moderne  distinge  modernitatea 
tendenţială  de  alte  modernităţi.  Lipsa  de  organicitate  a  modernităţii 
rezultă  din  rezistenţa  majorităţii  populaţiei  faţă  de  unele  dintre 
efectele  modernităţii/modernizării.  Există  o  modernitate  indigenă 
rezistentă  la  modernitatea  globalizată.  Nu  se  poate  spune  că  forţe 
exterioare  au  constrâns  popoare  sau  grupuri  sociale  să  intre  în 
modernitate,  însă  aceasta  s-a  făcut  în  condiţii  inegale  care  au  de¬ 
terminat  rezistenţă  la  acest  tip  de  dezvoltare,  în  special  din  cauza 
consecinţelor  neintenţionate  ale  proceselor  moderne  şi  a  globaliză- 
rii  efectelor  modernităţii. 

Structurile  politice,  religioase  şi  culturale  premoderne  pot 
avea  o  capacitate  mult  mai  mare  de  a  rezista  tendinţelor  de  dizol¬ 
vant  al  modernităţii  decât  cele  economice.222  Normele  şi  resur¬ 
sele  instituţionale  tradiţionale  acţionează  neintenţionat  asupra 
acţiunilor  individuale  de  rezistenţă  la  viaţa  modernă.  în  consecinţă, 
impunerea  din  exterior  sau  din  interior  a  unui  standard  universal 
de  modernitate  -  cel  occidental  -  va  continua  să  nască  rezistenţă 

222  Joseph  Ruane  (2003)  Theorising  the  transition:  Longue  duree  and  cur- 
rent  conjuncture  in  centre-periphery  relations  in  Britain,  France  and  Spain, 
în:  J.  Ruane,  J.  Todd  and  A.  Mandeville  (Eds),  Europes  Old  States  in  the  New 
World  Order:  The  Politics  of  Transition  in  Britain,  France  and  Spain.  Dublin: 
University  College  Dublin  Press,  p.  20. 

din  partea  culturilor  locale.  Aceeaşi  reacţie  se  manifestă  şi  faţă  de 
globalizare  prin  cultivarea  construcţiei  identităţilor  de  rezistenţă 
împotriva  dominaţiei  valorilor  pieţei  şi  a  culturii  occidentale.  De 
această  nouă  ordine  -  globalizarea  -  ca  şi  de  modernitate  nu  be¬ 
neficiază  cei  mai  mulţi  dintre  cei  săraci,  şi,  în  plus,  îi  privează  de 
propriile  lor  valori:  „şi  astfel  ei  se  întorc  la  religia  lor  ca  o  sursă  de 
sens  şi  sentiment  comunitar  în  opoziţie  cu  noua  ordine.”223  Singura 
modalitate  de  a  adera  la  modernitate  este  prin  propria  cale,  cea  care 
a  fost  trasată  de  religia,  istoria  şi  civilizaţia  proprii. 

Faţă  de  alte  tipuri  de  rezistenţă  socială,  rezistenţa  la  modernitate 
nu  a  căpătat  caracterul  unei  mişcări  sociale.  Nu  este  o  rezistenţă  or¬ 
ganizată.  Rezistenţa  la  modernitate  nu  există  atât  în  cadrul  discur¬ 
sului  public  sau  în  cel  academic  cât  ca  atitudine  şi  acţiune  a  grupu¬ 
rilor  marginalizate  faţă  de  modernizarea  produsă  de  stat  cu  efecte 
directe  asupra  întregii  societăţi.  Tradiţiile  şi  rezistenţa  prin  ritualuri 
sunt  acceptate  tacit  de  către  individ  şi  grupuri  umane.  Rezistenţa  la 
modernitate  este,  în  realitate,  rezistenţa  la  schimbare.224 

Rezistenţa  la  reglementarea  în  spirit  modern  a  raporturilor  din¬ 
tre  indivizi  şi  instituţiile  statului  se  traduce,  în  societăţile  în  curs 
de  modernizare,  printr-o  tensiune  inevitabilă  între  reglementare 
şi  patternurile  acestor  societăţi,  potrivnice  schimbărilor  radicale. 
Majoritatea  populaţiei  se  situează  în  poziţie  subalternă  în  raport 
cu  grupul  minoritar  beneficiar  al  modernităţii  şi  opune  rezistenţă 
tendinţelor  de  schimbare  susţinute  de  acest  grup  fiindcă  acestea  nu 
sunt  în  folosul  lor.  Modernizarea  de  sus  fiinţează  ca  un  mijloc  de 
a  obţine  o  poziţie  socială  înaltă  şi  de  însuşirea  culturii  apusene  şi 
consumarea  de  produse  vestice. 

223  Manuel  Castells  (20  TO)  The  Power  ofldentity,  ed.cit.,  p.  XXI. 

224  Şi  faţă  de  europenizare,  se  exprimă  un  tip  special  de  rezistenţă  la  schim¬ 
bare.  Vezi  Amanda  Bosovcki  (2013)  Bureaucratic  Spleen:  Europeanization 
and  Resistance  to  Change  in  Romanian  Public  Administration,  Sociologie 
Românească ,  Voi.  XI,  no.  4,  p.  52. 

Tendenţialitatea  modernităţii  apare  din  proiectarea  şi  plani¬ 
ficarea  modernizării  spre  deosebire  de  modernitatea  clasică  ale 
căror  consecinţe  nu  sunt  planificate  Modernitatea  este  vehicu¬ 
lul  disponibil  de  a  genera  schimbarea  socială  în  ordinea  socială 
ineficientă  în  susţinerea  progresului  social.  Modernitatea  a  mi¬ 
zat  totul  pe  raţiune  şi  pe  individ  dincolo  de  tradiţii  şi  sacru,  dar 
persistenţa  acestora  la  ofensiva  modernităţii  a  determinat  reveni¬ 
rea  la  identităţile  culturale  şi  religioase  ca  expresie  a  rezistenţei  la 
impactul  modernităţii. 

Chestiunea  este  că  extinderea  modernităţii  la  nivel  universal 
a  avut  şi  are  consecinţa  inegalităţii  între  societăţile  cu  modernita¬ 
te  structurată  şi  acelea  cu  o  modernitate  tendenţială,  iar  în  anu¬ 
mite  contexte,  această  inegalitate  se  poate  transforma  în  trend  al 
dominaţiei  politice,  economice  şi  culturale  de  către  statele  cu  mo¬ 
dernitate  structurată.  Aceasta  este  o  explicaţie  a  rezistenţei  sau  a 
inacţiunii  la  modernizare  şi  modernitate  manifestată  de  către  sta¬ 
tele  dominate. 


IV.5.  Lipsa  dominantei  modernităţii 

Pornesc  în  analiza  acestei  dimensiuni  a  modernităţii  tendenţia- 
le  de  la  mecanismul  prin  care  se  susţine  sau  se  împiedică  existenţa 
dominantei  modernităţii  într-o  societate.  Apreciez  că  putem  vorbi 
de  dominanta  modernităţii  afirmată  în  toate  structurile  societăţilor 
cu  modernitate  structurată.  Spre  deosebire  de  aceste  societăţi,  în 
societăţile  cu  modernitate  tendenţială  modernitatea  există,  dar  fără 
a  fi  dominantă.  Ceea  ce  determină  eşecul  în  a  coagula  dominanta 
modernizării  şi  a  modernităţii  este  din  cauză  că  procesul  de  mo¬ 
dernizare  s-a  produs  într-o  societate  agrară,  lipsită  de  resursele  fi¬ 
nanciare,  deci  de  capital,  şi  de  resursele  umane  pentru  o  dezvoltare 
economică  bazată  pe  competiţie  şi  profit. 

Conceptul  de  dominanta  modernităţii  se  aplică  nu  doar 
societăţilor  în  curs  de  modernizare,  ci  şi  modernităţii  înseşi.  Din 
acest  motiv  aici  se  conturează  o  societate  cu  prea  multe  centre,  fără 
un  concept  strategic  de  la  care  să  plece  şi  la  care  să  se  întoarcă  toa¬ 
te  proiectele  modernizării  şi  ale  modernităţii.  Aşadar,  conţinutul 
conceptului  de  modernitate  tendenţială  este  conferit  de  inexistenţa 
dominantei  definite  la  nivel  de  proiect  de  modernizare,  în  afara  sin¬ 
cronizării  haotice  cu  unele  valori  generale  ale  Europei  occidentale, 
pe  care  elitele  interne  le-au  preluat  grosso-modo  fără  să  le  adapteze 
la  contextul  intern  prin  exerciţiul  modernizării  în  jurul  unei  domi¬ 
nante  clare.  Aşadar,  în  cazul  modernităţii  tendenţiale  dominanta 
modernităţii  este  o  absenţă,  pe  când  în  societăţile  cu  modernitate 
structurată  este  o  prezenţă  clară. 

Teza  despre  lipsa  dominantei  în  procesul  de  modernizare  este 
aplicabilă  în  toate  zonele  unde  a  eşuat  modernitatea,  adică,  mo¬ 
dernizării  îi  lipseşte  caracteristica  programului  de  dezvoltare  -  do¬ 
minanta  întregului  proiect  de  modernizare  asumat  de  către  toate 
categoriile  sociale.  Modernitatea  nu  este  dominantă  în  societate,  ea 
este  exteriorizată  în  practici  care  nu  constituie  experienţele  trăite  în 
comunitate.  în  ţările  cu  modernitate  structurată  această  dominantă 
rezultă  din  identitatea  cu  modernitatea.  Din  punctul  meu  de  vede¬ 
re,  în  ţările  cu  modernitate  tendenţială  modernitatea  nu  s-a  produs 
în  timp,  ci  a  fost  mai  mult  impusă  prin  acţiuni  şi  reglementări  fără 
o  dominantă  derivată  din  identitatea  tuturor  actorilor  sociali  cu 
principiile  şi  valorile  modernităţii. 

Dezvoltarea  modernă  a  unor  ţări  s-a  făcut  prin  o  succesiune 
de  proiecte  de  modernizare  însă  nici  unul  dintre  ele  nu  a  reuşit 
să  domine  acest  proces,  ci  mai  degrabă  interacţiunea  între  diferite 
proiecte  a  produs  modele  specifice  ale  modernităţii  autohtone. 225 

225  Gerard  Van  der  Ree  (2007)  Contesting  Modernities:  Projects  ofMod- 
ernisation  in  Chile,  1964-2006.  Amsterdam:  Dutch  University  Press,  p.  295. 

în  societăţile  cu  modernitate  tendenţială  poziţia  dominantă  a 
modernităţii  transpare  numai  în  cazul  elitelor  sau  al  unei  părţi  din 
mediul  urban.  Amploarea  acestei  poziţii  este  greu  de  stabilit  atât 
timp  cât  nu  se  extinde  la  toate  categoriile  sociale.  Este  limpede  că 
dominanta  modernităţii  nu  se  poate  contura  din  adoptarea  con¬ 
ceptelor  moderne  de  legitimitate  dezvoltate  în  gândirea  occiden¬ 
tală  (de  exemplu,  democraţie,  naţionalism  şi  performanţă)  sau  din 
discursul  narativ  asupra  modernităţii  întemeiat  pe  credinţa  într-un 
model  unic  de  modernitate,  cel  occidental. 

Ceea  ce  am  spus,  în  altă  parte  despre  modernizarea  societăţii 
româneşti226  se  regăseşte  în  modernitatea  din  alte  spaţii.  în  evoluţia 
acestor  societăţi  se  manifestă  tensiunea  între  toţi  factorii  dezvoltă¬ 
rii:  cel  economic,  fiind  foarte  slab,  este  totuşi  subminat  şi  nesusţi¬ 
nut,  iar  cultura  devine  principala  reflexie  a  unei  dezvoltări  social- 
economice,  şi  ea  este  în  anumite  momente,  chiar  factor  generator 
de  modernitate,  însă  până  la  urmă,  oricât  de  performantă  ar  fi,  ea 
nu  poate  împinge  mai  departe  dezvoltarea  pentru  că  nu  are  o  bază 
economică  sustenabilă.  Există  aşadar,  o  ţesătură  în  care  aparent  toţi 
factorii  sunt  egali  -  şi  cei  principali  şi  cei  secundari,  dar,  în  fapt, 
ea  include  un  ghem  de  contradicţii  şi  astfel  se  poate  întâmpla  ca 
factorii  secundari  să-i  subordoneze  pe  cei  principali  din  cauza  uşu¬ 
rinţei  de  mişcare  între  ei.  De  aceea,  dezvoltarea  istorică  nu  a  permis 
dominarea  factorilor  dezvoltării  moderne  complete.  Exemplul  vine 
să  demonstreze  că,  de  fapt,  modernitatea  întocmai  ca  în  mediul 
ei  originar  -  Occidentul  -  nu  este  posibilă  din  cauză  că  formele 
preluate  nu  dispun,  în  primul  rând,  de  aceleaşi  contexte  şi  condiţii 
economice.  Modernitatea  tendenţială  apare  ca  un  creuzet  în  care  se 
amestecă  practici  premoderne  (tradiţionale),  agricole,  industriale 
şi  moderne  fără  o  dominantă  clară. 

226  Constantin  Schifirneţ  (2007)  Formele  fără  fond,  un  brand  românesc. 


ed.  cit. 

Elitele,  între  retorica  si  realitatea  modernităţii 


Este  deja  un  loc  comun  că  modernizarea  unei  societăţi  nu  este 
posibilă  fără  elitele  modernizatoare.  Este  necesar  să  evidenţiez, 
succint,  grupurile  societăţii  care  au  promovat  şi  susţinut  moderni¬ 
zarea  şi  modernitatea. 

Dezvoltarea  unei  societăţi  nu  poate  fi  efectul  unei  competiţii 
care  obligă  la  o  evoluţie  neorganică,227  ci  ea  este  consecinţa  unui 
proiect  conturat  din  nevoile  interne  de  modernizare.  Modernitatea 
este  relativizată  în  permanenţă  la  nevoile  proprii,  interne,  speci¬ 
fice  -  şi  nu  neapărat  la  exteriorul  ori  ideile  promovate  numai  de 
anumite  grupuri.  Importantă  este  referinţa  la  norme,  criterii  şi 
principii  spre  care  o  societate  orientează  dezvoltarea  sa  modernă. 
Modernitatea  tendenţială  este  un  efect  direct  al  managementului 
social  inadecvat  fiindcă  lipsesc  competenţele  manageriale  pentru  o 
modernitate  orientată  spre  viitor. 

Nu  toate  componentele  unei  societăţi  evoluează,  în  acelaşi  ritm, 
spre  modernitate.228  Unele  grupuri  sociale  acceptă  cu  uşurinţă 

227  Gheorghiţă  Geană  (2000)  Nichtorganische  Entwicklung,  Eigentums- 
form  und  die  moralische  Krise  in  Rumănien  nach  1989.  In:  Gabanyi  AU, 
Sterbling  A  (Eds)  Sozialstruktureller  Wandel,  soziale  Probleme  und  soziale 
Sicherung  in  Sudosteuropa.  Munich:  Sixdosteuropa  Gesellschaft,  pp.  191-204. 

228  Georges  Balandier  (1985)  Le  Detour:  Pouvoir  et  modernite.  Paris: 
Fayard,  p.  137. 

schimbarea,  altele,  dimpotrivă,  refuză  schimbarea.  Prin  urmare, 
modernitatea  marchează  schimbări  numai  în  anumite  straturi  ale 
societăţii,  fiind  susţinută  şi  promovată  de  acele  grupuri  preocupate 
numai  de  condiţia  lor  socială  şi  economică  ale  căror  comportamen¬ 
te  şi  atitudini  nu  sunt  încadrate,  întotdeauna,  în  normele  şi  princi¬ 
piile  modernităţii.  Modernitatea  tendenţială  cuprinde  schimbări 
cauzate  de  efectele  secundare  ale  influenţelor  modernităţii  occi¬ 
dentale.  Aşa  cum  spunea  şi  Eminescu,  se  preiau  idei,  concepţii  şi 
comportamente  fără  legitimitate  reală  în  spaţiul  occidental229  şi,  în 
consecinţă,  cu  efecte  nesemnificative  pentru  societatea  în  curs  de 
modernizare.  în  timp  ce  la  nivelul  discursului  public  al  unor  actori 
sociali  s-a  creat  impresia  că  societatea  a  fost  mai  aproape  de  tipul 
ideal  de  modernitate  occidentală,  practicile  cotidiene  au  arătat  că 
societatea  a  fost  departe  de  a  se  conforma  cu  acest  cadru.  Pe  măsu¬ 
ră  însă  ce  procesele  de  modernizare  se  multiplică  se  constată  cum 
modernitatea  se  distanţează  de  tipul  ideal  identificat  în  moderni¬ 
tatea  occidentală.  Modernitatea  rămâne  la  suprafaţa  societăţii  ca 
tendinţă,  şi  de  ea  beneficiază  numai  grupuri  restrânse  în  timp  ce 
marile  grupuri  sociale  continuă  să  trăiască,  să  gândească  şi  să  acţi¬ 
oneze  în  spiritul  normelor  şi  valorilor  tradiţionale. 

întrebarea  este  dacă  toţi  reprezentanţii  elitelor  au  promovat 
modernizarea  şi  modernitatea,  nu  doar  prin  modernizarea  de  sus 
în  jos,  ci  şi  prin  susţinerea  modernizării  de  jos  în  sus.  în  spaţiul 
non-occidental  oamenii  sunt  modelaţi  de  propria  lor  istorie  şi  lume 
socială  care  continuă  să  perpetueze  mentalităţi  şi  conduite  care  nu 
sunt  compatibile  cu  tipul  de  cultură  al  modernităţii  occidentale, 
în  Asia,  în  America  Latină  şi  în  Africa  modernitatea  tendenţială 
exprimă  destul  de  exact  dualitatea  gândirii  şi  acţiunii  indivizilor. 
Ea  se  produce  ca  schimbare  de  sus  în  jos,  prin  instituţii,  de  către 

229  M.  Eminescu  (1989)  Opere  Voi.  XIII.  Bucureşti:  Editura  Academiei 
Republicii  Socialiste  România,  p.  270. 

minoritatea,  educată  în  spiritul  modernităţii,  către  o  majoritate  in¬ 
diferentă  sau  ostilă  schimbării  întrucât  conduita  şi  valorile  moder¬ 
ne  nu  sunt  intrinseci  modului  de  viaţă  al  fiecărui  individ  şi  grup 
social.  Cu  toate  acestea,  acţiuni  de  modernizare,  de  pildă,  desfiinţa¬ 
rea  iobăgiei  şi  împroprietărirea  ţăranilor  au  fost  susţinute  de  majo¬ 
ritatea  populaţiei.  în  aceste  cazuri,  majoritatea  nu  a  fost  nici  ostilă 
şi  nici  indiferentă  la  schimbare. 

Modernitatea  este  tendenţială  datorită  aspiraţiei  şi  mentalităţii 
grupurilor  minoritare  de  atingere,  cu  orice  mijloc,  a  standardelor 
universale  ale  modernităţii.  Clasele  diriguitoare  au  fost  preocupate 
mai  mult  de  recuperarea  decalajului  faţă  de  ţările  moderne  decât 
de  gândirea  şi  aplicarea  unor  direcţii  de  dezvoltare  modernă  ca  o 
continuitate  istorică  a  fondului  intern.  Şi  aceasta  s-a  întâmplat  de¬ 
oarece  constrângerea  modelului  occidental  era  prea  puternică  prin 
tendenţialitatea  lui  universală.  într-o  societate  a  modernităţii  ten- 
denţiale,  elitele  tind  spre  o  conformare  mai  puternică  la  deciziile 
stabilite  în  afara  cadrului  naţional.  De  altfel  astăzi  asistăm  la  orga¬ 
nizarea  spaţială  a  elitelor  în  structuri  speciale.  Elitele  tehnocrate, 
financiare  reclamă  cerinţe  spaţiale  specifice  în  ce  priveşte  suportul 
material  al  intereselor  şi  practicilor  lor:  „Pe  scurt,  elitele  sunt  cos¬ 
mopolite,  oamenii  sunt  ai  locului.  Spaţiul  puterii  şi  al  bogăţiei  se 
proiectează  în  întreaga  lume  în  timp  ce  viaţa  şi  experienţa  maselor 
se  înrădăcinează  în  locuri,  într-o  cultură,  într-o  istorie.”230  O  par¬ 
te  dintre  elite  aparţine  reţelelor  cosmopolite,  însă  nu  au  suficientă 
forţă  în  a  influenţa  decisiv  modernizarea.  în  societăţile  modernită¬ 
ţii  tendenţiale,  forţa  tradiţiilor  şi  acţiunea  structurilor  nonforma- 
le  sunt  mai  puternice  decât  presiunea  venită  din  partea  elitelor.231 

230  Manuel  Castells  (2010)  The  Information  Age:  Economy,  society  and  cul- 
ture,  Voi.  1:  The  Rise  ofthe  NetWork  Society.  ed.cit,  p.  446. 

231  Constantin  Schifirneţ  (201 1)  Europenizarea  societăţii  româneşti  şi 
modernitatea  tendenţială,  în  Europenizarea  societăţii  româneşti  şi  mass-media. 
Bucureşti:  Comunicare.ro,  p.  38. 

Relaţiile  interumane  şi  sociale  dintr-o  comunitate  funcţionează 
într-un  context  social  şi  cultural  bazat  pe  norme  şi  obiceiuri  proprii 
influenţate  de  reguli  şi  legi  europene. 

Tendenţialitatea  modernităţii  decurge  şi  din  modul  în  care  eli¬ 
tele  naţionale  susţin  interesele  cetăţenilor  şi  din  îndeplinirea  aştep¬ 
tărilor  lor  faţă  de  transformările  moderne.  Ne  referim  la  trei  exem¬ 
ple:  India,  Italia  şi  România. 

Dipankar  Gupta  susţine  că  elitele  au  produs  schimbarea  mo¬ 
dernă  în  India  prin  „revoluţia  de  sus”,  chiar  mergând,  de  multe  ori, 
împotriva  curentului  cererilor  populare.232  Aceste  elite  au  fost  de¬ 
pendente  de  puterea  şi  prestigiul  statului,  care,  la  rândul  său,  a  ne¬ 
cesitat  o  bază  economică  în  continuă  creştere.  Astfel,  chiar  de  la  în¬ 
ceputul  statalităţii  indiene,  clasele  politice  au  răspuns  la  exigenţele 
de  dezvoltare  printr-un  set  de  politici  neoliberale.  Deşi  din  punct 
de  vedere  economic  elitele  modernizatoare  sunt  mai  slabe  decât 
elitele  tradiţionale,  acestea  au  fost  suprareprezentate  la  toate  ni¬ 
velurile  politice,  promovând  astfel  interesele  clasei  de  mijloc  şi  de 
consolidare  naţională. 

în  ceea  ce  priveşte  Italia,  este  semnificativ  cum  au  acţionat  elite¬ 
le  ce  aparţin  culturii  care  a  marcat  paradigma  schimbării  moderne: 
Renaşterea.  în  acest  sens,  în  explicaţia  privind  susţinerea  de  către 
elite  a  unor  modele  de  dezvoltare  regionale  din  Italia  este  oportu¬ 
nă  diferenţa  dintre  modernizarea  activă  şi  modernizarea  pasivă, 
manifestată  din  cauza  rolului  actorilor  locali  implicaţi  în  procesul 
de  modernizare  promovat  de  statul  italian.  233  Modernizarea  acti¬ 
vă  fiinţează  atunci  când  elitele  se  angajează  în  modernizarea  ţării 
prin  aplicarea  unei  strategii  coerente  de  dezvoltare  şi  prin  controlul 

232  Dipankar  Gupta  (2013)  Revolution  from  Above:  Indias  Future  and  the 
Citizen  Elite  New  Delhi:  Rainlight/Rupa. 

233  Emanuele  Felice  and  Michelangelo  Vasta  (2015)  Passive  moderniza- 
tion?  Social  indicators  and  human  development  in  Italy's  regions  (1871-2009), 
European  Review  of  Economic  History,  19  (1),  pp.  44-66. 

asupra  instituţiilor  cheie,  în  special  al  celor  ale  statului  central,  cu 
sprijinul  ideologiei  dominante  şi  al  mediului  cultural.  Modernizarea 
pasivă  există  acolo  unde  o  societate,  în  lipsa  unui  bloc  moderniza¬ 
tor  dominant  care  să  pună  în  aplicare  o  strategie  competitivă,  se 
angajează  în  modernizarea  adaptativă.  în  consecinţă,  moderniza¬ 
rea  pasivă  este  adesea  incompletă,  iar  „modelul  de  dezvoltare  stan¬ 
dard”  -  construcţia  de  căi  ferate  pentru  a  crea  o  piaţă  naţională, 
tarifele  pentru  a  proteja  industriile  incipiente,  băncile  pentru  a 
finanţa  noile  întreprinderi,  precum  şi  educaţia  pentru  a  accelera 
adoptarea  şi  difuzarea  tehnologiei  -  234  este  numai  parţial  pus  în 
aplicare.  în  timp  ce  modernizarea  activă  a  avut  loc  la  nivel  naţional 
şi  în  regiunile  nordice  şi  centrale  din  Italia,  modernizarea  pasivă 
a  fost  dominantă  în  sudul  Italiei.  Studiind  implicaţiile  moderni¬ 
zării  pasive  asupra  dezvoltării  umane,  Felice  şi  Vasta  au  constatat, 
în  studiul  citat,  reducerea  decalajului  între  sudul  Italiei  şi  celelalte 
zone  ale  Italiei  doar  în  ceea  ce  priveşte  creşterea  longevităţii,  dato¬ 
rită  modernizării  pasive,  dar  s-a  dovedit  a  fi  mai  puţin  eficace  acest 
tip  de  modernizare  în  educaţie  şi  în  creşterea  PIB-ului.  Important 
de  subliniat  este  faptul  că  modernizarea  pasivă  a  edificat  în  sudul 
Italiei  un  sistem  economic  şi  social  insuficient  funcţional,  compa¬ 
rabil  mai  slab,  şi,  astfel,  mai  fragil  la  şocuri  exogene.  Modernizarea 
pasivă  se  impune  în  spaţiul  unde  actorii  sociali  se  limitează  doar  la 
acceptarea  influenţelor  modernităţii  şi  ale  modernizării  venite  din 
exterior,  idee  ce  susţine  argumentul  meu  că  modernizarea  pasivă 
este  expresia  tendenţialităţii  modernizării  produsă  de  către  stat, 
cum  este,  în  acest  caz,  în  sudul  Italiei.  Din  cauza  particularităţilor 
istorice,  în  sudul  Italiei  lipsesc  organizaţiile  civice,  ceea  ce  explică 
ineficienţa  instituţiilor  politice235  care  sunt  încă  în  faza  modernităţii 

234  Robert  Allen  (201 1)  Global  Economic  History:  A  Very  Short 
Introduction.  Oxford:  Oxford  University  Press. 

235  Robet  D  Putnam  (T993)  Making Democracy  Work:  Civic  Traditions  in 
Modern  Italy.  Princeton:  Princeton  University  Press. 

tendenţiale  întrucât  multe  elemente  de  modernitate  nu  se  pot  coa¬ 
gula  ca  structuri  stabile  în  toate  sectoarele  sociale. 

Aşadar,  în  timp  ce  modernizarea  pasivă  apare  ca  ceva  străin  de 
societatea  locală,  fiind  percepută  ca  atare,  modernizarea  activă  se 
realizează  prin  proiecte  de  modernizare  acceptate  de  către  întreaga 
societate.  Prin  urmare,  instituţiile  politice  şi  economice  incluzive, 
în  sensul  conferit  de  Acemoglu  şi  Robinson,  sunt  mai  susceptibi¬ 
le  de  a  fi  asociate  cu  modernizarea  activă,  iar  instituţiile  extractive 
sunt  tipice  pentru  modernizarea  pasivă.  în  aceste  ultime  instituţii, 
un  grup  mic  de  persoane  acţionează  pentru  a  exploata  restul 
populaţiei,  în  timp  ce  în  instituţiile  inclusive  mulţi  oameni  sunt 
atraşi  în  procesul  de  guvernare  şi,  prin  urmare,  procesul  de  exploa¬ 
tare  este  atenuat  sau  absent.236  Instituţiile  inclusive  cuprind  instituţii 
economice,  statul  de  drept  şi  respectarea  drepturilor  de  proprieta¬ 
te,  iar  instituţiile  extractive  desemnează  instituţiile  în  care  statul  de 
drept  şi  respectarea  drepturilor  de  proprietate  sunt  absente  la  majo¬ 
ritatea  populaţiei.  Modernitatea  tendenţială  este  un  efect  al  acţiunii 
instituţiilor  extractive.  Instituţiile  politice  şi  economice  extractive 
funcţionează  în  cazul  în  care  elitele  au  interesul  de  a  continua  unele 
direcţii  de  modernizare  doar  în  scopul  obţinerii  de  beneficii  pen¬ 
tru  sine  dar  nu  şi  pentru  celelalte  categorii  sociale.  Am  putea  spune 
că  asemenea  instituţii  acţionează  în  interesul  păturii  superpuse,  în 
sensul  conferit  de  Eminescu.237  Este  limpede  că  „nu  poţi  dezvolta  o 
societate  modernă  fără  instituţii  care  să  consacre  modernitatea.”238 

236  Daron  Acemoglu,  Simon  Johnson  and  James  A.  Robinson  (2001) 
The  colonial  origins  of  comparative  development:  An  empirical  invesdgation, 
American  Economic  Review  91  (5),  pp.  1369-1401.  Vezi  şi  Daron  Acemoglu 
and  James  A.  Robinson  (2012)  Why  Nations  Fail:  The  Origins  of  Power, 
Prosperity,  and  Poverty.  New  York:  Crown. 

237  M  Eminescu  (1985)  Opere  Voi.  XIII.  Bucureşti:  Editura  Academiei 
Republicii  Socialiste  România,  p.  53. 

238  Paul  Dobrescu  (2010)  Viclenia  globalizării,  asaltul  asupra  puterii 
americane,  ed.cit.,  p.  11. 

în  ceea  ce  priveşte  România,  una  dintre  problemele  cruciale  ale 
modernităţii  ei  a  fost  contradicţia  dintre  orientările  elitelor  către 
idei  şi  comportamente  occidentale  şi  structura  socio-economică 
agrară  care  le-a  susţinut  material  şi  financiar.  Elitele  se  prezintă  ele 
însele  ca  europene,  dar  cea  mai  mare  parte  a  populaţiei  exprimă 
cerinţe  locale.  Este  limpede  protejarea  de  către  elitele  naţionale  din 
societăţile  cu  modernitate  structurată  a  intereselor  naţionale,  spre 
deosebire  de  societăţile  cu  modernitate  tendenţială  în  care  elite¬ 
le  naţionale  se  vor  identifica  cu  instituţiile  europene,  mai  degrabă 
decât  cu  cele  naţionale.  Aşa  cum  am  afirmat  în  altă  parte,239  elite¬ 
le,  mai  ales  cele  intelectuale  şi  politice  propun  o  viziune  moder¬ 
nă  despre  evoluţia  vieţii  sociale  şi  caută  argumente  în  susţinerea 
unei  modernităţi  autohtone  care  ar  trebui  să  fie  similară  cu  cea  din 
Occident,  dar  fără  a  ţine  seama  de  dificultăţile  reale  ale  unei  soci¬ 
etăţi  în  producerea  de  schimbări  noi,  diferite  faţă  de  ordinea  soci¬ 
ală  tradiţională.  în  realitate,  în  societatea  românească  sistemul  de 
drept  şi  cel  simbolic  modern  s-au  dezvoltat  mai  curând  împotriva 
ordinii  culturale  tradiţionale,  reuşind  să  o  altereze,  dar  nu  şi  să  o 
domine.240  Modelul  cultural  tradiţional  furnizează  actorilor  soci¬ 
ali  repere  axiologice  mult  mai  puternice  decât  ordinea  de  drept  şi 
ideologia  democratică  modernă.  Deşi  în  discursul  lor  ştiinţific  şi 
cultural  elitele  româneşti  aderă  la  modernitate,  ele  reuşesc  cu  greu 
să  dea  soluţii  pentru  o  dezvoltare  modernă  a  întregii  societăţi  fiind¬ 
că  practicile  lor  eludează  caracterul  universal  şi  neutru  al  normelor 
instituţionale.  Modernitatea  tendenţială  se  distinge  prin  ambigui¬ 
tate  şi  ambivalenţă  între  ordinea  formală  şi  ordinea  socială  de  tip 
comunitar-tradiţional.  Prin  statusul  lor,  elitele  se  integrează  într-o 

239  Constantin  Schifirneţ  (2012)  Tendential  modernity,  Social  Science 
Information  March  2012  voi.  51  no.  1,  pp.  22-51. 

240  Elisabeta  Stănciulescu  (2002)  Despre  tranziţie  şi  universitate,  Iaşi: 
Polirom,  p.  72. 

ordine  formală  care  nu  este  clar  definită  şi  o  fac,  la  modul  declara¬ 
tiv,  în  strategii  şi  în  discursuri.  Atunci  când  au  propriile  proiecte  sau 
interese,  ele  par  a  se  plasa  mai  curând  în  tipul  de  ordine  socială,  ba¬ 
zată  prioritar  pe  relaţii  de  status  sau  de  tip  comunitar-tradiţional.241 

Cadrul  instituţional  liberal  bazat  pe  reguli  formale  nu  a  reuşit 
să  asigure  un  minim  de  stabilitate  politică,  de  pildă,  în  multe  din 
ţările  independente  din  America  Latină.  în  timp,  stabilitatea  a  apă¬ 
rut,  dar  numai  prin  intermediul  unor  mecanisme  informale,  per¬ 
sonalizate  care  au  discreditat  instituţiile  liberale  oficiale.242  Pentru  a 
supravieţui  într-o  societate  cu  un  nivel  de  trai  scăzut,  şi  cu  resurse 
financiare  reduse,  elitele  birocratice,  dar  şi  o  parte  a  elitelor  intelec¬ 
tuale  ignoră  normele  legale  de  organizare  a  ordinii  sociale. 

Elitele  îşi  adaptează  conduita  socială  la  ordinea  socială  tradiţio¬ 
nală,  ceea  ce  duce  la  o  ruptură  cu  strategiile  politice  şi  discursurile 
lor  publice,  care  argumentează  cu  o  altă  logică,  preluată  din  doctri¬ 
ne  occidentale,  diferită  de  logica  ordinii  sociale  a  societăţii  locale. 
Programele  de  modernizare  au  avut  în  trecut,  au  şi  astăzi,  ca  reper, 
standarde  preluate  din  Occident  predominant  pe  calea  livrescă,  însă 
organizarea  socială  concretă  poate  diminua  mult  din  aplicarea  lor 
la  contextul  naţional.  Standardele  occidentale  ale  modernităţii  pot 
impune  constrângeri,  inacceptabile  în  anumite  contexte  naţionale, 
şi,  astfel,  legitimitatea  lor  este  îndoielnică,  fără  a  produce  schimbări 
percepute  de  indivizi  ca  benefice  pentru  ei.  De  aceea  modernitatea 
apare  ca  o  tendinţă  care  nu  atinge  însă  standardele  clasice.  Clivajul 
dintre  elite  şi  societate  se  explică  prin  actele  de  îndepărtare  a  elite¬ 
lor  de  valorile  modernităţii  pentru  sporirea  propriilor  beneficii  din 
modernizare. 

241  Ibidem. 

242  Kurt  Weyland  (2009)  Instituţional  Change  in  Latin  America:  Externai 
Models  and  their  Unintended  Consequences,  Journal  of  Politics  in  Latin 
America ,  1,  1,  p.  46. 

Retorica  elitelor  despre  modernitate  accentuează  reformarea 
societăţii  prin  imitarea  sau  preluarea  de  instituţii  şi  legi  din  soci¬ 
etăţi  dezvoltate,  în  special  occidentale,  dar  se  ignoră  contextele  de 
apariţie,  anume  că  acele  legi  şi  instituţii,  luate  ca  model,  nu  au  ge¬ 
nerat  societatea  democratică  occidentală,  ci  ele  însele  au  fost  rezul¬ 
tatul  evoluţiei  moderne  a  acestei  societăţi.  Schimbarea  trebuie  să 
se  facă  treptat  deoarece  „construirea  unui  cadru  solid  de  instituţii 
sociale,  politice,  şi  de  stat  este  activitatea  mai  multor  generaţii.”243, 
astfel  încât  modernitatea  să  fie  generată  de  valori  şi  practici  sociale 
şi  politice  fundamentale  ale  unei  societăţii  şi  să  aibă  o  susţinere  din 
partea  tuturor  actorilor  sociali  pe  cale  de  a  deveni  moderni244. 

Sistemul  axiologic  este  încă  dominat  de  tranziţia  de  la  valorile 
tradiţionale  la  cele  moderne,  iar  ambele  tipuri  de  valori  sunt  mo¬ 
delate  de  nivelul  scăzut  al  dezvoltării  economice.245  La  acestea  se 
adaugă  confuzionismul  axiologic  cauzat  de  inconsistenţa  structu¬ 
rilor  moderne:  „Analizele  arată  că  valorile  şi  normele  care  ţin  de 
ordinea  instituţional-simbolică  sunt  cele  mai  fragile:  modelul  cul¬ 
tural  tradiţional  şi  morala  interacţională  se  dovedesc  oportune  în  a 
le  furniza  actorilor  sociali  repere  (constrângeri)  mult  mai  puternice 
decât  ordinea  de  drept  şi  ideologia  democratică  modernă.”246  Nici 
un  proiect  de  schimbare  ideologico -politică  nu  are  şanse  de  reuşi¬ 
tă  atunci  când  practicile  instituţionale  curente  intră  în  conflict  cu 
valori  ale  modelului  cultural-interacţional.  Modernitatea  devine 
dominantă  şi  este  susţinută  de  către  toate  categoriile  sociale  numai 

243  Michael  Johnston  (2005)  Syndromes  of  Corruption:  Wealth,  power,  and 
democracy.  Cambridge:  Cambridge  University  Press,  p.  T98. 

244  Alex  Inkeles  and  David  H.  Smith  (T974)  Becoming  Modern:  Individual 
Changes  in  Six  Developing  Countries.  Cambridge:  Harvard  University  Press. 

245  Ronald  Inglehart  and  Wayne  E  Baker  (2000)  Modernization,  cul¬ 
tural  change,  and  the  persistence  of  tradiţional  values,  American  Sociological 
Review ,  65,  T,  p.  222. 

246  Elisabeta  Stănciulescu  (2002)  Despre  tranziţie  şi  universitate,  ed.cit.,  p. 

dacă  practicile  cotidiene  din  cadrul  societăţii  nu  obligă  actorii  soci¬ 
ali  să  aleagă  între  valorile  tradiţionale  şi  valorile  moderne. 

Conduita  şi  gândirea  elitelor  politice  româneşti  şi  ale  celor  din 
societăţile  cu  modernitate  tendenţială  exprimă  ceea  ce  filosoful  C. 
Rădulescu-Motru  defineşte  prin  conceptul  de  politicianism  drept 
„un  gen  de  activitate  politică  -  sau,  mai  bine  zis,  o  practicare  meşte¬ 
şugită  a  drepturilor  politice  -  prin  care  câţiva  dintre  cetăţenii  unui 
stat,  tind  şi  uneori  reuşesc  să  transforme  instituţiunile  şi  serviciile 
publice,  din  mijloace  pentru  realizarea  binelui  public,  cum  ele  ar 
trebui  să  fie,  în  mijloace  pentru  realizarea  intereselor  personale.  [ . . .  ] 
ceea  ce  este  caracteristic  în  practica  politicianismului  este  că  trans¬ 
formarea  amintită  mai  sus  se  operează  cu  însăşi  consimţământul 
acelora  cărora  ea  este  menită  să  le  aducă  o  pagubă.”247 

în  fapt,  elitele  politice  şi  administrative  româneşti  nu  dispun  de 
capacitatea  de  a  produce  şi  susţine  o  dezvoltare  socială  competiti¬ 
vă.  De  aceea,  orice  schimbare  fără  un  fundament  puternic  poate  să 
fie  doar  un  experiment  cu  efecte  asupra  societăţii  ce  nu  pot  fi  intu¬ 
ite  sau  anticipate.  Deşi  s-a  creat  un  cadru  instituţional  politic  şi  ju¬ 
ridic,  bazat  în  bună  parte  pe  legislaţie  şi  norme  europene,  trebuie 
spus  că  fundamentele  de  dezvoltare  capitalistă  şi  democratică  sunt 
precare  în  societatea  românească  de  astăzi.  Organizarea  societăţii 
pe  principiile  pieţei  libere  şi  a  statului  de  drept  nu  a  adus  de  la  sine 
o  organizare  socială  de  tip  modern,  cu  o  guvernare  transparen¬ 
tă  şi  imparţială,  o  administraţie  publică  impersonală  şi  orientată 
spre  binele  comun,  o  societate  civilă  consistentă,  un  spaţiu  public 
dominat  de  un  dialog  direct  între  principalii  actori  sociali.  A  re¬ 
zultat  un  sistem  social  care  nu  este  comunism,  dar  nici  capitalism 
cu  economie  de  piaţă  nu  este  fiindcă  a  avut  loc  doar  o  înlocuire 
a  monopolurilor  de  stat  din  perioada  comunistă  cu  cele  private, 

247  C.  Rădulescu-Motru  (1904)  Cultura  română  şi  politicianismul. 
Bucureşti:  Editura  Librăriei  Leon  Alcalay,  p.  3. 

care  nu  sunt  diferite  de  primele  în  planul  raporturilor  economice 
şi  sociale.248 

Modelele  politice  şi  occidentale  se  difuzează  şi  se  mondiali- 
zează  pentru  că  sunt  preluate  şi  instrumentate  de  elitele  impor¬ 
tatoare  care  guvernează  societăţile  endogene.  Bertrand  Badie 
vorbeşte  despre  o  „modernizare  conservatoare”.  întregul  proces 
este  alcătuit  din  practici  şi  simboluri  politice  venite  din  Occident. 
Probabil,  elitele  occidentale  au  realizat  că  a  sosit  timpul  ca  ele  înse¬ 
le  să  intervină  în  actul  de  asigurare  a  bunei  funcţionări  a  valorilor 
occidentale,  oriunde  funcţionează  acestea.  Chestiunea  este  dacă 
aceste  elite  apără  valorile  în  sine  sau  pe  purtătorii  lor  endogeni  ca 
reprezentanţi  ai  intereselor  altor  state.  Intelectualul  se  vrea  expo¬ 
nentul  culturii  naţionale,  dar  el  se  erijează  într-un  importator  al 
unui  sistem  de  gândire  şi  acţiune  din  Occident.249  Trebuie  să  facem 
diferenţa  între  voinţa  şi  capacitatea  elitelor  de  schimbare.250  Ele  se 
implică  în  dezvoltarea  societăţii  în  măsura  în  care  există  constrân¬ 
geri  externe  importante. 

Prezenţa  elitelor  în  actele  de  modernizare  ţine  de  condiţia  lor 
socială  şi  economică  conferită  de  cadrul  istoric  şi  naţional.  Dacă 
în  ţările  occidentale,  naţiunea  îşi  întemeiază  existenţa  pe  statul  de 
drept  şi  acţiunea  societăţii  asupra  statului,  în  regiunile  din  Estul 
Europei  şi  din  alte  zone,  cultura  indigenă,  în  special  limba  şi  obice¬ 
iurile,  este  considerată  esenţială  pentru  a  descrie  naţiunea.  Aceasta 
explică  rolul  important  jucat  de  lexicografi,  filologi  şi  folclorişti  în 

248  Constantin  Schifirneţ  (20T3)  Românii,  cum  au  fost  şi  cum  sunt. 
Bucureşti:  Tritonic,  p.  83-84. 

249  Bertrand  Badie  (1992)  L’Etat  importe.  Ibccidentalisation  de  l’ordrepoli- 
tique.  Paris:  Fayard,  pp.  158-167.  Vezi  şi  Constantin  Schifirneţ  (2007)  Formele 
fără  fond,  un  brand  românesc,  ed.cit.,  p.  232. 

250  Geoffrey  Pridham  (2007)  Political  Elites,  Domestic  Politics  and 
Democratic  Convergence  with  the  European  Union:  The  Case  of  Romania 
during  Accession,  Journal  of  Communist  Studies  and  Transition  Politics, 
Volume  23,  Issue  4,  December,  pp.  525  -  547. 

afirmarea  ideii  naţionale.251  în  anumite  condiţii,  intelectualii  au 
preluat  roluri  şi  poziţii  ale  clasei  de  mijloc  şi  au  susţinut  procesul 
de  modernizare. 

Elitele  româneşti  au  acţionat  ca  statul  să  fie  factorul  fundamen¬ 
tal  de  construire  a  naţiunii  şi  au  urmărit,  înainte  de  toate,  asigura¬ 
rea  independenţei  politice,  întărind  statul  şi  cu  instituţii  moderne 
în  lipsa  unui  nivel  economic  şi  a  unor  actori  economici  autohtoni 
puternici.  Din  cauza  succesiunii  rapide  de  tranziţii,  ele  au  fost  ne¬ 
voite,  permanent,  să  creeze  alternative  la  vechile  ideologii  şi  regi¬ 
muri  politice.  în  loc  să  construiască  preluând  direcţii  viabile  din 
epocile  precedente,  ele  au  criticat  şi  au  demolat  tot  ce  a  fost  înaintea 
lor,  cheltuind  multă  energie  în  acest  sens. 

în  regimurile  tranzitorii,  elitele  intelectuale  transmit  în  spaţiul 
public  un  discurs  sofisticat  despre  libertate,  democraţie,  justiţie 
etc.,  dar  ele  trebuie  să  trăiască  în  contexte  sociale  şi  economice 
care  acceptă  cu  greu  aceste  valori.  Deşi  elitele  dispun  de  un  ni¬ 
vel  înalt  de  competenţe,  performanţele  lor  intelectuale  şi  sociale 
nu  au  însă  un  prea  mare  efect  asupra  societăţii.  Poate  acesta  este 
motivul  discrepanţei  între  orientările  civice  ale  elitei  şi  indiferenţa 
majorităţii  faţă  de  problemele  civice.  Majoritatea  populaţiei  conti¬ 
nuă  să  trăiască  după  alte  standarde  decât  acele  norme  moderne  şi 
promoderne  ale  elitelor  afirmate  de  multe  ori  doar  declarativ,  fiind¬ 
că  în  practică  înseşi  elitele  acţionează  după  principii  nonmoder- 
ne.  O  bună  parte  din  români  au  revenit,  astăzi,  la  moduri  de  viaţă 
antebelice  şi  au  ajuns  la  un  nivel  de  viaţă  mai  scăzut  decât  cel  din 
perioada  comunistă.  Modernizarea  economică  şi  instituţională,  vi¬ 
zibilă  în  conduita  şi  mentalitatea  unor  reprezentanţi  ai  elitelor,  nu 
s-a  repercutat  profund  în  structurile  societăţii,  predominant  rurale, 
rămase  în  continuare  sub  semnul  sărăciei,  al  sistemului  de  relaţii  de 


251 


Anthony  D.  Smith  (1991)  National  Identity.  London:  Penguin  Books. 

status,  al  conduitei  de  supravieţuire  şi  nu  al  performanţei,  riscului 
şi  competiţiei  capitaliste. 

Lipsa  de  comunicare  şi  solidaritate  reală  între  toate  segmente¬ 
le  societăţii,  între  elite  şi  populaţie  este  o  dovadă  a  modernităţii 
tendenţiale.  Sistemul  axiologic  este  încă  dominat  de  tranziţia  de 
la  valorile  tradiţionale  la  cele  moderne.  Deşi  a  fost  stabilit  un  ca¬ 
dru  instituţional  politic  şi  juridic,  bazat  în  principal  pe  legislaţia  şi 
normele  europene,  trebuie  să  spun  că  bazele  dezvoltării  capitaliste 
şi  democratice  sunt  încă  precare  în  societatea  românească  de  azi. 
Clasa  politică  şi  elitele  intelectuale  au  un  discurs  orientat  spre  mo¬ 
dernitate,  dar  nu  reuşesc  să  creeze  un  proiect  consistent  de  dezvol¬ 
tare  şi  de  modernizare. 


Capitolul  VI 

Spaţiul  de  dezvoltare  modernă 


în  continuare,  încerc  să  argumentez  importanţa  spaţiului 
de  dezvoltare  în  afirmarea  şi  susţinerea  principiilor  şi  normelor 
modernităţii  pentru  a  sublinia  ideea  că  modernitatea  tendenţială 
fiinţează  într-un  anumit  cadru  social  şi  istoric. 

întrebarea  este:  există  un  spaţiu  generator  de  modernitate? 
Răspunsul  este  afirmativ.  Fără  îndoială,  spaţiul  occidental  se  dis¬ 
tinge  prin  generare  şi  susţinere  de  modernitate.  Pentru  că  în  acest 
spaţiu  s-a  manifestat  permanent  o  atitudine  favorabilă  schimbării 
sociale.  Elita  occidentală  a  acţionat  conform  unei  raţionalităţi  soci¬ 
ale  însuşite  şi  trăite  în  propriul  spaţiu  de  dezvoltare. 

O  scurtă  prezentare  a  evoluţiei  spaţiului  occidental  sublinia¬ 
ză  organicitatea  modernităţii  sale.  Anul  1500  este  începutul  erei 
moderne  în  Europa  şi  în  întreaga  lume.  Datorită  marilor  desco¬ 
periri  geografice  Europa  de  Vest  a  declanşat  schimbarea  radicală 
a  relaţiilor  mondiale.  Până  în  1700  s-au  păstrat  vechile  frontiere 
de  uscat  ale  civilizaţiilor  asiatice,  iar  Imperiul  Otoman  şi-a  afirmat 
forţa  de  expansiune  până  la  sfârşitul  secolului  al  XVII-lea.  Doar  în 
America  Centrală  şi  în  America  de  Sud- Vest  europenii  au  reuşit  să- 
şi  stabilească  dominaţia.252  între  1700-1850,  Europa  devine  putere 

252  William  H.  McNeill  (2000)  Ascensiunea  Occidentului:  o  istorie  a  co¬ 
munităţii  umane  şi  un  eseu  retrospectiv,  traducere  Diana  Stanciu,  Bucureşti: 
Editura  Arc,  p.  554 

mondială.  După  1850  această  dominaţie  occidentală  politică  şi  cul¬ 
turală  este  susţinută  de  dezvoltarea  rapidă  a  industriei  mecanice, 
încercările  de  a  imita  şi  a  apropia  ştiinţa,  tehnologia  şi  civilizaţia 
occidentală  „au  fost  enorm  accelerate  pretutindeni  în  lume.  Astfel, 
detronarea  Europei  Occidentale,  după  scurta  ei  dominaţie  asupra 
întregii  lumi,  a  coincis  cu  (şi  a  fost  cauzată  de)  o  occidentalizare 
rapidă,  fără  precedent,  a  tuturor  popoarelor  lumii.”253  Expansiunea 
geografică,  instituţionalizarea  inovaţiilor  sub  forma  laboratoarelor 
de  cercetare  industrială,  înfiinţarea  universităţilor,  ritmul  accelerat 
de  transformare  tehnică  şi  socială,  organizarea  cât  mai  eficientă, 
toate  acestea  conferă  unicitate  civilizaţiei  occidentale.254  Comerţul 
interregional  s-a  intensificat  în  secolele  al  XVI-lea  şi  al  XVII-lea. 
Transportul  pe  uscat  din  nordul  Italiei  până  în  antrepozitele  din 
sudul  Germaniei  nu  constituia  un  obstacol.255  Cultura  occidentală 
a  cunoscut  o  evoluţie  în  toate  secvenţele  ei.  Religia  a  cunoscut  ten¬ 
siuni,  chiar  convulsii,  semn  al  libertăţii  de  opinie,  şi  aşa  au  apărut 
Reforma  şi  Contrareforma,  ca  alternative  la  Biserica  Catolică  de  la 
Roma.256  Alte  religii  nu  au  fost  traversate  de  tensiuni  sau  rupturi 
cum  a  fost,  de  pildă,  reforma  lui  Martin  Luther. 

Dar,  evoluţia  societăţii  occidentale  s-a  remarcat  nu  doar  prin 
obţinerea  unor  mari  performanţe  economice,  ştiinţifice  şi  cultura¬ 
le,  ci  şi  prin  extinderea  fără  precedent  a  spaţiului  său  de  influenţă. 
Cum  bine  s-a  spus:  „Expansiunea  civilizaţiei  europene  după  1648 
a  continuat  prin  ocuparea  de  noi  teritorii,  dar  şi  prin  adoptarea  sti¬ 
lurilor  europene  de  viaţă  în  regiunile  periferice,  aflate  deja  în  sfera 
de  influenţă  a  Europei.”257  Civilizaţia  occidentală  se  înfăţişa  ca  tipul 
de  civilizaţie  care  dă  soluţii  la  probleme  stringente  ale  omului  şi  ale 

253  Ibidem,  p.  555. 

254  Ibidem. 

255  Ibidem,  p.  572. 

256  Ibidem,  p.  577. 

257  Ibidem,  p.  65  T. 

societăţii,  şi,  astfel,  apărea  ca  o  civilizaţie  confortabilă.  Datorită  pre¬ 
stigiului  şi  extinderii  modelului  occidental  în  toată  lumea,  ideile  de 
aici  au  fost  preluate  de  grupuri  sociale  sau  culturale  în  încercarea 
de  soluţionare  a  problemelor  cu  care  se  confruntau  societăţile  din 
afara  zonei  occidentale.  Spaţiul  occidental  a  fost  unul  orientat  spre 
universalitate,  spaţiul  non-occidental  a  fost  dominat  de  localismul 
impus  de  imperiile  care  îşi  disputau  dominaţia  asupra  sa. 

Progresul  rapid  al  ştiinţelor  naturale  în  Europa  s-a  datorat 
testării  teoriilor  prin  măsurări  atente,  observaţie  şi  experiment, 
proceduri  care  implicau  lipsă  de  respect  faţă  de  autoritatea  învă¬ 
ţăturii  moştenite.  Metoda  experimentală  a  ajuns  la  demnitatea  de 
dogmă258.  Matematica  devenea  regina  tuturor  ştiinţelor,  loc  ocupat 
cândva  de  logica  aristotelică.259  Evoluţia  tehnologiei  a  jucat  un  rol 
esenţial  în  remodelarea  societăţii.  Prin  crearea  ştiinţelor  exacte  şi  a 
literaturii  laice,  a  artei  baroce  şi  a  filosofiei  raţionaliste,  Occidentul 
a  făcut  saltul  spre  laicizare.  Intelectual,  Occidentul  cunoştea  o  efer¬ 
vescenţă  de  idei,  regăsită  în  multitudinea  de  concepţii.  Disputele 
erau  o  metodă  de  progres  în  cunoaştere.  Asupra  aceluiaşi  subiect 
existau  mai  multe  viziuni,  deci  un  pluralism  al  ideilor,  singura  sur¬ 
să  reală  a  progresului.  De  fapt,  se  afirma  un  pluralism  al  societăţii 
şi  al  gândirii.  Se  impun  idei  noi  despre  libertate,  drepturile  omului, 
demnitatea  individului  şi  suveranitatea  poporului. 

în  acel  spaţiu  exista  o  comunicare  între  culturi,  nu  exista  nici 
un  obstacol,  marii  gânditori  polemizau  între  ei,  iar  ştiinţa  şi  cultura 
erau  instituţionalizate  peste  tot.  în  spaţiul  occidental  era  o  adevă¬ 
rată  competiţie  pentru  progres.  De  altfel,  trebuie  spus  că  progre¬ 
sul  s-a  accelerat  din  momentul  instituţionalizării  şi  al  diversificării 
instituţionale.260 

258  Ibidem,  p.  58 1. 

259  Ibidem ,  p.  580. 

260  Ibidem. 

Expansivă  şi  agresivă,  civilizaţia  occidentală  se  impunea  din¬ 
colo  de  procesele  de  rezistenţă  locale.  întrucât  propunea  valori  şi 
norme  ce  iradiau  în  orice  zonă,  civilizaţia  modernă  devenea  atrac¬ 
tivă  şi,  prin  urmare,  ea  era  adoptată  şi  adaptată  în  contexte  sociale, 
istorice  şi  spirituale  deosebite  de  cele  ce  au  generat-o.  Deoarece  răs¬ 
pundea  unor  trebuinţe  reale  de  emancipare  umană  şi  de  schimbare, 
cu  precădere  în  plan  economic  şi  material,  civilizaţia  modernă  a 
apărut  ca  un  obiectiv  pentru  orice  comunitate  orientată  pe  calea 
transformărilor  sociale.  La  aceasta  adăugăm  importanţa  civilizaţiei 
moderne  în  afirmarea  şi  susţinerea  tendinţelor  de  constituire  a  gru¬ 
purilor  etnice  şi  naţionale  în  state  naţionale  suverane.261  Evoluţia 
modernă  a  avut  loc  în  mod  diferit  faţă  de  modernitatea  occidenta¬ 
lă,  unde  dezvoltarea  economică  de  tip  capitalist  a  impus  burghezia 
ca  forţă  socială  dominantă  în  societate,  clasă  socială  care  a  edificat 
un  cadru  instituţional  concordant  cu  valorile  ei. 

Deşi  în  societăţile  non-occidentale  procesele  de  modernizare 
s-au  desfăşurat  în  mod  diferit  faţă  de  cele  din  lumea  occidenta¬ 
lă262  ele  au  traversat  modificări  socio-structurale  şi  instituţionale 
caracteristice  unei  forme  sociale  moderne,  însă  stilul  de  viaţă 
al  majorităţii  populaţiei  este  conturat  de  ansamblul  de  trăsături 
instituţionale  şi  culturale  specifice  unui  popor  de  propria  lui  isto¬ 
rie  şi  lume  socială  care  continuă  să  perpetueze  mentalităţi  şi  con¬ 
duite  care  nu  sunt  compatibile  cu  tipul  de  cultură  al  modernităţii. 
Deşi  ar  putea  avea  caracteristici  ale  prosperităţii  de  tip  occidental, 
cum  ar  fi  educaţia  sau  asistenţa  medicală  gratuite  acest  tip  de  soci¬ 
etate  are  dificultăţi  în  a  asigura  prosperitatea  tuturor  prin  perfor¬ 
manţa  economică.  Aşadar,  în  discuţie  este  incapacitatea  societăţii 

261  Constantin  Schifirneţ  (2001)  Geneza  modernă  a  ideii  naţionale:  psiho¬ 
logie  etnică  şi  identitate  românească.  Bucureşti:  Editura  Albatros,  p.  56. 

262  S.N.  Eisenstadt  (2000)  Multiple  Modernities,  Daedalus,  129,  1,  pp.  1 

transformate  prin  reforme  politice,  economice  şi  sociale  de  a  asi¬ 
gura  prosperitatea  populaţiei  din  societate. 263 

Faţă  de  modernitatea  occidentală  cu  orientare  către  dezvolta¬ 
re,  emancipare,  progres  economic  şi  social,  modernitatea  în  spaţiul 
non-occidental  a  fost  adoptată  ca  o  cale  de  a  conserva  identitatea 
culturală,  naţională  şi  religioasă  în  raport  cu  presiunea  venită  din 
exterior.  în  cazul  acestei  modernităţi,  accentul  a  fost  pus  pe  formele 
moderne  necesare  în  a  susţine  fondul  intern. 

în  spaţiul  occidental  exista  o  concurenţă  liberă  între  actorii  so¬ 
ciali,  între  componentele  societăţii  pe  când  în  spaţiul  estic  nu  era 
posibilă  o  mişcare  liberă  a  societăţii.  Dezvoltarea,  în  special  cea 
economică,  se  derulează  într-un  spaţiu  complex.  Dezvoltarea  nu 
este  rezultanta  modernizării,  ci  modernizarea  este  un  efect  al  dez¬ 
voltării  sociale  şi  economice.  De  ce  nici  o  ţară  din  Estul  Europei 
nu  a  cunoscut  o  modernitate  similară  celei  din  Occident?  Pentru 
că  strategic  s-a  pus  accent  pe  creşterea  ritmului  de  dezvoltare  eco¬ 
nomică,  dar  s-a  dovedit  că  menţinerea  sau  anularea  decalajelor  nu 
constituie  principala  ipostază  a  înnoirii  unei  societăţi. 

Non-occidentalii  au  cunoscut  de-a  lungul  modernităţii 
dependenţa  de  mai  multe  spaţii  de  dezvoltare,  în  special  de  cele 
europene,  iar  spaţiul  lor  a  fost  supus  la  modernizarea  forţată  prin 
trecerea  bruscă  de  la  modelul  comunitar  la  modelul  contractua- 
list.  Zona  non-occidentală  nu  a  dezvoltat  un  spaţiu  public  şi  ideea 
de  „bun  public”.264  Societăţile  savante,  universităţile,  chiar  asocieri 
profesionale  au  pornit  din  iniţiativa  statului,  în  loc  să  apară  din  ca¬ 
drul  relaţiilor  organice,  aşa  cum  s-a  produs  în  Occident. 

Spre  deosebire  de  societăţile  cu  modernitatea  bine  structura¬ 
tă  datorită  fundamentului  economic  solid,  productiv  şi  eficient, 

263  Vladimir  Paşti  (2006)  Noul  capitalism  românesc.  Iaşi:  Polirom,  p.  82. 

264  Alexandru  Duţu  (1999)  Ideea  de  Europa  şi  evoluţia  conştiinţei  europe¬ 
ne.  Bucureşti:  Editura  AII,  p.  138. 

societatea  cu  modernitate  tendenţială  pare  că  nu  e  niciodată  aşe¬ 
zată,  modernizările  ei  sunt  mai  totdeauna  doar  tendinţe,  deoarece 
aici  -  spre  deosebire  de  alte  spaţii  de  cultură  şi  civilizaţie  -  durata 
unora  dintre  tendinţe  este  mult  mai  lungă.  Inexistenţa  unor  mari 
puteri  economice,  de  pildă  în  zona  est-europeană,  apte  să  pună  în 
valoare  acest  fond  spiritual,  a  determinat  o  evoluţie  în  faze,  ritmată 
de  ghemul  de  contradicţii  în  care  trăia  această  parte  Europei,  ca  de 
altfel  şi  în  alte  spaţii  non-occidentale. 

Un  argument  al  spaţiului  de  dezvoltare  este  conferit  de  moder¬ 
nitatea  Danemarcei  datorată  poziţiei  de  ţară  situată  în  proximita¬ 
tea  relativă  faţă  de  piaţa  britanică,  stimulativă  în  evoluţia  ei  către 
o  modernitate  structurată.265  Marea  Britanie  era  prima  putere  in¬ 
dustrială  a  lumii,  iar  procesul  de  industrializare  atrăgea  forţă  de 
muncă  din  sectorul  agricol  spre  cel  industrial.  266  Foarte  important 
a  fost  faptul  că  Danemarca  a  avut  capacitatea  să  profite  de  redresa¬ 
rea  conjuncturii  externe  şi  să  răspundă  cererii  printr-o  producţie 
sporită  ceea  ce  a  dus  la  o  dezvoltare  modernă  a  ţării,  similară  celei 
din  spaţiul  occidental. 

Argumentele  mele  privind  importanţa  spaţiului  occidental  de 
dezvoltare  continuă  a  principiilor  şi  normelor  modernităţii  sunt 
departe  de  a  idealiza  modernitatea  occidentală.  Aceste  aserţiuni 
despre  spaţiul  de  dezvoltare  capătă  o  dimensiune  aparte  pentru 
modernitatea  tendenţială  prin  numeroasele  disfuncţionalităţi  în 
relaţia  individului  cu  instituţiile  modernităţii.  Chiar  şi  în  Occident 
este  din  ce  în  ce  mai  puţin  posibil,  pentru  indivizi  sau  grupuri 
de  oameni,  să  aibă  acces  la  instituţiile  moderne,267  iar  inegali¬ 
tatea  bogăţiei  în  cele  mai  importante  economii  occidentale  este 

265  Bogdan  Murgescu  (2010)  România  si  Europa:  Acumularea  decalajelor 
economice  (1500-2010),  Iaşi:  Polirom,  p.  200. 

266  Ibidem,  p.  150-151. 

267  Peter  Wagner  (1994)  A  Sociology  of  Modernity:  Liberty  and  Discipline 
,  ed.cit.,  p.  XIII. 


MODERNITATEA  TENDENJIALĂ  |  133 


evidentă  deoarece  capitalul  este  distribuit  mult  mai  inegal  decât 
venitul.268  Reamintesc  că  Giddens  discută  despre  partea  întune¬ 
cată  a  modernităţii.  Teza  despre  partea  întunecată  a  modernităţii 
este  dezvoltată  în  lucrări  speciale.269  De  pildă,  Jeffrey  C.  Alexander 
abordează  caracterul  duplicitar  al  modernităţii:  pe  de  o  parte,  ideea 
de  modernitate  întruchipează  speranţe  de  progres  şi  raţionalitate, 
iar  pe  de  altă  parte,  ea  aduce  suferinţă  şi  distrugere.  Contradicţiile 
modernităţii  sunt  parte  integrantă  a  condiţiei  moderne  remarcân- 
du-se  periculozitatea  iluziei  de  a  crede  că  modernitatea  poate  eli¬ 
mina  tot  răul  dintr-o  societate.  Din  acest  spaţiu  s-au  declanşat  cele 
două  războaie  mondiale  cu  multiplele  consecinţe  bine  cunoscute. 

Am  prezentat,  pe  scurt,  evoluţia  istorică  a  spaţiului  occidental 
pentru  a  sublinia  organicitatea  modernităţii  sale.  în  concluzie,  tipul 
de  modernitate  dintr-o  societate  are  funcţionalitate  şi  impact  în  ra¬ 
port  cu  spaţiul  de  dezvoltare  căreia  îi  aparţine.  Modernitatea  poate 
să  pornească  de  la  experienţa  directă  a  ţărilor  occidentale  însă  acest 
model  este  doar  tendenţial.  Calea  de  modernizare  a  unei  ţări  de¬ 
pinde  în  mare  măsură  de  contextul  său  geopolitic.  De  aceea,  eu  vor¬ 
besc  de  o  modernitate  de  supravieţuire.  Modernitatea  tendenţială 
decurge  şi  din  mecanismele  prin  care  dimensiunea  socială  a  mo¬ 
dernităţii  a  fost  realizată  concret  în  toate  societăţile  modernizate 
prin  respectarea  drepturilor  civile  şi  accesul  tuturor  cetăţenilor  la 
beneficiile  modernităţii. 


268  Thomas  Piketty  (2013)  Le  capital  au  XXI  siecle.  Paris:  Editions  du 
Seuil. 

269  Jeffrey  C.  Alexander  (2013)  The  Dark  Side  of  Modernity.  Cambridge: 
Polity  Press;  Walter  D.  Mignolo  (2011)  The  Darker  Side  of  Western  Modernity: 
Global  Futures,  Decolonial  Options.  Durham  and  London:  Duke  University 
Press. 


Capitolul  VII 
Modernizarea  ruralului 


Nu  mi- am  propus,  în  acest  studiu,  o  analiză  a  situaţiei  ţărănimii 
în  societatea  modernă.  încerc  o  explicaţie  asupra  relaţiei  dintre 
dezvoltarea  modernă  şi  ţărănime  pentru  a  evidenţia  modernitatea 
tendenţială  cauzată  de  subdezvoltarea  generată  de  efectele  moder¬ 
nizării  asupra  ţărănimii  şi  mediului  rural. 

Este  deja  bine  stabilit  că  modernizarea  şi  modernitatea  au 
acţionat  ca  dizolvant  în  spaţiul  rural  şi  agrar.  Modernitatea  occi¬ 
dentală  a  avut,  printre  alte  consecinţe,  distrugerea  clasei  ţărăneşti, 
locul  ei  fiind  luat  de  fermierii  agricoli,  grup  social  exponent  al  agri¬ 
culturii  capitaliste  industrializate:  „Schimbarea  cea  mai  dramati¬ 
că  în  a  doua  jumătate  a  acestui  secol,  şi  cea  care  ne  rupe  pentru 
totdeauna  de  lumea  trecutului,  este  moartea  ţărănimii  [...]  care  a 
constituit  cea  mai  mare  parte  a  rasei  umane  de-a  lungul  istoriei 
înregistrate”.270  Aşadar,  ţăranii  ar  fi  fost  exponenţii  trecutului,  fără 
vreo  relevanţă  pentru  actualitate,  anume  pentru  modernitate,  idee 
propovăduită  şi  în  societăţile,  inclusiv  România,  în  care  ţăranii  al¬ 
cătuiesc  clasa  socială  dominantă.  S-a  remarcat,  pe  bună  dreptate, 
că  exegeza  asupra  modernităţii  capitaliste  a  considerat  ţărănimea 
ca  un  anacronism  istoric  sau  ca  o  clasă  îndepărtată  de  dezvolta- 

270  Eric  Hobsbawm  (1994)  Age  ofExtremes :  The  Short  Twentieth  Century, 
1914-1991.  London:  Michael  Joseph,  p.  288-289. 

rea  modernă.  încă  de  la  începutul  secolului  al  XX-lea,  Constantin 
Stere  a  remarcat  că  această  teză  era  întărită  de  teoria  economică 
neoclasică  şi  marxismul  ortodox  care  susţineau  că  ţărănimea  nu 
ar  avea  virtuţile  de  clasă  revoluţionară.  Marxismul  vorbeşte  des¬ 
pre  ţărănime  ca  despre  o  clasă  reacţionară,  iar  social-democraţia  a 
ignorat  chestiunea  agrară. 271 

în  Europa  de  Vest,  industrializarea  a  transformat  radical  secto¬ 
rul  agricol,  iar  ţăranul  a  devenit  muncitor  industrial.  De  exemplu,  în 
Marea  Britanie,  industria  de  prelucrare  a  lânii  a  dus  la  modernizarea 
activităţilor  din  sectorul  agricol  şi,  în  acelaşi  timp,  cu  excepţia  micilor 
producători,  ţăranii  au  fost  nevoiţi  să  lucreze  în  industrie.  Spre  deo¬ 
sebire  de  Anglia,  Danemarca  şi  Noua  Zeelandă  sunt  două  exemple  de 
ţări  care  au  dezvoltat  o  economie  rurală  industrializată  în  mare  mă¬ 
sură,  prin  comercializarea  şi  mecanizarea  agriculturii.  Mecanizarea 
a  adus  o  creştere  a  productivităţii  care  face  de  prisos  o  mare  parte  a 
forţei  de  muncă  din  mediul  rural.  Proporţia  forţei  de  muncă  ocupate 
în  agricultură  scade  în  mod  constant  cu  industrializarea. 272 

Rămânând  în  spaţiul  occidental,  este  interesant  că  agenţii  soci¬ 
ali  din  mediul  urban  au  decis,  în  unele  ţări,  ce  aspecte  ale  culturii 
ţărăneşti  sunt  elemente  ale  culturii  naţionale.  Costumele  populare, 
modelele  florale  pictate,  muzica  tradiţională,  mâncărurile  ţărăneşti 
au  devenit  simboluri  naţionale  inclusiv  la  popoare  care  n-au  dez¬ 
voltat  asemenea  simboluri,  de  pildă  în  Norvegia.273  Noua  realitate 
în  care  fiinţa  clasa  conducătoare  era  una  naţională  şi  trebuia  căuta¬ 
tă  legitimarea  ei  intr-un  fundament  trainic  care  nu  era  altul  decât 
cultura  populară. 

271  Constantin  Stere  (1996)  Social-democratism  sau  poporanism?,  ediţie 
şi  prefaţă  de  Mihai  Ungheanu,  cu  o  postfaţă  de  prof.dr.  Ilie  Bădescu.  Galaţi: 
Editura  Porto  Franco,  p.  T05. 

272  Krishan  Kumar,  Op.  cit. 

273  Thomas  H  Eriksen  (1993)  Ethnicity  and  Naţionalism,  London:  Pluto 
Press,  p.  102. 

Hiatusul  dintre  ţărani  şi  clasele  europenizate  este  o  caracteris¬ 
tică  a  ţărilor  în  curs  de  modernizare.  De  pildă,  pe  măsură  ce  se 
familiarizau  cu  viaţa  aristocratică  europeană,  nobilii  ruşi  înce¬ 
peau  să  pretindă  şi  privilegiile  avute  de  nobilii  din  Occident,  anu¬ 
me  voiau  să  fie  scutiţi  de  obligativitatea  serviciului  guvernamen¬ 
tal.  Europenizarea  nobililor  ruşi  nu  s-a  resimţit  în  îmbunătăţirea 
condiţiei  ţăranilor,  dimpotrivă,  aceştia  din  urmă  au  început  să 
trăiască  şi  mai  greu  decât  înainte:  „Nobilimea  privilegiată,  ai  cărei 
membri  se  adaptaseră  perfect  la  gândirea  şi  manierile  saloanelor 
franţuzeşti,  la  sfârşitul  secolul  al  XVIII-lea,  trăia  într-o  lume  total 
separată  de  ignoranţa  şi  viaţa  primitivă  a  ţăranilor.  Cu  cât  deveneau 
aristocraţii  ruşi  mai  civilizaţi  şi  mai  cultivaţi,  cu  atât  se  depărtau 
mai  mult  de  ţărănimea  lor.”274 

Dezvoltarea  modernă  a  cunoscut  un  amplu  şi  profund  proces 
de  desţărănizare  a  societăţii  prin  eroziunea  practicilor  ţărăneşti  şi  a 
modului  rural  de  viaţă,  ţăranii  fiind  consideraţi  obstacole  în  calea 
modernizării  având  în  vedere  rezistenţa  lor  la  schimbările  tehno¬ 
logice.  Efectele  s-au  produs  în  timp  şi  astfel,  la  începutul  secolului 
al  XXI-lea,  proporţia  populaţiei  urbanizate  din  populaţia  lumii  a 
depăşit  populaţia  rurală.  Dacă  în  1800,  peste  90%  din  populaţia 
umană  a  trăit  în  zonele  rurale  sau  oraşe  foarte  mici,  şi  cele  mai 
multe  dintre  aceste  persoane  au  fost  ţărani,275  astăzi  aproximativ  1,2 
miliarde  din  întreaga  populaţie  a  globului  sunt  ţărani,  iar  40  %  din 
omenire  trăieşte  în  gospodării  mici  agricole.276  în  Marea  Britanie 
şi  Statele  Unite  ale  Americii  mai  mult  de  97%  din  populaţia  ocu¬ 
pată  a  lucrat  în  locuri  de  muncă  din  producţie  nonagricolă  şi  ser¬ 
vicii,  în  timp  ce  numărul  persoanelor  cu  ocupaţii  în  agricultură  a 

274  William  H.  McNeill,  Op.  cit.,  p.  661. 

275  Daniel  Chirot  (201 1)  How  Societies  Change.  Rewritten  and  complete- 
ly  revised  2nd  edition.  Thousand  Oaks,  CA:  Pine  Forge  /  Sage. 

276  Philip  McMichael  (2012)  Depeasantization.  The  Wiley-Blackwell 
Encyclopedia  of  Globalization.  Blackwell  Publishing  Ltd. 

scăzut  la  mai  puţin  de  3%  la  sfârşitul  secolului  al  XX-lea.  Japonia, 
a  urmat  acelaşi  model:  doar  5%  din  forţa  de  muncă  era  alcătuită, 
la  sfârşitul  anilor  1990,  din  lucrători  implicaţi  în  producţia  agricolă 
japoneză.277 Astăzi  populaţia  ocupată  în  agricultură,  în  ţările  occi¬ 
dentale,  a  ajuns  să  reprezinte  doar  3,5%  în  Uniunea  Europeană.278  în 
ţări,  cum  ar  fi  China,  India  există  încă  mulţi  ţărani,  iar  clasa  de  mij¬ 
loc,  deşi  în  creştere,  este  cu  mult  mai  mică  decât  cea  ţărănească.279 

în  ţările  agrare,  chestiunea  agrară  este  „singura  problemă  pro¬ 
prie  ce  se  impune,  în  aceste  împrejurări,  pentru  a  fi  rezolvată  de 
către  societate,  -  şi  rezolvată  conform  cu  tendinţele  actuale  ale 
ţărănimii,  conform  cu  interesele  ei,  şi  în  sensul  evoluţiunii  proprii  a 
producţiunii  agricole.”280  Este  industrializarea  de  tip  european  ine¬ 
vitabilă  în  România?  se  întreba  Constantin  Stere.  Sociologul  român 
răspunde  negativ  deoarece  pentru  naşterea  unei  industrii  mari  se 
cere  asigurarea  debuşeului  pentru  produsele  sale,  şi  România  nu 
poate  prezenta  o  asemenea  piaţă.  Nicăieri  nu  s-a  dezvoltat  o  in¬ 
dustrie  mare  fără  piaţă  externă  pentru  produsele  ei.  Concluzia  este 
fără  echivoc:  „România  nu  poate  urma  dezvoltarea  industrială  a 
Europei  apusene.”281  în  locul  modernităţii  capitaliste  care  ar  elimina 
ţăranii  din  istorie,282  Stere  vede,  în  ţărănimea  liberă,  clasa  de  mijloc 
stăpână  pe  pământul  ei,  cu  rol  esenţial  în  dezvoltarea  meseriilor 
şi  a  industriilor  mici  cu  ajutorul  unei  intense  mişcări  cooperati¬ 
ve  la  sate  şi  în  oraşe,  un  tip  de  organizare  industrială  care  să  ofere 
ocupaţie  productivă  ţărănimii  în  lunile  de  iarnă,  monopolizarea  de 
către  stat  a  industriei  mari. 

277  Krishan  Kumar,  Op.  cit. 

278  European  Commission.Directorate-General  for  Agriculture  and  Rural 
Development  (2012)  Rural  Development  in  the  European  Union.  Statisticul  and 
Economic  Information.  Report  2012,  December. 

279  Daniel  Chirot,  Op.  cit.,  p.  85. 

280  Constantin  Stere,  Op.  cit.,  p.  50. 

281  Ibidem,  p.  105. 

282  Daniel  Chirot,  Op.  cit. 

Problema  modernizării  ruralului  este  cercetată  în  studiile  des¬ 
pre  dezvoltarea  modernă  a  unor  economii  emergente,  cum  este 
China.  în  contrast  puternic  cu  URSS  şi  cu  alte  ţări  comuniste,  mo¬ 
dernizarea  Chinei  nu  s-a  făcut  prin  distrugerea  ţărănimii  de  către 
regimul  comunist.  Modernizarea  chineză  s-a  bazat  pe  internali- 
zarea  principiilor  revoluţiei  industriale,  dar  şi  pe  revigorarea  ca¬ 
racteristicilor  indigene  ale  unei  societăţi  predominant  rurale  prin 
strategia  de  extindere  a  beneficiilor  modernizării  pentru  sănătate, 
educaţie  şi  bunăstare  în  zonele  rurale.283  Giovanni  Arrighi  afirmă 
că  problema  fundamentală  a  decidenţilor  chinezi  este  opţiunea 
pentru  un  mod  de  a  guverna  şi  de  a  dezvolta  o  ţară  cu  o  populaţie 
rurală  mai  mare  decât  întreaga  populaţie  a  Africii,  a  Americii 
Latine  şi  a  Europei.  Această  idee  explică  multe  din  obstacolele 
modernităţii  şi  ale  modernizării  în  societăţile  predominant  agrare. 
Dacă  în  ţări  cu  o  populaţie  rurală  de  mărimea  unei  provincii  chi¬ 
neze,  de  pildă  România,  modernizarea  şi  modernitatea  nu  au  reuşit 
din  cauza  industrializării  forţate  şi  a  distrugerii  proprietăţii  în  agri¬ 
cultură,  este  limpede  că  modernizarea  în  China  este  o  demonstraţie 
a  oportunităţii  evoluţiei  moderne  a  societăţii  prin  prioritatea 
acordată  dezvoltării  agriculturii  şi  satului.  Este  un  argument  al 
modernităţii  tendenţiale,  deci  modernitatea,  în  tendenţialitatea 
ei,  a  determinat  China  să  se  modernizeze  însă  nu  ad  litteram  pe 
aceleaşi  coordonate  ca  în  Occident  cum  au  procedat  alte  societăţi 
agrare,  ci  prin  strategii  speciale  pentru  o  societate  rurală. 

într-o  altă  ţară  asiatică,  India,  modernizarea  a  generat  pauperi¬ 
zarea  şi  proletarizarea  ţărănimii  din  cauza  penetrării  capitalismului 
industrial,  a  influenţei  corporative  şi  a  afacerilor  imobiliare.284  S-a 
argumentat  că  formele  de  creştere  industrială  capitalistă  în  secolul 

283  Giovanni  Arrighi  (2007)  Adam  Smith  in  Beijing.  London:  Verso,  p.  374. 

284  S.  Gurusamy  and  B.  Sarathi  Partha  (2013)  Peasants-Land- 
Modernisation  in  India:  Issues  and  Challenges,  Journal  of  Economic  Policy  and 
Research.  8.1.  Oct  2012-Mar  2013,  p.  99. 

al  XXI-lea  din  ţări  agrare  mari,  cum  ar  fi  China,  India  şi  ţările  din 
sud-estul  Asiei,  au  loc  în  contextul  conservării  culturilor  ţărăneşti 
şi  al  producţiei  ţărăneşti,  dar  în  condiţii  complet  modificate  faţă  de 
modul  tradiţional  de  exploatare  a  pământului.285 

Evoluţia  modernă  din  societăţile  nonoccidentale  a  accentuat 
decalajul  dintre  sectorul  economic  dominant  -  agricultura  pre- 
capitalistă,  lipsită  de  investiţii  în  tehnologie  -  şi  organismul  poli- 
tico-juridic  de  tip  occidental,  situaţie  regăsită  inclusiv  în  Europa. 
Decalajele  economice  dintre  Estul  Europei  şi  Vestul  Europei  au 
devenit  semnificative  încă  din  Evul  Mediu,  atunci  când  producti¬ 
vitatea  agricolă  a  Occidentului  a  crescut  mult  mai  rapid  decât  în 
Europa  Răsăriteană.286  Dacă  structurile  de  producţie  capitalistă 
funcţionau  mai  mult  sau  mai  puţin  în  celelalte  sectoare  economice, 
acestea  se  impuneau  în  agricultură  cu  multe  dificultăţi  deoarece  nu 
a  fost  transformat,  profund,  cadrul  economic  şi  social  al  satului. 

Din  cele  spuse  până  aici  rezultă  că  factorul  fundamental  cu  in¬ 
fluenţă  directă  asupra  modernităţii  tendenţiale  îl  constituie  perpe¬ 
tuarea  în  timp  a  civilizaţiei  şi  culturii  rurale  rezistente  la  valorile 
moderne  solvente,  dar  şi  faţă  de  modalităţile  de  modernizare,  opuse 
spiritului  comunitar  al  satului.287  De  pildă,  modernitatea  tendenţia- 
lă  este  asociată  chestiunii  dominante  a  epocii  româneşti  moderne  - 
problema  agrară.  România  a  cunoscut  transformări  moderne,  unele 
substanţiale,  dar  ele  nu  au  atins  decât  în  mică  măsură  comunitatea 
rurală.  Aceasta  se  explică  prin  faptul  că  nu  s-a  acceptat  „expropri¬ 
erea  ţăranilor  şi  transformarea  lor  în  proletari  agricoli.”  288  Aici  stă 

285  Partha  Chatterjee  (2008)  Peasant  cultures  of  the  twenty-first  century, 
Inter-Asia  Cultural  Studies,  Volume  9,  T,  p.  116. 

286  Bogdan  Murgescu,  Op.  cit.,  p.  T9. 

287  Constantin  Schifirneţ  (2012)  Tendential  modernity,  Social  Science 
Information,  voi.  51  no.  1  pp.  22-51. 

288  Vlad  Georgescu  (1992)  Istoria  românilor  de  la  origini  pînă  în  zilele 
noastre.  Bucureşti:  Editura  Humanitas,  p.  143. 

diferenţa  faţă  de  Occident,  unde  ţăranii,  prin  mecanisme  econo¬ 
mice  capitaliste,  au  fost  deposedaţi  de  proprietăţile  lor  şi  obligaţi 
să  devină  proletari.  Statul  român  modern  s-a  constituit  ca  urmare 
a  întăririi  proprietăţii  ţărăneşti  şi  diminuării  marii  proprietăţi.  S-a 
mers  pe  calea  împroprietăririi  ţăranilor,  pentru  că  nu  exista  altă 
modalitate  de  a-i  absorbi  ca  forţă  de  muncă  în  alte  sectoare  econo¬ 
mice  ca  muncitori  aşa  cum  s-a  întâmplat  în  Occident.  Iată  dar  că 
legile  agrare  româneşti  nu  vizau  atât  ameliorarea  condiţiei  sociale 
a  ţăranilor,  ci,  în  numele  lor,  s-a  acţionat  pentru  crearea  unui  stat 
modern,  care  de  fapt  nu-i  reprezintă  şi  nu  le  rezolvă  situaţia  eco¬ 
nomică  şi  socială.  O  parte  din  vechea  clasă  a  marilor  proprietari  a 
devenit  burgheză,  fără  a  produce  schimbări  în  condiţia  ţăranului, 
dar  trebuie  spus  că  burghezia  naţională  a  susţinut  procesele  de  mo¬ 
dernizare  în  societăţile  agricole. 289 

Modernizarea  s-a  făcut  numai  în  beneficiul  real  al  unui  grup 
minoritar,  iar  restul  populaţiei,  predominant  rurale,  a  trebuit  să  su¬ 
porte  costurile  exorbitante  de  întreţinere  a  unor  instituţii  care  nu 
contribuiau  la  modernizarea  satului.  în  acelaşi  sens,  s-a  afirmat  că 
sistemul  juridic  modern  este  nepotrivit  pentru  o  societate  rurală 
bazată  pe  o  economie  ţărănească  mică  deoarece  este  foarte  disper¬ 
sată  şi  nespecializată.290 

în  societăţile  rurale  modernitatea  este  numai  tendenţială  şi 
proiectivă,  iar  ea  reflectă  calea  de  modernizare  ce  urmează  a  se 
împlini.  Trecerea  de  la  societatea  rurală  la  societatea  moder¬ 
nă  este  tendenţială  datorită  determinismului  social  tendenţial. 
Modernitatea  tendenţială  exprimă  vulnerabilitatea  social-econo- 
mică  a  ruralului  şi  dependenţa  sa  tot  mai  intensă  de  urban.  Satul 

289  Barrington  Moore  (1966)  Social  Origins  of  Dictatorships  and 
Democracy:  Land  and  Peasant  in  the  Making  of  the  Modern  World.  Boston: 
Beacon  Press. 

290  Wen  Tiejun  (2007)  Deconstructing  Modernization,  Chinese  Sociology 
and  Anthropology,  39  (4),  p.  2i. 

şi  ţărănimea  nu  au  fost  integrate  în  procesele  de  modernizare.  Din 
această  cauză  s-a  ajuns  la  o  separare  între  lumea  modernă  a  ora¬ 
şului  şi  lumea  premodernă  a  satului.  Ţărănimea,  cea  mai  nume¬ 
roasă  clasă  socială,  este  exclusă  din  proiectele  de  modernizare,  ea 
continuând  să  muncească  şi  să  trăiască  într-o  lume  premodernă, 
patriarhală,  fiind  departe  de  poziţia  de  producător  şi  de  consuma¬ 
tor  al  produselor  capitaliste.  Vechea  familie  patriarhală  a  dăinuit  şi 
mai  dăinuie  în  sate,  iar  sistemul  de  valori  al  individului  se  pliază  pe 
normele  şi  valorile  grupurilor  din  comunitatea  rurală.  Modul  de 
viaţă  patriarhal  nu  este  atins  de  reglementările  legislative  moderne. 
Viaţa  unor  locuitori  din  mediul  rural  nu  diferă  prin  nimic  de  viaţa 
celor  din  perioada  secolului  al  XlX-lea. 

Structuri  ale  civilizaţiei  moderne  sunt  prezente  în  pondere  re¬ 
dusă  în  mediul  rural  contemporan,  iar  ţărănimea  şi  satul  continuă 
să  fie  depozitarele  lumii  tradiţionale  care  nu  a  fost  înlăturată  de 
lumea  modernă  şi  raţională.  Cu  toate  acestea,  nu  au  existat  politici 
guvernamentale  de  transformare  socială  şi  economică  modernă 
a  ţăranilor  şi  de  creştere  a  accesului  lor  la  modernizare.  Faptul  că 
statul  nu  a  adoptat  strategii  de  schimbare  radicală  în  agricultură  a 
fost  principala  cauză  a  disparităţilor  persistente  din  societăţile  cu 
modernitate  tendenţială.  Dimpotrivă,  factori  precum  ritmul  lent  al 
industrializării,  controlul  şi  monopolul  pe  producţia  şi  distribuţia 
de  bunuri  industriale,  cererea  scăzută  de  bunuri  şi  servicii  din  par¬ 
tea  majorităţii  populaţiei  (în  principal,  din  mediul  rural)  şi  nivelul 
scăzut  de  urbanizare  au  blocat  transformări  radicale  în  agricultură 
şi  în  atitudinea  ţărănimii  faţă  de  exploatarea  capitalistă  a  terenuri¬ 
lor  agricole.  Sistemele  agrare  şi  ţărăneşti  sunt  factori  de  blocare  a 
modernităţii  numai  dacă  schimbările  vizează  distrugerea  lor  şi  nu 
sunt  parte  a  proiectului  de  modernizare. 


Capitolul  VIII 

Statul  -  producător  de  modernitate 


Analiza  modernităţii  tendenţiale  nu  poate  trece  peste  aborda¬ 
rea  ei  în  relaţie  cu  implicarea  statului  în  modernizarea  societăţii, 
în  producerea  de  către  acesta  a  unor  mari  schimbări  sociale,  politi¬ 
ce,  economice,  instituţionale  şi  juridice.  Argumentul  meu  de  bază 
izvorăşte  din  premisa  că  modernizarea  şi  modernitatea  au  avut  o 
altă  evoluţie  în  societăţile  non-occidentale  ale  căror  state  s-au  con¬ 
stituit  în  secolul  al  XlX-lea  şi  în  secolul  al  XX-lea  datorită  contexte¬ 
lor  istorice,  geopolitice  şi  sociale  determinate  de  dependenţa  mul¬ 
tiseculară  în  raport  cu  imperii  sau  state  puternice. 

Istoria  modernă  a  multor  popoare  din  spaţiul  non-occidental 
este  străbătută  de  acţiunea  de  creare  rapidă  a  unei  naţiuni  moderne 
şi  a  unui  stat  independent.  Construirea  acestui  stat  este  configura¬ 
tă  de  principii  şi  instituţii  ale  modernităţii  împrumutate  din  ţări 
europene,  de  exemplu  sistemul  legislativ,  parlamentul,  constitu¬ 
ţia,  dar  funcţionarea  lor  are  loc  într-o  societate,  dominant  rurală 
şi  tradiţională  ale  cărei  norme  şi  valori  sunt  diferite  de  acelea  ale 
societăţii  moderne  occidentale. 

S-a  discutat  despre  stat  „ca  recipient  de  salvgardare  şi  limită  a 
modernităţii  fiind  un  instrument  de  restricţionare  a  practicilor  şi 
de  disciplinare  a  persoanelor  fizice.”291  Modernizarea  condusă  de 

291  Peter  Wagner  (1994)  A  Sociology  of  Modernity:  Liberty  and  Discipline, 
ed.cit.,  p.  7. 

stat  a  fost  intrinsec  legată  de  modernizarea  statului  însuşi.  Toate 
proiectele  de  modernizare  au  încercat  să  redefinească  rolul  statului 
în  societate.  în  plus,  nevoia  de  control  asupra  procesului  de  moder¬ 
nizare  a  creat  necesitatea  unui  stat  care  să  funcţioneze  în  parametri 
raţionali.  Ca  urmare,  instituţiile  statului  au  fost  supuse  la  procese 
importante  de  modernizare. 

în  procesul  de  modernizare,  statul  a  fost  un  instrument  în  mâna 
unei  clasei  sociale  -  burghezia  -  şi  de  aceea  el  a  apărut  ca  expo¬ 
nentul  intereselor  sociale  ale  acesteia,  care  nu  sunt  întotdeauna  în 
concordanţă  cu  interesele  tuturor  componentelor  societăţi,  deşi 
statul  s-a  prezentat  ca  un  actor  social  neutru  cu  acţiune  asupra  în¬ 
tregii  societăţi. 

Până  la  examinarea  implicării  statului  în  modernizarea 
societăţilor  cu  modernitate  limitată  discut,  succint,  despre  evoluţia 
statului  în  Occident  având  în  vedere  organizarea  structurilor  statale 
din  multe  ţări  non-occidentale  în  această  formă  a  organelor  statale 
reprezentative  din  ţări  apusene.  în  Occident,  statul  naţional  a  fost 
întemeiat  în  secolele  XVI-XVII  ca  alternativă  la  localismul  oraşelor 
şi  al  domeniilor  feudale.292  Consolidarea  unor  mari  state  teritoriale 
s-a  realizat  în  Europa  de  Vest  şi  de  Nord  prin  preluarea  unor  tehnici 
administrative  şi  adoptarea  de  atitudini  morale  din  micile  oraşe- 
state  italiene,  între  secolele  al  XlII-lea  şi  al  XV-lea,  prin  asocierea 
aristocraţiei  rurale  cu  burghezia  urbană  într-o  comunitate  teritori- 
al-politică  efectivă,  unită  de  sentimente  patriotice  şi  de  o  birocraţie 
profesionistă.293  Datorită  acţiunilor  şi  funcţiilor  statului  s-a  ajuns  la 
o  creştere  a  eficacităţii  administraţiei  publice.  Majoritatea  guver¬ 
nelor  europene  a  pus  accent  pe  sprijinirea  activităţilor  comerciale 
şi  financiare  şi  accelerarea  dezvoltării  economice.  A  fost  nevoie  de 
stat  ca  să  creeze  pieţele,  ca  element  intrinsec  economiei  moderne.294 

292  William  H.  McNeill,  Op.  cit.,  p.  566. 

293  Ibidem,  p.  567. 

294  Mark  Blyth  (2015)  Austeritatea.  Istoria  unei  idei  periculoase. 

în  statele  occidentale,  clasele  de  mijloc  aveau  o  poziţie  puternică 
în  cadrul  aparatului  guvernamental  şi  exercitau  presiuni  puternice 
asupra  deciziilor  politice  importante.  în  spaţiul  occidental,  valorile 
democraţiei  şi  ale  libertăţii  au  apărut  ca  urmare  a  aspiraţiilor  şi  in¬ 
tereselor  burgheziei  pentru  a  căror  susţinere  această  clasă  a  edificat 
statul  naţional.  înainte  de  a  avea  puterea  politică,  burghezia  occi¬ 
dentală  a  avut  puterea  economică  -  element  fundamental  în  im¬ 
punerea  unui  regim  politic  burghez.  Statul  naţional  se  organizează 
după  principiul  suveranităţii  naţionale:  naţiunile  au  dreptul  natural 
şi  imprescriptibil  de  a  se  organiza  ca  state  suverane.  Independenţa 
naţională  apare  ca  o  precondiţie  a  dezvoltării  sociale  moderne.  în 
Occident,  statul  a  creat  cadrul  pentru  funcţionarea  unei  societăţi 
puternice  cu  o  societate  civilă  complexă,295  plus  tradiţie  democra¬ 
tică  temeinică,  de  lungă  durată  şi  cu  structuri  instituţionale  şi  o 
birocraţie  consolidată.  Statul  a  susţinut  potenţialul  instituţiilor  oc¬ 
cidentale  pentru  modernizarea  societăţii. 

în  Occident,  statele  naţiune  au  avut  putere  administrativă  mult 
mai  eficientă  decât  au  fost  capabile  statele  premoderne  să  o  facă, 
şi,  prin  urmare,  chiar  statele  destul  de  mici  au  putut  mobiliza  re¬ 
surse  sociale  şi  economice.296  Toate  statele  dezvoltate  pun  accent 
pe  industrie  ca  o  condiţie  fundamentală  pentru  creşterea  bogăţiei 
şi,  de  aceea,  interesele  economice  au  prioritate  faţă  de  cele  politice. 
Influenţa  unui  stat  în  relaţiile  internaţionale  este  condiţionată  de 
nivelul  bogăţiei  sale. 297 

Nivelul  de  implicare  a  statului  în  modernizare  este  diferit,  prin 
comparaţie,  în  ţări  occidentale.  De  pildă,  s-a  pus  întrebarea  de  ce 

Traducere  de  Silvia  Dumitrache,  cu  o  prefaţă  de  Cornel  Ban.  Cluj-Napoca: 
Editura  Tact. 

295  Jiirgen  Habermas  (2005)  Sfera  publică  şi  transformarea  ei  structurală, 
ed.cit. 

296  Anthony  Giddens  (1990)  The  Consequences  of  Modernity,  ed.cit.  p.  63. 

297  Ibidem,  p.  67. 

modernizarea  în  Italia  nu  a  avut  acelaşi  succes  ca  în  Germania,  date 
fiind  existenţa  unor  asemănări  izbitoare  între  Italia  şi  Germania. 
Ambele  naţiuni  au  fost  fragmentate  politic.  în  ambele  naţiuni 
exista  un  stat  (Prusia  în  cazul  Germaniei,  Piemont  în  cazul  Italiei) 
cu  instituţii  birocratice  centralizate  apărute  în  perioada  modernă 
timpurie.  în  ambele  cazuri,  procesul  de  unificare  a  implicat  extin¬ 
derea  acţiunii  instituţiilor  statului  asupra  naţiunii,  susţine  Shefter. 
Cu  toate  aceste  similitudini,  între  cele  două  ţări  au  fost  diferenţe 
cruciale.  în  Germania,  înainte  de  unificare,  regiunea  cea  mai  îna¬ 
poiată  economic  şi  social  (la  Est  de  Elba)  a  fost  guvernată  de  stat  ale 
cărei  instituţii  au  fost  extinse  asupra  naţiunii  recent  unificate.  Acest 
lucru  a  însemnat  integrarea,  în  aparatul  administrativ  al  naţiunii,  a 
celui  mai  important  segment  al  claselor  latifundiare  din  Germania 
şi  participarea  sa  directă  la  guvernarea  noului  stat  german.  în  Italia, 
regiunea  Mezzogiorno,  zona  cea  mai  înapoiată  economic  şi  social, 
nu  a  fost  guvernată  de  către  statul  care  a  realizat  unificarea,  ci  mai 
degrabă  de  un  regim  propriu  (Regatul  celor  Două  Sicilii).  Din  acest 
motiv,  clasele  latifundiare  din  Sudul  Italiei  (membri  ai  clasei  de 
mijloc,  Biserica,  şi  ţărănimea)  nu  au  avut  nici  o  miză  în  integritatea 
birocraţiei  care  le  guverna.298 

O  situaţie  specifică  intâlnim  în  ţara  modernităţii  structura¬ 
te,  Franţa,  unde  regiunea  Bretagne  rămăsese  în  secolul  al  XIX- 
lea  la  nivelul  secolului  al  XV-lea,  predominant  rurală,  ocolită  de 
revoluţia  industrială.  Datorită  intervenţiei  statului,  regiunea  a  fost 
nevoită  să  se  supună  aceloraşi  legi  care  guvernau  întreaga  societate 
din  Franţa,  şi  drept  consecinţă,  s-a  modernizat  în  ritm  accelerat,  un 
exemplu  de  integrare  a  ţărănimii  în  structurile  moderne.  Din  stu¬ 
diul  lui  Eugen  Weber,  Peasants  into  Frenchmen:  The  Modernization 
of  Rural  France,  1870-1914,  rezultă  că  jumătate  din  populaţia 

298  Martin  Shefter  (1977)  Party  and  Patronage:  Germany,  England,  and 
Italy,  Politics  and  Society,  voi.  7,  p.  441-442. 

franceză  în  1870  a  fost  compusă  din  agricultori  şi  ţărani.299  Eugen 
Weber  a  remarcat  diferenţa  dintre  oraş  -  identic  pe  tot  teritoriul 
francez  -  şi  sat  -  caracterizat  de  o  „diversitate  remarcabilă  de  la  o 
regiune  la  alta  şi  chiar  de  la  o  provincie  la  alta.”300  Această  diversi¬ 
tate  din  mediul  rural  a  fost  omogenizată  de  revoluţia  industrială. 
Dezvoltarea  industrială  „a  lucrat  pentru  unificarea  lingvistică  a 
forţei  de  muncă  poliglote  care  a  migrat  spre  oraşe.  Schimbările  de 
pe  piaţă  au  lucrat  mai  lent,  dar  cu  efect  similar  în  mediul  rural.”301 
Impactul  industrializării  a  fost  susţinut  de  capacitatea  statului  fran¬ 
cez  de  a  facilita  migrarea  la  oraşe  a  populaţiei  rurale  prin  dezvol¬ 
tarea  sistemului  naţional  de  transport  rutier  şi  feroviar  inclusiv  în 
Bretagne,  regiune  puternic  rurală.302  în  acest  fel,  prin  reţeaua  de 
transport  „s-a  cimentat  unitatea  naţională.”303  Pe  scurt,  dezvolta¬ 
rea  oraşelor  franceze  industrializate,  combinată  cu  infrastructura 
de  stat  au  facilitat  migrarea  către  centrele  urbane  şi  au  stimulat  pe 
ţărani  să  înveţe  limba  franceză,  în  scopul  de  a  comunica  cu  produ¬ 
cători  şi  consumatori  de  pe  piaţa  urbană.  Eugen  Weber  susţine  că 
statul  francez  a  stabilit  căile  de  dezvoltare  a  satului  şi  a  dezvoltării 
identităţii  naţionale,304  şi,  în  consecinţă,  satul  a  traversat  procesele 
de  modernizare  prin  aceleaşi  căi  precum  toate  celelalte  componen¬ 
te  ale  societăţii  franceze. 

în  societăţile  cu  modernitate  tendenţială,  statul  este  configurat 
de  principii  ale  modernităţii,  dar  el  nu  funcţionează  pe  valori  ale 
democraţiei  moderne,  deoarece  guvernarea  este  obligată  să  gestio¬ 
neze  o  societate  care,  economic  şi  social,  este  predominant  agrară 

299  Eugen  Weber  (1976)  Peasants  into  Frenchmen:  The  Modernization  of 
Rural  France,  1870-1914,  p.  4. 

300  Ibidem,  p.  9. 

301  Ibidem,  p.  86. 

302  Ibidem,  p.  82. 

303  Ibidem,  p.  220. 

304  Ibidem,  p.  309. 

şi  rurală,  deci  premodernă.  în  societăţile  cu  modernitate  structu¬ 
rată  statul  naţional  depinde  de  economia  capitalistă  prosperă  şi  de 
bunăstarea  economică  a  populaţiei.  Prin  urmare,  ele  trebuie  să  se 
adapteze  la  schimbările  condiţiilor  comerciale  şi  industriale. 

A  devenit  un  loc  comun  teza  că  modernitatea  a  fost  întârziată  în 
ţările  non-occidentale  ca  şi  cum  aceste  ţări  ar  fi  pornit  în  procesul 
de  modernizare  odată  cu  ţările  occidentale.  întrebarea  este  de  către 
cine  a  fost  întârziată?  Realitatea  arată  că  modernizarea  din  ţări  pre¬ 
cum  Rusia,  China,  Turcia  şi  Japonia  s-a  produs,  cronologic,  după 
modernitatea  occidentală,  şi  ca  urmare  a  diseminării  valorilor  şi 
principiilor  acesteia,  însă  şi  datorită  faptului  că  reacţiile  împotriva 
dominaţiei  occidentale  au  jucat  un  rol  important  în  apariţia  lor.  De 
exemplu,  toate  aceste  societăţi  au  văzut,  în  statul  puternic,  agentul 
principal  de  modernizare.305  Statul  este  instituţia  modernă  cu  me¬ 
canisme  de  accelerare  a  recuperării  decalajelor  faţă  de  ţările  dez¬ 
voltate  şi  el  impulsionează  schimbările  economice  şi  reglementează 
cadrul  normativ  al  acestora. 

Particularităţile  modernizării  tendenţiale  sunt  conferite  şi  de 
tendinţa  de  evaluare  a  oricărei  activităţi  interne  prin  criteriul  com¬ 
paraţiei  cu  exteriorul,  în  special  cu  Occidentul.  Ţările  în  curs  de 
modernizare  au  ca  obiectiv  strategic  ajungerea  din  urmă  a  ţărilor 
dezvoltate,  pornind  de  la  premisa  că  toate  lucrurile  bune  vin  din 
Vest  şi  ele  trebuie  să  prindă  din  urmă  orice  se  întâmplă  în  Vest. 
în  realitate,  este  o  cursă  sisifică.  Este  foarte  greu  de  vorbit  în  ter¬ 
menii  rămânerii  în  urmă,  trebuie  totul  raportat  la  nişte  indicatori. 
Dar  care  sunt  aceştia?  Cultural  nu  se  poate  vorbi  de  o  rămânere 
în  urmă.  Culturile  nu  pot  fi  comparate  în  termeni  cantitativi.  La 
fel  şi  civilizaţiile.  Axiologic  este  foarte  greu  de  susţinut  ideea  ră¬ 
mânerii  în  urmă  a  unei  societăţi  sau  a  superiorităţii  ei.  Ţările  cu 

305  Ibrahim  Kaya  (2004)  Modernity,  openness,  interpretation:  A  perspec¬ 
tive  on  multiple  modernities.  Social  Science  Information  43(1),  p.  46. 

modernitate  tendenţială  au  cunoscut,  timp  de  sute  de  ani,  subdez¬ 
voltarea.  şi  acumularea  de  decalaje  economice,  în  timp  ce  ţările 
dezvoltate  au  devenit  mai  bogate.  Există  explicaţii  despre  această 
realitate  asupra  cărora  nu  insist.306  După  cum  s-a  spus,  reducerea 
decalajelor  de  dezvoltare  nu  poate  fi  realizată  exclusiv  prin  forţele 
pieţei,  deoarece  acestea  au  tendinţa  de  a  provoca  mai  degrabă  di¬ 
vergenţă  şi  polarizare  între  ţări  şi  regiuni  tot  mai  bogate  şi  ţări  şi 
regiuni  care  cunosc  stagnare  şi  declin  economic.307 

Modernitatea  tendenţială  derivă  din  actele  de  modernizare  şi 
este  măsura  gradului  în  care  statul  naţional  produce  modernitate. 
Modernizarea  a  fost  şi  este  încă  un  proces  de  construcţie  politică 
instituţională,  care  are  prioritate  faţă  de  dezvoltarea  economică. 
Statul  a  acordat  prioritate  construcţiei  naţionale,  iar  problemele  le¬ 
gate  de  dezvoltarea  economică  şi  socială  au  fost  amânate  sau  subor¬ 
donate  chestiunii  naţionale.  Esenţială  a  fost  şi  este  conturarea  unei 
identităţi  naţionale.  Aşadar,  nu  putem  eluda  contextul  cultural  şi 
istoric,  cu  efect  în  conduita  faţă  de  alte  ţări  exprimată  în  sentimen¬ 
tul  de  inferioritate  şi  neputinţă.  Există  o  mentalitate  şi  o  conduită 
ale  celui  dintr-o  ţară  apreciată  ca  fiind  mai  puţin  dezvoltată,  anume 

306  Mihail  Manoilescu  (1929)  Iheorie  du  Protectionnisme  et  de  l’Echange 
International.  Paris:  Marcel  Giard;  Andre  Gunder  Frank  (1966)  The 
Development  of  Underdevelopment,.  Monthly  Review,  September,  pp.  17- 
30;  Fernando  Henrique  Cardoso  and  Enzo  Faletto  (1979)  Dependency  and 
Development  in  Latin  America.  Berkeley:  University  of  California  Press;  Ian 
Roxborough  (1979)  Theory  of  Underdevelopment,  New  Jersey:  Humanities 
Press;  Amartya  Sen  ( 1 98 1 )  Poverty  and  Famines:  An  Essay  on  Entitlement  and 
Deprivation.  Oxford:  Clarendon  Press;  Joseph  L.  Love  (1990)  Theorizing  un¬ 
derdevelopment:  Latin  America  and  Romania,  1860-1950.  Estudos  Avanţados 
4(8):  62-95;  Joseph  L.  Love  (1996)  Crafting  the  Third  World:  JlKorizing  un¬ 
derdevelopment  in  Rumania  and  Brazii.  Stanford,  CA:  Stanford  University 
Press;  Bogdan  Murgescu  (2010)  România  si  Europa:  Acumularea  decalajelor 
economice  (1500-2010),  Iaşi:  Polirom. 

307  Aurel  Iancu  (2007)  Convergenţa  reală  şi  integrarea,  Revista  Economica, 
pp.  19-39. 

aspiraţia  de  a  ajunge  la  nivelul  celor  din  ţările  dezvoltate,  de  a  trăi 
ca  în  Occident  sau  ca  în  America  de  Nord. 

Paradoxul  dezvoltării  în  majoritatea  ţărilor  pe  cale  de  a  se  mo¬ 
derniza  constă  în  faptul  că  decalajele  economice  faţă  de  alte  ţări 
s-au  mărit  în  loc  să  scadă.  Eu  văd  o  explicaţie  a  acestui  fapt,  de  pildă 
pentru  România,  în  spaţiul  de  dezvoltare  în  care  fiinţează,  cel  al 
Europei  Răsăritene,  până  acum  dovedit  a  fi  nepotrivit  unei  dezvol¬ 
tării  economice  performante.  România  a  fost  în  toată  perioada  de 
modernizare  o  economie  periferică  în  raport  cu  marile  economii 
europene,  iar  toate  crizele  economice  şi  financiare  internaţionale 
au  condus  la  creşterea  decalajelor  dintre  economia  românească 
subdezvoltată  şi  economiile  avansate. 

Se  aduce  mereu  exemplul  Germaniei,  care  în  mai  puţin  de  15 
ani  a  reuşit  să  ajungă  dintr-o  ţară  distrusă  prin  învingerea  ei  la 
sfârşitul  celui  de  al  doilea  război  mondial  în  cea  mai  mare  putere 
europeană,  fără  a  se  lua  în  seamă  că  aceasta,  deşi  învinsă,  aparţi¬ 
nea  unui  alt  spaţiu  geopolitic  de  dezvoltare,  elocventă  fiind  asis¬ 
tenţa  prin  planul  Marshal,  sprijin  pe  care  ţara  noastră  nu  l-a  primit 
niciodată.  Dimpotrivă,  România  nu  a  reuşit  să  recupereze  măcar 
datoriile  unor  state  din  Asia  şi  Africa  pentru  lucrări  efectuate  de 
întreprinderi  româneşti308. 

O  chestiune  esenţială  în  acţiunea  statului  în  modernizare  o 
reprezintă  dispunerea  de  resurse  umane  şi  financiare.  Ne  referim 
doar  la  un  singur  exemplu  edificator.  Construcţia  noilor  regimuri 
politice  apărute  după  declararea  independenţei  Americii  Latine 
s-a  făcut  prin  importul  instituţional  al  democraţiei  din  SUA.  O 
idee  ce  merită  a  fi  aprofundată  afirmă  că  promovarea  externă  a 
democraţiei  a  determinat  o  serie  de  ţări  latino-americane,  cu  state 
şi  societăţi  neconsolidate,  să  adopte  mai  multe  instituţii  avansate 

308  Constantin  Schifirneţ  (2013)  Românii,  cum  au  fost  şi  cum  sunt ,  ed.cit. 
p.  95. 

decât  ar  fi  putut  acestea  să  le  susţină  uman,  economic  şi  financiar 
pe  plan  intern. 309 

Evoluţia,  în  timp,  a  statului  naţional  a  relevat  efectele  benefice 
ale  organizării  statale  moderne  pentru  naţiuni  al  căror  stat  s-a  con¬ 
stituit  mai  târziu.  în  scopul  susţinerii  noilor  procese,  caracteristice 
societăţii  moderne:  democraţia,  cetăţenia,  libertatea,  competiţia 
politică,  diversitatea  ideologică,  secularizarea,  capitalismul,  se  cre¬ 
ează  forme  de  guvernare  întruchipate  de  statul  naţional  bazat  pe 
organizarea  birocratică  a  instituţiilor  sale.  în  acest  context  apar  şi 
limitele  modernităţii  produse  de  stat.  Pentru  a  democratiza  soci¬ 
etatea  şi  a  dezvolta  economia  au  fost  necesare  structuri  statale.  în 
mod  logic,  statul  naţional  ar  trebui  să  protejeze  clasele  majoritare, 
or,  de  fapt,  statul  naţional  a  acţionat  mai  mult  pentru  a  crea  burghe¬ 
zia,  iar  nu  pentru  a  dezvolta  sectoare  şi  comunităţi  precum  agricul¬ 
tura,  satul  şi  ţărănimea. 

Trebuie  spus  că,  în  modernitatea  tendenţială,  acţiuni  şi  eveni¬ 
mente  declanşate  de  modernizarea  socială  şi  de  modernizarea  poli¬ 
tică  nu  se  petrec  în  acelaşi  timp.  în  spaţiul  non-occidental,  moder¬ 
nizarea  a  fost  prioritar  politică  fiindcă  au  existat  grupuri  politice 
a  căror  mentalitate  şi  conduită  erau  moderne.  La  aceasta  adaug 
importanţa  civilizaţiei  moderne  în  afirmarea  şi  susţinerea  tendin¬ 
ţelor  de  constituire  a  grupurilor  etnice  şi  naţionale  în  state  naţio¬ 
nale  suverane.  Procesele  de  modernizare  au  contribuit  hotărâtor 
la  afirmarea  valorilor  naţionale,  la  consolidarea  unităţii  culturale, 
precum  şi  crearea  condiţiilor  de  înfăptuire  a  statului  naţional.310  Ca 
să  fie  oferite  drepturi  similare  cu  acelea  din  democraţiile  moderne 
era  necesară,  înainte  de  toate,  existenţa  cadrului  naţional.  Modelul 
naţional  non-occidental  este  gândit  ca  un  model  etnic,  deoarece  în 

309  Kurt  Weyland,  Op.cit.,  p.  46. 

310  Constantin  Schifirneţ  (2001)  Geneza  modernă  a  ideii  naţionale:  psiho¬ 
logie  etnică  şi  identitate  românească,  ed.cit.,  p.  56. 

definirea  naţiunii  esenţiale  sunt  comunitatea  de  origine  şi  cultura 
autohtonă. 

Reluând  o  afirmaţie  despre  România,  remarc  că  valorile 
civilizaţiei  şi  culturii  occidentale  nu  au  fost  impuse,  ci  ele  au  pă¬ 
truns  sau  au  fost  adoptate  pe  calea  aculturaţiei  spontane.  S-a  con¬ 
struit  un  stat  modern  în  lipsa  unei  societăţi  modernizate,  susţi¬ 
nut  printr-un  organism  birocratic,  însă  nepregătit  să  eficientizeze 
activitatea  instituţiilor  sale.  Prin  urmare,  modernizarea  societăţii 
s-a  concretizat,  în  principal,  în  construcţia  instituţională  politică, 
dar  nu  şi  în  edificarea  economiei  capitaliste  deoarece  particulari¬ 
tăţile  de  evoluţie  istorică  nu  permiteau  dezvoltarea  acestui  tip  de 
producţie.  Instituţiile  nu  au  evoluat  şi  nu  evoluează  organic  con¬ 
form  cu  situaţiile  reale.311 

Spre  deosebire  de  Occident,  unde  burghezia  a  deţinut  puterea 
politică,  ca  urmare  a  puterii  ei  economice,  în  celelalte  zone  ale  lu¬ 
mii  modernitatea  a  fost  creată  pe  căi  birocratice,  dar  nu  de  o  biro¬ 
craţie  în  sensul  dat  de  Weber,  derivată  din  sistemul  instituţional 
burghez  şi  din  raţionalitatea  formală312  ci  de  o  birocraţie  constituită 
ca  urmare  a  reformării  societăţii  de  sus  în  jos  de  către  elite  situate 
în  poziţii  de  vârf  în  administraţie.  Statul  a  creat  cadrul  politico-ju- 
ridic  similar  cu  cel  din  societatea  apuseană,  care  a  permis  ca  bur¬ 
ghezia  să  dispună  de  puterea  politică  şi,  pe  această  bază,  să  aibă 
acces  la  resursele  economice.  în  societăţile  pe  cale  de  modernizare, 
statul  naţional  a  fost  creat  în  contextul  unei  economii  precare,  iar 
intervenţia  lui  în  procesele  de  dezvoltare  nu  se  produce  în  acelaşi 
mod  cum  a  acţionat  statul  din  ţările  occidentale  în  primele  faze 
ale  modernizării,  în  crearea  infrastructurii  economice:  „La  început, 

311  Constantin  Schifirneţ  (2014)  Mass-media,  modernitate  tendenţială  şi 
europenizare  în  era  Internetului ,  Bucureşti:  Tritonic,  2014,  p.  61. 

312  Scott  Lash  and  Sam  Whimster  (Eds)  (1987)  Max  Weber,  Rationality 
and  Modernity.  London:  Allen  &  Unwin. 

puterea  statelor  europene  occidentale  s-a  întemeiat  pe  dezvoltarea 
lor  economică  deşi  efectele  de  stimulare  ale  construcţiei  statale  nu 
ar  trebui  să  fie  subestimate.  Dar  mai  târziu,  politic,  efortul  de  a  con¬ 
strui  structuri  statale  puternice  a  devenit  baza  creşterii  economice. 
Ambiţii  politice  şi  idealuri  au  fost  limitate  de  ceea  ce  anumite  eco¬ 
nomii  ar  putea  suporta,  dar  limitările  economice  au  stabilit  limite 
de  acţiune  politică  şi  nu  invers.”313 

O  dimensiune  fundamentală  a  statului  modern  este  conferită 
de  sistemul  său  birocratic.  Funcţionarea  instituţiilor  sale  cunoaşte 
direcţii  diferite  de  alte  zone  ale  societăţii.  S-a  remarcat  că  refor¬ 
ma  administrativă,  peremptorie  pentru  stabilitatea  socială  în  orice 
stat,  nu  a  evoluat  tot  atât  de  eficient  ca  reformele  din  alte  subsiste¬ 
me  ale  sistemului  politic  din  Grecia,  Italia,  Portugalia  şi  Spania.  în 
timp  ce  consolidarea  democraţiei  în  aceste  ţări  s-a  produs  ca  un 
proces  îndelungat  de  modernizare  politică  şi  socio-economică,  în 
sectorul  birocraţiei  de  stat  a  existat  un  ritm  mai  lent  de  schimbare. 
Cauzele  acestui  decalaj  ar  sta  în  faptul  că  birocraţiile  din  Europa  de 
Sud  au  fost  supuse  la  democratizare,  modernizare  şi  europenizare, 
toate  având  loc  aproximativ  în  acelaşi  timp,  spre  sfârşitul  secolului 
al  XX-lea.  Spre  deosebire  de  birocraţiile  din  Europa  de  Vest,  cele 
patru  birocraţii  menţionate  nu  au  dezvoltat  administraţii  weberie- 
ne,  supuse  statului  de  drept  şi  controlului  democratic.  în  secolul  al 
XlX-lea  şi  în  secolul  al  XX-lea,  ele  au  luptat  cu  tradiţii  lungi  de  au¬ 
toritarism  şi  clientelism.314  Alte  birocraţii  moderne,  în  special  cele 

313  Daniel  Chirot  (Ed.)  (1989)  The  Origins  of  Backwardness  in  Eastern 
Europe.  Berkeley:  University  of  California  Press,  p.  li. 

314  Sotiropoulos,  Dimitri  A.  (2004).  Democratization,  administrative  re- 
form  and  the  state  in  Greece,  Italy,  Portugal  and  Spain :  Is  there  a  ‘model’  of  South 
European  bureaucracy?  Discussion  Paper  No.  17.The  Hellenic  Observatory, 
LSE.  p.  10.  Available  from:  http://www.lse.ac.uk/europeanInstitute/research/ 
hellenicObservatory/pdf/DiscussionPapers/Sotiropoulosl7.pdf  accesat  în  5 
octombrie  2015. 

din  Europa  de  Vest,  au  devenit,  mai  întâi,  moderne  şi,  cu  excepţia 
perioadei  interbelice,  au  funcţionat  în  regimuri  democratice.  Prin 
urmare,  tendinţele  istorice  şi  funcţiile  politice  şi  economice  speci¬ 
fice  statului  în  Europa  de  Sud  au  creat  un  context  social  de  apariţie 
a  unui  model  distinct  de  birocraţie,  caracterizat  prin  reproducerea 
de  către  stat  a  inegalităţilor  de  clasă  socială,  profesională,  de  gen 
social  şi  reproducerea  relaţiilor  patron-client  la  nivel  individual  şi 
colectiv.  în  concluzie,  statul  în  Europa  de  Sud  a  funcţionat  intr-un 
mod  particularist  şi  clientelar. 315  în  Europa  de  Sud,  supraproducţia 
de  norme  detaliate  pare  să  fi  avut  loc  într-o  măsură  mai  mare  decât 
în  Europa  de  Vest  sau  Europa  de  Nord,  cu  tendinţă  clară  către  regle¬ 
mentare  legală.  O  expresie  a  modernităţii  tendenţiale  o  reprezintă 
folosirea  pârghiilor  statului  în  susţinerea  intereselor  unor  grupuri. 
Semnificativ,  în  acest  sens,  este  clientelismul,  care,  în  Grecia,  de 
pildă,  a  dus  la  dezvoltarea  unui  stat  hipertrofie  şi  particularist  în 
imposibilitatea  de  a  facilita  reprezentarea  intereselor  pluraliste  aşa 
cum  se  observă  în  ţările  din  Europa  de  Vest.  Grecia,  ca  şi  alte  state 
din  Europa  de  Sud,  a  intrat  târziu  în  modernitate  şi  nu  are  o  socie¬ 
tate  civilă  puternică  nici  o  piaţă  puternică.316 

în  concluzie,  într-o  societate  situată  într-un  proces  precipitat  de 
dezvoltare  modernă,  statul  joacă  un  rol  decisiv,  şi  aşa  se  explică  de 
ce  elitele  sociale  şi  politice  urmăresc  permanent  întărirea  statului 
considerat  ca  unica  instituţie  aptă  să  realizeze  dezideratele  naţio¬ 
nale  şi  să  creeze  cadrul  social  pentru  desfăşurarea  procesului  de 
modernizare,  inclusiv  cel  instituţional. 


315  Ibidem,  p.  27. 

316  George  Kalpadakis  and  Dimitri  A.  Sotiropoulos  (2007)  Europeanism 
and  Naţionalist  Populism:  The  Europeanization  of  Greek  Civil  Society  and 
Foreign  Policy,  Hellenic  Studies,  voi.  15,  no.  1,  p.  50. 


Concluzii: 

Tendentialitatea  universală  a  modernităţii 

>  » 


în  geneza  ei,  modernitatea  a  fost  europeană  fiindcă  ea  s-a  năs¬ 
cut  în  spaţiul  occidental  unde  valorile  -  progresul  şi  raţiunea 
noul  mod  de  producţie  -  capitalismul,  industrializarea  şi  economia 
de  piaţă  constituirea  statelor  naţionale  şi  sistemul  instituţional 
birocratic  au  devenit  dimensiuni  care  nu  pot  fi  evitate  de  nici  o 
societate.  Modernitatea  decurge  din  procesul  de  modernizare  a 
Occidentului  pe  o  durată  mare  de  timp  şi  nu  ca  un  proiect  impus 
sau  adoptat  conform  unui  program.  Aşadar,  modernitatea  a  apă¬ 
rut  într-o  parte  a  lumii  dar  s-a  răspândit  dintr-un  punct  central 
-  Europa  Occidentală  -  în  întreaga  lume  şi  a  capătat  dimensiune 
universală,  fiind  prezentă  în  toate  statele,  ceea  ce  a  determinat  ca 
evoluţia  identităţilor  istorice  şi  a  particularităţilor  culturale  ale 
oricărei  societăţi  să  fie  marcată,  mai  mult  sau  mai  puţin,  de  influ¬ 
enţa  ei  directă  şi  indirectă,  concretizată,  îndeosebi,  în  proiecte  de 
transformări  ale  structurilor  sociale  agrare  premoderne.  Există  o 
paradigmă  a  modernităţii  -  temei  pentru  prezenţa  şi  extinderea 
valorilor  ei,  oriunde  în  lume,  în  structuri  instituţionale  şi  conduite 
de  viaţă.  Crearea  alternativei  la  modernitatea  clasică,  occidentală 
este  posibilă  ca  urmare  a  tendenţialităţii  modernităţii  europene. 
Societăţile  non-occidentale  s-au  modernizat  şi  datorită  presiunii 
modernităţii  europene  şi  contactului  elitelor  cu  instituţii  şi  culturi 

europene.  Nu  există  stat  non-occidental  care  să  nu  fi  cunoscut 
influenţa  modernităţii  occidentale.  Modernizarea  a  cuprins  întrea¬ 
ga  lume,  dar  modernitatea  există  ca  procesualitate  în  oricare  dintre 
spaţiile  în  care  se  manifestă.  Altfel  spus,  nici  o  societate  nu  devine 
instantaneu  modernă.  Modernitatea  este  un  standard  (este  adevă¬ 
rat,  unul  dinamic),  care  reprezintă  un  scop.  Modernizarea  este  pro¬ 
cesul  prin  care  se  realizează  acel  scop.  Modernitatea  este  un  efect 
al  modernizării.  Nu  există  modernitate  fără  modernizare.  în  acest 
sens,  spun  că  modernizarea  este  direcţia  luată  de  către  o  societate 
către  dezvoltarea  modernă. 

Scopul  studiului  meu  este  consfinţirea  conceptului  de  moderni¬ 
tate  tendenţială  pe  care,  iniţial,  l-am  aplicat  la  examinarea  evoluţiei 
moderne  a  societăţii  româneşti.  Am  încercat  să  articulez  o  imagine 
mai  complexă  asupra  ideii  de  modernitate,  conferind  o  semnifi¬ 
caţie  generală  conceptului  de  modernitate  tendenţială,  dincolo  de 
aplicaţia  acestuia  în  spaţiul  românesc.  De  asemenea,  am  construit 
o  imagine  diversificată  asupra  modernităţii  şi  am  dezvăluit  poli¬ 
morfismul  lumii  moderne,  multiplele  ei  faţete  şi  întruchipări,  pe 
scurt  o  imagine  caleidoscopică  asupra  procesului  istoric  al  evoluţiei 
societăţii  moderne.  Conceptul  de  modernitate  tendenţială  este  util 
în  cercetarea  modernizărilor  implementate  deliberat  prin  strategii 
de  politici  publice  în  orice  societate.  Analizele  prezentate  în  această 
carte  oferă  suport  pentru  tezele  cu  privire  la  modernitatea  ca  pro¬ 
ces  universal  care  a  influenţat  şi  influenţează  orice  societate  con¬ 
temporană.  Modernitatea  tendenţială  fiinţează  şi  în  zone  din  statele 
cu  o  modernitate  bine  structurată. 

Am  studiat  modernitatea  ca  stare  tendenţială  în  societăţile  unde 
ea  nu  se  instituie  ca  o  certitudine  pe  toate  palierele  organismului 
social  fiindcă  ea  este  inconsistentă  şi  se  manifestă  inegal  pe  diferite 
domenii.  Tendenţialitatea  ascunde,  de  fapt,  în  starea  actuală,  dez¬ 
voltări  posibile  încă  neprevăzute  în  planul  iniţial  al  modernizării. 

Ele  urmează  să  fie  scoase  la  iveală  de  mişcarea  reală  din  societate. 
Modernizarea  tendenţială  este  predominant  politică  fiindcă  dez¬ 
voltarea  societăţii  nu  include  transformarea  ei  de  ansamblu  ci  are 
loc  numai  politic,  instituţional  şi  juridic.  Modernizarea  a  fost,  iniţi¬ 
al,  o  modernizare  instituţională  prin  adoptarea  de  instituţii  simila¬ 
re  celor  occidentale  într-un  context  istoric  şi  economic  premodern. 

Modernitatea  tendenţială  decurge  din  logica  determinismului 
social  al  spaţiului  şi  al  contextului  de  dezvoltare  a  societăţii.  Prezenţa 
sau  absenţa  trendului  de  schimbare  modernă  ţin  de  tradiţii,  cultura 
şi  principiile  de  organizare,  dar  şi  de  intensitatea  transformărilor 
dintr-o  societate.  Funcţionarea  eficientă  a  instituţiilor  nu  rezultă 
din  capacitatea  lor  juridică  şi  politică  pentru  a  determina  cetăţenii 
să  accepte  şi  să-şi  organizeze  stilul  de  viaţă  în  conformitate  cu  prin¬ 
cipiile  şi  normele  modernităţii.  Modul  în  care  oamenii  gândesc 
despre  instituţiile  exponente  ale  culturii  şi  tradiţiilor  lor  defineşte 
ce  tip  de  influenţă  poate  fi  exercitată  de  către  modernitate. 

Prin  modernitatea  tendenţială  propun  o  înţelegere  a 
modernităţii  în  spaţii  în  care  ritmul  de  modernizare  culturală  şi 
politică  este  mai  rapid  decât  evoluţia  lentă  a  economiei.  în  aceste 
situaţii,  conceptul  de  modernitate  tendenţială  este  necesar  pentru 
faptul  că  indică  prezenţa  unor  elemente  care  nu  intră  într-un  ca¬ 
non  universal  al  modernităţii.  Modernitatea  nu  poate  fi  asimilată 
în  metabolismul  societăţii,  doar  datorită  faptului  că  sunt  îndeplini¬ 
te  anumite  criterii  sociale,  ce  ţin  de  nivelul  de  dezvoltare  materială, 
de  pildă  necesităţile  producţiei  capitaliste  de  mărfuri. 

Modernitatea  tendenţială  se  referă  la  acţiuni  şi  idei  cu  privire 
la  modernizare,  care  rămân  parţiale  şi  nu  sunt  finalizate.  Această 
modernitate  este  mai  mult  o  aspiraţie,  un  obiectiv  de  atins,  dar  care 
nu  poate  fi  realizat  pe  deplin.  Datorită  faptului  că  modernitatea  este 
doar  o  tendinţă,  societatea  cunoaşte  o  succesiune  neîntreruptă  de 
tranziţii  rapide,  nici  una  încheiată  prin  atingerea  scopului  pentru 


1 58  |  CONSTANTIN  SCHIFIRNEJ 


care  a  fost  provocată.  Conceptul  de  modernitate  tendenţială  aco¬ 
peră  o  realitate  dinamică  ale  cărei  început  şi  sfârşit  sunt  greu  de 
identificat.  Spre  deosebire  de  societăţile  cu  o  modernitate  bine 
structurată,  având  o  bază  economică  solidă,  eficientă  şi  productivă, 
în  societatea,  caracterizată  prin  modernitate  tendenţială,  moderni¬ 
zările  constau  în  tendinţe  ale  evoluţiei  moderne  nefinalizate. 

Modernitatea  evoluează  lent  şi  cu  dificultate  prin  reţeaua  com¬ 
plexă  de  structuri  socio-instituţionale  ale  societăţii  patriarhale  şi 
tradiţionale  şi,  prin  urmare,  modernitatea  nu  este  structurată  sub 
o  formă  clară,  dominantă  în  instituţii,  în  grupuri  şi  în  viaţa  cotidi¬ 
ană.  Modernitatea  tendenţială  coexistă  cu  modernitatea  reflexivă 
sau  cu  a  doua  modernitate,  însă  modernitatea,  aşa  cum  a  fost  dez¬ 
voltată  în  Europa  de  Vest,  nu  este  posibilă  în  alte  zone  deoarece 
formele  instituţionale  adoptate  în  societăţile  non-occidentale  nu 
au  aceleaşi  contexte  şi  condiţii  economice,  şi,  prin  urmare,  nu  pot 
funcţiona  ca  în  Europa  de  Vest.  Modernitatea  tendenţială  se  asoci¬ 
ază  modernităţilor  multiple,  astfel  încât  traiectoria  spre  moderni¬ 
tate  a  fost  caracterizată  de  proiecte  succesive  de  modernizare,  însă 
nici  unul  finalizat. 

Am  analizat  modernitatea  cu  instrumente  sociologice  de  stu¬ 
diu  al  societăţii  pentru  a  explica  diversitatea  evoluţiei  societăţilor 
moderne.  Nu  mi-am  propus  o  analiză  extinsă  a  modernităţii  şi  a 
modernizării  şi  aceasta  este  explicaţia  pentru  care  argumentele 
despre  conceptul  de  modernitate  tendenţială  sunt  luate  doar  din 
exemple  punctuale  (America  Latină,  Asia  de  Est,  Sudul  Italiei)  ca 
demonstraţie  a  virtuţii  explicative  a  conceptului.  De  aceea  nu  am 
dezvoltat  analizele  comparative  între  zonele  amintite. 

Ca  rezultat  al  proceselor  convergente  ale  modernităţii,  pentru 
prima  oară  modernitatea  occidentală  nu  mai  este  modelul  unic  de 
dezvoltare  şi,  în  consecinţă,  dominaţia  occidentală  asupra  lumii  se 
diminuează  din  cauza  influenţei  ţărilor  emergente  cu  ritmuri  mari 

dezvoltare:  China,  India,  Brazilia,  Rusia,  Africa  de  Sud,  şi,  într-o 
anumită  măsură  Turcia,  erodând  supremaţia  economică  a  Europei 
şi  a  SUA.  Deja  China  este  a  doua  economie  a  lumii  şi  se  prefigurea¬ 
ză  probabilitatea  să  devină  lider  economic  mondial.  Modernitatea 
capătă  noi  conţinuturi  şi  forme  în  raport  cu  un  criteriu  încă  puţin 
studiat  -  raportul  dintre  ritmul  de  creştere  demografică  şi  rata  de 
creştere  economică.  Menţionez  doar  renunţarea  de  către  China,  în 
2015,  la  politica  demografică  a  unui  singur  copil  pentru  fiecare  fa¬ 
milie  în  favoarea  unei  politici  cu  doi  copii,  rămânând,  alături  de 
India,  printre  ţările  cele  mai  populate.  întrebarea  este  ce  se  întâm¬ 
plă  cu  modernizarea  în  ţările  cu  o  economie  periferică  în  raport 
cu  marile  economii  ale  lumii?  Realitatea  demonstrează  creşterea 
decalajelor  dintre  economia  subdezvoltată  şi  economiile  avansate, 
accentuată  de  crizele  economice  şi  financiare  internaţionale. 

Am  evidenţiat,  succint,  rolul  elitelor  (economice,  politice,  cul¬ 
turale)  în  promovarea  şi  susţinerea  modernizării  şi  a  modernităţii, 
într-o  societate  a  modernităţii  tendenţiale,  elitele  tind  spre  o  con¬ 
formare  mai  puternică  la  deciziile  stabilite  în  afara  cadrului  naţio¬ 
nal.  Modernitatea  tendenţială  apare  în  societăţile  în  care  actorii  so¬ 
ciali  şi  instituţionali  acţionează  în  direcţii  diferite  faţă  de  proiectul 
comun  al  schimbărilor  moderne,  astfel  încât  acest  proiect  să  devină 
dominant  în  societate.  Modernitatea  tendenţială  se  produce  ca  o 
consecinţă  a  schimbării  de  sus  în  jos,  deci  de  la  minoritatea  educată 
în  spiritul  modernităţii  şi  orientată  spre  transformări  moderne,  că¬ 
tre  o  majoritate  indiferentă  sau  ostilă  schimbării.  Procesul  de  mo¬ 
dernizare  şi-a  arătat  limitele,  atunci  când  s-a  bazat  pe  socializarea 
elitelor  pentru  modernitate,  iar  efectele  s-au  tradus  într-o  retorică  a 
elitelor,  adeseori  inadecvată  realităţilor  sociale  şi  naţionale. 

Indiscutabil,  agenţii  modernizării  şi  ai  modernităţii  au  avut 
permanent  în  vedere  construcţia  instituţională  modernă  identică 
cu  cadrul  instituţional  din  Occident.  Iniţial,  modernitatea  a  fost 

susţinută  de  grupuri  restrânse  şi  viza  mai  mult  idei  şi  conduite  in¬ 
dividuale.  Pe  măsură  însă  ce  procesele  de  modernizare  se  multipli¬ 
că  în  toate  structurile  societăţii  se  constată  cum  modernitatea  se 
distanţează  de  tipul  ideal  occidental  la  nivelul  practicilor  curente  şi 
se  îndepărtează  de  acest  cadru  de  referinţă.  în  spaţiul  în  care  a  fost 
diseminată  modernitatea,  se  naşte  o  stare  paradoxală:  deşi  există 
modernitate,  omul  modern  nu  este  prezent  decât  într-o  anumită 
pondere  din  populaţia  urbană  educată,  ea  însăşi  responsabilă  în 
mare  parte  pentru  faptul  că  modernitatea  nu  s-a  împlinit  în  dimen¬ 
siunile  ei  semnificative. 

Totuşi,  să  nu  uităm  că  ideologiile  naţionaliste  au  jucat  un  rol 
major  în  multe  procese  de  modernizare.  Există  o  elită  nu  doar  mo¬ 
dernizată,  ci  şi  o  elită  promotoare  a  necesităţii  schimbării  sociale 
prin  modernizare.  Spre  deosebire  de  Occident  unde  factorul  de 
susţinere  a  dezvoltării  moderne  l-a  reprezentat  burghezia  (indus¬ 
triaşul,  antrepenorul,  comerciantul),  în  alte  zone  această  misiune  a 
căzut  în  sarcina  intelectualităţii  umaniste,  cea  care  a  conştientizat 
imperativul  progresului,  al  înscrierii  în  trendul  modernizării  cu  ac¬ 
cent  pe  efortul  de  accelerare  a  procesului  de  modernizare. 

Deşi  teoriile  despre  modernitate  accentuează  ideea  despre  vari¬ 
etatea  de  modernităţi,  eu  susţin  ideea  că  angajarea  cu  succes  a  unei 
comunităţi  în  procesele  de  modernizare  necesită  un  context  şi  un 
spaţiu  ale  dezvoltării  sociale  cu  consecinţe  directe  asupra  tuturor 
indivizilor  şi  colectivităţilor.  Am  argumentat  existenţa  unui  spaţiu 
emergent  de  modernitate,  indisolubil  legat  de  afirmarea  şi  susţinerea 
principiilor  şi  normelor  modernităţii  şi  de  manifestarea  perma¬ 
nentă  a  atitudinilor  favorabile  schimbării  moderne.  Modernitatea 
tendenţială  apare  în  spaţiile  unde  lipseşte  contextul  de  dezvoltare 
modernă.  în  ţările  în  curs  de  modernizare,  există  o  criză  a  contex¬ 
tului  de  afirmare  a  principiilor  şi  normelor  modernităţii.  în  spaţiul 
non-occidental  modernitatea  a  fost,  predominant,  un  proces 

produs,  intenţionat,  din  exterior.  Din  această  perspectivă,  pentru  a 
fi  funcţionale,  principiile  şi  normele  modernităţii  sunt  adaptate  la 
credinţele,  ideile  şi  specificul  cultural  al  colectivităţilor  locale. 

Teoretic  şi  metodologic,  modernitatea  tendenţială  este 
consecinţa  dualităţii  realităţilor  din  cadrul  societăţilor  în  curs  de 
modernizare  datorită  capacităţii  de  universalizare  şi  globalizare  a 
modernităţii  occidentale.  Altfel  spus,  există  o  tendenţialitate  a  aces¬ 
tui  tip  de  modernitate  identificată  ca  model  european.  Practicile  şi 
valorile  unei  societăţi  în  curs  de  modernizare  sunt  puse  în  aplicare 
şi  raţionalizate  prin  filtrul  modernităţii,  dacă  sunt  acceptate  să  mo¬ 
deleze  societatea  sau  ele  se  impun  împotriva  rezistenţei  unor  seg¬ 
mente  din  societate.  Deşi  modernitatea  este  univerală,  cel  puţin  ca 
tendinţă,  am  observat  manifestarea  rezistenţei  din  partea  unor  ac¬ 
tori  sociali  faţă  de  consecinţele  ei,  exprimată  în  adeziunea  la  valori¬ 
le  tradiţionale  ale  propriilor  comunităţi  religioase,  culturale,  etnice 
sau  naţionale.  în  plus,  există  rezistenţa  faţă  de  decizii  sau  acţiuni  ale 
statului  de  susţinere  sau  impunere  a  unor  trenduri  ale  modernităţii. 

în  aceste  împrejurări,  modernitatea  a  avut  un  trend  specific  şi 
realizarea  lui  nu  depinde  doar  de  voinţa  internă  de  modernizare, 
ci,  mai  ales,  de  locul  ocupat  de  o  societate  în  sistemul  mondial.  Din 
acest  motiv,  modernitatea  a  fost  şi  va  rămâne  un  proces  controlabil 
doar  în  privinţa  unor  stadii,  care,  odată  atinse,  îşi  dezvoltă  propria 
negare  dialectică,  evoluând  spre  o  nouă  tendinţă.  Drept  consecinţă, 
orice  strategie  de  dezvoltare  identifică  şi  acordă  importanţa  cuve¬ 
nită  resurselor  interne  ale  modernităţii,  forţei  autohtone  de  inovare 
socială,  creativităţii  proprii  în  plan  instituţional,  toate  acestea  fixate 
ca  ţinte  ale  procesului  de  modernizare,  proces  aflat  el  însuşi  într-o 
dinamică  proprie. 

Modernitatea  tendenţială  exprimă  înclinarea  unor  actori  soci¬ 
ali  în  a  imita  şi  prelua  conduite  şi  concepţii  din  afara  spaţiului  lor 
naţional,  dar  nu  sunt  capabili  să  gândească  şi  să  acţioneze  pentru 

eficientizarea  propriei  comunităţi.  Prin  clientelismul  unei  bune 
părţi  din  elitele  conducătoare  se  deformează  spiritul  modern,  şi  ast¬ 
fel  ele  produc  o  „modernizare  negativă”.  Se  preiau  instituţii  din  alte 
societăţi  la  care  acestea  au  renunţat  sau  le-au  transformat  pentru  că 
şi-au  dovedit  ineficienţa  sau  disfuncţionalitatea.  Atitudinea  faţă  de 
raporturile  instituţionale,  universaliste  şi  neutre,  este  ambivalenţă: 
favorabilă  atunci  când  este  vorba  despre  idei  şi  acţiuni  care  nu  le 
afectează  statusul  social  propriu  sau  al  grupurilor  de  care  aparţin, 
dar  total  nefavorabilă  atunci  când  vizează  condiţia  lor  socială. 

Un  aspect  esenţial  al  modernităţii  tendenţiale  îl  reprezintă 
relaţia  dintre  dezvoltarea  modernă  şi  ţărănime  în  contextul  acţiunii 
modernizării  şi  a  modernităţii.  Modernitatea  tendenţială  a  fost 
şi  este  generată  de  efectele  modernizării  şi  ale  modernităţii  asu¬ 
pra  ţărănimii  şi  mediului  rural.  Efectele  industrializării  -  element 
cheie  al  modernităţii  -  au  fost  şi  sunt  distructive  asupra  satului  şi 
ţărănimii. 

Modernitatea  tendenţială  este  un  efect  direct  al  mijloacelor  fo¬ 
losite  de  stat  în  modernizarea  societăţii.  Modernizarea  întreprinsă 
de  stat  este  definitorie  pentru  modernitatea  tendenţială,  dar  şi  o 
consecinţă  corelativă  a  acesteia.  în  modernitatea  structurată  influ¬ 
enţa  statului  asupra  societăţii  este  limitată  fiind  mai  mult  un  instru¬ 
ment  de  susţinere  a  societăţii.  în  societăţile  cu  fundamente  econo¬ 
mice  şi  materiale  insuficient  dezvoltate  decisiv  rămâne  rolul  statului 
în  producerea  modernităţii.  Modernitatea  tendenţială  apare  din 
contradicţia  dintre  statul  de  drept  şi  contrângerile  sociale  pentru 
fiinţarea  statului.  Din  cauza  intervenţiei  statului,  modernitatea  este 
o  tendinţă,  un  proces  mozaicat,  care  nu  este  organizat  in  jurul  unei 
forme  instituţionale  moderne  dominante  clare.  Indiscutabil,  fără 
un  stat  naţional  nu  se  puteau  crea  instituţii  moderne,  dar  diferenţa 
stă  în  faptul  că  în  Occident  statul  a  acţionat  cu  sprijinul  direct  al 
noii  clase,  burghezia,  deţinătoarea  pârghiilor  economiei  capitaliste, 

iar  în  societăţile  în  curs  de  modernizare  statul  a  adoptat  structuri 
politico-juridice  prin  preluarea  lor  din  spaţiul  occidental,  şi  nu  ca 
o  cerinţă  pornită  şi  afirmată  constant  din  partea  grupurilor  sociale 
majoritare  -  clasele  din  mediul  rural.  în  Occident,  modernitatea 
a  fost  realizată  de  societatea  însăşi,  statul  şi  societatea  au  produs 
împreună  transformările  moderne. 

Spre  deosebire  de  statul  din  ţările  consolidate  economic  şi  so¬ 
cial,  în  societăţile  non-occidentale  statul  a  fost  şi  este  mult  mai  au¬ 
toritar,  dar  acelaşi  stat  din  zona  non-occidentală  este  mai  slab  în 
relaţiile  cu  statele  modernizate.  Adoptarea  instituţiilor  moderne  a 
fost  un  mijloc  pentru  satisfacerea  intereselor  anumitor  grupuri  so¬ 
ciale  minoritare,  şi  nu  un  scop  al  întregului  organism  social.  Statul 
s-a  folosit  de  instituţii  moderne  în  rezolvarea  unor  urgenţe,  precum 
câştigarea  şi  recunoaşterea  independenţei  naţionale. 

Modernitatea  tendenţială  derivă  din  actele  de  modernizare  şi 
este  măsura  gradului  în  care  statul  naţional  produce  modernitate. 
Modernizarea  a  fost  şi  este  încă  un  proces  de  construcţie  politică 
instituţională,  care  are  prioritate  faţă  de  dezvoltarea  economică. 
Statul  a  acordat  prioritate  construcţiei  naţionale,  iar  probleme¬ 
le  legate  de  dezvoltarea  economică  şi  socială  au  fost  amânate  sau 
subordonate  chestiunii  naţionale.  Esenţială  a  fost  şi  este  conturarea 
unei  identităţi  naţionale.  în  orice  caz,  elitele  au  fost  în  mare  parte 
responsabile  pentru  orientarea  energiilor  naţionale  de  la  probleme 
sociale  şi  economice  la  proiecte  naţionale,  astfel  încât  ordinea  soci¬ 
ală  şi  autoritatea  statului  nu  sunt  puse  în  pericol. 

Pe  scurt,  modernitatea  a  reconfigurat  o  nouă  organizare  soci¬ 
ală  şi  instituţională  în  funcţie  de  contexte  istorice  şi  geopolitice. 
Se  confirmă  astfel  teza  că  modernitatea  societăţilor  evoluate  (deja 
modernizate)  este  tot  tendenţială,  pentru  că-şi  propune  să  atingă 
noi  norme  şi  principii,  acoperind  şi  depăşind  pe  cele  împlinite 
la  un  moment  dat.  Dacă  teoriile  despre  modernitatea  europeană 

(occidentală)  pornesc  de  la  ipoteza:  factorii  care  au  determinat 
evoluţiile  moderne  trecute  şi  actuale  vor  acţiona  şi  în  viitor,  în  ace¬ 
laşi  sens  în  orice  societate,  teza  despre  modernitatea  tendenţială 
pune  în  relief  ideea  că  în  spaţii  extraoccidentale  modernitatea  este 
tendinţă  şi  nu  o  realitate  structurată.  Modernitatea  este  intrinsecă 
oricărei  societăţi,  cel  puţin  ca  tendenţialitate.  Ca  rezultat,  fiecare 
regiune,  şi  chiar  fiecare  ţară,  pot  crea  propriile  structuri  de  relaţii 
sociale,  economice  şi  politice,  care  produc  diferite  modele  de  mo¬ 
dernitate.  Deşi  modernitatea  este  vulnerabilă  în  faţa  rezistenţei  faţă 
de  ea  prin  chiar  specificul  ei  -  societate  liberă  şi  deschisă  -  totuşi 
nu  se  cunoaşte,  în  perioada  actuală,  nici  măcar  un  exemplu  de  soci¬ 
etate  care  să  tindă  spre  modele  de  dezvoltare  exclusiv  tradiţionale. 
Dimpotrivă,  modernitatea  se  extinde  asupra  întregii  lumi,  iar  prin¬ 
cipiile  şi  normele  ei  sunt  comune  tuturor  societăţilor.  Lumea  de  as¬ 
tăzi  este  modern  structurată  sau  tendenţial  modernă. 


Abstract 


The  book  Tendential  Modernity.  Reflections  about  modern  evo- 
lution  ofsociety  tries  to  provide  evidence  that  highlights  the  exist- 
ence  of  a  certain  type  of  modernity,  one  that  is  specific  to  socie- 
ties  with  an  insufficiently  functioning  economy.  In  opposition  to 
the  classical  definition  of  modernity,  related  to  progress  and  linear 
evolution,  to  never-ending  advance  in  a  pre-determined  direction, 
non-occidental  modernity  shows  a  particular  penchant  for  co-hab- 
itation  with  pre-modern  social  practices  and  traditions. 

The  book  includes  Introduction,  8  chapteres,  Conclusions, 
Bibliography,  Index  of  names,  terms  and  titles  of  works. 

Chapter  I,  Modernity,  discusses  principles  and  characteristics  of 
modernity,  the  cultural  program  and  the  political  and  social  conse- 
quences  of  modernity.  In  this  chapter  I  try  to  clarify  the  meaning  of 
modernity  emerged  in  classical  studies  in  the  social  Sciences,  which 
seem  relevant  and  useful  for  understanding  social  reality.  I  start 
from  the  premise  that  modernity  has  emerged  as  change  produced 
in  the  West  over  a  period  of  hundreds  of  years  and  no  as  a  project 
imposed  or  adopted. 

Chapter  II,  Modernization,  the  path  to  modernity,  argues  that 
modernity  is  an  effect  of  modernization.  There  is  no  modernity 
without  modernization.  Modernity  is  a  standard  that  is  a  goal 
of  the  evolution  of  societies  and  modernization  is  the  process  of 
achieving  said  goal.  The  modernization  processes  had  to  deal  with 

a  versatile  instituţional  environment  -  decisions  and  actions  kept 
changing  -  a  fact  that  had  an  obvious  impact  on  the  depth  and  du- 
ration  of  modernity.  In  the  societies  of  tendential  modernity,  mod- 
ernization  do  not  include  transforming  the  whole  but  occurs  only 
at  political,  instituţional  and  legal  levels. 

Chapter  III,  Types  of  modernity,  discusses  concepts  and  per- 
spectives  on  reflexive  moderniy,  liquid  modernity,  organized 
modernity,  multiple  modernities,  Asian  modernity  -  Japanese 
modernity,  compressed  modernity,  mistaken  modernity,  Chinese 
modernity  -  and  Latin  American  modernity. 

Chapter  IV,  Tendential  modernity,  analyses  the  concepts  of 
tendential  and  tendentiality,  an  explanatory  model  of  the  modern 
evolution  ,  features  of  tendential  modernity,  the  dominance  lack 
of  modernity,  resistence  to  modernity.  It  examines  the  tendential 
modernity  in  societies  where  it  is  not  established  as  a  certainty  in 
all  sections  of  the  social  organism  because  it  is  inconsistent  and 
unevenly  manifested  in  different  fields. 

Chapter  V,  Elites,  between  rhetoric  and  reality  of  modernity,  em- 
phasizes  the  role  of  elites  in  promoting  and  supporting  the  mod- 
ernization  and  modernity.  A  society  cannot  move  to  modernity 
without  the  presence  of  modernizing  elites.  In  transitional  regimes, 
the  elites  provide  the  public  space  with  a  sophisticated  discourse 
on  freedom,  democracy,  justice,  etc.,  however  they  have  to  live  in 
social  and  economic  contexts  that  scarcely  support  those  values. 
In  a  society  characterized  by  tendential  modernity,  the  elites  tend 
to  conform  strongly  to  the  decisions  taken  outside  the  naţional 
framework.  In  fact,  today,  we  witness  a  concentration,  a  spaţial  or- 
ganization  of  the  elites  in  special  structures. 

Chapter  VI,  The  space  of  modern  development,  argues  the  im- 
portance  of  space  development  in  affirmation  and  support  of  the 
principles  and  norms  of  modernity.  There  is  an  emerging  space  of 

modernity.  A  brief  overview  of  the  historical  evolution  of  Western 
space  highlights  the  existence  of,  a  spirit  and  a  positive  attitude  to- 
ward  modern  change. 

Chapter  VII,  Rural  modernization,  examines  the  relationship 
between  modern  development  and  peasantry  in  the  context  of 
modernization  action  in  rural  areas.  Tendential  modernity  was  and 
is  caused  by  the  effects  of  modernity  and  modernization  on  the 
peasantry  and  rural  areas. 

Chapter  VIII,  The  State  -  producer  of  modernity,  discusses  the 
role  of  the  state  in  producing  modernity  in  the  societies  with  eco¬ 
nomic  fundamentals  and  materials  insufficiently  developed.  It  is 
presented  argument  to  support  the  thesis  that  because  of  state  in- 
tervention,  modernity  appears  as  a  trend,  a  process  that  is  not  or- 
ganized  around  a  clear  dominant  instituţional  form  of  modernity. 

The  book  ends  with  Conclusions:  Universal  tendentiality  of  mo¬ 
dernity,  an  overview  about  tendential  modernity  regarding  the  size 
of  the  societies  resulting  from  their  mutual  interaction. 

I  built  a  diversified  image  of  modernity  and  revealed  the  poly- 
morphism  of  the  modern  world,  its  many  facets  and  embodiments, 
in  short  a  kaleidoscopic  picture  of  the  historical  process  of  the  evo¬ 
lution  of  modern  society.  The  analyzes  presented  in  this  book  sup- 
ports  the  thesis  about  modernity  as  a  universal  process  that  has 
influenced  and  influences  any  contemporary  society.  The  concept 
of  tendential  modernity  is  useful  in  research  on  modernization 
strategies  implemented  by  deliberate  public  policy  in  any  society, 
including  in  areas  from  countries  with  well  structured  modernity. 

In  my  analysis  I  avoid  terms  like  “late  modernity”  because  this 
concept  emphasizes  the  delay  of  some  societies  to  other  societies, 
but  a  modernity  that  would  follow  the  same  trend  as  in  the  West. 
There  is  a  modern  foreshadowed  in  specific  contexts  derived  from 
its  own  history  and  culture,  but  also  from  a  nation's  geopolitical 

position  and,  because  of  this  modernity  did  not  become  a  modus 
vivendi  for  each  individual,  each  institution  or  social  group.  When 
we  speak  of  modernity,  along  with  domestic  contexts  we  must 
question  the  geopolitical  and  historical  experiences  lived  by  each 
society  in  the  transition  from  nation  to  nation  state.  In  countries 
that  became  independent  States,  modernization  was  and  still  is 
a  process  of  building  instituţional  policy  while  giving  priority  to 
building  and  strengthening  the  role  and  functions  of  the  naţional 
state.  Issues  concerning  economic  and  social  development  were 
postponed  or  subordinate,  and  the  naţional  question  remained  es- 
sential  in  shaping  a  naţional  identity. 

The  modern  development  of  non-occidental  society  was  and 
still  is  studied  in  the  light  of  sociological  concepts  related  to  mod¬ 
ernization  theory,  which  has  developed  over  time:  tradition,  dif- 
fusion,  adoption,  adaptation,  development,  underdevelopment, 
independence,  dependency,  center-periphery,  unequal  exchange, 
industrialization,  Westernization,  reforms,  sustainable  develop¬ 
ment  and  structural  reform.  It  is  dominated  by  the  organicist  point 
of  view,  which  considers  it  to  be  a  transitional  process  from  pre¬ 
modern  to  modern  society.  The  emergence  of  classical  modernity 
is  the  consequence  of  radical  changes,  derived  from  industrializa¬ 
tion  processes,  rationalization,  and  the  emergence  of  the  naţional 
state,  and  the  differentiation  between  public  and  private  spheres. 

The  term  “tendential  modernity”  refers  to  the  actions  and  ideas 
of  modernization  that  remain  parţial  and  not  hnalized;  to  this  ex- 
tent,  modernity  remains  mostly  an  aspiration,  a  goal  to  be  reached, 
but  never  fully  achieved.  Tendential  modernity  is  a  provoked  mo¬ 
dernity,  the  result  of  rearguard  modernity,  not  avant-garde.  The 
thesis  of  tendential  modernity  presupposes  mainly  a  separation 
between  ideas,  or  projects,  and  actions,  or  policies.  In  this  case,  the 

ideas  are  circulated  within  the  public  space,  but  the  actions  that 
derive  from  those  ideas  are  not  finalized. 

Tendential  modernity  is  conceptually  understood  as  a  distance 
between  intended  modernization  and  achieved  modernization  due 
to  the  speed  differential  between  the  economic  (development)  side 
of  modernity  and  the  cultural,  political  and  intellectual  side. 

The  tendential  represents  an  evolution  of  the  modernization  pro- 
cess,  an  evolution  determined  by  internai  and  externai  factors  and 
societal  contexts.  These  factors  and  contexts  usually  act  in  a  contra- 
dictory  manner,  and  the  intensity  of  their  respective  influences  may 
be  dilferent.  From  the  temporal  point  of  view,  tendential  evolution 
is  not  certain  and  univocal,  but  probabilistic.  Being  a  tendential  state 
of  a  society,  modernity  is  not  certitude  on  all  levels  of  the  social  or¬ 
ganism  because  it  is  inconsistent  and  it  manifests  itself  unequally  in 
dilferent  areas.  While  the  classical  theory  of  modernization  consid- 
ers  modernity  as  an  unavoidable  process  derived  from  the  organic, 
pre-determined  evolution  of  the  society,  in  my  view,  modernity  pre- 
sents  itself  as  a  tendential  transformation,  as  a  result  of  the  interac- 
tions  between  internai  and  externai  contexts  of  a  society. 

I  want  to  stress  that  the  words  “tendency”  and  “tendential”  are 
not  synonymous,  even  though  they  may  be  understood  as  a  major 
orientation  towards  a  certain  option  among  other  possible  options. 
We  must  separate  “tendency”  from  “tendential”.  Tendency  express- 
es  the  trend,  the  direction  of  an  action  which,  if  it  is  not  unavoid¬ 
able,  is  definitely  steady;  while  tendential  expresses  the  non-fulfil- 
ment,  the  fragmentation  and  the  incompleteness  of  tendency. 

The  concept  of  tendential  modernity  refers  to  the  idea  that  mo¬ 
dernity  is  inconsistent  and  slow.  Given  the  lack  or  insufficiency  of 
internai  modernizing  resources  (ideological,  economic,  adminis¬ 
trative,  financial,  etc.),  tendential  modernity  is  a  type  of  asymptotic 
modernization,  which  never  succeeds  in  reaching  the  requirements 

of  modernity,  no  matter  how  close  it  seems  to  come  to  Western 
modernity. 

Basically,  all  modernities  are  tendential.  Tendential  modernity 
is  universal,  including  the  case  of  States  that  have  a  well-structured 
and  funcţional  type  of  modernity.  Even  in  this  case,  there  is  a  ten- 
dency  to  surpass  the  status  quo,  to  reach  a  new  level  of  relationship 
with  the  establishment.  The  concept  of  tendential  modernity  cov- 
ers  a  dynamic  reality;  it  may  be  divided  up  only  for  the  purpose  of 
investigation  and  analysis,  but  actually  it  is  a  continuum,  and  it  is 
therefore  difficult  to  teii  where  it  starts  and  where  it  ends. 

In  contrast  to  societies  where  modernity  is  well  structured  ow- 
ing  to  a  solid  and  effîcient  economic  ground,  in  a  society  with  a  mo¬ 
dernity  in  the  process  of  consolidation,  this  modernity  is  primarily 
tendential.  It  seems  that  this  tendential  modernity  is  never  settled, 
that  its  modernizations  are  always  mere  tendencies  because,  here, 
the  time  spân  of  these  kinds  of  phenomena  is  much  longer. 

Modernization  produces,  or  should  produce,  the  disintegra- 
tion  of  tradiţional  societies,  a  process  finalized  in  Western  socie¬ 
ties.  Other  societies  did  not  experience  the  same  radicalism  and 
profoundness.  Their  modernity  was  a  dissolving  of  the  old  tradi- 
tions  alongside,  to  a  small  degree,  an  act  of  building  modernity. 
The  example  of  globalization  as  a  process  of  the  interdependency 
of  all  nations  is  relevant  to  our  thesis.  This  interdependency  shows 
the  presence  of  modernity  all  over  the  world,  not  modernity  as  a 
unique  pattern,  but  modernity  as  a  diversity  of  modernities. 

The  internai  modernization  processes  have  been  oriented, 
at  the  beginning  of  each  transition  stage  from  the  old  regimes  to 
the  new  ones,  towards  the  creation  of  a  political,  judicial,  demo¬ 
cratic  and  modern  organism  through  a  profound  change  of  the  old 
institutions. 

By  imitating  Western  institutions  and  adopting  their  laws  in 
the  absence  of  a  knowledgeable  and  criticai  evaluation  of  the  spe¬ 
cific  particularities  of  that  particular  society,  the  concrete  actions 
of  modernization  have  been  accomplished,  albeit  for  reasons  that 
are  different.  Western  Europe  did  not  start  the  modernization  pro- 
cess  as  a  political  project  with  a  mission  statement:  “we  want  to 
modernize  ourselves”.  Its  economic,  social,  historical  and  cultural 
evolutions  led  to  modernization.  Western  modernity  cannot  be  re- 
produced  in  non-Western  societies,  and,  thus,  the  political  project 
becomes  unavoidable. 

Tendential  modernity  derives  from  the  influence  of  modernity 
on  certain  social  categories  only,  identified  through  modern  atti- 
tudes  and  behaviors,  but  having  insignificant  influence  on  the  rest 
of  the  society.  As  with  every  incipient  social  process,  modernity 
was  supported  by  small  groups  and  tended  to  present  ideas  and 
individual  conducts  taken  from  Western  cultures  and  civilizations. 

Some  social  groups  accept  change  readily;  by  contrast,  others 
refuse  it.  As  a  consequence,  tendential  modernity  generates  chang- 
es  only  at  some  levels  of  the  society.  These  changes  are  sustained 
and  promoted  by  groups  concerned  only  with  their  own  social  and 
economic  condition,  interested  in  social  change  with  real  profit 
only  for  themselves.  Tendential  modernity  advances  slowly  and 
laboriously  through  the  intricate  network  of  socio-institutional 
structures  of  the  tradiţional  and  patriarchal  society.  It  is  a  mosaic 
of  modernity,  not  one  that  is  structured  as  a  clear,  dominant  form, 
and  inexistent  as  a  project  of  modernization. 

Tendential  modernity  is  a  universal  phenomenon;  it  also  ap- 
pears  in  States  with  a  well  structured,  funcţional  modernity.  There 
is  even  a  tendency  to  surpass  the  status  quo,  to  go  further  towards 
something  new  in  respect  of  the  establishment.  The  concept  of 

tendential  modernity  covers  a  dynamic  reality,  but  in  reality  it  is  a 
continuum  whose  beginning  and  end  are  hard  to  identify.  Unlike 
societies  with  a  well-structured  modernity  due  to  a  solid,  efficient 
and  productive  economic  base,  it  seems  that  the  society  character- 
ized  by  tendential  modernity  will  never  settle.  Its  modernizations 
consist  always  and  only  of  tendencies. 

Here,  in  contrast  to  other  spaces  of  culture  and  civilization,  the 
duration  of  these  kinds  of  phenomena  is  much  longer.  The  con¬ 
cept  I  propose  ensures  a  structured  understanding  of  modernity 
in  spaces  where  the  rhythm  of  cultural  and  political  moderniza- 
tion  is  faster  than  the  slow  evolution  of  the  economy.  Under  these 
circumstances,  the  economy  has  a  different  specific  trend,  one  that 
we  caii  tendential  modernity.  Tendential  modernity  refers  to  ac- 
tions  and  ideas  concerning  modernization  which  remain  parţial 
and  not  finalized.  This  modernity  is  more  an  aspiration,  a  goal  to 
be  reached,  but  which  is  never  fully  attained.  Due  to  the  fact  that 
modernity  is  merely  a  tendency,  never  finalized,  the  transitions  are 
never  finished. 

Tendential  modernity  moves  slowly  and  with  difficulty  through 
the  intricate  network  of  socio-institutional  structures  of  the  patri- 
archal  and  tradiţional  society.  It  is  an  inlay  modernity,  not  struc¬ 
tured  under  a  clear  and  dominant  form.  Tendential  modernity 
appears  in  societies  where  social  and  instituţional  actors  act  in  dif¬ 
ferent  directions  and  without  organic  adherence  to  a  common  and 
constant  project,  with  the  result  that  this  project  fails  to  become 
one  to  which  local  funds  are  directed  in  order  to  reach  a  dominant 
modernity.  For  instance,  Romanian  modernity  today  lacks  a  na¬ 
ţional  development  program,  one  that  has  a  strategic  concept  -  the 
dominant  of  the  entire  modernization  project  -  assumed  by  the 
intellectual  and  political  elite  of  Romania.  This  example  demon- 
strates  that  modernity,  as  it  has  been  developed  in  Western  Europe, 

is  not  possible  here  because  the  instituţional  forms  adopted  from 
Western  societies  do  not  have  the  same  contexts  and  economic 
conditions,  and  thus  cannot  function  as  they  do  in  Western  Europe. 

Modernity  appears  as  a  standard  of  evolution,  an  outcome  of 
modernization  process  in  the  West,  and  it  is  considered  an  model 
of  development  for  any  society  to  achieve  the  same  level  of  devel- 
opment  as  Western  countries.  Modernity  exists  in  any  society,  but 
its  values  and  standards  do  not  exist  everywhere  in  their  entirety, 
but  only  as  universal  tendencial  processes.  Basically,  all  moderni- 
ties  are  tendential.  Tendential  modernity  is  universal,  including 
the  case  of  States  that  have  a  well-structured  and  funcţional  type  of 
modernity.  The  contemporary  world  is  modern  structured  or  ten¬ 
dential  modern. 

